
Unigenitus Dei Filius, qui est in sinu Pa- 
tris, quum esset natura invisibilis, assum- 
ptione humanae carnis visibilis factus est, 
ut mundaret sibi populum acceptabilem , 
sectatorem bonorum operum, ut nempe Ec- 
clesiam suam conderet convocandam ex 
omnibus gentibus in haereditatem et regnum 
eius. Cum autem visibilis quaelibet perfe- 
ctaque hominum societas, qualis profecto 
Ecclesia futura erat, diu stare non possit 
absque visibili , eique proprio, quo regatur 
imperio , seu administratione , hinc ante- 
quam ipse ad coelum, unde venerat, re- 
verteretur, vocavit discipulos suos et elegit 

duodecim ex ipsis, quos et Apostolos nomi- 
navit, eisdemque acceptam a Patre potesta- 
tem, ut pro se legatione fungerentur in ter- 
ris, communicavit; cunctis tamen praefi- 
ciens Petrum, cui primatum potestatis et 
iurisdictionis, non ordinis tantum et hono- 
ris, concessit. 

Hoc divinitus institutum Ecclesiae regi- 
men, quod durabit in legitimis successori- 
bus usque ad consummationem saeculi , 
quemadmodum ipsius Ecclesiae fundamen- 
tum existit et forma, idem quoque obie- 
ctum est universi iuris canonici. Et quo- 
niam huiusmodi regimen spectari potest vel 
comparate ad personas, quae Ecclesiam im- 
perio et iurisdictione gubernant, vel compa- 
rate ad res, circa quas ipsorum potestas ver- 
satur, vel comparate ad iudicia, quorum 
coercitione homines in officio continentur, 
ita lus Canonicum tribus hisce partibus 
continetur, quae nimirum sunt de Personis, 
de Rebus, et de Indiciis. 

Honestissimam hanc sacram iurispruden- 
tiam dum studiosae Seminariorum ac Col- 
legiorum iuventuti , quae liberali institutio- 
ne instruitur, sacrorumque canonum disci* 

plina exercetur , facili methodo exponere 
conabor, nolim quemquam existimare me 
controversiis tractandis, non institutionibus 
tradendis operam daturum. Eorum enim 
omnium quae ad institutiones canonicas 
pertinent, hic simplicem et dilucidam expo- 
sitionem benevolus lector solum inveniet, 
opusque prae manibus habebit, quod luris 
Canonici sit veluti enchiridion, omnibusque 
regionibus, quantum fieri potest, accommo- 
datum et utile. Pugnabimus quidem pro sen- 
tentiis nostris, verumtamen parce admodum 
et quantum ratio institutionum patitur. 

Ego mihi quidem videor nulla ratione 
comparandus praestantissimis viris, qui hac- 
tenus hanc materiam non pertractarunt 
modo, verum etiam illustrarunt. Si quid ta- 
men est in me ingenii, quod sentio quam 
sit exiguum, aut si qua ecclesiasticarum re- 
rum peritia , quibus a puero fui deditus, aut 
si quid in disciplinis exponendis labor et 
diligentia valet, id totum ad adolescentium 
profectum, rectamque institutionem confe- 
ram; primo quidem ex ipsius officii debito, 
cui intacta iustitia deesse non possum; tum 
vero etiam , ut aliquam grati animi signi- 

ficationem exhibeam iis , qui me ad opus 
edendum impulerunt. Prodit igitur opus 
duobus constans voluminibus, quorum pri- 
mum, post praenotiones canonico iuri prae- 
mittendas, de personis agit , dum in altero 
de rebus et iudiciis est sermo. Quare opus, 
cui titulus Institutiones Canonicae, in qua- 
tuor libros distinguitur: I. continet Prole- 
gomena luris Canonici; II. Tractatum de 
Personis exhibet; III. de Rebus loquitur; 
IV. tandem Iudicia proponit. 

Restat, ut pauca de singulis libris in me- 
dium proferamus, atque ita totam consilii 
nostri rationem etiam atque etiam aperia- 
mus. Ita legenti cuilibet scrupulus dubita- 
tioque omnis, si qua forte irrepserit, pe- 
nitus eximetur, quo facilius frui hoc opere 
possit. 

In primo igitur libro ea praenotantur 
scitu admodum necessaria, quae genera- 
tim luris Canonici originem et indolem re- 
spiciunt; discrimen insuper ius inter cano- 
nicum et ius civile, ac sacram theologiam 
exponitur, et plura de Canonum divisione, 
ac iurisprudentia ecclesiastica disseruntur. 
Hinc de iuris canonici partibus, seu de prae- 

ceptis naturalibus ac divino positivis, et de 
Constitutionibus apostolieis, ac ecclesiasti- 
cis, nec non de iuris canonici fontibus, ubi 
de consuetudine, de rescriptis, et de Cano- 
num collectionibus, adminiculisque eccle- 
siastici iuris operae pretium duxi dilucide 
adeo , ordinatim , et quantum fieri potest, 
strictim simul atque accurate loqui, ut abs 
me plura nemo desiderare queat, quorum 
omnium cognitio ad iurisprudentiam viam 
sternit rite recteque addiscendam. 

In libro secundo de Personis agitur et 
plura recensentur capitula, quae sunt de 
personarum conditione, de Romano Pontifi- 
ce, de S. R. E. Cardinalibus, de Patriarchis, 
de Primatibus, de Archiepiseopis, de Episco- 
pis, de Canonicis, de Parochis, de Monachis 
et de Regularibus, ubi ea recensentur, quae 
horum omnium dignitates, officia, iura, 
munera, dotes, modosque acquirendi prae- 
laturas, easque amittendi respiciunt ; ac de- 
mum sermo est de iis , quae ad sacras or- 
dinationes, ac irregularitatem referuntur. 

Sermo in tertio libro instituitur de Rebus: 
atque in primis quaeritur de rebus Ecclesiae 
temporalibus; hinc proponuntur et decla- 

rantur multa de beneficiis ecclesiasticis, de 
bonorum administratione, de alienationibus, 
dequc aliis contractibus, quorum notitia est 
ecclesiastici iuris studiosis valde necessaria. 
Obvius hinc est transitus ad res quae sci- 
licet Deo , sive religioni sunt consecratae, 
seu ecclesiae, altaria, capellae, monasteria, 
coemeteria, seminaria, hospitalia, atque ho- 
rum omnium privilegia, immunitates et ad- 
ministrationes. De Sacramentis demum non- 
nisi raptim, et capta occasione breviter lo- 
quar. Verum uberrime atque omnino accu- 
rate, prout rei gravitas exigit, de Matrimo- 
nio, in separato libro disceptabo, ubi quae- 
stiones omnes quae de amplissimo hoc ar- 
gumento agitantur, gravioresque censentur, 
excutiam. Non enim visum mihi fuit de Ma- 
trimonio, aliisque sacramentis in hoc se- 
cundo libro speciatim loqui, praesertim quod 
in Seminariis de his agitur ab antecessoribus 
Theologiae dogmaticae, ac moralis. Ubi vero 
notitia qualiscumque utilis esse potest, ibi 
res concinne et nitide explicare, atque op- 
portunis argumentorum et auctoritatum 
momentis resolvere conabor. 

Ad librum postremum , in quo de civili- 

bus et criminalibus Iudiciis tractatio est, 
spectant ea omnia, quae de potestate eccle- 
siastica tum iudiciaria , tum coercitiva , de 
foro competenti, de norma exercendorum 
iudiciorum , itemque de delictis et crimini- 
bus, deque poenis ecclesiasticis praecipuis, 
et censuris breviter disputari possunt. 

Ab iis quaestionibus proponendis, de qui- 
bus nihil certi est definitum, et quae inco- 
lumi fide hinc et inde varie agitantur , se- 
dulo abstinui, vel eas levissime solummodo 
tetigi , in hunc finem , ut contemnendas 
potius, quam serio cavillationes refutandas 
esse arbitrari me ostenderem, lis vero, quae 
certa sunt, vel quae in dubium, fide inco- 
lumi, revocari nequeunt, attente ita studui, 
ut quantum operis totius angustiae sinerent, 
catholicae veritatis salubritati, ut ita dicam, 
atque integritati omnino consulerem, quum 
probe notum perspectumque mihi esset, nul- 
lam esse sacram iurisprudentiam , quae a 
catholicae Ecclesiae fontibus derivata non sit. 

Lectores insuper monitos volo, me in hoc 
opere lus praesertim ecclesiasticum commu- 
ne, quod nempe toti orbi catholico commune 
est, tradendum suscipere, salvis tamen re- 

gnorum atque provinciarum consuetudini- 
bus legitime praescriptis, privilegiis aposto- 
licis, aut pactis cum apostolica Sede con- 
ventis. De iure igitur ecclesiastico peculiari 
seu locali, ut aiunt, proprio scilicet provin- 
ciis singulis, ac regionibus, nonnisi capta 
occasione, aliquid dicendum mihi esse duxi, 
eo vel magis quod specialis nimis quaestio 
est, eaque valde implexa atque ardua. De 
peculiari hoc iure pro rei gravitate disse- 
rere ad Institutionum Canonicarum ante- 
cessorem spectabit, qui attentis locorum , 
temporum, ac personarum adiunctis, vel in 
praelectionum decursu, vel in fine, coroni- 
dis loco, ea accurate exhibebit ac referet, 
quae magis probanda in se , et in praxi se- 
cura sibi videbuntur. 

Nolumus denique quemquam existimare, 
hanc nobis fuisse mentem , ut iuris eccle- 
siastici quaestiones omnes etiam abstrusio- 
res pertractandas definiendasque suscipere- 
mus. Id enim iure nemo desiderare potest, 
imo si prosequi finem hunc vellemus, non 
tantum opus aggrederemur virium nostra- 
rum tenuitatem multum superans, ve- 
rum etiam in immensum ipsum exeresce- 

ret , et longius certe , quam institutio- 
num ratio patitur, oratio nostra progrede- 
retur. Quapropter benevolus lector eorum 
modo, quae scitu sunt magis necessaria, 
simplicem ac dilucidam inveniet expositio- 
nem: caeteras vero quaestiones, quas vel 
summis labiis tantum delibavimus , vel si- 
lentio consulto praetermittendas duximus , 
si cognoscere cupit, plures auctores adire 
poterit, qui fuso calamo, et magno erudi- 
tionis apparatu illas mature sapienterque 
pertractarunt. 

Cum in hoc opus incumberem, mihi sem- 
per versata sunt ante oculos ea verba Iu- 
stiniani Inst. de Justitia etlure§2: «lura... 
ita videntur posse tradi commodissime, si 
primo levi ac simplici via, post deinde dili- 
gentissima atque exactissima interpretatione 
singula tradantur: alioquin si statim ab initio 
rudem adhuc, et infirmum animum studiosi 
multitudine ac varietate rerum oneraveri- 
mus, duorum alterum , aut desertorem stu- 
diorum efficiemus , aut cum magno labore, 
saepe etiam cum diffidentia (quae plerumque 
iuvenes avertit), serius ad id perducemus, 
ad quod leniore via ductus , sine magno la- 

bore et sine ulla diffidentia maturius per- 
duci potuisset. » 

Caeterum, quod mihi proposui perscri- 
bendis hisce Institutionibus, ut securius 
assequerer, orare non destiti identidem 
Deum , a quo omnis nostra sufficientia est, 
et gloriatio, ut mihi daret sedium suarum 
adiutricem sapientiam, quae mecum labora- 
ret, lectori autem intellectum, bonamque 
voluntatem discendi, et faceret , ut studia 
sua ad maiorem ipsius gloriam , ad Eccle- 
siae bonum, et animarum salutem profi- 
cerent. 





INSTITUTIONUM 

CANONICARUM 

LIBER PRIMUS 


PROLEGOMKNA 

IN IUS CANONICUM 

Canonicae disciplinae praemittuntur prolego- 
mena, quia viam sternunt adolescentibus studiosis 
ad ipsam jurisprudentiam facilius ac tutius addi- 
scendam. Prolegomena autem sunt praenotiones eo- 
rum, quae ad generalia eiusdem disciplinae prin- 
cipia pertinent , inter quae praecipuum locum 
oblinent fontes ipsius iuris, sive loca, ex quibus 
regulae et praecepta canonica hauriuntur. 

Ut igitur propositam materiam integre comple- 
ctamur , ac rite recleque tractemus , ea omnia , 
quae ad luris canonici nomen, naturam, paries, 
vim, auctoritatem et fontes spectant, dilucide et 
distincte explicabimus in capite sequenti. 

DE IURE CANONICO GENERATIM 


De nomine luris Canonici. 

Canon graeca vox est , quae proprie denotat 
normam, seu regulam , qua lineae in mechanicis 
artibus diriguntur. At scriptorum usu ea vox 
translata est ad regulas morum, legesque signifi- 
candas; quamobrem L. 1, ff. de legib. generatim 
lex definitur Canon , seu regula iusti et itiiusli. 
Modestum hoc Canonis nomen Ecclesia quoque ad- 
optavit, ut fidei, morum, et disciplinae leges signi- 
ficaret; quin et Apostolus ipse non semel in eadem 
significatione nomen Canonis usurpavit. Hinc fa- 
ctum est, ut libri veteris novique Testamenti, qui 
divinitus datas credendi agendique regulas conti- 
nent, Canonici dicti sint, et Ecclesiae Constitutio- 
nes, quibus fidei morumque regulae explicantur, 
vel novae disciplinae leges conduntur, universim 
Canones audierint. Et quamquam apud Scripto- 
res invaluerit, ut solae disciplinae regulae Cano- 
nes vocarentur, Tridentina tamen Synodus anti- 
quum morem sequuta, suas fidei definitiones no- 
mine Canonum insignivit. Cum igitur fidei , mo- 
rum , et disciplinae regulae , quibus christiani 
homines ad aeternam salutem diriguntur, peculiari 
quadam ratione Canones nuncupentur, merito ius 

illud , quo hae regulae continentur , Ius canoni- 
cum dictum est. 

De varii» lur. eccl. nominibus vide Doujat Prooem. can. 
L. I, e. 1, et Zalwein prine, lur. cccl. c. 1, §. 1 et seqq. 


§ 2 . 

De luris Canonici definitione et oblecto. 

Itaque Ius canonicum definiri potest < Comple- ' 
xio canonum sive legum fidem, mores et discipli- 
nam spectantium , quae ab ecclesiastica potestate 
Christianis vel praescriptae, vel propositae sunt. » 

In primis itaque Ius Canonicum definitur Colle- 
ctio canonum sive legum, quod est loco generis, et 
commune cum aliis iuribus; ita ius civile, vel mu- 
nicipale est collectio legum , quas Civitates sibi 
constituerunt. Additum est canonum, sive legum 
ad rem uberius explanandam , ut videlicet signi- 
ficaretur, canones non meras regulas esse , qua- 
rum vis omnis in suadendo et monendo posita sit, 
sed leges proprie dictas, quibus oportet obtempe- 
rare. Praeterea dictum est fidem , mores et disci- 
plinam spectantium, ex quo intelligitur, tria haec 
obieclum esse , in quo lus canonicum versatur. 
Omnes quippe canones aut de dogmatibus Gdei , 
aut de inorum praeceptis, aut de legibus discipli- 
nae conscripti sunt. 

Sequitur, quae ab ecclesiastica potestate, quibus 
cx verbis discimus, quemadmodum lus canonicum 
non solum ratione obiecti , verum etiam ratione 
potestatis , unde manat , ab aliis iuribus differat. 
Illud enim vero ab Ecclesia conditum est, scilicet 
ab iis, qui ius imperandi in Ecclesia ab ipso Chri- 

sto acceperunt. Quam sane ob causam dici con- 
suevit tum Ius ecclesiasticum , videlicet ab Eccle- 
siae Rectoribus constitutum , tum etiam Ius Pon- 
tificium, quod canones bene multi a Summis Pon- 
tificibus Primatum Ecclesiae gerentibus sanciti 
sunt. Per illud verbum Christianis luris canonici 
subicclum designatur. Soli etenim chrisliani ec- 
clesiastico Iuri subiiciuntur , quatenus per bapti- 
smi Sacramentum in Ecclesiae societatem recepti, 
eius paries et membra evaserunt. < Quid mihi, 
inquit Apostolus 1‘Cor. c. V, v. 12, de iis, qui 
foris sunt iudicare? > igitur ludaei , Gentiles, et 
Tureae legibus mere ecclesiasticis non ligantur , 
quia nomen chrislianae militiae non dederunt; at 
ligantur haeretici, schismatici, excommunicati, et 
apostatae, propterea quod character Sacramenti, 
quo insigniti sunt, et obligationes characteri ad- 
nexae his criminibus non delentur. 

Denique posteriora haec verba vel praescriptae, 
vel propositae sunt addenda duximus, eo quod ea- 
rum legum , quibus Ius canonicum constat , alias 
Ecclesia praescribit , alias tantummodo proponit. 
Prioris generis illae sunt, quas ecclesiastica pote- 
stas pro ratione locorum, temporum, et persona- 
rum condit, quas ut praescribere, sic etiam mu- 
tare et abrogare potest, quae leges ecclesiasticae 
positivae dici solent. Alterius generis sunt , quae 
a iure naturali , aut divino promannnt ; Ecclesia 
vero auctoritate sua proponit , vel explicat. Ita 
Constitutiones de rebus fidei et morum , quan- 
quam ecclesiasticae nominentur, propterea quod 
ab ccclesiasticu auctoritate propositae , et addita 
etiam poena sancitae fuerint, nihilo tamen secius 
ad ius naturale, et divinum carum origo referenda 

esi , manentque perpetuae et stabiles ; qua de re 
infra dicendum erit. 

Qaorundam auctorum definitiones de lure canonico videsis 
penes Bouix tract. de Principiis Iur. can. p. 4 , scct. 2, c. 
t , 2, Paris, 4852. Notandum hic est, leges ab Episcopis 

pro suis subditis latas , Ius canonicum latiori tantum sensu 
spectare. 


§ 3 . 

De discrimine Theologiam inter et Ins Canonicam. 

Fidei morumque tractatio tum ad dogmaticam, 
et moralem Theologiam , tum ad Ius canonicum 
pertinent. Verumtamen res aliter a Theologia, ali- 
ter ab ecclesiastico lure spectatur. Namque Theo- 
logia dogmatica de fide, rebusque divinis universim 
disserit, ut statuat regulam credendi, atque hinc 
studium omne, et operam collocat in demonstran- 
do quid contra fidem pugnet, quantum et quate- 
nus opinio quaevis sanae et catholicae doctrinae 
congruat, vel adversetur. At Ius canonicum res fi- 
dei respicit , ut ex eis agendi .regulam hauriat , 
cum multae sint disciplinae leges , quae a fidei 
regulis ita pendent, ut credendi regula regulam 
agendi constituat. Ad mores autem quod attinet, 
« Theologia moralis, ait Schwarz in Inst. iur. pub. 
univ. instr. I. §. 3 , motivo generali bonitatis at- 
que malitiae , versatur circa virtutes omnes ac 
vitia: spectat primario, ac praecipue forum inter- 
num, et tractat actiones quaslibet sive respectum 
habeant ad Civitatem, sive non. s Sed lus canoni- 
cum rationem habet officiorum , quae in ecclesia- 
stica societate praestanda sunt, ut fideles pie hor 
nesteque conversentur ; et idcirco respicit fideles 

Inslil. Can. Vol. I. P. I. 2 

ratione habita ad communitatem ecclesiasticam , 
forumque externum maxime intuetur. Praeterea 
Canones, recte observante Gersonio in recommen- 
dalione licenliandorum in decreto, « non sunt nisi 
conclusiones ex principiis theologicis , id est ex 
Evangelio, et aliis libris canonicis elicitae, vel il- 
latae , vel etiam determinationes loci , temporis , 
modi, quo ius divinum observandum praescribi- 
tur. » 

Denique Ius canonicum divinis legibus sive fi- 
dem, sive morem spectantibus addit ecclesiasticas 
leges , sive poenas , quibus improbi homines in 
officio contineantur: qua de causa extant tituli de 
haeresi, de apostasia, de simonia, de adulterio, 
de periurio , de furiis et similibus. Uno verbo 
Theologia lota est in rebus fidei, et morum uni- 
versim investigandis, illustrandis, et propugnan- 
dis; Ius canonicum in iis custodiendis, propagandis 
et in usum actumque perducendis: quamobrem 
iure merito a Boetio, et AI varo Pelagio Theologia 
rectrix et praclica nuncupatur. 

Yide, si lubct, Philipps op. dc lure can., quod ex germa- 
nica in gallicam linguam reddidit presbyter Croiixet, Paris, 
4850, toni. I , p. 16, sub titulo: • l)u llrnit cccllsiastique 
dans sos principes g£u£raux. > Si quis praeterea velit cogno- 
scere specificum inter tus canonicum ac civile rouianum discri- 
men adeat Heiffenstuel, et Zallinger. 

§ 4 . 

De discrimine inter Itis civile atque Ius canonicum, 
et huius praestantia. 

Tria sunt, quibus Ius canonicum et civile inter 
se differunt, videlicet origine , obiecto, et fine. Pri- 
mo quidem differunt origine; namque , ut inquit 

Zallinger de Iure naturae publico iib. III , cap. 
vi , §. 223 , c Origo imperii civilis est a Deo ut 
auctore naturae, neque naturae ordinem, ac limi- 
tes transcendit; origo imperii ecclesiastici a Deo 
est, ut collatore gratiae supei naturalis, proindeque 
longe altioris ordinis, quam ut cum ulla re tem- 
porali in comparationem venire , aut pretio com- 
parari possit. » Diflerunl obiecto , propterea quod 
ius ecclesiasticum spiritualia et sacra moderatur; 
civile politica et temporalia. Diflerunl denique fi- 
ne , quia ius ecclesiasticum aeternam hominum 
beatitudinem praecipue spectat; civile vero tem- 
poralem tantummodo felicitatem. Ex qua triplici 
differentia proditur etiam triplex causa, quamob- 
rem Ius canonicum longe mullumque iuri civili 
antecellit. Igitur lus canonicum excellit 1° ratione 
potestatis unde manat. Praeclare Fortun. Garcia 
de ultimo fine ulriusq. iur. num. 72: < Prima 
est excellentia causae efficientis ; nam Summus 
Pontifex maiorem habet jurisdictionem, et excel- 
lentiorem quam ipse Imperator. Itaque dignitas 
supremi Pontificis est multo clarior , et eminen- 
tior dignitate Imperatoris , quod a Deo super o- 
mnem animam constitutus est, unde idem etiam 
Imperator ei subiicilur. At constat, quod leges 
superiorum digniores sint legibus inferiorum. » 2° 
ratione obiecti : Tanto altiorcs, eleganter scripsit 
Baldus Iib. 1. consil. 464, sunt Canones, quanto 
coeli sunt alliores terra, quia tantum distant Ca- 
nones a legibus mundi , quantum perpetuum a 
corruptibili, et sacra a profanis. > 3° denique ra- 
tione finis, quod < haec duo iura, ut veibis utar 
laudati Garcia cit. oper. num. 19, se habent ut 
anima et corpus, cum ius civile intendat in cora- 

mune bonum, secundum quod convenit humanae 
societati; ius vero canonicum non solum secundum 
quod convenit humanae societati civiliter, sed et- 
iam secundum finem in Deum intendendo , et 
aliam vitam expectando. » Vide Schmalzgrueber 
diss. prooem. §. 7, n. 233 et seqq. 

Attamen nemo putet, se plurimum posse in ca- 
nonica iurisprudentia proficere et valere, nisi ci- 
vilis iuris studio operam quoque dederit. Nam 
utraque haec iura inter se ita nexa, copulataque 
sunt, ut alterum alteri auxilium praestet; quam- 
obrem Lucius III. cap. i. de nov. oper. nunc. 
« Sicut, inquit, leges non dedignantur sacros ca- 
nones imitari , ita et sacrorum statuta canonum 
Principum constitutionibus adiuvantur. » 

§ 5 . 

De luris canonici amplitudine et necessitate. 

luris canonici amplitudo ex magnitudine et co- 
pia rerum, de quibus agit, comprobatur. Cum ita- 
que, ut diximus in praefatione, triplex sit ipsius 
obiectum, videlicet personae , res et indicia; iam 
prono alveo fluit, ius canonicum obiecto suo am- 
plissimum esse, et varietate rerum jucundissimum. 

Quod autem ad eius necessitatem attinet, luris 
canonici scientia necessaria est primo quidem cle- 
ricis. Ili enim iuris discendi necessitate adstricti 
sunt, tum ratione praecepti, tum ratione muneris 
clericalis. « Nulli sacerdotum liceat canones igno- 
rare, * edixit Coelestinus pontifex epist. III, cap. i, 
compluresque sunt ecclesiasticae leges , quibus 
clerici iubentur canonum sibi scientiam compara- 
re. Deinde ratione muneris debent perspectos ha- 

bere canones, <r praesertim in iis, quae ad munera 
sua rite fpraestanda necessaria sunt, ut aedificent 
cunctos tam fidei scientia, quam operum discipli- 
na , » ut habemus ex Concilio toletano m , can. 
23. Deinde ne laicis quidem, potissimum illis, qui 
causas dicunt aut iudicant , sacrorum canonum 
scientia negligenda est , propterea quod tanta est 
utriusque iuris connexio, ut in negotiis et causis 
civilibus , ubi alterum ius aut nihil , aut obscure 
admodum aliquid constituit , per alterum ius ex- 
plicari et suppleri debeat. Praeterea multae sunt 
leges in iure civili a sacris canonibus emendatae, 
quas nec advocatis laicis fas est ignorare. Denique 
omnes , qui in foro versantur , agendorum iudi- 
ciorura rationem, quam sacri canones tradiderunt, 
cognitam habere debent , quae utpote planior et 
simplicior , communi omnium Tribunalium usu 
recepta est. 


Vide Eybel Inlrod. in Ius eccl. tom. !, 1. 4, c. 3, §. 85 et 
G. Chr. Wolfiura prog. Quantum intersit reipub. lur. can. 
studium. Lipsiae 1740. 


§ 6 . 


De lurisprudentia ecclesiastica. 


« Cum omnes ferme leges, egregie dixit Zallwein 
in prine, iur. eccl. tom. I, q. 2, cap. 3, sint regulae 
generales, et impossibile sit legem ferre ita claram, 
quae nulla egeat interpretatione, aut ita univer- 
salem , ut ad omnes casus in sacris occurrentes , 
quos nullus Legislator praevidere potest, applicari 
et extendi valeat , opus erit quadam prudentia , 
qua mediante leges non solum recte intelligantur, 
sed et ad actiones hominum sapienter applicentur, 

et ad casus in legibus non expressos iusta inter- 
pretatione extendantur. > Haec itaque prudentia 
explicandi applicandique iuris solet jurispruden- 
tia vocari, atque adeo definiri: « Facultas sive ha- 
bitus ecclesiasticas leges interpretandi , easque 
rite ad occurrentes casus applicandi. » Itaque ju- 
risprudentiae ecclesiasticae duae sunt veluti par- 
tes, quarum una leges ecclesiasticas scienter in- 
terpretatur , altera easdem leges ad facta, sive ut 
vulgo aiunt, ad casus obvenientes applicat. Prima 
jurisprudentiae pars , quae in rectam interpreta- 
tionem legum incumbit, ardua est, multarumque 
rerum peritiam postulat; altera pars, quae in ap- 
plicandis legibus versatur, expedita et facilis est, 
statim ac ex apta legis interpretatione mens Le- 
gislatoris comperta fuerit. 

Igitur interpretatio est alicuius legis obscurae vel 
ambiguae explanatio ; hinc Cicero lib. i. de div. 
ait: < quia erant multa obscura, multa ambigua, 
explanationes adhibitae sunt interpretum. > Recta 
vero huiusmodi legum interpretatio ex verbis et 
probabilibus coniecturis eruenda est. Quod perti- 
net ad verba, isthaec accipienda sunt in significa- 
tione propria et usitata; sic enim putandum est a 
Legislatore adhibita fuisse , ut facile ab omnibus 
intelligerentur. Sed ratio temporum habenda est, 
quandoquidem sunt aliqua vocabula, quae antiquis 
temporibus aliud significabant, aliud modo signi- 
ficant. Exemplo esse possunt isthaec vocabula: 
dioecesis, parochia, viaticum, et alia, quorum an- 
tiquae significationes in alias mutatae sunt. Vim et 
potestatem huiusmodi verborum , habita ratione 
temporum , explicarunt Albaspinaeus , Balutius , 
Carolus Fresnius, aliique. 

Coniecturis autem ad percipiendam Legislatoris 
mentem opus est , si verba sint flexiloqua , non 
connexa, involuta, aut si partes orationis sibi in- 
vicem repugnare videantur. Tum enim occasio, 
sive ratio , ob quam lex condita fuit , et adiuncta 
personarum, locorum, ac temporum investiganda 
sunt, ex quibus lux aliqua effulgebit, ut possimus 
in mentem Legislatoris, sensumque , legis pene- 
trare. 

Verum de his non attinet plura dicere , atque 
ad rem nostram satis erit haec, quae sequuntur, 
adnotare. 

Quadruplex interpretatio legis est, authentica , 
usualis , iudicialis, et doctrinalis. 

Authentica , seu legislativa est, quae fit a Legis- 
latore vel eius successore, et authentica apud iu- 
riconsultos dicitur, quia indubitatam et legitimam 
auctoritatem habet. Haec enim interpretatio in-, 
star legis retinenda est, eo quod ab ipso legisla- 
tore proficiscitur, ab eaque recedere licet nemini. 

. Usualis est legis dubiae per usum , sive con- 
suetudinem, facta interpretatio. Consuetudo enim 
ex cap. « Dilectus 8 de consuet. » optima est le- 
gum interpres: et ex leg. 37 ff. de legib.: « Si 
de interpretatione legis quaeratur , in primis in- 
spiciendum est , quo iure civitas retro in huius- 
modi casibus usa est. Optima enim legum inter- 
pres consuetudo; » et leg. 38 ff. eod. edicitur: 
< In ambiguitatibus, quae ex legibus proficiscun- 
tur, consuetudinem, aut rerum perpetuo similiter 
iudicatarum auctoritatem , vim legis obtinere. » 
Tridentina Synodus sess. 24, cap. 1 de refor. 
matrim. decrevit, irritum nullumque matrimo- 
nium fore, quod ubicumque decretum illud pu- 

blicatum esset, « aliter quam praesente parocho, 
vel alio sacerdote de ipsius parochi, seu ordinarii 
licentia, et duobus, vel tribus testibus » contrahe- 
retur. Decretum singulari modo nominat paro- 
chum ; sed cum duo esse parochi possint , alter 
sponsi, et alter sponsae, dubitatum est, quisnam 
parochus adhibendus, sponsi ne, an sponsae, an 
utriusque? Itaque opus erat interpretatione. Iam 
vero alterutrum parochum rite adhiberi consue- 
tudo interpretata est ; namque coram parocho 
sive sponsi , sive sponsae celebrari matrimonia 
coepta sunt, eaque rata et legitima haberi; quam 
deinde interpretationem decreta apostolicae Sedis 
approbaverunt. Sed postquam consuetudo legitime 
praescripta est, interpretatio non eget legislatoris 
approbatione, et loco legis est , siquidem utrius- 
que iuris auctoritate nititur. 

Interpretatio iudicialis est , quae fit a iudice , 
dum in ferenda sententia ius allegat, illudque in- 
terpretatur. Sed huiusmodi interpretatio perinde 
ac sententia, et res iudicata inter solos litigantes 
ius fecit, aliis vero nec nocet, nec prodest, 1. 2. 
Cod. quibus res iudicata non noceat , et c. 17 de 
sent. et re iudicat., nisi causae sint connexae ; 
quibus de rebus late disserunt Doctores ad titu- 
lum Decretalium de sententia et re iudicata. 

Doctrinalis denique interpretatio est , quae fit 
a iurisperitis , aliisque viris doctis, qui legibus, 
canonibusque interpretandis operam navant. Ho- 
rum interpretationes tantum valent, quantum pro- 
bant rationes et argumenta, quae ab ipsis afferun- 
tur, et aliter sentire integrum est unicuique. De 
divisione huius interpretationis in declarativam , 
extensivam, et restrictivam, variisque, quibus regi- 

tur regulis, vide Masciiat, Inst. Iur. can. t. I, tit. 
2 de consuet. §. 4. 

Pius IV in sua Constitutione « Benedictus Deus » 
omnia, quae a Tridentina Synodo acta, statuta, et 
definita fuerant, confirmavit, et simul gravissimas 
poenas constituit in eos, « qui ausi fuissent ullos 
commentarios, glossas, adnotationes, scholia, ul- 
lumque omnino interpretationis genus super ipsius 
Concilii decretis quocumque modo edere. » Deinde 
animadvertens, ut ipse ait, « parum esse iura con- 
dere, nisi sint qui ea exsequutioni demandari fa- 
ciant , » alia Constitutione edita « Alias nonnul- 
las » octo Cardinales delegit , qui sedulam nava- 
rent operam , ut Concilii Tridentini decreta ab o- 
ranibus , ad quos pertinerent , accuratissime ser- 
varentur. Hinc ortum habuit Congregatio , quae 
primum dicta est Cardinalium Concilii Tridentini , 
eique Sixtus V. Constitutione « Immensa » pote- 
statem insuper fecit eiusdem Concilii « Decreta de 
reformatione interpretandi , Nobis tamen consul- 
tis, » ut Pontifex ibidem ait, ita scilicet ut de qua- 
cumque interpretatione Romanus Pontifex consuli 
omnino deberet. Tunc itaque « Congregatio Car- 
dinalium Concilii Tridentini interpretum > vocari 
coepta est, eiusque vero interpretationes, et re- 
sponsa Declarationes appellantur. 

Canonistae disputant quaenam huiusmodi De- 
clarationibus vis, et auctoritas tribuenda sit? Qua 
de re in primis videndum est, utrum Declaratio ad 
privatam quaestionem, sive litem dirimendam, an 
ad dubiam legem generatim interpretandam, an 
vero ad novam legem efformandam, aut ad legem 
iam existentem immutandam edita fuerit. Namque 
Cardinales in ea Congregatione vel privatorum 

causas iudicant, vel leges generatim interpretan- 
tur, vel novas condunt leges, et antiquas immu- 
tant iussu Summi Pontificis , adeoque potestate 
judiciaria, et inlerpretativa, natura sua, legislati- 
va vero, ex delegatione, ac auctoritate suprema, 
potiuntur. 

Iam vero Declarationes, quibus privatorum lites, 
et controversiae dirimuntur , quamquam ob sin- 
gularem Cardinalium prudentiam atque doctrinam 
plurimi faciendae sint , non videntur tamen eam 
vim habere, ut inferiores iudices adigant ad idem 
in similibus causis iudicandum , tum quia Cardi- 
nales non interpretum, sed iudicum personam a- 
gunt, iudices vero inter solos litigatores ius fa- 
ciunt, tum quia in privatis quaestionibus peculia- 
ria facti adiuncta saepius in causa sunt , cur ita 
iudicetur. Quapropter Cardinalis de Luca in An- 
notat. Concil. Trid. disc. 1, num. 11, ait: erro- 
neum esse in particularibus Declarationibus cum 
consueta caeca fide vim constituere , cum illae , 
quae singulos vel particulares concernunt casus , 
ex eorum particulari qualitate, et circumstantiis 
manare soleant , ideoque alteri diversas circum- 
stantias habenti non semper sunt applicabiles , 
cum diversimode ob diversam facti qualitatem 
saepius decernere congruat. * 

Declarationes vero , quae ab eadem Congrega- 
tione eduntur, quaeque proprie in legum interpre- 
tatione versantur, authenticas et legitimas esse, ad- 
eoque vim legalem praeseferre,omnesque devincire, 
queis earum notitia certo pervenit, absque ulla du- 
bitatione affirmamus. Authentica enim et legitima 
interpretatio est, quae fit a legislatore, vel ab alio 
ex ipsius legislatoris auctoritate. Iam vero inter- 

pretationes Congregationis Concilii huiusmodi au- 
ctoritate nituntur. Siquidem Trid. Synodus sess. 
25 , de recipiendis et observandis decretis Concilii 
ait, se confidere, difficultates et dubitationes o- 
mnes, quae occurrerint, per Romanum Pontificem 
sublatum iri , c commodiore quacumque ratione 
ei visum fuerit. » Romani vero Pontifices istud 
munus interpretandi decreta , quae ad discipli- 
nam, morumque reformationem pertinent, eidem 
Congregationi detulerunt. Eius ergo Congregationis 
interpretationes authenticae et legitimae sunt. Quin 
immo cum fiant consulto Pontifice, vel saltem 
eius auctoritate vel nomine , sunt profecto ipsius 
Pontificis propriae; namque, ut ait Imperator lib. 
i , C. de veter, iur. enucleand., « omnia nostra 
facimus , quibus nostram impertimur auctorita- 
tem.» Quae quidem declarationes, ut vim habeant, 
solemni promulgatione non egent , quia ius no- 
vum non constituunt, sed iam constitutum inter- 
pretantur ; « quam interpretationem , sunt verba 
Auth.de muliere raptum passa §. fin. collat. 9, non 
in futuris tantummodo casibus, verum in praeteritis 
etiam valere sancimus, tanquam si nostra lex ab 
initio cum interpretatione tali promulgata fuisset a 
Nobis. » V. Fagnanum in cap. Quoniam de Constit. 

Tandem declarationes quae legis textum aliqua 
ratione immutant, aut novam legem constituunt, 
obligandi vim haud praeseferre , nisi summi Pon- 
tificis auctoritate edantur, ac consueta forma pro- 
mulgentur, ab omnibus admittitur. Vide Zamboni, 
Collectio declar. suppi, introduci, ad ult. vol. p. 89 
et 102; s. Alphonsum de Ligorio, Homo apost. 
tract. de Leg. c. iu, n. 34; Stremler, Trait6 des 
peines eccl., pag. 500-541 ; c Revue des Sciences 

ecclesiastiques » Jan. 1860, pag. 36 ; N° 3 Mars 
1860, pag. 179 et seqq 

Quae de Sacra Concilii Congregatione dicta sunt, 
ad caeteras congregationes romanas applicari com- 
mode possunt, quum eadem prorsus argumenta 
militent. Ad Rituum vero congregationem quod 
attinet, operae pretium est hic referre decisionem 
die 23 maii 1846 editam. Ad dubium « an decreta 
a S. Congregatione emanata et responsiones quae- 
cunque ab ipsa propositis dubiis, dummodo scri- 
pto formaliter editae fuerint, eamdem habeant au- 
ctoritatem, ac si immediate ab ipso Summo Pon- 
tifice promanarenl , quamvis nulla fuerit de iis- 
dem relatio Sanctitati Suae, » responsum fuit: 
« affirmative. » Quum porro quaesitum fuerit « an 
per verba dummodo formaliter scripto editae fue- 
rint » — sufficiat, quod sint subscriptae a SS. RR. 
Congregationis Praefecto et Secretario, ac eiusdem 
sigillo munitae, vel potius requiratur, ut sint vel 
Romae, vel ab Episcopis in suis dioecesibus pro- 
mulgatae, » responsum est: « affirmative ad primam 
partem, negative ad secundam. » Die 8 Ap. 1852. 

Aliqui canonistae, inter quos Van Espen p. 1, 
Iur. cccl. univ. tit. 22, cap. 5, et Gibert Prolego - 
menorum in corpus luris canonici per regulas or- 
dine naturali digesti parte priore tit. 23, conten- 
dunt, Declarationes Congregationis Concilii, alia- 
rumque Congregationum Cardinalium mere do- 
ctrinales esse , non legitimas , non authenticas , 
neque proinde ullam vim legis habere , quorum 
argumenta refellit P. Ruprecht in Notis histori- 
cis in universum Ius canonicum, tit. 2 de Consti- 
tui., cap. 7. Vide etiam Fagnanum in cap. 7, 
Quoniam num. 6 et seqq. de Constit. a cap. et 

s. Alphonsum de Ligorio, Theol. mor. t. 1, n.106. 
Praestat hic coronidis loco referre, quae duo cla- 
rissimi viri de Congregationibus disserunt. 

Card. Paleotti de Consultationibus consistoria- 
libus p. 5, quaest. 11 ait, « Congregationes Car- 
dinalium , quas summi Pontifices, et praesertim 
Sixtus V ad causarum difficultates ipsius auctori- 
tate cognoscendas et definiendas instituerunt, esse 
tanquam filias Consistorii , ab eo veluti fonte 
promanantes. Et quemadmodum sol non solum 
ipse lucet, verum etiam stellis lumen impertitur, 
quo et coelum ornant , et illuminant orbem uni- 
versum , sic summum Pontificem non suis decre- 
tis modo Ecclesiam per se ipsum docere et mode- 
rari, verum etiam ita Cardinales sua tum aucto- 
ritate fulcire, tum potestate augere, ut socialis 
* laboribus facile omnes difficultatum nodos dissol- 
vant. » Zamboni in dissert. praeliminari op. Col- 
lectio decret. S. C. Card. S. C. trid. Interp. edit. 
Romae 1816. « Munus Cardinalium in dirigendis 
negotiis universae Ecclesiae maxime hodie elucet 
ex Congregationibus cardinalitiis, quae sunt coe- 
tus quidam , seu collegia quodammodo Cardina- 
lium per Pontifices instituta ad certa aliqua ne- 
gotia dirigenda, discutienda, quin et absolvenda, 
atque de illis etiam iudicium ferendum ; ideoque 
aliquam speciem tribunalis, suos officiales, et in- 
feriores ministros singulae Congregationes habere 
solent. Porro ne ipse solus Pontifex Ecclesiae 
onere , quod est angelicis humeris plane formi- 
dandum , opprimeretur , illud inter Cardinales , 
apta quadam distributione, pro temporum condi- 
tione , negotioruraque multitudine et varietate , 
ipsaque utilitatis ratione , salubriter partiri coe- 

pium est, ut qui ex omnibus mundi partibus ad 
hanc Matrem, Magistram, perfugiumque fidelium 
apostolicam Sedem devotionis, salutisque studio , 
iuris persequendi , gratiae impetrandae , aliasve 
multiplices ob causas frequentissime confugiunt , 
ii quidem eo, ut facilius celeriusque expediantur, 
distinctos Cardinalium conventus et Congregatio* 
nes ad certas rerum , et negotiorum tractationes 
paratas habeant, Cardinalesqne ipsi distributi mu* 
neris partem levius ferant, diligentius administrent, 
commodius Romanum Pontificem consulant, et de- 
nique viri primarii publicis in rebus exercitati , 
nullo unquam tempore desint , Congregationes 
fuerunt institutae , singulis certis negotiis cum 
particularibus facultatibus assignatis, ita tamen ut 
graviores et difficiliores consultationes ad Papam 
referantur. Hinc factum est, ut pro regimine uni- » 
versalis Ecclesiae , ultra Consistorium sint insti- 
tutae nonnullae Congregationes Cardinalium , 
quae ignotae fuerant antiquis temporibus, ulpole 
ex eodem Cardinalium collegio erectae. » 

Vide Salzano Institutiones luris canonici $. 47—52, Aucto- 
rem lustitutio'n. luris canonici publici et privati, Parisii* 1855, 

1. 5, c. 2, art. 2; Analecta luris PnntiGcii, pag. 2250 et 2566, 

An. <856. « Synopsim R. S. Cardin. Congregat, auctore A. 
Haine > Lovanii 1857 , Bouix, • de Curia lomana • p. 5, c. 

7 et Gousset • Exposition des principes dc Droit canonique • 
p. <27 et seqq. - 

§ 7 . 

De Canonum divisione. 

Canones in duas classes dividi vulgo solent; in 
prima classe dogmatici, in altera disciplinares re- 
censentur : omnis quippe Christianorum vita dua- 

bus regulis, nimirum credendi regula, et regula 
agendi continetur: ac proinde credendi regula a 
canonibus dogmaticis, a disciplinaribus autem a- 
gendi regula exhibetur. Verumtamen cum de regula 
agendi sermo est , qui distincte atque explicate 
loquuntur, canones morum a canonibus discipli- 
nae separant, atque adeo, quemadmodum triplex 
est luris canonici obiectum, nempe fides, mores, 
et disciplina, quod superiori capite docuimus, sic 
quoque canones trifariam dividunt , videlicet in 
canones fidei, in canones morum, in canones disci- 
plinae. Operae pretium est de bis tribus canonum 
speciebus aliquid enucleate dicere ; namque co- 
gnitio naturae, atque indolis singulorum canonum 
non modo valde iuval, sed necessaria omnino est 
ad ea dilucide recteque percipienda, quae univer- 
sim de vi et auctoritate canonum dicenda sunt. 

§ 8 * 

De Canonibus fidei. 

Canones fidei sunt in quibus aliquid credendum 
proponitur. Itaque ipsorum obiectum est veritas 
aliqua divinitus revelata, quam fideles debent fir- 
miter credere et profiteri. Plures huius generis 
canones a priscis luris canonici collectoribus con- 
gesti sunt , eosque Gratianus sequutus est , ac 
proinde quae catholica fides de unitate Dei, et 
personarum Trinitate, de Dei praescientia et prae- 
destinatione, de angelorum et hominum creatio- 
ne, de primi hominis lapsu, de Christo unico me- 
diatore, de sacramentis et eorum effectibus, de 
' auctoritate ct infallibilitate S. Scripturae, de u- 
nitate Ecclesiae , de primatu roraani Pontificis , 

de animarum immortalitate et corporum resur- 
rectione, de aeternae vitae praemiis et suppliciis, 
haec, inquam, aliaque id genus multa in suum 
decretum inseruit. At vero non omnes canones in 
quibus veritas aliqua enunciatur , continuo dog- 
matici habendi sunt ; dogmaticos enim dicimus , 
qui catholicae fidei regulam , sive dogmata tra- 
dunt, omnesque fideles ad credendum ita obstrin- 
gunt, ut haereticus sit, qui constanter firmiter- 
que non assentiatur. Duo igitur desiderantur , ut 
canon dogmaticus habeatur. Primum est divina 
revelatio, ut nimirum quod canone docetur, in ver- 
bo Dei sive scripto, sive tradito contineatur, cum 
fides catholica auctoritati solius Dei innitatur. Al- 
terum est Ecclesiae propositio , ut videlicet illud 
ipsum, quod canone docetur , tum Ecclesia pro- 
posuerit, tum etiam iusserit ab omnibus, et sin- 
gulis fidelibus pro veritate catholica teneri. Ad 
rem Melchior Canus de locis theol. lib. 5, cap. 5, 
quaest. 4: <r Summorum Pontificum, Conciliorum- 
que doctrina, si toti Ecclesiae proponatur, si cum 
obligatione etiam credendi proponatur, tum vero 

de fidei causa iudicium est. » 

{ 

§9. 

De notis Csnonnm dogmaticorum. 

Veronius in regula fidei catholicae §. 2 rem 
eamdem exponens ita loquitur: « Duo debent con- 
iunctim adesse, quo doctrina aliqua sit fidei ca- 
tholicae: alterum ut sit revelata a Deo per Pro- 
phetas, Apostolos, seu Auctores canonicos, alte- 
rum ut sit proposita ab Ecclesia. Si utrumque ad- 


Digitized by Googte 


CAPUT I. 


33 

sit alicui doctrinae, illa fide divina catholica est 
credenda : si alterum desit, seu revelatio, seu pro- 
positio Ecclesiae, non est fide divina catholica cre- 
denda. Sed secundum adesse non potest , quin 
primum reperialur; quia cum Christus Ecclesiae 
promiserit assislenliam Spiritus Sancti, qui doceat 
eam, ducalque in omnem veritatem , haec nun- 
quam, stante Dei promissione, quae semper ob- 
tinet, docet aliquid esse revelatum , quod non sit 
revelatum.» Igitur ad canonem dogmaticum inter- 
noscendum , non opus est, ut inquiramus, an do- 
ctrina canonis divinitus revelata sit, sed satis, si 
compertum habeamus, doctrinam canonis ab Ec- 
clesia tanquam fidei dogma propositam esse. 

At vero canones quandoque de rebus fidei ali- 
quid affirmant, aut negant , quin salis appareat, 
utrum ea simplex sil, aut affirmatio aut negatio, 
an vera dogmatis fidei propositio. Igitur necesse 
est aliquas regulas in promptu habere, quibus 
simplex affirmatio , aut negatio a certa dogmatis 
propositione secernere, cl internoscere possimus. 

Quatuor huiusmodi regulas Melchior Canus cit. 
loc. exhibuit, quos theologi ct canonistae summa 
consensione amplexi sunt. Eas Canus profert hi- 
sce verbis : 

« Prim3, et ea quidem manifesta, si contrarium 
asserentes pro haereticis iudicentur. Cuius rei c- 
xcmpla habes cap. damnamus de Sum. Trin. et 
cap. unie, de Sum. Trin. in 6, et Clemenl. unie, 
de sum. Trin. §. i . 

t Altera nota est, cum in hanc formam Synodus 
decreta praescribit: si quis huc aut illud sense- 
rit, anathema sit: qualia permulta sunt in Con- 
cilio Toletano I., et in Synodo Tridenlina. 

Initu . Can . Vol. I. I». I. 3 

« Tertia est, si in eos qui contradixerint, ex- 
communicationis sententia ipso iure feratur. E- 
xemplum est de haereticis cap. cum christus , et 
cap. AD ABOLENDAM. 

« Quarta est, si quidquam aut expresse et pro- 
prie a fidelibus firmiter credendum, aut tanquam 
dogma fidei catholicae accipiendum dicatur, vel 
aliis similibus verbis aliquid esse Evangelio, do- 
ctrinaeve Apostolorum contrarium. Dicatur, in- 
quam , non ex opinione , sed certo et firmo de- 
creto. » 

§ 10 . 

De expositione earnmdem notaram. 

Sed operae pretium est easdem regulas brevi- 
ter explanare. Itaque prima regula admodum per- 
spicua est: ubi enim canones volunt eos, qui con- 
tra senserint, pro haereticis haberi , nullum du- 
bium relinquitur, quin dogmatici censeri debeant. 
Profecto fieri non potest, quin canones dogmatici 
sint, quibus turpis haeresis nota adversus dissen- 
tientes inusta est , quandoquidem nemo potest 
haereticus esse, nisi qui catholico dogmati con- 
tradixerit. 

Secunda et tertia regula hoc modo intelligi de- 
bent, nempe canones, in quibus anathema vel ex- 
communicationis poena in dissentientes constituta 
est, tum denique dogmaticos esse, si in eis de re- 
bus fidei agatur ; quandoquidem etiam canones, 
qui ad fidem non pertinent, eadem excommuni- 
cationis poena, vel anathemate sanciri solent. Ita 
canones Concilii Romani sub Gregorio II. lati sunt 
in hunc modum : s Si quis commatrem spiritua- 

lem duxerit in coniugio , anathema sit : si quis 
consobrinam suam duxerit in coniugio, anathema 
sit. » 

Denique quarta regula eos canones spectat, in 
quibus etiamsi agatur de rebus fidei , nulla ta- 
men inusta est haeresis nota, nec anathema, nec 
poena excommunicationis constituta adversus eos, 
qui dissenserint. Itaque hi canones dogmatici e- 
runt, si talibus verbis propositi sint, quae non 
opinionem , sed certum exploralumque iudicium 
exhibeant. « Licet enim opinio Durandi , ait Mel- 
chior Canus cit. loc., reprobetur cap. GAUDEMUS 
DE DIVORTIIS, sed qui dixit: VERUM ABSONUM 
HOC VIDETUR ET INIMICUM FIDEI CHRISTIA- 
NAE, noluit haereseos illos condemnare. Verbum 
enim VIDETUR iudiciorum infirmat certitudinem.» 
Praeterea, auctore eodem Cano, etiamsi verba ca- 
nonis absoluta sint, planeque et omnino quidquam 
affirment vel negent, adhuc tamen ipsius canonis 
scopus investigandus est , ut certo intelligamus , 
an doctrina canonis simpliciter asseratur , an et- 
tiam ceu fidei dogma proponatur. Nuda enim ver- 
ba corticem canonis repraesentant; scopus autem 
ipsius naturam atque indolem manifestat. Igitur 
constitutio ecclesiastica , sive canon dogmaticus 
erit, si certum exploratumque sit, data opera con- 
ditum fuisse, ut amputatis dissensionibus catholi- 
ca veritas doceretur, vel ut haereses obortae su- 
premo iudicio damnarentur. 

Porro autem quae in Conciliorum aut Pontifi- 
cum decretis vel explicandi gratia inducuntur, vel 
ut obiectioni respondeatur, vel etiam obiter et in 
transcursu praeter institutum praecipuum, de quo 
erat potissimum controversia , ea non pertinent 

ad fidem, hoc est non sunt catholicae fidei iudi- 
cia. > Hactenus Melcbior Canus. 

Consulo, si Iuhct, npusc., cui titulus: ■ Enchiridion symbo- 
lorum et definitionum, i|iiae de rebus fidei cl inorum a Con- 
ciliis occumcuicis cl SS. PP. emanarunt , auct. Henrico Dcn- 
singer Wirzburgi, 1856. > 


§n. 

De Canonibus morum. 

Quemadmodum dogmatici canones regulam eo- 
rum statuunt, quae firmiter in rebus fidei tenenda 
sunt, ita canones morum ea spectant, quae hu- 
manis actibus propter se honesta sunt, vel turpia, 
adeoque vel agenda vel omittenda. Versantur ita- 
que in proponendis explicandisque praeceptis na- 
turalibus, quibus mores hominum informantur. 
Plures eius generis canones in Decreto Gratiani 
legimus, plures etiam iu titulis Decretalium, qua- 
les sunt de pactis, de iureiurando, de homicidio, 
de adulterio, de furiis, de usuris, de iniuriis, aliis- 
que id genus, quibus moralia praecepta illustrantur. 
Haec autem morum praecepta a naturali lumine 
profecta, per legem evangeiieam integra sui per- 
fectione el complemento donata sunt; nam Chri- 
stus lesus non venit solvere legem, sed adimplere; 
quamobrem Gratianus in prine, disl. 1 . scribere 
non dubitavit, « lus naturale in Evangelio conti- 
neri. » 

At vero Ecclesia in tradendis canonibus morum 
errare non potest. Mamque Christus pollicitus est, 
c Spiritum Sanctum docturum Ecclesiam omnem 
veritatem, » quae scilicet esset ad consequendam 
salutem necessaria. Atque ad eam consequendam 

necessariae sunt non modo verilates fidei, sed ct- 
tiam murum : igilur fieri non potest , ut Ecclesia 
errando id doceat, vel praescribat, quod turpe est, 
vel reprobet, quod honestum est. 

§ 12 . . 

De Canonibus ecclesiasticae disciplinae* 

Itaque canones morum, cum quidquid iubent, 
bonum sit per sese, et quidquid prohibent, ma- 
lum et turpe sit, perpetuo firmi stabilesque ma- 
nent, eisque ab omnibus omnium ordinum et o- 
mnium temporum, atque aetatum, et locorum ho- 
minibus parendum est. 

lom dictum est et dicendum est saepius, tria esse 
canonum genera ; alii enim sunt canones fidei, alii 
morum, alii denique disciplinae , quoniam 1 pote- 
stas Petro , Apostolis, eorumque successoribus a 
Christo tradita haec tria complectitur, fidem, mo- 
res et disciplinam. Ergo canones qui neque ad 
fidem, neque ad mores pertinent, ad disciplinam 
pertinebunt. 

At vero disciplinae canones ad puritatem fidei, 
honestatem morum, divinique cultus sanctitatem 
tuendam feruntur , quos proinde firmissimum fi- 
dei, morum, et religionis praesidium et propu- 
gnaculum iure dixeris. Namque huiusrriodi cano- 
nes versantur : 

1° In tutela fidei et morum, quatenus gravis- 
simas poenas constituunt in eos, qui in fide, vel 
moribus deliquerint. Huc pertinent censurae,, a- 
liaeque poenae ecclesiasticae adversus haereticos, 
simoniacos , sortilegos , homicidas , adulteros et 
huiusmodi. 

2° In determinandis praeceptis divinis et natu- 
ralibus ; dum scilicet tempus, aut modum ad ea 
observanda praefiniunt , quotiescumque nec mo- 
dus, nec tempus in praecepto fuerit praefinitum; 
cuius generis sunt canones de observantia diei do- 
minici, de confessione et communione paschali. 

3° In regenda societate ecclesiastica ; neque e- 
nim omnia, quae ad eam gubernandam opus e- 
rant, ius naturale, et divinum constituerunt; pro- 
indeque Antistitibus Ecclesiae tradita a Christo 
fuit ferendarum legum potestas. Hinc canones de 
electionibus, de institutionibus, de vita et hone- 
state clericorum, de iudiciis, deque caeteris simi- 
libus. 

Haec autem tria, quae indicavimus, disciplinae 
capita ad disciplinam externam , sive ad politiam 
Ecclesiae pertinere dicuntur ; ea sunt enim, qui- 
bus regitur externa Ecclesiae societas , et in offi- 
cio continetur. 

Sed aliud est disciplinae 'genus, quam discipli- 
nam liturgicam vocant, eaque in ordinandis reli- 
gionis actibus versatur. Huius generis sunt cano- 
nes de administratione Sacramentorum, de diebus 
festis, de publicis precibus et supplicationibus , 
de locis sacris et religiosis, deque sacris ritibus * 
et caeremoniis. 

Aliqui tertium addunt disciplinae genus, quam 
dicunt disciplinam dogmaticam et dogmati adne- 
xam. Dogmaticam vocant, quae originem suam 
ipsi Christo acceptam refert: uti materia et for- 
ma Sacramentorum, itemque forma ecclesiastici 
regiminis, sive ecclesiastica hierarchia divinitus 
instituta. Adnexam vero dogmati appellant, quae 
cum dogmate ita connectitur, ut aboleri nequeat» 

quin simul de veritate dogmatis detrahatur. Talis 
est disciplina, qua sanctissimam Eucharistiam co- 
limus et veneramur; ea siquidem tolli nequit, si- 
ne maxima catholici dogmatis iniuria. 

Verum disciplina , quae dogmatica dicitur, pro- 
prie ad Ius divinum pertinet , quod prorsus est 
immutabile ; adnexa vero dogmati , firma immota- 
que et ipsa manere debet, sed tantum in eo, quod 
eius substantiam attingit; quod enim ad modum 
attinet , an ex. gr. unica , an trina flexione ge- 
nuum Eucharistia veneranda sit , ad Ecclesiam 
spectat cognoscere et decernere. 

Nos itaque communi canonistarum instituto 
inhaerentes, eam tantum iurisprudentiae ecclesia- 
sticae partem accurate persequemur, quae regu- 
lam agendi, sive disciplinam ac mores respicit, 
nec de regulis fidei ex professo agemus ac dispu- 
tabimus, nisi casus occurrant, quibus fides ac di- 
sciplina adeo foederatae inter se ac coniunctae 
sint, ut altera ab altera divelli non possit. . 


* v 

DE PARTIBUS IURIS CANONICI 


§13. 

De luris canonici partibus generatim. 

In agendi regula leges omnes morum et Chri- 
stianae disciplinae comprehenduntur. Moralilalis 
autem nomine ea convenientia designatur , quam 
actiones humanae ad legis divinae et naturalis 
normam servare debent. Hinc cum dicimus ius 
canonicum ad mores pertinere, praecepta natura- 
lia significamus, quae a iure canonico proponun- 
tur, et explicantur. Sed cum istae leges morum et 
christianis, et iis qui extra Ecclesiam sunt, com- 
munes sint, atque adeo omnes homines teneant, 
sunt praeterea disciplinae leges, quae eorum pro- 
priae sunt, qui Ecclesiae gremio continentur. Hu- 
iusmodi vero leges ad cultum Deo praestandum, 
ad Sacramentorum, rerumque sacrarum, et tem- 
poralium quoque bonorum Ecclesiae administra- 
tionem, ad caeremonias, ad clerum, et ad regimen 
ecclesiasticum praecipue ordinantur. 

Re enim vera cum Christus Dominus Ecclesiam 
instituerit, coetum nempe hominum, qui illum 
sanctiori cultu colerent , leges etiam perscriptas 
fuisse oportuit, quibus haec religio et disciplina 
Christianorum constitueretur, et praecipuas qui- 
dem Christianae disciplinae leges Christus ipsemel 
tulit, multas vero apostoli, et caeteras Summi Pon- 
tifices, Sacra Concilia et Ss. Patres condiderunt. 

Quocirca, cura clar. Bartoli, quatuor partibus 
ius canonicum constare dicimus, primo praeceptis 
naturalibus sive moralibus; deinde praeceptis di- 
vinis positivis, tum aposlolicis institutis, demum 
ecclesiasticis constitutionibus, de quibus singulis 
videndum est. 


§14. 

De praeceptis naturalibus sire moralibus. 

< Nemo dubitat, quin sibi a Deo legem in ani- 
mo insitam esse sentiat, qua bonum a malo, ho- 
nestum a turpi, iustum ab iniuslo possit secer- 
nere; » ait Calechism. Rom. de decret. observ. 
Haec autem naturae lex est, sive ius naturale, 
quam legem auctor Deus humanis mentibus im- 
pressit , consignavitque , perque rationis lumen 
quid agendum quidve fugiendum sit manifestat, 
atque promulgat, eique legi universum genus ho- 
minum perpetuo parere voluit. « Lex, ait s. Am- 
brosius § 9 ep. 7, non inscribitur, sed innascitur, 
non aliquid praecipitur lectione, sed profluo quo- 
dam naturae fonte in singulis exprimitur. » Quare 
Apost. ad Rom. II, 14 ait: « Gentes quae legem 
non habent (nempe mosaicam et evangelicam) na- 
turaliter ea, quae legis sunt, faciunt. > 

lam vero stirps omnis iuris, inquit Tullius, na- 
tura est, cum lex naturalis omnium legum radix 
sit atque origo, vel saltem directio et regula, quo- 
niam ipsa, ut docet Augustinus lib. 2 quaest. lxvii 
in Ex., < lex Dei superna est, quam consulunt 
piae mentes, ut quod in ea invenerint, vel faciant, 
vel iubeant, vel velent. » et iuxta leg. IT. de Inst. 

et lure, « nullius momenti est , quidquid contra 
eamdem fuerit attentatum. » 

Magna itaque, eaque praecipua luris canonici 
pars ex naturali lege effecta est, vel certe dima- 
navit. Siquidem innumera prope sunt apud Gra- 
tianum capita , quibus naturalia praecepta expo- 
nuntur, eorumque urgetur observantia. Talem 
praeterea licet videre in iis decretalium titulis , 
qui ad praecepta moralia pertinent, quales sunt 
tituli : De pactis — de iureiurando — de homici- 
dio — de adulteriis ---de furto — de usuris — de 
iniuriis, aliique permulti. Quemadmodum etiam 
ex naturali lege desumptae sunt haud paucae iu- 
ris canonici regulae, et generatim quotiescumque 
ius positivum deficit, vel non satis apertum est, o- 
mnis quaestio secundum naturalis iuris praece- 
pta definitur; sicut prae ceteris videri potest in 
iis praecipue decretalium titulis, in quibus de sin- 
gulis contractibus agitur, quandoquidem eum, 
quem principia rationis in speculativis usum ob- 
tinent , euradem praecepta iuris naturae in agen- 
dis habere dignoscimus. 

Haec vero praecepta illud singulare habent , 
quod omnes homines, nullo prorsus discrimine fa- 
cto, ad eorum observantiam obligent, tum privatos, 
tum principes summos, gentesque omnes et civita- 
tes; quoniam ait Apostolus ad Rora.l, 32: « Qui talia 
agunt (contra legem naturalem) digni sunt morte:» 
et c. II, i: « Quicumque sine lege (scripta) pecca- 
verint, sine lege peribunt» propter peccata sci- 
licet contra legem naturalem perpetrata. Revera 
iuris naturalis auctor est Deus , qui universum 
genus humanum iisdem legibus subiectum esse 
voluit, ideoque penes omnes ipsius iuris sancta et 

inviolata auctoritas esse debet. Vehementer itaque 
errant pseudopolitici plurimi, qui maiores socie- 
tates, veluti respublicas et supremos principes, 
ac in primis belligerantes , iuris naturae legibus 
solutos putant, atque omnia , quae utilia sunt eis* 
dem permissa esse arbitrantur, usurpantes effatum 
Euphemii apud Thucididem: « Regi, aut civitati 
imperium habenti, nihil iniustum , quod utile: » 
et illud Marii apud Plutarchum: «Leges obstrepen- 
tibus armis exaudiri non posse; » et demum « iura, 
legesque inter arma silere. » Cum enim principes 
subsint Deo, qui Rex est regum et Dominus dominan- 
tium, subsunt etiam naturali legi, quae a Deo est; 
et si Deus non dedisset eis legem, defuisset eius pro- 
videntia, ubi maior necessitas aderat; tanto enim 
maior necessitas est, ut imperantes ac belligeran- 
tes legibus coerceantur, quanto potestate, qua pol- 
lent, ad damnum et exitium humano generi infe- 
rendum sunt validiores. Hinc argumento 1. ffn .ff. de 
Iurisp. recte concluditur, deficiente.iure gentium, 
lites inter summos principes ex iure naturali de- 
finiendas esse. Si tamen principes intra Ecclesiae 
gremium aliquando recepti fuerint, illius quoque 
legibus subiiciuntur. 

Altera porro eaque praecipua legis naturalis 
proprietas atque dos est, quod sit omnino immu- 
tabilis, < neque enim ulla vis, ut inquit s. Augu- 
stinus 1. 4 de lib. arb. c. 6, n. 15, ullus casus, 
ulla rerum labes umquam effecerit, ut iustum non 
sit, omnia esse ordinatissima. > Sequitur inde, ut 
lex naturalis epicheiam stricte acceptam, quae in 
aliquo particulari casu , ubi lex deficit, verae ipsius 
legis emendatio et correctio est, nulla ratione pa- 
tiatur. Sane in humanis legibus epicheia locum 

habet, quandoquidem legislator humanus haud 
valet omnes praevidere casus, in quibus nociva 
vel inutilis futura sit suae legis observantia. Sed 
huiusmodi ratio in naturalem legem cadere ne- 
quit, cum clam divina sapientia nullus qdeat esse 
casus , in quo lex naturae aut non possit, aut ob- 
servari non debeaL Haec autem intelligenda sunt 
de primis iuris naturae praeceptis. Bifariam nam- 
que, ut docet Ben. XIV. de Syn. dioec. lib. 13, 
c. 21, ac in duo veluti genera naturae praecepta 
distinguuntur, et eorum quidem aliqua sunt, tam- 
quam primigenia aliorum principia, alia vero 
veluti consequentia, quae ex primis illis oriun- 
tur. Prima illa invariabilem quamdam rectitudinis 
regulam in se continent, quae nullius mutationis 
aut dispensationis est capax, ut praeceptum aman- 
di Deum, abstinendi a mendacio, aliaque divinae 
legis capita, quae in decalogo exponuntur. Poste- 
riora vero regulam pariter continent rectitudinis, 
ita tamen, ut circumstantiis rerum et personarum 
mutatis, et ipsa mutari possint, mediante dispen- 
satione, quae tamen a sola potest auctoritate di- 
vina procedere. 

Itaque summus Pontifex, divina auctoritate, prae- 
ditus relaxat vola, iuramenta remittit, matrimo- 
nium ratum dissolvit, aliaque huiusmodi, quae ad 
secundam naturalium praeceptorum classem re- 
feruntur, per dispensationem dirimit, quandoqui- 
dem, ut inquit Innoc. III. cap. Quaerite de trans- 
lat. Episc., non homo, sed Deus id solvit, quod 
Romanus Pontifex (qui non veri hominis, sed veri 
Dei vicem gerit in terris) non humana, sed divina 
potius auctoritate dissolvit. 

Re quidem vera, sicut apposite animadvertit Ca- 

nus, «quod Dominus Petro dixit, quodcumque sol- 
veris super terram, erit solutum et in coelis, quo- 
usque et quatenus vel amplificandum esset, vel 
constringendum , id ab Apostolis Ecclesiam acce- 
pisse consentaneum, quieiusmodi res ad Ecclesiae 
gubernationem necessarias sine dubio tradiderunt. 
Cum itaque Ecclesia communi fidelium consensio- 
ne talem potestatem nullo non tempore exercuerit, 
consequens fit eam ex Christi et Apostolorum in- 
stituto descendisse. Non enim credi polesl, Eccle- 
siam Dei aliquam sibi potestatem generaliter u- 
surpasse in iis, quae ad ius naturae perlinent, 
nisi quam Christo et Apostolis tradentibus, acce- 
pisset. » lam vero hic error esset gravis in moribus, 
in quibus Ecclesiam errare non posse , suo loco 
ostendemus. Hinc Veracrux apud Ben. XIV. de 
Syn. 1. 7, c. 7 : «De Pontificis potestate, post- 
quam dispensavit, dubitare instar sacrilegii est. » 
Esset enim tamquam Christo quasi exprobrare, 
quod non satis Ecclesiae suae providisset. 

Tandem , praeter dispensationem mox explica- 
tam, lex naturalis in ipsis secundariis principiis 
simplicem quamdam recipit interpretationem, quae 
locum habet, ubi in peculiaribus casibus iura in- 
ter se invicem pugnare videntur; non quod ullam 
pugnam, seu collisionem aut conflictum , ut vo- 
cant, iurium reapse admiserim, sed quia urgente 
potiori iure ius aliud .silere recte interpretamur. 
Ita potiori iure homo tenetur servare patriam , 
quam depositum reddere petenti. Hinc non tene- 
tur in hac circumstantia depositum reddere con- 
tra patriam. Ad dignoscendam autem praecepto- 
rum polioritatem haec ferme regula prae oculis 
habenda est, scilicet praecepta, quae respiciunt 

Deum potiora esse iis, quae respiciunt nosmetipsos, 
haec vero potiora esse iis , quae respiciunt alios 
homines, ita tamen ut bonum publicum iugiter 
privato anteponatur. Vide Pacelti in opere Insti- 
tutiones ethicae, Romae 1865. 

Tertia legis naturalis proprietas est, ut illa evi- 
dens omnibus sit ac manifesta. Verum non omnia 
huius luris praecepta sunt, eadem evidentia, homini 
comperta et explorata. Prima quidem , et gene- 
ralia principia confestim percipiuntur, veluti « Bo- 
num est faciendum , malum est fugiendum — 
Deus est colendus. — Quod tibi non vis fieri, al- 
teri non est faciendum. » Sunt etiam quaedam 
praecepta, quae facili et perspicua argumentatio- 
ne ex primis principiis eliciuntur, et quasi natura- 
liter fluunt, qualia sunt Decalogi praecepta. 

Sed multa sunt moralia praecepta a primis prin- 
cipiis valde remota, quorum cognitio ardua pror- 
sus est et difficillima. Quapropter homo, qui so- 
lam rationem ducem sequitur , non modo in con- 
clusionibus remotis , sed etiam in proximioribus 
saepe fallitur, propterea quod humanae rationis lu- 
men ex primi hominis labe non illud quidem dele- 
tum est, sed tenebris adeo circumfusum, ut mens 
facillime in errores turpissimos labatur. Huius rei 
testes sunt universi gentiles philosophi, qui etsi in- 
genio et studio plurimum valerent, gravissime ta- 
men in multis erraverunt , quae ad Ius naturae 
pertinebant. Neque feliciores exstiterunt recentio- 
res philosophi, qui, sola ratione duce , se sapere 
et intelligere plus quam caeteros arbitrati sunt, 
ii scilicet philosophiam moralem tot perfuderunt 
erroribus pravisque opinionibus, ut fundamenta 
morum, ipsiusque societatis humanae labefactarent. 

Nulla igitur acies humanae mentis tanta est , 
quae omnia praecepta morum perspicere possit , 
nisi divinum revelationis lumen accedat; proinde- 
que necesse omnino est revelationem, coelestem 
hanc vitae ducem et officiorum magistram, sequi, 
sine qua homo nunquam poterit ad veram luris 
naturalis intelligentiam pervenire. 

Ad rem faciunt quae Pius Papa IX in alloc. 9 decemb. 
4 854 habet. « Nunc quando ex originis labe in universos Ada- 
mi posteros propagata extenuatum esse constet rationis lumen, 
et cx pristino iustitiae , atque iunocenliae statu miserrime de- 
ciderit humanum genus, ecquis satis esse rationem ducat ad 
assequendam veritatem? ecquis in tantis periculis, atque in 
tanta virium infirmitate ne labatur et corruat necessaria sibi 
neget ad salutem religionis divinae , et gratiae coelestis auxi- 
lia? quae quidem auxilia benignissime iis largitur Deus, qui 
humili prece eadem flagitet, cum scriptum sit: € Idcirco con- 
versus olim ad Patrem Christus Dominus altissima veritatum 
arcana patefaeta haud esse affirmavit prudentibus et sapienti- 
bus huius seculi, qui ingenio doctrinaque sua superbiunt, et 
praestare negant obsequium fidei, sed vero humilibus ac sim- 
plicibus hominibus, qui fidei divinae oraculo nituntur et con- 
quiescunt. » 


§ 15 . 

De usn et auctoritate luris naturalis 

in Iurisprudentia canonica. 

‘ - * 

Duo in usu iuris naturalis errores vitandi sunt; 
alter eorum est, qui argumenta iuris naturalis ab 
ecclesiastica iurisprudentia ita removent, ac si u- 
traque disciplina sibi esset adversa: alter eorum 
est, qui plus aequo rationi tribuunt, dum omnia 
indiscriminatim ex naturali iure definiunt. In pri- 
mo errore ilii versati sunt, qui in pactis et obli- 
gationibus interpretandis, in hominum officiis ex- 

ponendis, in explicandis legibus, quae a iure na- 
turali depromptae sunt, nullam eiusdem iuris na- 
turalis rationem habuerunt. In alterum errorem, 
et eum quidem perniciosissimum delapsi sunt in 
primis Protestantes, qui in iurisprudentia canoni- 
ca universa primum , ct potissimum locum iuri 
naturali tribuerunt, eo sane consilio , ut sacrum 
Ecclesiae regimen et hierarchiam omnino destrue- 
rent. Igitur haec vilia declinabimus, si regulas se- 
quentes adhibeamus. 

Prima est: « In iure ecclesiastico, ubi de statu, 
seu constitutione, et potestate Ecclesiae quaestio 
est, nullus est usus iuris naturalis, sed iuris divini 
positivi. » Debuit sane Deus ordinem aliquem, ac 
propterea regimen in Ecclesia instituere, quando- 
quidem quae a Deo sunt, ordinata sunt: qualem 
autem regiminis formam instituerit, cum ea res 
ex divina voluntate pendeat, non ex principiis iu- 
ris naturalis definienda est , sed ex Litteris sacris 
et Traditione; quibus ex fontibus , quid Deus vo- 
luerit et constituerit, intclligitur. Ad rem Endrcs 
in dissert. de necessario jurisprudentiae naturalis 
cum ecclesiastica nexu et usu cap. 3, §. 7. inquit; 
* Incaute dicam, et inepte prorsus agere ii omnes 
deprehenduntur, qui, an constitutum sit in Eccle- 
sia a Christo eiusderr. Conditore quoddam regi- 
men, et cui, aut quibus id commissum sit, ex solo 
iure naturali et recta ratione deducere, indeque 
unice vel ius circa sacra Regibus, atque Principi- 
bus adseribere, vel certam quamdam regiminis, si 
quod constitutum a Deo cum catholicis admittunt, 
formam praescribere conantur. Siculi regimen 
ipsum , ac potestas ex solo arbitratu divino pen- 
debat; ita idem quoque dicendum de forma eius- 

dem regiminis, quae itidem nec iuri naturali sub- 
iecta, nec alia esse potuit, quam, qualem illam 
Christus supremus Ecclesiae et regiminis eiusdem 
conditor esse voluit.» 

Secunda est: « Posita natura et fine, ex. gr. 
alicuius Ordinis hierarchici, recte possumus vim 
potestatis eidem Ordini convenientem ex ratione 
et iure naturali inferre. » Ita cum certum sit pri- 
matum Summi PontiGcis institutum esse servan- 
dae unitatis causa, iure riteque infertur, omnem 
eam potestatem ex Christi institutione, et iure di- 
vino Pontifici tributam fuisse, qua ad unitatem 
efficaciter conservandam opus erat, quia Deus, qui 
nec impotens, nec improvidus est, dum finem vo- 
luit, media quoque contulit obtinendo fini idonea. 

Tertia est: * In omnibus iis, quae ad praecepta 
morum, et iuslitiam naturalem perlinent, si leges 
positivae deficiant, ius naturale erit lex, ad quam 
iudicia et negotia dirigenda erunt. » Itaque argu- 
mento leg. fin. ff. de Iurisdict. recte concluditur, 
« deficiente iure gentium, lites inter principes 
summos ex naturali iure definiendas esse. » 

Quarta est: « Cum Ecclesia nihil possit in divinis, 
et naturalibus legibus derogare, immutare, dispen- 
sare; cognitio iuris naturalis non modo utilis, sed ne- 
cessaria est ad cognoscendum, quae leges sint na- 
turales et proinde immutabiles; quae vero positivae 
adeoque derogationi, immutationi, et dispensatio- 
ni obnoxiae. » Hinc Antonius Schmidt Institui, 
luris Eccl. part. 1, cap. 7: * Atque, inquit, hoc 
ipsum est, cur intersit quam maxime nosse, an ex 
ipso iure naturae descendant, an sola auctoritate 
ecclesiastica. » Huc spectat can. 2, dist. 14, in 
quo haec leguntur: « Sicut quaedam sunt, quae 
Ituttil. Can. Vol. I. P. I. 6 

aut pro consideratione aetatum, aut pro necessi- 
tate rerum oporteat temperari. » 

Denique ius naturae maxime valet ad legum 
aequitatem demonstrandam, atque ad easdem le- 
ges rite recteque interpretandas. 

Qui verae solidaeque luris naturalis doctrinae cupidus est, 
is auctores et magistros habeat lacobutn Zallinger in Institutio- 
nibus luris naturae privati et publici , et in primis Ignatium 
Schwarz in institutionibus luris publici universi naturae et gen- 
tium , nec non opera de hoc argumento edita a clar. viris Pa- 
cetli, Solimani, Ubachs, Liberatore, Audisio, aliisque. 

§ 16 . 

De praeceptis divinis positivis* 

Praecepta positiva divina, quae etiam arbitraria 
dicuntur, quandoquidem a libera Dei voluntate et 
arbitrio pendent, duplicis generis sunt; nam vel 
ad fidem pertinent, vel ad sacramenta. Excepto 
hoc duplici praeceptorum genere, reliqua praece- 
pta , quae Christus redemptor et legislator Eccle- 
siae suae tradidit, ad mores pertinent, quae cum 
sint iuris naturalis, immutabilia sunt, neque ege- 
bant institutione, sed explicatione. 

Cum porro ius naturale, quoad secundaria prin- 
cipia , hominis malignitate et ignorantia deficere 
possit, et errori esse obnoxium , hinc ne sancta 
naturae monita, morumque praeceptiones ab ipso 
rationis lumine profectae in oblivionem abirent, 
ea fecit Salvatoris nostri benignitas, ut quae pri- 
mum Moysi dederat Deus in lapideis tabulis prae- 
cepta decalogi, quae naturalis iuris quaedam com- 
plexio sunt, eadem postmodum in evangelica lege 
Christus non illustraverit modo, confirmaveritque, 

sed integra eorum perfectione, ac quodammodo 
complemento donaverit, secundum illud ipsius 
Christi Malth. V, 17: < Nolite putare, quoniam veni 
solvere legem, aut prophetas: non veni solvere le- 
gem , sed adimplere. » Recte igitur Gratianus in 
principio dist. 4, lus naturale appellavit illud quod 
in lege et evangelio continetur. 

Sed ut ad divina praecepta positiva redeamus, 
primum est de fide, quod singulos homines obli- 
gat, cum non credenti absque exceptione ulla da- 
mnationis poena decreta sit, ut palet ex illo Marci 
XVI, 16: « Qui non crediderit, condemnabitur. > 
Hinc Decret. 1.1, habemus titulum de summa Tri- 
nitate, et fide catholica, deque eadem materia a- 
gitur etiam in sexto, et in Clem. eod. tit.; item- 
que in decreto Gratiani dist. 22 per lotum, et ali- 
bi. Neque huiusmodi praecepto fit satis, si fidem 
corde tantum teneamus, sed eamdem etiam exte- 
rius profiteri necesse est, aliquando iure divino, 
aliquando etiam iure ecclesiastico. Iure quidem 
divino, quando vel honor Dei et religionis catholi- 
cae , vel salus proximi professionem hanc exigit; 
iure autem ecclesiastico, vi nimirum Cone. Trid., 
promoti ad Episcopatus, et provisi de quibusdam 
beneficiis, ut suo loco videbimus. 

Reliqua vero positiva praecepta, quae Christus 
in evangelio proposuit, perlinent ad sacramenta, 
quandoquidem, veteri sacerdotio sublato, novoque 
ab eo instituto, oportuit, ut nova etiam praecepta 
de sacramentis, sacrisque ministris sancirentur. 
In eis est illud de baptismo loan. III, 3: « Nisi quis 
renatus fuerit ex aqua et Spiritu sancto non pot- 
est videre regnum Dei, » de quo apud Gratianum 
de cons. dist. 4, et in 1. 3 de Baptismo. Aliud si- 

■ mile praeceptum est de confessionis faciendae ne- 
cessitate, eiusque ministro loan. XX, 23, quod exhi- 
betur apud eumdem Gratianum de Poenit. dist. 1 . 
Haec autem et alia huiusmodi praecepta, quae 
Christus in evangelio proposuit, et ab omnibus 
servanda mandavit, ut propria sunt legis novae 
praecepta, ita firma semper et immutabilia ma- 
nere debent , atque adeo Ecclesia ab eorum vin- 
culo fideles eximere non potest, nec illa contraria 
aliqua consuetudine abolere. Cuius rei rationem 
affert Melchior Canus, quod nempe legis auctor 
evangelicae Christus Dominus non alia praecepta 
per se ipse dedit, quam quae essent summopere 
ad salutem necessaria. In bis igitur Ecclesia nil 
- babet potestatis. 

§17. 

De Apostollcls institutis. 

Cum Apostoli nunciandi evangelii atque Eccle- 
siae instituendae causa in mundum missi fuerint, 
non solum docuerunt homines officia religionis, et 
servare omnia quaecumque Christus mandaverat 
eis, sed pro potestate ab ipso Christo accepta, 
crearunt Episcopos et Presbyteros, ecclesias fun- 
darunt, et regulas tradiderunt, quas ad rectam rei 
Christianae administrationem necessarias iudica- 
runt. Unum quidem in Ecclesia caput , cenlrum- 
que unitatis , sed plurcs etiam sub eo capite et 
centro rectores esse oportebat, cum Ecclesia, sua 
. universitate innumeras pene gentes locis dissitas, 
- maximeque diversas lingua, moribus, institutis 
esset complexura, adeo ut unus tantum hanc mul- 
. titudineni per se ipsum moderari haud potuisset. 

Quas itaque Apostoli tradiderunt Ecclesiasticae di- 
sciplinae regulas, hae sunt, quas apostolica insti- 
tuta nominamus, ex iisque maximam ecclesiasti- 
cae iurisprudentiae partem aut expressam aut 
certe adumbratam habemus. 

Non omnia tamen praecepta quae Apostoli aut 
voce tradiderunt, aut in eorum scriptis reperiun- 
tur, eiusdem generis sunt. Siquidem ex iisdem 
praeceptis aliqua, ut Christi praecones, et nomine 
Christi loquenles a Christo Apostoli acceperunt, 
et fidelibus servanda reliquerunt, quae ab aliqui- 
bus iuris canonici interpretibus divino-apostolica 
nuncupantur. Ita S. Innocentius I in epist. ad De- 
centium Eugubinura Episcopum divina de sacra- 
mentis Confirmationis et extremae Unctionis prae- 
cepta ex Apostolorum scriptis hausisse se scribit. 
Aliqua vero constituerunt Apostoli ipsi tamquam 
Ecclesiae pastores, quae quidem mere apostolica 
nominantur ; cuiusmodi est praeceptum de non 
ordinando Episcopo, qui bigamus fuerit , de non 
recipienda accusatione adversus Presbyterum, nisi 
sub duobus, aut tribus testibus, et similia. 

Haec praeceptorum divisio significata est a di- 
vo Paulo I. Corinth. VII, 10 dum ait: « Prae- 
cipio non ego, sed Dominus » et ver. 12: « Ego 
dico, non Dominus. » Priori loco tradit, quod a 
Christo acceperat, posteriori autem, quod magis 
congruum ipse iudicat. 

Maximum autem intercedit discrimen inter prae- 
cepta primi, ac secundi generis. Praecepta enim 
primi generis, ut quae vera et proprie divi- 
na sunt, Ecclesia nec solvere, nec remittere ulli 
potest, sicut superiori §. 16 de praeceptis divinis 
agentes admonuimus. At secundi generis praecepta 

proprie quidem humana et ecclesiastica fuerunt , 
quae videlicet ab Apostolis Ecclesias gubernanti- 
bus edita sunt, neque aliter , atque alia fuerunt 
postea a praefectis Ecclesiae subsequentibus, dis- 
pari tamen auctoritate; nam Apostolorum nemo 
in praeceptis suis errare poterat, sed a Spiritu 
sancto suggerente, peculiarissime eorum quisque 
dirigebatur in ferendis Ecclesiae legibus. Posterio- 
res vero antistites hanc peculiarem Spiritus Sancti 
praesentiam non habent, nisi Pontifex Summus, dum 
ex cathedra loquitur, et reliqui Episcopi in Con- 
ciliis Generalibus, cum in nomine Christi et Eccle- 
siae congregantur. In his itaque praeceptis, licet 
apostolica fuerint, et in sacris etiam litteris scri- 
pta , cum tamen proprie humana et ecclesiastica 
sint, Summus Pontifex poterit, ut in caeteris Ec- 
clesiae legibus dispensare , poteritque item con- 
trarius populi mos instituta huius generis abro- 
gare. Ea autem immutare aut relaxare, nisi Sum- 
mo Pontifici permissum in Ecclesia est; nam Epi- 
scopi huiusmodi potestate omnino carent. 

Ut vero divina praecepta ab apostolicis recte 
discernere quis valeat, has regulas prae oculis ha- 
beat. 1* est quando Apostoli aliquid tradunt ad 
lidem pertinens, id procul dubio ad divina prae- 
cepta referendum est, cum omnis fides solius Dei 
revelatione nitatur. 2* est, inter divina etiam prae- 
cepta recensenda sunt ea omnia, quae Apostoli tra- 
diderunt circa sacramentorum materiam atque for- 
mam, cum certum sit sacramentorum essentiam 
non potuisse nisi a Christo institui. Et propterea 
Apostolus I. Cor. XI, 231oquens de sacramento Eu- 
charistiae dicebat: « Ego enim accepi a Domino 
quod et tradidi vobis. i> 3* regula , eademque et 

mollior et tritior est, quando Patres et Theologi 
communiter aliquid institutum uno ore testantur 
Apostolos a Christo accepisse, certum argumen- 
tum est, ut ita esse credamus; quod si Ecclesiae 
auctoritas accesserit, haec tanta est, ut nunquam 
possit aberrare. 

Cavendum tamen est, ne quisquam apostolica 
instituta aut a libris, qui apostolicarura constitu- 
tionum nomine vulgati sunt, aut ab ea collectione 
canonum, qui aposlolicorum vulgo dicuntur, petere 
velit, propterea quod monumenta huiusmodi non 
satis tuta explorataque ab omnibus habentur , 
quemadmodum ostendemus duabus , quae se- 
quentur, paragraphis. 


§18. 

De Constitutionibus apostolieis. 

Constitutiones apostolicae octo libris continen- 
tur, atque ita inscribuntur « Constitutiones SS. 4- 
postolorum, auctore Clemente Episcopo. » Iam vero 
Canonistae in quaestionem vocare solent, an Con- 
stitutiones apostolicae Apostolis ipsis tribuendae 
sint, atque adeo an aliquis Codex canonum primis 
Ecclesiae saeculis extiterit? De his nonnihil dicen- 
dum est. In his Constitutionibus multa sunt, quae 
Apostolorum doctrinae adversantur. Nam de Filii 
et Spiritus sancti divinitate male sentiunt, quar- 
tas et ulteriores nuptias condemnant; ancillis per- 
mittunt, ut libidini dominorum infidelium pareant, 
baptismum ab haereticis collatum iterari iubent, 
atque alia id genus proferunt, praeter errores be- 
ne multos cum historicos , tura chronologicos , 

quos silentio praetermittimus. Igitur Constitutio- 
nes huiusmodi, quae ad nos pervenerunt, nec A- 
postolis, nec S. Clementi Romano adscribi pos- 
sunt. 

Veruntamen de ipsarum origine et fatis res pa- 
rum comperta est. S. Epiphanius , qui floruit 
quarto exeunte saeculo, Apostolicas Constitutiones 
citat commendatque: < Qui liber, ut ipse scribit 
haeresi 70 contra Audianos, tametsi dubiae apud 
multos fidei sit, non est tamen improbandus. Nam 
in eo, quae ad Ecclesiae disciplinam attinent, o- 
mnia comprehenduntur, neque quidquam aut in 
fide ac catholica professione depravatum, aut Ec- 
clesiae administrationi ac decretis contrarium con- 
tinent. » Duo itaque ex hocEpiphanii loco colligun- 
tur. Primum est: S. Epiphanii aetate librum aliquem 
nornine Constitutionum Apostolicarum extitisse, in 
quo nihil a fide catholica, aut ab Ecclesiae disci- 
plina alienum inveniebatur. Alterum est: huiusmodi 
Constitutiones aut iniuria temporum periisse, aut 
eas, quas habemus, diversas ab iis esse, et ex inte- 
gro confectas, aut saltem si unae et eaedem sunt, 
atque illae quarum testimonia S. Epiphanius re- 
fert, post ipsius Epiphanii tempora ab haereticis 
corruptas interpolatasque fuisse , quod cognosci- 
mus etiam ex locis ab eodem Epiphanio laudatis, 
qui aut in illis Constitutionibus non exstant, aut 
aliam sententiam exhibent. Quod vero attinet ad 
auctorem, ac tempus, quo primum prodierint, non 
una est eruditorum sententia. Probabilius sentire 
videntur, qui has Constitutiones 111 aut IV saeculo 
vulgatas fuisse existimant, eo quod Patres prio- 
rum saeculorum, et in primis S. Iustinus martyr, 
S. Irenaeus, Clemens Alexandrinus, Tertullianus, 

Origenes, aliique hisce Constitutionibus, data li- 
cet occasione, nunquam usi sunt, usuri certe, 
si exstitissent ; nisi forte dicere velimus illarum 
nunquam meminisse, quia apocryphae habeban- 
tur. At quaecumque fuerit huiusmodi silentii 
causa , illud continuo sequitur, minime audien- 
dos esse, qui Apostolos, aut S. Clementem eo- 
rumdem auctores praedicaverunt. Haec enuclean- 
da putavimus, ut manifestum sit, nullam certam 
exploratamque auctoritatem his Constitutionibus 
tribuendam esse, nihilque ex eis erui posse, 
quo regula ecclesiasticae disciplinae ab Apostolis 
tradita confirmetur aut illustretur. 

Vide, praeter alios, Biner, Apparatus luris canonici p. 2, 
c. 4, Joann. Guill. lanutn in dissertatione de antiq. Can. apo- 
slol., et Krabbe Uebcr den Ursprung , und don Inhalt des 
apostolischen Constitutioncn und des Clemens Romanus. Hamb. 
1829. 


§ 19. 

De Canonibus apostolorum. 

Postremo capiti libri octavi Apostolicarum Con- 
stitutionum collectio quaedam canonum subiici- 
tur, qui Apostolorum vulgo dicuntur, eaque col- 
lectio ab eodem S. Cleraente facta fuisse perhi- 
betur. De hisce vero canonibus rectum iudicium 
proferre difficilius sane est, cum sententias invi- 
cem pugnantes offendamus. Eos canones Aposto- 
licos vocant Constantinus Imperator, Synodus Con- 
stantinopolitana sub Nectario, Concilium Ephesi- 
♦ num, Theodosius et Iustinianus, quod observat de 
Marea de Concord. Sacerd. etlmp. lib. 3, cap. 2. 
Sed omnium maxime S. loannes Damascenus lib. 


Digitized by Google 


LIBER I. 


58 

4 de fide orth. cap. 17, non dubitavit canones 
Apostoficos, tanquam ab Apostolis constitutos , in 
Sacrarum Scripturarum canonem referre; namque 
ita scribit: « lam vero novi Testamenti libri isti 
sunt. Qualuor Evangelia.... Canones denique San- 
ctorum Apostolorum per Clementem concinnati. » 
Inter recentiores autem Turrianus auctor e Soc. 
Iesu, singulari libro adversus Magdeburgenses 
Centuriatores, canones eos omnes pro veris et ge- 
nuinis tuetur, eisdemque Aposlolicam auctoritatem 
tum permultis testimoniis veterum conciliorum , 
et SS. Pontificum, tum rationibus et argumentis 
vindicare conatur. 

Contra vero plures eruditione et doctrina prae- 
stantes viri sentiunt, eam collectionem neque A- 
postolis, neque S. Clementi adscribi posse: quod 
tribus maxime argumentis comprobatur. Primum 
est, tum quia Eusebius Caesariensis, S. Hierony- 
mus, et caeteri, qui in conservanda ecclesiastico- 
rum scriptorum memoria diligentissime versati 
sunt, nullam eorum canonum mentionem faciant, 
tum quia nec Victor Pontifex in controversia de 
Paschate celebrando , nec S. Cyprianus in contro- 
versia de Baptismate haereticorum his canonibus 
uspiam usi sint : eos autem, si Apostolorum fuis- 
sent, nec poterant ignorare, nec in medium pro- 
ferre omisissent, quandoquidem illa controversia- 
rum capita perspicue dilucideque eisdem canoni- 
bus explicata definitaque reperiebantur. Secun- 
dum est, quod multa in iis sint, quae cum aeta- 
te Apostolorum componi nulla ratione possunt. In 
iis enim canonibus mentio est de Cantoribus, Le- 
ctoribus , de annuis Conciliis Metropolitanis, de 
divisione Parochiarum, de bonorum Ecclesiae a 

bonis Episcopi distinctione, deque aliis id genus, 
quae certe Apostolorum, ac S. Clementis aetate 
recentiora sunt. Tertium denique et potissimum 
argumentum est, quod habeant quaedam tum A- 
postolorum disciplinae, tum catholicae doctri- 
nae omnino contraria. Nam (ut aliqua memo- 
rem) Apostolicae doctrinae repugnant canon 17, 
quo ille duntaxat bigamus dicitur, qui post ba- 
ptismum duas uxores duxerit; et canon 66, qui 
clericum sabbato ieiunantem deponi, laicum vero 
praecipit excommunicari. Doctrinam vero a veri- 
tate catholica alienam tradunt canones 46 et 47, 
in quibus baptisma ab haereticis collatum plane 
reiieitur irritumque declaratur ; itemque canon 
74, quo libri Sapientiae, Tobiae et Iudith a ca- 
none divinarum Scripturarum vel expunguntur, 
vel omittuntur. 


§20. 

De Canonum apostolorum origine, numero 

atque usu. 

Itaque cum huiusmodi canones Apostolici aut 
dici, aut haberi saltem singuli non possint, duo 
modo quaerenda sunt: 1° quis eorum auctor ex- 
stiterit? 2° an et quinam ex iisdem canonibus au- 
ctoritatem in Ecclesia obtinuerint? Iam vero quod 
ad originem spectat, « Difficile est, ait De Marea 
de Concord. Sacerd. et Imp. lib. III, cap. 2, in 
tam alto veterum scriptorum silentio tempus hu- 
ius collectionis indagare, quam tamen certum est 
Concilii Nicaeni tempora antecessisse. » Eruditi 
consentiunt disciplinae antiquissimae lineamenta 

his canonibus contineri. Ex his itaque perspectum 
exploralumque est non novae disciplinae genus 
esse ordinationes Episcoporum, Presbyterorum et 
aliorum Clericorum, non novum esse dogma de 
oblatione et sacrificio Missae, de discrimine inter 
Clericos et Laicos, de potestate Episcopi in Cle- 
rum, de cura rerum ecclesiasticarum ab eodem 
Episcopo gerenda, de excommunicatione et de a- 
liis id genus plurimis, quae tanquam omnino nova 
ab aliquibus haereticis improbantur. Dallaeus , 
calvinianus homo, cum probe intelligeret quantum 
horum canonum antiquitas Calvinianorum causae 
obesset, eos quinto adulto saeculo in lucem pro- 
diisse, atque a graeco eoque haeretico homine 
confictos fuisse contendit. Sed Dallaei opinio a 
Guillelmo Beveregio refutata est, qui eos canones 
aut labente secundo Ecclesiae saeculo, aut tertio 
ineunte conditos fuisse apertissime demonstravit. 
Hodie igitur omnibus persuasum est, canones A- 
postolicos partim ex sanctissimis regulis, quas A- 
postoli Ecclesiis tradiderunt, partim ex consuetu- 
dine Ecclesiarum, partim ex decretis Synodorum, 
quae primis saeculis in Oriente celebratae fue- 
runt, conflatos esse. Cui quidem sententiae valde 
favet diversa ipsorum canonum partitio, cum mo- 
do plures, et modo pauciores, alibi 30, alibi de- 
mum 85 apud Collectores antiquos inveniantur. 
Id enim manifeste demonstrat eam collectionem 
totam simul uno auctore confectam non esse, sed 
plures diversis tum temporibus , tum locis addi- 
tiones accepisse. Fratres Ballerini in tom. III, o- 
per. s. Leonis de Collect. canon, part. I, cap. 
1, haec habent: « Certum est nullum corpus sine 
statis legibus regi atque consistere unquam pos- 

se. Hinc Apostolos regendae Ecclesiae certas re- 
gulas, seu canones praefixisse dubitari nequit. Has 
autem regulas, quas illi verbo tradiderunt Eccle- 
siis subinde scripto fuisse collectas, et Canonum 
Apostolorum titulo praenotatas satis credibile est. 
Neque proplerea credimus, omnia quae in ipsis ca- 
nonibus continentur, Apostolis referenda. Solent 
quippe huiusmodi opera, ut scite animadvertit P. 
Constantius , licet variis incrementis augeantur , 
eius nomen in epigraphe retinere, quo primum 
auctore coepta, et constituta fuerunt.» 

Verum de numero et auctoritate istorum cano- 
num maxima latinam inter et graecam Ecclesiam 
discrepantia sententiarum est. Nam Ecclesia grae- 
ca, saltem post Trullanam Synodum, canones 85 
omnes et integros accepit; eosque tanquam abA- 
postolis editos eximia quadam veneratione coluis- 
se compertum est. Latina autem Ecclesia 30 prio- 
res canones tantum recepit, eosque in causis iu- 
dicandis adhibuit, ita tamen, nihil ut de eorum 
origine decerneret. 

Angelus Maius vir Cardinalis, qui maximo et- 
iam reipublicae litterariae moerore supremum 
diem obiit die 8 septembris an. 1854, hisce ca- 
nonibus magnam esse adhibendam auctoritatem 
asserit opere , cui titulus: « Veterum Scriptorum 
nova collectio * t. 1, 272. Consule etiam Regen- 
brecht de Canonib. Aposlol., et Cod. Hispano, 
Wratisl. 1828, necnonBruns Canones Apost. etc. 
Berol. 1837. 

§ 21 . 

De Constitutionibus ecclesiasticis. 

Leges quae a Conciliis generalibus, vel a Sum- 
mo Pontifice pro universa Ecclesia conduntur , 
Constitutiones ecclesiasticae appellantur, ob eam 
forte causam, quod imperiosum legis vocabulum 
alienum a sua modestia Ecclesia existimaverit, 
quod Vincentio Gravina placuisse video. 

Constitutionum vero ecclesiasticarum aliae au- 
ctoritate dumtaxat, aliae auctoritate et origine ec- 
clesiasticae sunt. Prioris generis illae sunt , quae 
a iure naturali, aut divino proficiscuntur. Eccle- 
sia vero auctoritate sua vel proposuit, vel expli- 
cavit. Ita Constitutiones de rebus fidei et morum, 
leges de simonia, de vita et honestate clericorum, 
et caeterae huiusmodi , etsi Ecclesiasticae no- 
minantur, quandoquidem ab ecclesiastica aucto- 
ritate propositae, et addita etiam poena, sancitae 
fuerint, nihilo tamen secius, cum ad ius naturale 
et divinum earum origo referenda sit, non ori- 
gine, sed auctoritate tantum ecclesiasticae sunt. 
Quas vero leges potestas ecclesiastica omnino san- 
xit, quaeque nullae essent, nisi eas Ecclesia san- 
xisset, quales sunt praesertim quae disciplinam, 
et ritus exteriores respiciunt, et pleraeque de or- 
dine iudiciario scriptae, quibus liber secundus 
decretalium constat, auctoritate et origine etiam 
ecclesiasticae sunt, et meras ecclesiasticas appel- 
lare possumus. 

Et haec quidem ecclesiasticarum legum distin- 
ctio non utilis modo, sed necessaria quoque est ad 

multarum rerum intelligentiam, quae ad canonicam 
disciplinam pertinent. Ex ea enim consequitur : 
1° leges quasdam ecclesiasticas esse, quae nullam 
mutationem unquam habiturae sint, quia cum 
ius divinum et naturale immutabile sit, ipsas quo- 
que leges quatenus ab alterutro iure promanant, 
stabiles immutabilesque esse oportet, neque aliis 
legibus abrogari possunt; et praeterea quae con- 
stitutiones proponunt definitiones fidei et morum, 
non solum exteriori obedientia et obsequio, sed 
interiori etiam mentis assensu accipiendae sunt, 
non secus ac si ipsius Christi ore prolatae fuissent; 
2° Constitutiones ecclesiasticas , quae ab iisdem 
iuribus proficiscuntur, quaeque auctoritate dum- 
taxat ecclesiasticae sunt , unusquisque observare 
tenetur , quamvis poenae remissionem fieri, aut 
aliud aliquid, ab Ecclesiae potestate additum, im- 
mutari aut tolli contigerit. Etenim, sublata poena, 
aut iure positivo, quod ab Ecclesia adiectum fue- 
rat, ius tamen divinum seu naturale semper ma- 
net. 3 # Tandem nulla consuetudo contra huius- 
modi leges induci potest. Quamvis enim a multis 
frequenter usurparentur actus adversus istas le- 
ges, numquam tamen ex illarum legum frequenti 
violatione induceretur consuetudo aliqua iuris, ut 
quod leges illae facere vetant, id aliquando facere 
liceret. Hinc reprobatur consuetudo accipiendi 
pretium pro ministerio spirituali (c. 9 de iure 
provocandi ad duellum) exhibendi spectacula lu- 
dicra in templis (c. 12 de vita et honestate cleri- 
corum), et caetera, quae sunt huiusmodi. Neque 
iis in rebus tolerantia Ecclesiae excusat , quam 
tristis aliquando extorquet necessitas (cap. fin. 
dist. 4); neque nulla, aut levior legis transgressio 

existimanda est, quod a multis crebro violatur, 
nam ut scribit S. Aug. 1. 8 Confess. cap. 8: cFla- 
gitia, quae sunt contra naturam , ubique ac sem- 
per detestanda atque punienda sunt, quae si o- 
mnes gentes facerent, eodem criminis reatu , di- 
vina lege, tenerentur. » 

Sed quemadmodum ecclesiasticae leges, quae 
a iure naturali vel divino proficiscuntur, stabiles 
atque immutabiles sunt, ita contra quae ad genus 
alterum spectant, hoc est quae auctoritate et ori- 
gine ecclesiasticae sunt, atque propterea a pote- 
state ecclesiastica omnino pendent, mutationi ob- 
noxias esse perspicuum est. Scite admodum S.Leo 
M. in epist. ad Rusticum Narbonensem Episcopum 
utrumque hoc genus ecclesiasticarum constitutio- 
num , quantum ad mutationem, vel stabilitatem 
pertinet, complexus fuit; sicut, inquit, quaedam 
sunt, quae nulla possunt ratione convelli, ita mul- 
ta sunt, quae aut pro consideratione aetatum, aut 
pro necessitate rerum oporteat temperari. » Quae 
s. Leonis verba refert Grat. c. 2, dist. 14. 

lam vero hic de constitutionibus mere ecclesia- 
sticis seu disciplinaribus sermonem habebimus , 
quae posteriorem prolegomenorum luris canonici 
partem secundum propositam divisionem confi- 
cient. Porro constitutiones istae illud in primis 
cum caeleris legibus commune habent, quod ob- 
ligationem obtemperandi inducunt. Deus quippe 
potestatem imperandi in Ecclesia instituit, eique 
ut ipsius vicem in terris gerenti, subesse ac pa- 
rere iubet, adeo ut inobedienles Deum ipsum con- 
demnabunt. Nam Lucae X, 16 Christus ipse ad di- 
scipulos ait: « Qui vos audit, me audit; et qui vos 
spernit, me spernit. » Unde Apostolus I. ad Thes- 

sal. 4: < Scitis, inquit, quae praecepta dederim 
vobis per Iesum Christum; j > et post: « Itaque qui 
haec spernit, non hominem spernit, sed Deum; * 
et I. Cor. 13: « Obedite praepositis vestris, etsub- 
iacete eis. * 

De subiecto earum , seu de iis qui ecclesiasticis 
legibus obligantur, certum est baptizatos omnes 
eisdem obstringi, sive in fide permanserint, sive et- 
iam ab Ecclesia defecerint, quia dum per ianuam 
baptismi in ipsius Ecclesiae gremium semel in- 
gressi sunt, Christo, eiusque in terris Vicario sub- 
iecli efficiuntur, nec in eos unquam defecit iuris- 
dictio. Alioquin ex sua iniquitate lucrum et com- 
modum sentirent, qui idcirco puniri et ad obe- 
dienliam compelli possent tamquam rebelles sub- 
diti et inobedientes filii, ubi tamen est spes resi- 
piscentiae, et quantum humana suadet prudentia, 
ne novo contemptui locus detur. Non ligantur au- 
tem illi qui baptisma non receperunt, prout sunt 
iudaei, ethnici, saraceni , de quibus, quia foris 
sunt, Ecclesia non iudicat. 

Priscis temporibus Constitutiones summorum Pontificum Au- 
ctoritates nominabantur, quo signiGcarctur summam debere apud 
omnes esse earum vim auclorilatcmquc. Acta Synodi Palaesti- 
nae , quae Victore I Pontifice celebrata est , sic incipiunt. 
• Papa Victor romanac Urbis Episcopus direxit aurlorilatcm ad 
Thcopbilum Caesariensem. Cum multitudo illa convenit, Theo- 
phil us Episcopus protulit auctoritatem ad sc missam Papae 
Victoris. » Teste Constantio in pervetusta canonum collectione 
non alio quam Auctoritatis nomine inscribuntur Epistolae De- 
cretales : • Auctoritas Siricii ad Ilimmcrium , auctoritas In- 
nocentii ad Victricium. » Et Zosimus cp. I. ad Episcopos Gal- 
liae, cum decrevisset, ut qui c Gallia aut Romam, aut alio sc 
conferebant, litteras formatas a Metropolitano Arelatcnsi acce- 
ptas cihibcrc deberent , addit : < Quam auctoritatem ubique 
nos misisse manifestum est, ut cunctis regionibus innotescat id, 
quod statuimus, omnimode esse servandum. 

luterduui Pontifices maximi in suis Constitutionibus solent 

apostolicae Sedis iura dignitatemque tueri. Quaeritur itaque , 
an Pontificibus in causa propria credendum sit? • Absit, in- 
quit, auctor, in quem nulla assentationis suspicio cadit, nempe 
auctor Defens. Declarat. Cleri Gallicani part. 2, lib. IS, cap. 
6, < absit istud, ut cis non credamus, pari enim iure dixerint, 
ne Episcopis quidem, aut presbyteris esse adhibendam fidero, 
cum Sacerdotii sui honorem praedicant, quod contra est; nam 
quibus Deus siugularem honoris dignitatisque praerogativam 
contulit, iisdem inspirat verum de sua potestate sensum, ut ea 
in Domino, cum res poposcerit, libere et confidenter utantur, 
fiatque illud, quod ait Paulus I. ad Cor. 2, v. 12, ACCEPI- 
MUS SPIRITUM , QUI EX DEO EST, UT SCIAMUS QUAE A 
DEO DONATA SUNT NOBIS. Quod quidem hic semel dicere 
placuit , ut temerariam ac pessimam responsionem confutarem: 
profiteorque me de Sedis apostolicae maiestate Romanorum Pon- 
tificum doctrinae et traditioni crediturum. » Creditur Caesari, 
aliisqne gentium scriptoribus, cum desuis gestibus scripsere; 
Pontificibus autem testantibus non rem occultam, sed publi- 
cam, nec privato scripto testantibus, sed publicis litteris, cre- 
dendum non erit? In dubium vocari potest testis cum alius 
contrarius aequalis saltem auctoritatis profertur; ubi nihil est 
repugnans, qui probabilem dubitationem iniicial? Tandem d* 
Romanis Pontificibus tam sanctis, et a mendacii ambitionisque 
suspicione alienis aliquid falsi dubitare nec possumus, nec de- 
bemus. 


§ 22 . 

De Constitutionum promulgatione. 

Est tritum sermone proverbium , « legem sive 
civilem , sive ecclesiasticam , non obligare , nisi 
fuerit sufficienter promulgata. » Quod verissimum 
est : ipsa enim naturalis ratio persuadet , legem 
non promulgatam , ne legem quidem putandam 
esse. Vide s. Thomam 1 2, q. 1 ad 4. 

Verum in disceptationem vocatur, an sit aliqua 
promulgationis faciendae praescripta forma? Iusti- 
nianus novella lxvi constituit, ut novae leges non 
modo in urbe principe, sed etiam in singulis pro- 
vinciis promulgarentur. Sed ea novella ex iis le- 

gibus est, quas positivas vocant: id enim statuit, 
quod aliter, si latori legis placuisset, statui po- 
terat. Neque enim natura legis, sive naturalis ra- 
tio exigit in singulis provinciis leges promulgari : 
satis est, si ita promulgentur , ut ad eorum noti- 
tiam, pro quibus latae fuerint, pervenire possint. 
Egregie Cardinalis Golti Tractatu V. de leg. 
quaest. 6, dub. 4, num. 1 in hanc sententiam ita 
scribit: « Spectato solo iure naturali, lex tam ci- 
vilis, quam ecclesiastica, ut subditos obliget, non 
requirit determinatum promulgationis modum , 
sed satis est ea promulgatio , quae necessaria et 
sufficiens est, ut lex morali, et humano modo de- 
venire possit in notitiam subditorum, sive sit lex 
imperialis, sive pontificia, sive publica voce prae- 
conis , sive per affixionem, sive hoc fiat in Curia 
tantum, sive in pluribus locis. Et ratio est, quia ex 
natura rei , ut lex obliget , non requirit aliquam 
determinatam solemnitatem , quae observari de- 
beat, sed solum quod sufficienter proponatur Com- 
munitati modo , quo mediate vel immediate , si- 
mul vel successive, in omnium notitiam deveniat. » 
Ipse Van Espen de promulgatione legis p. 1 , c. 
i : « Non apparet, ait, de ratione legis esse, prae- 
veniendo omne ius positivum , nt eius promulga- 
tio certo et determinato ritu fiat, aut certis, ac 
determinatis locis lex publica adfigatur, vel pro- 
clametur. » 

Huc accedit iudicium et auctoritas Innocentii 
III, qui cap. 1 de Postulat. Praelat. Decano et Ca- 
pitulo senonensi scripsit, «non esse necessarium, 
cum Constitutio solemniter editur , aut publice 
promulgatur, ipsius notitiam singulorum auribus 
per speciale mandatum, vel litteras inculcare; 

sed id solum sufficit, ut ad eius observantiam te- 
neatur, qui noverit, eam solemniter editam, aut 
publice promulgatam. » Eadem habet Nicolaus I 
in epist. ad Photium , cuius fragmentum refertur 
cap. quod dicitis 14, dist. 16. 

Quae cum ita sint , plerique doctores iure ac 
merito contendunt, promulgationem Constitutio- 
num ecclesiasticarum solemniter Romae factam 
satis esse, ut omnes ubivis gentium Christiani ad 
eas servandas, absque ulla nova publicatione, ob- 
stringantur. Et haec sententia ab omnibus nunc 
recipitur, praesertim quod s. Sedes pluries de- 
claravit bullas generalem disciplinam concernen- 
tes ubique locorum obligare, licet Romae tantum 
sint publicatae , quemadmodum de bullis contra 
sollicitantes, et contra liberos muralores statutum 
est per decretum S. 0. an. 1838, quo edicitur 
eas obligare in Hollandia , licet ibi promulgatae 
non essent. 

Verum Auctor Principiorum luris pubi. eccl. 
calhol. cap. v, §.49 huic sententiae contradicit 
bis verbis : « Cum Roma , ubi conduntur papales 
Constitutiones , immense distet ab Ecclesiis In- 
diae, Africae, Americae, et Septentrionis, ad ocu- 
lum patet promulgationem Romae duntaxat fa- 
ctam, ut solemnis esset, ex ipsa natura rei et dis- 
proportione locorum haud sufficere, sed requiri, 
ut tiat in singulis Dioecesibus, immo Paroeciis. t > 
Et in subiecta nola sic addit: <r Neque hoc depen- 
det a voluntate Legislatoris; eius enim placitum 
nequit supplere defectum naturalem dispropor- 
tionis. & 

Huic autem argumento responsio est, neminem 
adeo ineptum esse , qui putet leges ecclesiasticas, 

quo die Romae solemniter promulgantur , eodem 
die ipso gentibus remotissimis obtemperandi ne- 
cessitatem inferre. In boc siquidem esset natura- 
lis disproportio , ut eisdem verbis utamur. Sed ea 
disproportio tollitur, cum dicimus, ecclesiastica lege 
solemniter Romae promulgata, obligari neminem, 
qui legem ignoret ; sive , ut ait Pontifex c. 4, de 
concess. praeben. in 6 , t Lex seu Constitutio, et 
mandatum nullos obstringunt , nisi postquam ad 
notitiam pervenerint eorundem, aut nisi post tem- 
pus , intra quod ignorare minime debuissent. » 
Itaque pro maiori vel minori ab urbe distantia , 
brevius tempus aut longius a die promulgationis 
elabi debet , antequam Christianus populus pro- 
mulgata lege teneatur, donec scilicet lex ipsa non 
rumoribus incertis, sed sufficienti certitudine in- 
notuerit. Quamobrem inscii , dummodo culpabilis 
ignorantia absit, excusantur a culpa ex defectu 
cognitionis , et consequenter a poena, quae suppo- 
nit culpam, nunquam vero excusantur ex defe- 
ctu legis , quasi haec vim obligandi non habeat. 
Ita Innocentius I ad Exsuperium Episcopum Tolo- 
sanum (can. 2 , dist. 82) ignoscendum duxit Cle- 
ricis, qui in diaconii ministerio, vel officio presby- 
terii positi, ab uxoribus non abstinuerant, ubi ta- 
men probaretur c novam Siricii Constitutionem in 
eorum provincias non commeasse. » 

Van Espenio nimis confidenter effutienti 1. c. 
nempe « morali ter impossibile esse, ut per publi- 
cationem Romae faciam... populi et communitates 
fidelium per vastissima locorum intervalla dispersi 
etiam horum decretorum notitiam accipiant, » fa- 
cile responsum datur. Nam 4° facto constat nullam 
unquam adeo dissitam et inhospitalem extitisse pla- 

gam , quo promulgatae legis notitia serius ocius 
haud pervenerit; praesertim quod, ob humanum 
commercium inter Urbem et Orbem , omnes ha- 
bent Romae, ut ait S. Alphonsus c suos procura- 
tores , qui ordinarie satagunt suos principales de 
novis Bullis , quae promulgantur , certiores fa- 
cere. > 2° Omnibus notum est , hominum inven- 
tis ac in applicandis naturae viribus industria 
id esse effectum , ut nulla locorum intervalla, 
nullaeque inter se dissitae ac dispersae nationes , 
inspectis mediis , quibus distantiae coarctantur , 
iam adinveniantur , ideoque decretorum , quae 
Romae promulgantur , notitia celerrime ubique 
gentium spargitur et innotescit. Quibus rite per- 
pensis, insuperque attentis difficultatibus, quas 
perversi homines et abs religione extorres afferre 
possunt, ac solent, ne promulgatio, si qua requi- 
reretur, in singulis provinciis fiat; nobis conclu- 
dere licet multo magis, quam licuit superiori se- 
culo clarissimo Politi luris eccles. universi tom. 
I. prooem. c. 3, « longe facilius esse constitutio- 
num, quae Romae eduntur, cognitionem capere, 
quam Romanum Pontificem eas tam longa , tam 
difficili, tam impedita promulgatione erogare. » 
Vide Franciscum Antonium Zaccaria in suis 
dissertationibus latinis Fulginiae editis tom. II. 
dissert. 11 « De varia Ecclesiae, praesertim lati- 
nae, in promulgandis sacris constitutionibus disci- 
plina. » 

Praestat admonere tirones, totam quaestionem de promulga- 
tione rontana super legibus disciplinae versari; nam Constitu- 
tiones dogmaticae de fide, et moribus promulgatione non in- 
digent, cum leges non sint, sed ipsa fidei morumque doctrina 
uberius explicata et fidelibus proposita ; in quo Doctores utrius- 
que sententiae consentiunt. Sic Tournelius in suis praelect. 

tbeolog. tract. de leg. cap. V. sect. 4 hanc propositionem pro- 
bandam sumpsit, nempe: « Leges pontificiae non ante obligant, 
quam in singulis provinciis promulgatae fuerint : » sed eodem 
loco fatetur et profitetur: « Quod semel ad fidem pertinere de- 
claratum est, ubique bonum, ubique necessario tenendum, ut 
verbum Dei, unde ei adhaerendum est, statim ac certo cogno- 
scitur , sive promulgationis via , sive alia quacumque ratione 
cognoscatur. » Et Cabassutius luris canon. Theor. et Prae. lib. 
I, cap. J», num. 6, tradit decretis fidei ■ ligari quicunque pri- 
vatim illorum habent sufficientem notitiam, quamvis neque in 

Provinciis promulgata, neque publice recepta fuerint et 

qui in Provincia dissita certo sciret, unum aliquod fidei de- 
cretum fuisse Romae ad valvas Apostolorum publicatum, hoc 
ipso illi acquiescere sufficienter teneretur. » 

§ 23 . 

De Acceptatione Constitutionum ecclesiasticarum. 

Sunt aliqui Canonistae auctoritatem Episcopo- 
rum nimium extollentes , qui docent unicuique 
Episcopo integrum esse novas Summorum Ponti- 
ficum Constitutiones expendere , et cognoscere , 
utrum suis Dioecesibus utiles , an noxiae futurae 
sint, ut exinde possint utiles acceptare, et noxias 
non admittere. Namque aiunt supremam primatus 
potestatem ita exercendam esse, nihil ut detrahat 
de iHa potestate, quam Episcopi divinitus accepe- 
runt, eamque potestatem ita extollunt, ut Episco- 
pos ferine Pontifici pares faciant; quapropter Fe- 
bronius affirmare non dubitavit « leges papales 
non obligare, nisi ab Ecclesiis acceptentur. > Sic 
nullum locum praetermittunt convellendi prima- 
tus iurisdictionis, si fieri possit. 

Primatus enim iurisdictionis ( quod supra di- 
ctum est, et dicendum est saepius), ex definitione 
Concilii Florentini, est plena potestas a D. N. Iesu 
Christo Petro eiusque successoribus tradita « pa- 

scemli, regendi, et gubernandi universalem Eccle- 
siam. s At quomodo Pontifex plena cum potestate 
pascet, reget, gubernabitque Ecclesiam, si nequeat 
leges imponere, praescribere, iubere , velare? 

Sed Pontifex, inquiunt, leges ferre potest; Epi- 
scoporum autem est perspicere, an leges ipsae pro- 
prio gregi conveniant. At vero si acceptatio Epi- 
scoporum postuletur, antequam lex obligandi vim 
habeat, illud semper consequitur, potestatem Pri- 
matus aut nullam esse, aut meri, ut aiunt, dire- 
ctorii, quia Pontifex non legem proprie conderet, 
sed proponeret ; Episcopi vero vel acceptarent , 
vel non admitterent, quae sententia iansenistarum 
in Bulla Auctorem fidei prop. 2 proscripta est. 

At vero Zallwein , et quidam alii Canonistae 
sentiunt, fas profecto Episcopis (Episcopis, in- 
quam, non populo) esse Pontificum leges expen- 
dere, easque non promulgare, quoliescunque pro- 
be noverint gregibus suis inutiles , vel noxias 
fore , non quod potestatem ferendarum legum , 
quibus christianus populus obligetur, in Pontifice 
non agnoscant, sed quod ea sit Summorum Ponti- 
ficum voluntas , ut suae leges non promulgentur, 
si Episcopis videantur plus obesse posse , quam 
prodesse. Ad quam sententiam confirmandam pro- 
ferunt cap. 1 de Constil. in 6 ; cap. 1 de Rescri- 
ptis; cap. 6 de Praebendis; cap. 10 de Foro com- 
pet. Verum ea omnia loca alio omnino spectant. Si- 
quidem cap. I. de constit. in 6 tantummodo decer- 
nit: «Speciales consuetudines et statuta rationabilia 
locorum per novas Constitutiones non tolli, nisi id 
apertis verbis exprimatur; » caetera vero capita ad 
rescripta Pontificum, non ad novas leges pertinent. 

At subdunt: si Romanorum Antistitum Consti- 

tuliones Ecclesiis suis vel minus accommodatas, 
vel noxias etiam, pro variis locorum rationibus, 
Episcopi iudicent, nunquid eas recipere debent, et 

promulgare? ’ 

Responsionem dabimus eisdem verbis Benedicti 
XIV de Syn. Dioeces. lib. ix, cap. 8: « Nonnun- 
quarn , ait , experientia demonstrat aliquod ex 
huiusmodi generalibus statutis , licet plerisque 
Provinciis ac Dioecesibus utile atque proiicuum , 
alicui tamen Provinciae , aut Dioecesi opportu- 
num non esse : id quod legislatori compertum 
non erat, cura ipsi peculiares omnes locorum res, 
atque rationes perspectas habere nequeat, quem- 
admodum fatetur Pontifex in c. 1 de Gonst. in 6. 
In his itaque rerum circumstantiis Episcopus in- 
telligens aposlolicae Sedis legem in Dioecesi sua 
noxium aliquem effectum producere posse , non 
modo suas Romano Pontifici rationes repraesen- 
tare non prohibetur , quin potius ad id omnino 
tenetur. Neque Romani Pontifices unquam renue- 
runt inferiorum rationibus aures praebere ; et , 
quoties bas satis validas esse agnoverunt, minime 
recusarunt aliquas Provincias aut Dioeceses a ge- 
neralium Constitutionum suarum lege eximere. » 
Quin imo Episcopus excusandus aliqua ratione vi- 
detur , ubi pontificias Constitutiones exsecutioni 
mandare differt , eo quod in iis versetur rerum 
adiunctis , ut absque gravi perturbatione scanda- 
lisque servari non posse solido quidem fundamento 
arbitretur , dummodo tamen rationes suas his in 
casibus , cum primum potuerit , summo Pontifici 
manifestaverit , animo paratus illis obtemperare , 
quae deinceps S. Sedes rescripserit. Suarez de leg. 
c. 16, n. 7. Quo quidem in genere nec reprehen- 

dendi admodum essent Episcopi illi, qui in aliquo 
gravioris momenti negotio firmiorem quamdam 
ardentis zeli rationem adhiberent ad causam suam 
S. Pontifici demonstrandam , dummodo ea , qua 
oportet, modestia et humilitate se gerant, et a quae- 
stione, an expediat , ac jieri debeat, quae sola in 
huiusmodi casibus locum habere potest, nullo pror- 
sus modo praetergrediantur ad ipsam jurisdictionis 
plenitudinem in Pontifice ulla ex parte impugnan- 
dam. Vide Ballerin. t. 2, op. S. Leonis p. 971. 
Quid si Episcopi aliqui, iteratis Pontificis praece- 
ptionibus obstinati resistunt? Ipsi sane a reatu vio- 
latae legis non excusantur, sed non idcirco ab Ec- 
clesiae communione alieni sunt, praeterquam, si 
gravissima anathematis poena constringantur, aut 
spernentes maiori usque contumacia ipsam aucto- 
ritatem, rebelles ab Ecclesia seu schismatici fiant. 
Porro ad benignam sacri regiminis indolem spe- 
ctat ut S. Pontifex toleret saepenumero Christia- 
nos, atque etiam Episcopos inobsequentes, ne isti , 
severitate poenarum exasperati, ad infame schis- 
matis baratrum se praecipitent. Notandum est, 
non agi hic de Constitutionibus , quae ad fidem , 
mores , vel ad sacros ritus , caeremonias, sacra- 
menta , et clericorum vitam referuntur, quando- 
quidem, aiente Ben. XIV 1. 1, inferiorum iudicio, 
ac censurae huiusmodi Constitutiones nullo modo 
subiici possunt. 

§24.; ;■ : 

De Placito regio. 

Aliqui Canonistae contendunt, summis Principi- 
bus ius esse Constitutiones ecclesiasticas, sive a 
Summo Pontifice, sive ab Episcopis conditas , an- 
tequam promulgentur, publicae utilitatis causa, in- 
spiciendi, atque adeo promulgandas non esse, nisi 
Principes ipsi permiserint. Quae quidem permissio 
« Placitum , Placitum regium , Exsequatur , regium 
Pareatur , » aliisque huiusmodi vocabulis nominari 
>olet. Illud autem ius derivant ex iure maiestatico 
inspiciendi et cavendi , ne quid respublica detri- 
menti capiat, propterea quod aiunt fieri posse, ut 
Constitutiones ecclesiasticae aliquid contineant, 
quod iuribus Imperii detrahat, aut civili societati 
nocere possit. 

Si Placiti originem quaeras, eius initium repe- 
tendum est a schismate omnium, quae hactenus 
Ecclesiam Dei turbarunt, teterrimo atque longissi- 
mo, quod ab Urbano VI ad Concilium Constantien- 
se perduravit. Namque Urbanus VI , ne occasione 
schismatis fraudes impune admitterentur, < con- 
cessit, ut legimus in Constitutione secunda Mar- 
tini V, quibusdam Praelatis, quod in eorum civi- 
tatibus et Dioecesibus non posset fieri exsequutio 
aliquarum litterarum apostolicarum , nisi prius 
huiusmodi Praelatis ipsis , vel eorum Officialibus 
ad hoc deputatis exhiberentur, et per ipsos appro- 
batae forent. » Principes quoque , ne populi a 
pseudopontificibus deciperentur, in Bullas et Con- 
stitutiones omnes studiose inquirere coeperunt. 
Vide Wouters t. 2, p. 376. 

At vero, cessante causa, non cessavit effectus; 
exlinclo scilicet schismate, Placitum non evanuit, 
sed apud multas nationes a potestate civili reten- 
tum est, et gradatim amplificatum. « Primum 
nempe, ut ait Oliva Tract. de For. eccles. par. 1, 
quaest. 22, n. 19, ad rescripta gratiae et iusti- 
tiae privatis data adhiberi Placitum coeptum est, 
postea extensum ad decreta disciplinae , demum 
ad Bullas etiam dogmaticas. » Idque ex politico- 
rum suggestione lactum esse ac susceptum « qui, 
ut refert Zallwenius tom. 1, pag. 380, adulandi, 
placendi, atque iurisdictionis et propriae et suo- 
rum principalium ampliandae studio, et odio, quo 
in auctoritatem ecclesiasticam feruntur, nescio 
quae pericula, praeiudicia et damna publico bono 
metuenda fingunt, et suis principibus, vel specio- 
sissimis rationibus, ante oculos ponunt. > Verum 
ad placitum regium expungendum aequo aestima- 
tori cuique satis esse deberent quae olim huius 
absurdissimi inventi patronis obiecerat clar. Oliva 
inquiens: « Aliter Summus Pontifex posset per con- 
stitutionem generalem praecipere, ut nullum re- 
scriptum gratiae impetratum a Principe saeculari 
exsecutioni mandaretur, nisi prius apud Episcopos 
praesentetur et examinetur, an in praeiudicium 
potestatis spiritualis aliquid contineat , quia non 
minor sed maior est eius potestas ad hoc, quam 
principis saecularis ad illud. » Atque iisdem re- 
centius obiectare non verebatur citatus Zallwenius 
expressis hisce verbis 1. c. : < Quaeso, si Impera- 
tores ecclesiastici, quos posuit Christus regere Ec- 
clesiam Dei , suum quoque placitum urgerent , 
quoties decreta emanant politica, quae non raro 
statui ecclesiastico sunt praeiudiciosa, libertatibus 

ecclesiasticis inimica, iurisdictioni Pontificum et 
Episcoporum adversa, imo aliquoties ipsa Sancta 
Sanctorum invadunt, quid dicturi forent?» Sicut 
ergo, prosequitur Govart, op., suo motivo iuris 
de placito, et opusc. contra Espen. : « Princeps 
dicendus est non habere plenam potestatem et ju- 
risdictionem in temporalibus, si ipsius edicta de- 
penderent a Pontificis et Episcoporum placito, et 
eorum publicatio impediri posset ab aliis, ita nec 
Pontifex plenam potestatem haberet in spirituali- 
bus, si ipsius Constitutiones dependerent a placito 
Principum, et ab iis impediri possent. Quare si 
in priori casu, id qui assereret, auctoritati Princi- 
pis dicendus esset arrodere, ita et a fortiori in 
altero casu dicendus esset pontificiam auctorita- 
tem maligno dente arrodere, eamque penitus de- 
struere. » 

Porro de iure inspiciendi cavendique, quo Pla- 
citum regium niti autumant, generatim animad- 
vertimus, ius istud certis finibus coerceri, quo e- 
gredi non potest. Namque, ut ait PufTendorfius 
de lur. nat. et gent. lib. 7, cap. 1, §. 7 et 8 : 
< Homo ius habet utendi omnibus mediis , quae 
sana ratio ad ipsius conservationem necessaria di- 
ctat adversus omnes, a quibus ipsi periculum im- 
minere itidem sana ratio suggerit. Igitur si quis 
cautionem suam ulterius, quam ratio sana admit- 
tit, extenderit, sine dubio in legem naturalem pec- 
cabit. Nec sana ratio hoc unquam probabit , ut 
alterum, de cuius voluntate et conatu in meam 
perniciem nondum peculiariter constet, oppressum 
eam : cum longe aptiora sint remedia pacem cum 
ipso firmandi. Nam sola illa hominum communis 
malitia, quae utique gradus suos habet, non sla- 

tim hominem homini professum hostem facit. Quo- 
modo sola suspicio, ne quis amicitiam adversus 
me simulet , aut animum suum mutet, probabi- 
lem mihi causam praebet eumdem occupandi ? » 
Ergo lex naturae vetat in aliorum actiones inqui- 
rere ea de causa, quod nocere possunt: neque 
unquam Ecclesia ius sibi vindicavit summorum 
principum leges antequam ederentur, inspiciendi, 
improbandique ob eam tantummodo rationem, quod 
aliquod ex eis detrimentum capere posset. Igitur 
necesse est iuslam quoque esse causam timendi , 
ne futurum sit, ut detrimentum aliquod inferatur. 
Quid porro mali ab ecclesiasticis Constitutionibus 
respublica timere potest? Enimvero Constitutiones 
dogmaticae quae fidei morumque doctrinam pro- 
ponunt, tantum abest, ut reipublicae noceant, ut 
nihil magis possit ei prodesse ; siquidem Religio 
maximum est propugnaculum, et praesidium Rei- 
publicae. Sic etiam Constitutiones, quae ad di- 
sciplinam pertinent, pro « salubri regimine Ec- 
clesiae, ut ait Zypaeus in Analys. iur. pontif. 46, 
tit. de Conslitut., maturis et repetitis deliberatio- 
nibus ad tollendos abusus cum magno decore do- 
mus Dei, incremento politiae ecclesiasticae, et au- 
gmento iustitiae secularis promulgantur; > et Ec- 
clesia nihil habet antiquius, quam ut iura civilis 
potestatis inviolata ubique maneant. Ex his vult 
Zallingerus, ut quis concludat « quam inane sit 
illud, quod de examinandis, et inspiciendis Eccle- 
siae Decretis ac Constitutionibus centies oggerunt 
regalistae: posset talis constitutio , aut clausulae 
adiectae turbare rempublicam, posset laedere iura 
Episcoporum; posset etc., etc.; aliud placiti regii 
titulum, si eius iustitiam tueri velint , excogitent 

necesse est. » Nam si huic titulo ac motivo insi- 
stunt, fateantur necesse est, non solum principes 
catholicos, sed et acatholicos et mahumedanos , 
paganos, ethnicos ac persecutores Ecclesiae hoc 
ius sibi aequaliter vindicare posse , quo posito, 
quam horrenda inde sequantur consectaria nemo 
est qui non videat. 

Verum illud gravissimnm accedit, quod huius- 
modi placito libertas magisterii et regiminis ec- 
clesiastici divinitus Ecclesiae concrediti apprime 
laeditur , eiusque autonomia funditus convellitur 
atque destruitur, et si Ecclesia ad maiora prae- 
cavenda mala sustinet et tolerat, non tamen con- 
sentit neque approbat. 


Pro Placilo regio scripserunt Fclicianus Oliva, apud Lusita- 
nos canonum doctor, de Foro eccl. p. 1, q. 22; Frauciscus Sal- 
gado de tupplicatione ad Sanctissimum , itemque de regia prote- 
ctione; Didacus Covarruvias in quaest. practic. q. 55, qui ta- 
men omnes ius illud quibusdam terminis et modis circumscri- 
pserunt. Sed Van-Espenius tract. de prono, leg. eccl., Tract. de 
rec. ad Prin. et in op. de lur. pub. eccl. p. 2, t. 24, c. 6 omnem 
modum et terminum transivit, ita ut Zallwein in princip. iur. 
eccles. tom. 4, q. 1, cap. 2, dixerit: « Hortamur catholicos, 
ut hunc auctorem caute legant, qui sane excessivus est, in ex- 
tensione huius .Placiti regii, et iure optimo illis scriptoribus 
annumerari meretur, qui muscas captant, de umbra disputant, 
interesse politicum etiam imaginarium ante oculos habent, atque 
hac ratione potestatem ecclesiasticam ferme ad incitas redigunt: 
e contra politicam ultra suos fines quam longissime extendunt;» 
et Rachusius in suo historico circa Van-Espenium tractatu ite- 
rum edito 1787 addidit • Ius canonicum Van-EspcDii in hunc 
scopum fuisse concinnatum , ut lanscnistis vires adderet , eo- 
rum errores tueretur, Sedem apostolicam deprimeret, iurisdi- 
ctionem Episcoporum subverteret, immunitatem ecclesiasticam 
de medio tolleret, laicamque potestatem, deiecta Ecclesiastica, 
extolleret » et auctor opusculi < Acta Zegeri Bernardi Van- 
Espen.... circa missionem Hollandicam ab anno 1705 ad an- 
num 1751, p. 4 ait: «quo opere magna parte ex pessimis au- 
ctoribus compilato , ut potuit , Pontificum praerogativis , Epi- 
scoporum iurisdictioni, et Ecclesiasticae immunitati non minime 

detrahit; et dum obtendit iura Principum, Imperium, si non 
praefert , cum Sacerdotio multipliciter committit » idemque 
indicium efformat pag. 97. 

Pro sententia nostra vide, praeter Bellarminum et Suare* , 
Fontanini « Ragioni della Sede apostolica; • Car. Altham « Rap- 
prescntanzc a Carlo V, e leltere della Sede apostolica • Bolluga 
• Memoriale a FilippoV; » Bolgcni * Limite dellc duc pote- 
stJ; » Zallingcr iur. tccl. pub. I. V, §. G01, et Anlifcbronium 
vindicatum, tom. IV. diss. 12, cap. 2, n. 3, apud quos inve- 
nies etiam argumenta contraria docte periteque confutata. Vide 
etiam Drostc zu Vischering op.: « Ucbcr dem Fricden unter 
die Kirche und den Staalcn ete. » ct opus sup. cit., nec non 
aliud editum Traiccti ad Rhenum 1830, cui titulus, « Rmi D. 
Petri Govart, J. U. Boet. Vicarii apostolici Buscoducensis opu- 
scula adversus I. B. Espenii doctrinam de placito regio, » ubi 
reperies etiam excerptum cx demissa expositione Card. Ba- 
thiani primatis Hungariae ad Imperatorem loscphum II, relate 
ad decreta ecclesiastico-politica , et praecipue relate ad Placi- 
tum regium. Hic auctor p. 190 ct soqq. quanta sit Placctum 
inter ct Vita seu inspectionem disparitas , pluribus explicat , 
animadvertendo placctum temper inspectionem, non vero omnem 
inspectionem placctum semper involvere. Vide etiam disseri. 
Camilli Tarquinii S. I. Romae an. 1853. Ex dictis in hoc, ac 
praec. §. 23 sequitur pontificias leges statim ac innotescunt, 
obligationem parere, quin aut Imperantis placctum, aut Epi- 
scopi acceptatio necessaria sit. Ad hanc rem S. C. de Propa- 
ganda Fide die 2 oclobris an. 1763 de Bullis pontificiis ait: 
« Ex se vim obligandi habent quoscunqur, absque consensu 
ullius personae ecclesiasticae, vel scculnris, quocunquc titulo ct 
dignitate etiam regia, praefulgentis. Hoc in iure certissimum. 
Verum illud facio aliquando usuvenirc solet, ut ob speciales 
rationes, leges quaedam disciplinam spectantes, summi Ponti- 
ficis aut voluntate, aut indulgentia, tum tantum obligare inci- 
piant, cum in provinciis promulgantur, aut acceptantur, de qua 
rc vide Bouix de princip. I. C. scct. 2, c. 5 , §. 2. Pariter cx 
pacto convento concessum est Principi, ut leges ecclesiasticae 
disciplinam spectantes, regis placito, inspectionique suhiician- 
tur. Deficiente placito , vel eo denegato , an lex nullius 
valoris ac efficaciae sit dicenda, etiam quoad illos, ad quo- 
rum notitiam pervenit, quaesitum est, ct plura in utrain- 
que partem dicta sunt. Qui affirmativam tenent sententiam , 
praecipuum argumentum hauriunt cx eo , quod placitum re- 
gium, per pactum conventum, ncccssc edicitur promulgationis 
modus , quo deficiente , lex non existit , utpote quae caret 
promulgatione. Qui negativam sequuntur sententiam validiori- 
bus pugnant armis, ac iure afferunt, cx pacto convenio, place- 

lura rrgium nil aliud importare , quam ius inspiciendi , an 
lex ecclesiastica , absque status detrimento , vim legis civilis 
iiabere debeat ac possit, unde inferunt defectum placcti impe- 
dire quidem, quominus lex canonica inter status leges recensea- 
tur, effectusque civiles sortiatur, nullo vero modo efficere, nt 
vim ac potestatem suam haud exserat, si Romae promulgata, 
ad catholicorum notitiam pervenerit. Vide Card. Gousset I. c 

p. 100. 


§25. 

De cessatione Ecclesiasticae Constitntionis 
cessante fine. 

Constitutio ecclesiastica duplici modo cessare 
potest: 1° universim, respectu scilicet omnium, ita 
ut neminem amplius obliget; 2° peculiariter, re- 
spectu nempe alicuius privatae personae, aut com- 
munitatis minoris, tamquam personae singularis, 
manente interim pro tota communitate legis ipsius 
obligatione. Lex autem universim cessat cessatio- 
ne finis, et abrogatione sive expressa sive prae- 
sumpta, peculiariter vero cessat dispensatione. 

Primo itaque, cessante fine legis intrinsecae et 
adaequato respectu communitatis, lex eo facto ces- 
sat, quia, ut habetur c. 26 de Iure fer., cessante 
causa, cessat effectus; et sicut lex ab initio non 
subsisteret, si absque causa et ratione aliqua lata 
esset, ita desinente causa et ratione, ob quam la- 
ta est, lex ipsa esse et obligare desinit; alias enim 
inutiliter, imo et iniuste voluntates hominum con- 
stringerentur. Ilac de causa leges caeremoniales 
veteris testamenti cessarunt, quoniam erant figu j 
rae rerum futurarum, quae per Christum imple- 
tae sunt. 

Diximus autem 4° cessante fine intrinseco, nam 
Inst. Cati. Vol. I. P. I. 6 

fmis legis alius intrinsecus est, extrinsecus alius. 
Intrinsecus est ipsa honestas , quae reperilur in 
re praecepta; extrinsecus vero ea specialis ratio, 
ob quam res ipsa a legislatore praecipitur. Ita fi- 
nis intrinsecus ieiunii est ipsius ieiunii honestas, 
finis extrinsecus est carnis maceratio, vel viliorum 
repressio, ob quas ieiunium ipsum praecipitur. 
Quando igitur materia praecepta est actus de se 
virtuosus, ad hoc ut lex eiusque obligatio cesset , 
omnino requiritur, ut non solum finis legis ex- 
trinsecus cesset, sed insuper etiam ut finis intrin- 
secus prorsus desinat. Hinc quamvis cesset extrin- 
secus finis ieiunii in eo, qui carnem habet sub- 
iectam spiritui, tamen ieiunare tenetur, eo quod 
honestas ieiunii , qui fmis intrinsecus est , ad- 
huc perseverat. Diximus 2° fine adaequato; si 
enim plures fines fuerint a legislatore intenti, et 
unus vel alter tantum cesset, non propterea lex 
tota cessaret , quia adhuc sufficienter obligat 
ob illum finem , qui superest iuxta regulam 37 
in 6 : « Utile per inutile non debet vitiari, » nisi 
forte ob defectum linis in una parte, tota lex in- 
iusta vel nociva magis, quam utilis redderetur. 
Diximus 3° respectu totius communitatis; sicut e- 
nim lex fertur pro tota communitate, et communi 
bono, ita lex cessare non potest, quamdiu pro ipsa 
communitate, aut pro maiori illius parte inutilis 
non evaserit. Si enim ubicumque ratio legis ces- 
sat solum respectu alicuius privatae personae, lex 
pro ea persona simul deficeret, frustra requireretur 
dispensatio Pontificis, qui ex causa a vinculo iuris 
communis eximeret, quod nequit dici, quia omnia 
arbitraria essent, atque confusa, dum quilibet se 
lege non comprehendi facili negotio sibi persuaderet. 

Quotiescumque vero finis intrinsecus et adae- 
quatus legis pro tota communitate cessat, eo ipso 
deficit per se lex, quin requiratur decretum 
Pontificis legem abrogantis, aut non amplius ob- 
ligare declarantis, quia nimirum, eo in casu, lex 
ob defectum intrinsecum et substantialem neces- 
sario corruit atque desinit. Non sufficit tamen u- 
nius vel alterius privatae personae iudicium , ut 
lex cessasse dicatur, sed communis reipublicae 
consensus postulatur, quoniam lex quae firma 
possessione fruilur, sola auferri probabilitate aut 
privato iudicio non potest. 


§ 26 . 


De legis cessatione per abrogationem expressam, 
sive per legem contrariam posteriorem. 


Secundo lex cessat per abrogationem , qua lex 
ob iustas et rationales causas omnino tollitur. 
« Nec enim, ut loquitur Innoc. 111. in Cone. Lat. 
et refertur in c. 8 de cons. et aff., debet reprehen- 
sibile iudicari, si secundum varietatem temporum 
statuta quandoque varientur humana, praesertim 
cum urgens necessitas, vel evidens utilitas id ex- 
poscat, quoniam ipse Deus ex his, quae veteri te- 
stamento statuerat, nonnulla mutavit in novo.» Cer- 
tum itaque exploratumque est a Pontifice suam 
constitutionem revocari aut abrogari posse, quo- 
niam eadem potestas, quae ad legem ferendam re- 
quiritur, sufficit ad illam abrogandam, cum iuxla 
regulam luris < res omnis per quascumque cau- 
sas nascitur, per easdem dissolvi potest. » Atque 
id quoque potest Pontificis successor, quoniam u- 

triusque potestas aequalis est, et cum par in pa- 
rem non habeat imperium, Pontifex nequit succes- 
sori suo valide praecipere , ut constitutionem a se 
latam non revocet. Inferior tamen superioris le- 
gem abrogare non potest, can. Inf. dist. 21. Alio- 
quin esset in Episcoporum facultate totum ius 
commune et concilia universalia subvertere, quod 
est erroneum asserere, cum id nihil aliud esset, 
quam superiora inferioribus subiicere , ordinem 
naturalem invertere, et ecclesiasticam hierarchiam 
Dei ordinatione institutam confundere. Vide Be- 
ned. XIV, de leg. 1. 43, c. 4. 

At vero, praeter expressam legis revocationem, 
abrogatur praeterea lex, posteriori contraria lege. 
Itaque constitutio posterior priorem directe contra- 
riam, quamvis cfe ipsa mentionem non faciat, omni- 
no tollit, atque abrogat. Ita Bonif. VIII in G . licet de 
Const.in 6: « Licet Rom. Pontif. (qui iura omnia in 
scrinio pectoris sui habere censetur) constitutionem 
condendo posteriorem, priorem, quamvis de ipsa 
mentionem non faciat, revocare noscatur. » Hinc 
generalis regula est : « Constitutiones tempore 
posteriores, potiores sunt his , quae eas praeces- 
serunt » 1. 4, ff. deConst. principum; quod etiam 
procedit in casu, in quo prior constitutio munita 
fuerit clausula omnium posteriorum legum dero- 
gatoria; quoniam huiusmodi clausula aliam vim 
non habet, nisi ut enixam legislatoris, cum prio- 
rem constitutionem ederet, voluntatem obligandi 
significaret. Lex tamen posterior generalis non 
abrogat speciales consuetudines, et statuta ratio- 
nabilia, licet illis contraria sit, nisi expresse ca- 
veatur, c. 4 de Const. in 7,' §. de abrogatione per 
consuetudinem. 

§ 27. ; 

De legis abrogatione per consuetudinem. 

Lex tollitur insuper per consuetudinem. Con- 
suetudo est ius inductum voluntariis populorum 
moribus, et usu diuturno , uniformi ac continuo, 
cum expresso, vel tacito, aut praesumpto Legislato- 
ris consensu. Consuetudo dividitur 1° in eam, quam 
vocant secundum legem , quae proprie consuetudo 
non est, sed potius scriptis legibus obtemperatio. 
De hac consuetudine Gratianus canone 3, §. Leges, 
dist. 4: « Leges, inquit, constituuntur , cum pro- 
mulgantur, firmantur vero cum moribus utentium 
approbantur: » quae verba non ita accipienda 
sunt, quasi acceptatio populi ad vim et firmitatem 
legum pertineat, sed, quemadmodum Fagnanus in 
cap. 1 de treg. et pace, cum aliis doctoribus, do- 
cte recteque interpretatur, ea verba « ad firmita- 
tem facti, non iuris referuntur.» Dividitur 2° in 
consuetudinem, quae ‘praeter ius appellatur, quae 
scilicet iuri scripto non adversatur, sed ipsa ius 
novum constituit. Ad hanc consuetudinem spectat 
Canon 5, dist. 3 : < Consuetudo est ius quoddaqi 
moribus constitutum, quod pro lege suscipitur , 
cum deficit lex, » Denique 3° dividitur in consue- 
tudinem, quae dicitur contra ius, per quam aut 
lex non recipitur, aut recepta contrariis actibus 
eliditur, de qua consuetudine haec breviter signi- 
ficamus. 

Itaque consuetudo contra ius habet vim abrp- 
gandi legem ipsam, idque si non expresso vel ta- 


Digitized by Google 



86 LIDER i. 

cito et praesumpto, saltem legali et iuridico le- 
gislatoris consensu, propterea quod ius civile et 
sacri canones eam vim potestatemque consuetu- 
dini tribuerunt. Namque Iustinianus 1. 32, §. 1, 
ff. de legib.: « Rectissime, inquit, illud receptum 
est, ut leges non solum suffragio legislatoris, sed 
etiam tacito consensu omnium per desuetudinem 
abrogentur: » et Gregorius IX, cap. 11 de con- 
suetud., ait: € Licet etiam longaevae consuetudi- 
nis non sit vilis auctoritas, non tamen est usque 
adeo valitura, ut vel iuri positivo debeat praeiu- 
dicium generare, nisi fuerit rationabilis et legi- 
time praescripta. Gap. dilectus 8, §. Caeterum X 
h. t. 2 Cod. quae sit longa Consuetudo, et Glossa 
Consuet, ad. Can. Frustra 7, dist. 8, 11, et Glos- 
sa Legitime sit praescripta ad C. Cum tanto II , 
h. tit. » Igitur si ratione nitatur, longoque usu 
praescripta fuerit, legem abrogat. 

Prima itaque consuetudinis conditio est, ut ra- 
tione ea nitatur. Porro quae consuetudo rationa- 
bilis iure merito dicatur, inter auctores non con- 
venit. Sunt bene multi, qui illam consuetudinem 
rationabilem habent, quae neque iuri naturali re- 
pugnat, neque divino, neque a lege fuerit re- 
probata, de qua ultima conditione consulendus 
Pirhing lib. Decretalium I, 1, p. 3, §. 2, ubi 
consuetudines recenset a iure canonico veluti non 
rationabiles. Gonzalez in 6, t. h. de consuelud. n. 
4, Sancbez de matrim. 1. 7, disp. 4, p. 14, et 
Reiffenstuel h. t. §.2, n. 33, eam consuetudinem 
rationabilem dicunt, quae potest esse obiectum 
legis iustae derogantis legi iam existenti, vel quae, 
ut ait Hut op. Iur. can. ad tit. 5, Decret. Vene- 
tiis 1843, 1. 1, t. 2, p. 26, rem utilem ac hone- 

stam spectat. Layman Theol. mor. 1.4, t. 4, tract. 
cap. 24, n. 4, et Schmalzgrueber, h. t. n. 17, 
tum rationabilem aiunt consuetudinem, quum ne- 
que iuri naturali, neque divino, neque rectae ra- 
tioni, aut bonis moribus adversatur, neque pec- 
candi licentiam praebet, aut occasionem. Ferran- 
te Elem. Iur. can. Romae 1855 irrationabilem 
eam censet consuetudinem, quae gravitati eccle- 
siasticae disciplinae adversatur. Philipps, ut cae- 
teros omittam, op. cit. loc. cit., eam consuetudi- 
nem vocat rationabilem, quae rerum naturae con- 
formis, iuri naturali aut divino neque directe ne- 
que indirecte contrait; irrationabilem vero eam 
appellat, quae nervum ecclesiasticae disciplinae 
disrumpit, et ordinem per SS. Canones fundatum 
convellit ac destruit. Iam ut facile internoscas ra- 
tionabilem consuetudinem ab irrationabili, quan- 
do res in praxim deducenda venit , auctor hic te 
iubet rationem legis et consuetudinis rationem 
serio considerare, simulque hortatur, ut attendas, 
an ratio, propter quam initio lex utilis iudicata 
fuit, omnibus mature consideratis atque perpen- 
sis , etiamnum perduret, quo in casu nullum du- 
bium, quin lex consuetudinem, non consuetudo le- 
gem vincat, ut ait s. Thomas 2. 2. quaest. 97 ad 
3“. Sed forte obiicies: lex necessario debet esse 
rationabilis , ergo consuetudo, quae est contra 
lege n, rationabilis esse non potest. Huius vero 
diff ultatis solutio est, quod consuetudo contra 
legefon rationabilis esse nequit, dum lex viget, ra- 
tionabilis tamen evadit , quando lex contraria ra- 
tionabilis esse desinit. Id autem accidit, quando 
violata, longo et continenti tempore, lex est; incipit 
quippe in iis circumstantiis inutilis esse reipubli- 

eae, atque idcirco expedit tolli obligationem illius, 
ne culpae diutius continuentur. Unde consequitur, 
quod etsi actus antecedentes inobedientiam contra 
legem, seu peccatum involvant, a peccato tamen 
immunes evadunt illi actus, qui post consuetudi- 
nem rite inductam expleantur. Quid vero dicen- 
dum si dubium in concreto exsurgat, an haec 
vel illa consuetudo rationabilis haberi debeat, eo 
quod, omnibus attente perpensis, certo statui ne- 
queat rationem legis adhuc perdurare? Alii cura 
Reidenstuel de cons. c. 54, affirmant in dubio 
an lex consuetudinem vincat, favorem consuetu- 
dinis, veluti in possessione existentis, firmandum 
esse. Alii negant, quandoquidem rationabilitas, in 
cuius possessione stat lex, nequit a dubia consue- 
tudinis honestate superari , nisi forte agatur de 
consuetudine immemorabili, quae praesumptio- 
nem cuiuslibet tituli iusti inducit. S. Alphonsus 
de Gons. t. 2, n. 70: « Cum constet de lege, pro 
ea stat praesumptio, et possessio, proindeque alle- 
ganti eam non esse receptam, vel abrogatam, onus 
obligandi incumbit, ideoque usquedum probet, le- 
ge tenetur. » Alii vero dicunt consuetudinem in 
casu legem non tollere, sed efficere, ut legis poena 
deleatur, iuxla ea quae ait Glossa c. denique dist. 
4 « excusat a poena temporali, non a gehenna. » 
Altera consuetudinis conditio est, ut sit legitimi' 
praescripta per tempus lege definitum. Qua super 
re, id primum animadvertimus, legem quae initio 
non recipitur, sine ullo temporis spatio abrogari, 
quando scilicet legislator novit legem ipsam non 
servari; tunc etenim post paucos contra legem a- 
ctus, quibus cum facile potuisset, minime obstitit, 
censetur legem ipsam , quia communitati displi- 


CAPUT U. 89 

cebat, revocasse , praesertim quod praesumitur 
nolle legislatorem cum maximo animarum dispenr 
dio, suae legis vinculo diu irretitam tenere com- 
munitatem, quae numquam passa est se ea con- 
stringi, ut bene ratiocinatur Suarez de Leg. 1. 4, 
c. 16, n. 12. Ubi vero lex initio respuitur, igno-f 
rante legislatore, decem annorum spatio aboleri 
docet idem Suarez, et banc opinionem practice 
certam arbitratur, eo quod, cap. 9 et 11 de con- 
suetudine, generatim vis legalis longae consuetu- 
dini tribuitur, et decem anni longum tempus in 
iure dicuntur, leg. Super longi Cod. de praescript. 
longi temporis, et Gloss. c. cit. de Cons. in 6. 
Tunc vero consensum legislatoris lex ipsa supplet; 
namque, ut ait Petrus Gibert in Corpus luris ca- 
nonici tom. 1, part. poster., c Consensus lege 
datus est generalis, et cadit in quasvis consuetu- 
dines legislatori etiam ignotas.» Vide Suarez 1. c. 
c. 14, n. 16. Ubi vero lex ab initio recipitur, ea, 
ut abolita ac praescripta dicatur, nonnulli aucto- 
res, teste Suarez 1. 7, c. 18, n. 30, putant abso- 
lute requiri, ut quadraginta saltem annorum spa- 
tio, contraria consuetudo perduret, et insuper ani- 
madvertunt consuetudinem in huiusmodi rerum 
ac regionum adiunctis versari debere , ut dubita- 
tio nulla submoveri possit, ne forte legislator si- 
luerit ac toleraverit, ob graviora mala propulsanda, 
quae sive ex malevola principis. voluntate, sive ex 
praepotenti populi mente , sive ex alia ratione 
.pertimescenda essent. Verum, hisce adiunctis ex^- 
stentibus, plerique auctores neoterici autumant 
decem annorum consuetudinem sufficere ; quam 
sententiam s. Alphonsus probabilem dicit, etsi eam 
aperte non amplectatur. Tandem quibusdam pla- 

coit, deficiente certa regula , quaestionem defi- 
niendam relinquere prudenti iudicis arbitrio, qui, 
omnibus pro negotii qualitate perspectis, modo 
longius, modo brevius tempus decernere potest , 
quandoquidem cum iura tempus non determinant, 
est a iudice pro re nata aestimandum , ut ait 
Bouix Ius can. t. 1, 1. 4, v. 39, et Gousset loc. 
cit. Vide Revue des Sciences ecclesiast. n. 36, Aug. 
1864. Porro notandum est fieri aliquando posse, 
quemadmodum opportunior inferius dabitur dis- 
serendi locus, ut inspecta materia, de qua agitur, 
attentisque rerum ac personarum adionctis, quod 
de Ecclesiae romanae iuribus constat, immemora- 
bilis, aut saltem centenaria cum titulo requiratur 
consuetudo. Quaeritur hic, an lex quae initio recepta 
est, et cui adiectum fuit decretum irritans , et clau- 
sula sublata, vi cuius salva ac firma lex manet, licet 
consuetudo etiam immemorabilis eidem obsistat, 
possit, hisce non obstantibus, per consuetudinem 
postea introductam irritari ac praescribi? Alii 
auctores affirmativam, negativam alii tuentur sen- 
tentiam. Card. de Luca de Can. et Gap. dis. 
33, n. 3, et adnot. ad Cone. Trid. dis. 1, n. 16, 
ait: « Consuetudinem vitiosam esse nb initio at- 
que infestam, adeoque tracta temporis convalesce- 
re nequit. Suarez vero de Leg. 1. 7, c. 19, n. 14 
haec habet: « Lex irritans potest abrogari aliqua 
ratione honesta... nec talis consuetudo (legem ir- 
ritantem abrogans) semper invenitur in inre re- 
probata, ut per se constat, nec ex sola natura rei 
id potest cum verisimilitudine cogitari. > Qui vere 
contendant consuetudinem etiam in hoc casu prae- 
scribere posse contra legem, ii non idem omnes 
sentiunt de speciali quaestione, an nempe attenta 

Const. Pii IV : e BENEDICTUS DEUS > 26 Ian. 
1564 et praecipue t SICUT AD SACRUM » eius- 
dem anni, et « IN PRINCIPIIS » an. 1565, quibus 
omnia Syn. Trid. contraria abrogantur , nullius- 
tjue momenti redduntur consuetudines, quae le- 
ges Tridentinas violant, ea sit Tridentinae Synodi 
legum vis ac firmitas, ut nulla unquam consuetudo 
iure praevalere possit ? Bouix op. cit. sect. 6, 
cap. 4, §. 2, inspecta SS. Congregationum praxi, 
in eam descendit sententiam , quae decreta tri- 
dentina,ne consuetudine quidem centenaria, prae- 
scribi posse statuit. Soli de Praeseript. n. 561, 
postquam statuit legi vel canoni , non obstante 
clausula seu decreto irritante, contrariam consue- 
tudinem introduci posse, sic prosequitur: « Non 
desunt exempla, queis ostenditur quaedam decre- 
ta concilii fuisse limitata, restricta vel omnino per 

contrarium usum abrogata ex quibus patet S. 

C. decreta abrogari posse per consuetudinem , si 
haec rationabilis sit, nec per posterius quoddam 
decretum reprobetur. > Auctor op. Melanges theo- 
logiques tom. 7, p. 358, primam sequitur sentem 
tiam, ita tamen, ut admittat S. C. posse aliquando 
contrariam consuetudinem approbare. Auctor o« 
peris « Praelect. Iur. can. habitae in Sem. S. 
Sulpicii an. 1857, 1858, 1859 » haec habet in 
prima editione: « Probabilior videtur secunda o- 
pinio, ea tamen conditione, ut servata disciplina 
et mente concilii, accidentalem solummodo illius 
decretis derogationem inducat consuetudo ; sed 
pronuntiare nostrum non est. » In secunda edi- 
tione suam sententiam apertius exponit, et, servata 
mente et disciplina concilii, quod ad substantiam 
in omnibus quae ad reformationem morum , au- 

ctoritalem cultus et libertates ecclesiasticas atti- 
net , admittit in reliquis accidentalem solum mu- 
tationem. 

Porro consuetudo generalis per legem contra- 
riam tolli potest , quin de ea mentio specialiter 
fiat. Consuetudo particulam, si immemorialis non 
sit , non abrogatur per legem contrariam , nisi 
clausula addatur « nulla obstante consuetudine , 
aut simili ; si vero immemorialis est, 3deoque ad 
instar tituli habeatur , necesse est ad eam tol- 
lendam , ut lex contraria eiusdem mentionem 
faciat per verba , non obstante qualibet consue- 
tudine, etiam immemorabili, vel per alia aequiva- 
lentia, quibus irrationabilis declaretur. 

Veruntamen aliqua sunt, eaque non parvi mo- 
menti, in medium proferenda; atque illud in pri- 
mis dicendum est, in controversiis de iurisdictione 
ecclesiastica, cum iura utrinque incerta sunt, Con- 
cilia et Pontifices semper iis causam adiudicasse , 
qui consuetudine antiqua nitebantur. Praeclare 
enim Faustinus legatus romanae ecclesiae in Con- 
cilio Carthaginiensi anno 419 dixit: « Quia et ali- 
qua ordine et canone tenentur , aliqua consuetu- 
dine firmantur. » Et in Concilio Chalcedonensi act. 
13, cum Anastasius Episcopus Nicaenus conten- 
deret Ecclesiam Basilinopoleos sibi subiectam es- 
se, iudices cognitores ab eo petierunt, qua ratio- 
ne id probare vellet, « an .secundum Canones, an 
ex consuetudine aliqua? » Itaque cum Meletius Ly- 
copolitanus non dubitasset in Aegypti Ecclesiis , 
quae ex antiqua consuetudine Patriarchae alexan- 
drino parebant , iurisdictionem exercere , Conci- 
lium nicaenum I. ei restitit, eaque de re Canonem 
sextum edidit, qui est: a Antiqua consuetudo ser- 

velur per Aegyptum Lybiam , et Pentapolim , ita 
ut alexandrinus Episcopus horum omnium habeat 
potestatem. » Et in Concilio Ephesinorum cum 
disquisitio fieret, an sacrae ordinationes in Eccle- 
siis Cypri ad Patriarcham antiochenum spectarent, 
sancta Synodus ita decrevit : « Si non est vetus 
mos, quod Episcopus antiochenus ordinet in Cy- 
pro, sicut libellis , et propriis vocibus docuerunt 
religiosissimi viri, qui ad Sanctam Synodum acces- 
serunt, habeant ius suum intactum et inviolatum, 
qui sanctis in Cypro Ecclesiis praesunt secundum 
Canones SS. Patrum , et veterem consuetudinem 
per se ipsos ordinationes religiosissimorum Episco- 
rum facientes. » In fine vero eiusdem decreti ge- 
neratim edicitur: « Placuit igitur sanctae Synodo, 
ut unicuique Provinciae pura et inviolata , quae 
iam inde ab initio, sua iura serventur iuxta vete- 
rem consuetudinem. » 

Iam vero haec vis et auctoritas , quae antiquae 
consuetudini tribuitur, est rationi et iuri maxime 
consentanea. Ubi enim ita obscurata , et circum- 
fusa tenebris sunt omnia , ut a quo Ecclesia fun- 
data, qui limites constituti, quae auctoritas conces- 
sa, et alia id genus, sciri non possint, rectissime 
statutum est, antiquam consuetudinem ratam et 
firmam servari oportere, non quod consuetudo sit 
causa iurisdidtionis, sed quod signum est, omnia, 
ut nunc sunt, ita fuisse ab initio, vel postmodum 
legitime constituta. Atque huc spectat regula iu- 
ris 45 in sexto: « Inspicimus in obscuris, quod et 
verisimilius ; » et notissima regula 65 : « In pari 
causa potior est conditio possidentis. » 

Sequitur alia quaestio, an scilicet per consuetu- 
dinem jurisdictio quoque ecclesiastica acquiri pos- 

sit? Hactenus enim dictum est , consuetudinem 
valere ad iurisdictionem retinendam , nunc vero 
quaeritur, an etiam ad acquirendam valeat, vi- 
delicet , an ex facultatibus , quae ad solum Sum- 
mum Pontificem iure communi pertinent, ex. gr. 
relaxandi aliqua impedimenta publica matrimo- 
nium dirimentia, concedendi veniam aetatis ad Or- 
dines et Beneficia, et alia huiusmodi, eas Episcopi 
exercere legitime possint , quando constat eorum 
praedecessores easdem exercere diuturno tempore 
consuevisse? Hac de re inter Theologos et Cano- 
nislas disputatum est, cum olim aliquot Galliarum 
Episcopi, freti antiqua consuetudine et usu suorum 
praedecessorum , publica impedimenta quarti at- 
que etiam tertii gradus consanguinitatis, et affini- 
tatis matrimonium contrahendum dirimentia rela- 
xarent. In hac vero quaestione pro Episcopis ste- 
terunt Gibertus suarum Consultationum tom. 12, 
consuit. 59 de matrimonio; Pontas in suo Di- 
clionario casuum conscientiae verbo Dispensatio 
matrimonii, casu 35 ; Van Espen Iur. eccl. uni- 
versi part. 2, tit. 14, cap. 1, n. 12; Natalis Ale- 
xander Theolog. dogmat. et moral. lib. II, de ma- 
trimonio, cap. 4, art. 13; aliique. Iam vero Na- 
talis Alexander cit. loco regula 11 et 12: « Cum, 
ait, ab Ecclesia universa, sive ab illius capite Ro- 
mano Pontifice sint instituta impedimenta matri- 
monium dirimentia , dispensatio super eis com- 
muni iure ad Caput universalis Ecclesiae, Roma- 
num Pontificem , non ad Episcopum pertinet , ut 
colligitur ex cap. « Cum inferior » de maiorit. et 
obed., Conciliaque provincialia plurima, Ritualia 
ecclesiarum , Auctores omnes id confirmant , et 
auctoritatem dispensandi competere negant Epi- 

scopis, cum publicum impedimentum est , vel de 
contrahendo matrimonio agitur. Si tamen antiqua 
sit et legitime praescripta Dioecesis consuetudo , 
ut Episcopus in quarto gradu etiam de contrahen- 
do certis in casibus dispenset, quia eius decesso- 
res hac usi sunt ab antiquo ad hanc usque diem 
facultate, quae a Sede apostolica concessa creditur, 
quod in quibusdam Galliarum Dioecesibus fieri 
novimus, de his dispensationibus haud movenda 
lis est; siquidem consuetudo legitime praescripta 
iuri positivo praeiudical , ususque longaevi non 
levis est auctoritas, ut dicitur cap. * Cum consue- 
tudo » et cap. * Cum tanto de consuet. » 

Verum haec opinio, quae consuetudini tantam 
vim tribuit, quamvis a Natali Alexandro moderate 
admodum proposita fuerit, multos tamen Doctores 
invenit, qui contra sentirent. Rigantius tom. IV. 
Commentarior. in regul. cancellar. in notis ad 
reg. 49, num. 1 et 2 mulla congessit, et sacra- 
rum Congregationum responsa , et Doctorum te- 
stimonia, quibus ostenderet , nunquam Episcopis 
licere publica impedimenta matrimonium diri- 
mentia auctoritate propria relaxare. Ad eamdem 
sententiam confirmandam Cabassutius in theor. et 
prax. Iur. canonic. lib. III, cap. 27, n. 6 affert ca- 
nones Conciliorum Turonensis et Tolosani, et ani- 
madvertit in conflictu opinionum eam vim consue- 
tudinis saltem in dubium vocari merito posse, id- 
eoque concludit: « Sane istae ab Episcopis con- 
cessae dispensationes pro contrahendis coniugiis 
aut nullitalem, aut incertitudinem causant Sacra- 
cramenti. At vero in re sacramentaria unanimes 
docent Theologi , non esse licitum quidquam in- 
certi adhibere, s Benedicius vero XIV de Synodo * 

Dioecesana lib. IX, cap. 2 , iisdem ferme argu- 
mentis usus est ad eam consuetudinem refellen- 
dam. Ad eos autem, qui obiiciunt, consuetudinem 
rite praescriptam iuri communi derogare, « etiam 
dato, respondit , in aliquam Dioecesim irrepsisse 
consuetudinem , de qua contenditur, ut per eam 
collatum dicamus Episcopo legitimum ius aufe- 
rendi impedimenta a Conciliis oecumenicis , aut 
Summis Pontificibus inducta, diligenter prius exa- 
minandum est, an ea consuetudo omnes habuerit 
conditiones necessarias , ut potuerit praevalere 
legi Episcopo inhibenti , ne superioris statutum 
infringere , aut quoquo modo relaxare praesu- 
mat. Quin imo cum talis consuetudo non solum 
tendat ad abrogandam legem , verum etiam ad 
tollenda, et minuenda iura uni competentia Roma- 
mano Pontifici , praeter caeleras conditiones ne- 
cesse est , ut centum ad minus annorum spatio 
sine ulla interruptione perseveraverit. Quocirca 
citatus Van Espen lur. eccl. univer. part. 2, tit. 
14, cap. 1 , num. 11, ut Episcopo Leodiensi au- 
ctoritatem adstruat dispensandi in tertio et quar- 
to, et in tertio hinc inde consanguinitatis, seu af- 
finitatis gradu, eamque ex legitima consuetudine 
ab eo acquisitam evincat , eiusmodi consuetudi- 
nem contendit esse immemorabilem. Ad consue- 
tudinem quoque, cuius initii memoria non extet, 
confugit auctor Collationum parisiensium tom. III, 
collat. 2 , §.2. Verum postremo et potissimum 
considerandum est, an per eam consuetudinem , 
si qua inoleverit, dirumpatur nervus ecclesiasti- 
cae disciplinae: in quo eventu nunquam peream 
adversus legem praescribi declaravit Innocentius 
III in cap. « cum inter » de consuet. Num porro 

praedicta consuetudo eiusmodi inliciatur vitio , 
potius quam a nobis , praestat audire a Gallicano 
auctore Cabassutio in Theor. et Prax. Iur. cano- 
nic. lib. 111, cap. 27, num. 6. » Ibi autem Cabas- 
sutius permulta, eaque gravissima detrimenta re- 
censet, quae ad vigorem ecclesiasticae disciplinae 
labefactandum ex huiusmodi consuetudine profici- 
scuntur. His igitur de causis, Benedicto XIV, aliis- 
que Doctoribus visum est Episcopis non licere 
praetextu, vel ratione consuetudinis etiam imme- 
morabilis ullum impedimentum relaxare. 

Quoniam vero quaestio, quam initio posuimus, 
non solum spectat facultatem impedimenta matri- 
monii relaxandi, sed generatim eas facultates, 
quae iure communi ad summum Pontificem perti- 
nent, reliquum est, ut dicamus earumdem facul- 
tatum quas, et quatenus Episcopi per consuetudi- 
nem acquirere valeant. Qua de re duae sunt Do- 
ctorum sententiae. Prioris sententiae patroni sic 
aiunt: potestates, quae ad Summum Pontificem 
iure communi pertinent, certum est ad ipsum per- 
tinere, quia suprema in universa Ecclesia potestas 
est : atqui facultates et iura supremae potestatis 
praescribi minime possunt : « Contra Papam , ait 
Suarez in Defens. fid. calholic. 1. IV , cap. 34 , 
num. 17, nemo praescribere potest in his, quae 
ad supremam eius potestatem pertinent. Nam, ut 
recte dixit Innocentius capite secundo de postulat. 
Praelat. Quia Papa circa spiritualem potestatem 

OMNIA POTEST, ET PLENITUDINEM POTESTATIS HABET, 
NULLUS POTEST QUAERERE POSSESSIONEM , QUAE EI 
PRAE1UDICET , CUM EAM IIABEAT A DOMINO TANTUM. 

Jdemque docuit Glossa in cap. « Cum nobis de 
praescript. j ubi Panormitanus n. 11 et 12 eam 

valde commendat, et in cap. « Si diligenti, * eo- 
dem titulo n. 11. » Igitur si hos Doctores audia- 
mus, omnis consuetudo, etiam immemorabilis, si 
apostolico privilegio , de quo plane constet , non 
fulciatur, omni vi et effectu caret. 

Altera vero sententia, quae plurimos habet au- 
ctores, haec est: consuetudine immemorabili fa- 
cultates ad Romanum Pontificem, iure communi 
pertinentes, acquiri posse, cum in ea privilegium 
apostolicum interfuisse iure praesumatur. « Maius 
difficultatis momentum, ait Benedictus XIV de Sy- 
nod. Dioeces. lib. XIII, cap. 8, num. 21, vertitur 
circa privilegia praesumpta , hoc est ex immemo- 
rabili consuetudine petila. Aliqui enim , quorum 
agmen ducit Ostiensis in cap. «Cum contingat,» 
de foro competen., vim hanc immemorabili inesse 
pernegant. Contra vero alii docent : ita post Ar- 
chidiaconum docet loannes Andreas in cap. « Cum 
Episcopus » sub num. 1 de Offic. ordinarii in 6, 
hisque asscntitur Fagnanus in cap. « Nullus » 
num. 22 de Parochiis. Porro haec opinio in ante- 
cedenti decreto anni 1721, ac in successivis nostris 
apostolicis Constitutionibus fuit comprobata ; in- 
est quippe immemorabili cunsuetudini ipsa etiam 
apostolica auctoritas , quoniam is , qui eiusdem 
praesidio fulcitur, potest quodcumque privilegium 
apostolicum allegare. » Decretum autem an. 1721 
est huiusmodi. Proposito dubio selectae Congre- 
gationi EE. Cardinalium et Praesulum, « an ad 
tramites sacrorum canonum, sacrique praesertim 
Concilii Tridentini, possit inferior Praelatus terri- 
torium separatum, et iurisdiclionem ordinariam , 
et quasi episcopalem in Clerum et populum cum 
ipsius Episcopi exclusione in aliquo speciali loco 

acquirere per quadragenariam praescriptionem 
cum titulo colorato? eadem Congregatio, cunctis 
suffragiis, ita rescripsit: « Unanimiter responde- 
mus non posse; sed pro acquisitione territorii se- 
parati, praediclacque jurisdictionis omnino requiri 
aut clarum et undequaque subsistens aposlolicum 
privilegium , aut consuetudinem immemorabilem 
cum suis omnibus requisitis rite probatam , per 
quam aposlolicum privilegium de iure praesumi 
valeat. » Quod quidem decretum a Clemenlc XI 
probatum confirmalumque, deinceps in eius Culla- 
rium relatum est. Ex quibus apertissime liquet in 
consuetudine immemorabili « cum suis omnibus 
requisitis rite probata » eamdem aeque , ac apo- 
slolico privilegio * claro , et undequaque subsi- 
stente j» vim et efficacitatem inesse, proindeque 
consuetudinem immemorabilem per se valere ad 
facultates, de quibus agimus, acquirendas; con- 
suetudines vero non immemorabiles sine privile- 
gio aposlolico nullius momenti esse. « Est autem, 
ait Benedicius XIV in sua Constitutione 33 , Bul- 
larii lom. 2 , « de essentia immemorabilis con- 
suetudinis, ut nihil contra eam auditum unquam, 
vel dictum, aut facium fuerit. » 

Hic vero nonnulli auctores contendunt in iis 
quoque disceptationibus, quae inter Sacerdotium 
et Imperium exislcre quandoque solent, immemo- 
rabilis consuetudinis rationem habendam esse, id- 
que putant ad concordiam utriusque potestatis 
vel maxime conducere. Quae vero sint, hac de re. 
Doctorum sententiae, quibusve rationum momentis 
unaquaeque earum nitatur, breviter accuraleque 
exponit De Marea in opere de Concordia Sacerd., 
et Imperii lib. 111, cap. 9, num. 6, ubi ita disse- 

rit: « Novo iure Decretalium addita est alia exce- 
ptio, nempe ut inutiles habeantur omnes consue- 
tudines, quae aliquo pacto libertatem , ct immu- 
nitatem ecclesiasticam violant, id est quae Princi- 
' pibus laicis potestatem quamdam in res, aut per- 
sonas ecclesiasticas indulgent , quia cum rerum 
spiritualium tractandarum sint incapaces, ratione 
destituta censetur consuetudo, quae rerum condi- 
tionem evertit, adeoque nullo tempore, etiam im- 
memorabili, vires oblinere potest, ut docent pleri- 
que luris canonici Interpretes. » 

Itaque De Marea, vir ingenuus, aperte fatetur, 
plerosque Doclores in ea sententia esse. Sed pro- 
sequitur: « Hac difficultate se quidam expediunt, 
adhibita distinctione, ita ut immunitas omnino, 
et in universum abrogari non possit, vel adeo re- 
stringi , ut maxima ordini ecclesiastico fiat iniu- 
ria, sed in quibusdam articulis ei derogari possit 
consuetudine quadam mixta , quae ex Clericorum 
et laicorum consensu proficiscatur , ut recte ob- 
servat Covarruvias. Ob quam rationem se forensem 
Gallorum usum non damnare profitetur de conve- 
niendis Clericis coram iudice seculari in actionibus 
realibus. Alii vero hunc nodum ita solvunt. Faten- 
tur ex possessione immemorabili nec praescriptio- 
nis, nec consuetudinis titulo , rerum spiritualium 
administrationem laicis acquiri posse; attamen ex 
consuetudine praescripta , per possessionem illam 
immemorabilem , instrui probationem privilegii a 
Summo Pontifice concessi. Itaque aiunt in hac 
specie sufficere, ut allegetur titulus, id est privi- 
legium a superiore indultum. Eius enim probatio 
sola possessione centenaria , vel immemorabili , 
conficietur, etiamsi nulla exhibeatur privilegii ta- 


Dlgitized by Google 



CAPUT II. 


101 

bula. Morosiores requirunt ad summum probatio- 
nem famae, quae doceat privilegium illud conces- 
sum fuisse, quamvis haec conditio a mullis neces- 
saria non esse dicatur. In eum autem finem re- 
quiritur privilegii allegatio, ut constet, aut saltem 
censeatur , laico idoneitatem vel capacitatem rei 
ecclesiasticae tractandae indultam fuisse a Sum- 
mo Pontifice. » 

Hac de re satius videtur nobis aliqua animadver- 
tere, quam disputare. In primis itaque animadver- 
timus eam consuetudinem, quae mixta appellatur, 
nihil firmitatis et roboris acquirere ex consensu 
Clericorum , cum agatur de immunitate ecclesia- 
stica, seu de privilegiis Ordinis clericalis, quibus 
per canones non licet renunciare. Nam immunitas 
Clericorum a foro seculari, seu privilegium fori, 
ut ait Innocentius III in cap. « St diligentia r de 
foro competen. , « non est beneficium hoc perso- 
nale, cui renunciari valeat, sed potius loti Colle- 
gio ecclesiastico publice est indultum , cui priva- 
torum pactio derogare non potest. » Idem, ante 
Innocentium III, decretum fuerat a Conciliis Tole- 
tano III, cap. 13, et Carthaginiensi III, cap. 9. Ob 
eamdem rationem non licet Clericis privilegio Ca- 
nonis renunciare, ut Clemens III. Archiepiscopo 
Bracarensi respondit cap. « Contingit j de sen- 
tent. excommonic. «Cum ille canon, ait, non tam in 
favorem Clerici ordinati, quam in favorem ordinis 
clericalis fuerit promulgatus, ideo et volumus, et 
mandamus, ut id de caelero prohibeas attentari. » 

Secundo loco animadvertimus in iis , quae ne- 
que naturali iure, neque divino continentur, con- 
suetudinem immemorabilem ea vi praeditam esse, 
quam ei De Marea tribuit , idque ob privilegium 

apostolicum, quod inilio interfuisse praesumitur , 
dummodo huiusmodi consuetudo rite praescripta, 
et praesertim eunt aliqua fama, et opinione pri- 
vilegii coniuncla fuerit, quo magis magisque le- 
gitima eius origo confirmetur. 

Tertio denique animadvertimus, si qua hisce 
de rebus controversia inter utramque potestatem 
oriatur , sciri oportere , quinam legitimi iudices 
habendi sint. Auctor Commentarii De finibus 
utriusque potestatis cap. 13, num. 12 et seqq. 
tria causarum genera distinguit. Ait enim: c Vel 
quaeritur de iuribus , quae ad solam Ecclesiam 
pertinere constat ex divinis oraculis, et ex tradi- 
tione; vel dissidium est circa eas res mixtas, quas 
vetus possessio vindicavit Ecclesiae vel Imperio; 
vel demum ambigitur, utri partium res debeatur, 
quae in controversiam venit. Si de primo causa- 
rum genere agatur , audire oportet Ecclesiam , 
cui soli divinitus commissa est iuris divini in- 
terpretatio ; et tunc Rex, velut ovis et filius Ec- 
clesiae, fidem habere eidem debet, ne secus agen- 
do terminos sibi divinitus constitutos temere mu- 
tet. Si vero vetus Possessio rerum mixtarum fuerit 
violata, postulant iustitiae leges sua possidenti ser- 
vari iura. Denique si dubium sit, utri partium sit 
causa adiudicanda, neque finiri quaestio possit, vel 
iure divino, vel ex possessione, tunc oportebit rau- 
tuisconsultationibus, ac aequa compositione omnem 
controversiam tollere, eo saltem modo , quo cum 
aliis summis Imperantibus fit Neque enim decet 
causam Ecclesiae esse deteriorem quam alterius 
Principis. » 


Digitized by Google 



CAPUT II. 103 

Vide Benedictum XIV de Synod. Dioeces. lib. IX cap. 9 ; 
Franciscum Suarcz in defensione fidei catholicae lib. IX cap. 

54, n. 47, Commentarium de finibus utriusque potestatis cap. 

XII et Xlll ; De Marea cit. loco ; Covarruvias practic. quae- 
stion. cap. 7, §. 5, aliosquc a dictis auctoribus citatos. 

§28. 

De cessatione legis per dispensationem. 

Hucusque indicavimus modos quibus lex cessat 
pro tola communitate : nunc aliqua addenda sunt 
de dispensatione , ob quam lex ipsa pro aliquibus , 
lanium particularibus personis provide relaxatur, 
lam vero dispensatio a solo legislatore, eiusque 
successore concedi potest; nam leges solvi ne- 
queunt, nisi ea auctoritate, qua conceduntur; 
quam veritatem superius agentes de abrogatione 
legis, satis demonstrasse arbitramur. Hinc Episcopi 
ordinaria potestate dispensare generatim non pos- 
sunt super irregularitatibus, impedimentis matri- 
monium dirimentibus , votis solemnibus, et votis 
reservatis, aetate ad Ordines requisita, aliisque 
legibus, quae a Concilio generali, aut a summo 
Pontifice rogatae sunt, et si forte aliquam dispen- 
sationem huiusmodi Episcopi concesserint , non 
illicita solum, sed etiam invalida prorsus habenda 
est. 

Nonnulli tamen doctores , inter quos accen- 
sendi sunt Van-Espenius dissert. Can. de Dis- 
pens. cap. i, § 7, et Berardi in op. Comment. 

- in I. C. U. t. 1, Venetiis 1778, diss. 4, c. 2, e- 
piscopalem iurisdictionem ex alia parte ultra prae- 
scriptos limites protenderunt, eo fundamento prae- 
jacto, quod nempe potestas super generalibus Ec- 

clesiae legibus dispensandi Episcopis inlerdiela 
sit in iis dumtaxat casibus, in quibus dispensatio 
ipsa solo Romano Pontifici expresse reservatur; in 
caeleris autem casibus integrum eisdem Episcopis 
esse super legibus a superiori auctoritate latis 
dispensationem concedere, si conditor ipsarum le- 
gum eam sibi non reservaverit. Et pro hac sen- 
tentia aflerlur textus in cap. Nuper de sententia 
excommunicationis , ubi dicitur : « Quia tamen 
conditor canonis eius absolutionem sibi speciali- 
ter non retinuit, eo ipso concessisse videtur fa- 
cultatem aliis relaxandi. » Hanc vero sententiam 
manifeste falsam esse tum ratione, tum auctoritate 
demonstratur. Ratione quidem; etenim ratio ipsa et 
naturalis rerum ordo dictant, inferiorem in legi- 
bus superioris, etiamsi id superior non prohibue- 
rit, potestatem exercere non posse, quoniam sta- 
tim ac superior aliquid per suam legem praescri- 
bit, facto ipso demonstrat illud ab ordinaria infe- 
rioris potestate subtrahere : unde apud nonnullos 
auctores axiomatis loco est : a dispensationes non 
esse ex his, quae competunt, si non prohibeantur, 
sed ex his, quae non competunt, nisi concedan- 
tur. » 

Auctoritate vero ; etenim in cap. Dilectus de 
temporibus ordinationum ita expresse statutum 
et definitum habemus: « Cum illi (Episcopo) 
huiusmodi dispensatio a canone minime sit per- 
missa, ipsi obtemperare non debuit , in hac par- 
te. » Clariores etiam, nullique cavillationi obnoxii 
ad nostram sententiam corroborandam adsunt alii 
textus in lure canonico, quales prae ceteris sunt 
in Clement. Ne Romani de Elect., et cap. S. Ro- 
mana de Religiosis domibus, inter Extravag. Ioan. 

XXII. Praeterea, ut bene animadvertit Fagnanus 
in cap. Nimis de fil. praesl.: «Mos sacrorum Ca- 
nonum et Conciliorum est fere ubique simpliciter 
praecipere aut prohibere quid faciendum sit vel 
non faciendum: raro aulem descendunt ad prohi- 
bitionem dispensationis. Unde si liceret Episcopis 
dispensare, quotiescumque dispensatio in specie 
non prohibetur,, consequenter esset in eorum fa- 
cultate totum ius commune et concilia universa- 
lia subvertere in singulis casibus dispensando , 
quod est erroneum asserere. » In hanc senten- 
tiam sic recte ratiocinatur P. Engel de min. et 
obed.: «Frustra canones expresse illam facultatem 
dispensandi in certis casibus concederent , si a- 
lias de iure Episcopo competeret.» 

Textus vero, in cap. Nuper de Sent. excom- 
munic., quo adversariorum opinio nititur, nul- 
lum praeiudieium affert sententiae , quam lue- 
mur. Ibi enim agitur de absolutione a censuris, 
quae, ut in ipso capite dicitur, nisi fuerit reservata, 
poterit a suo Episcopo , vel a proprio sacerdote 
obtineri. Iam enim 1° in eo canone non de legi- 
bus relaxandis, sed de absolutionibus a censuris 
ac peccatis disceptatur, quae duo maxime diffe- 
runt. Absolutione enim a peccatis et censuris non 
derogatur legi; dispensatione vero lex vulneratur, 
sive, ut ait Suarez de leg. 1. 6, c. 14: « Absolu- 
tio non est contra, aut praeter legem superioris, 
sed secundum illam , dispensatio aulem derogat 
legi. Vide Thomass. p. 2, sect. 2, cap. 13, et Be- 
ned. XIV de Syn. 1. 9, c. 4, n. 5. 2° Si quod 
dicitur de absolutione extendendum foret ad alias 
materias, consequeretur, non solum Episcopum , 
verum etiam Parochum in legibus Ecclesiae gene- 

ralibus, nisi fuerint specialiter reservatae, dispen- 
sationem concedere posse, quod certe nemo dixe- 
rit. Speciale igitur illud est in censuris, ut cum 
poenae medicinales sint, et ex mente Ecclesiae 
temporariae, absolvi et relaxari queant tum ab 
Episcopo, tum a legitimis sacramenti poeniten- 
tiae Ministris, nisi expresse fuerint reservatae; 
reliquae autem Ecclesiae leges, quae a Conciliis 
Generalibus, vel a Summo Pontifice originem ha- 
bent, a sola ipsius Summi Pontificis auctoritate 
solvi possunt. 

CAPUT III. 

DE FONTIBUS IURIS CANONICI 


v §29. 

* N. r 

De horum fontium numero. 

Postquam de quatuor generibus praeceptorum, 
quibus Ius Canonicum universum constat, de prae- 
ceptis nempe naturalibus, sive moralibus, de prae- 
ceptis divinis positivis, de Apostolorum institutis, 
deque ecclesiasticis Constitutionibus actum est ; 
fontes aperiamus oportet, ex quibus illa praecepta 
eruuntur. 

Fons proprie locus est, ex quo aqua fluit, sive 
oritur; unde hoc nomine utimur in scientiis ad 
origines rerum significandas. Quare si, hoc sensu 
stricte accepto, fontes luris Canonici exquiramus, 
tres solummodo inveniemus, Deum nempe, qui pri- 
marius fons et auctor est omnis Ecclesiae pote- 
statis, deinde, potestate ab eo communicata, Apo- 
stolos, el demum Summos Pontifices sive solos , 
sive cum Episcopis in Conciliis generalibus ; quo- 
niam non aliae in Ecclesia leges esse possunt, nisi 
quae ab hisce fontibus oriantur. 

At vero Canonislae in sensu latiori fontes ap- 
pellant ea loca, quae auctoritatem, et usum ha- 
bent in Iure Canonico, et unde praedicta omnia 
ipsius luris praecepta, tamquam ex propria sede 
et domicilio hauriuntur. 

Huiusmodi vero fontes saltem praecipui nume- 
rantur quinque sequentes. 

Primus, et nobilissimus est divina Scriptura , 
quae veteri et novo Testamento continetur. Plu- 
rima quidem sunt in iure canonico capita, quae 
divinarum Scripturarum verba, eorumque senten- 
tias nobis exhibent, adeo ut vix ullus sit sacrorum 
Bibliorum liber, ex quo non multa in Ius Canoni- 
cum loca translata fuerint. Moralia certe praece- 
pta, quae in Iure Canonico proponuntur, ex sacra 
Scriptura desuippta fuerunt, quam s. Gregorius 
M. lib. 2. Moralium cap. 1, a Speculum appella- 
vit, in quo foeda et pulcra nostra cognoscimus. » 
Praecepta divina positiva ex novi Testamenti li- 
bris eliciuntur : Apostolica vero Instituta ex Epi- 
stolis et Actibus Apostolorum. 

Quoniam vero non omnia, quae Christus et A- 
postoli docuerunt in divinis Scripturis continen- 
tur, sed plurima etiam sine scripto vel ipsius 
Christi ore ab Apostolis accepta, vel ab ipsis A- 
postolis, Spiritu sancto dictante, quasi per manus 
tradita, ad nos usque pervenerunt, idcirco secun- 
dus luris Canonici fons, pari pietatis affectu, ac 
reverentia, non secus ac divina Scriptura susci- 
piendus, erit Traditio, a qua multa praecepta di- 
vina positiva, atque Apostolica Instituta petenda 
sunt. 

Tertius et quartus fons sunt Concilia, et Pon- 
tifices Summi , ex quibus habemus Constitutiones 
ecclesiasticas, sive eas, quibus Scripturarum et 
Traditionis catholicum sensum nobis proponunt, 
aut explicant, sive eas, quibus ecclesiasticam disci- 
plinam moderantur, r 

Quinius sunt Sanctorum Patrum scripta , quo- 

rum plurima dicta, atque sententiae passim in Iure 
Canonico usurpantur. 

. Quibus tamen sextum etiam fontem adiunga- 
mus oportet, ius civile scilicet; propterea quod 
ex iis, quae ad exteriorem Ecclesiae politiam spe- 
ctant, mulla ex romanis legibus sumpta in ius 
Canonicum translata fuere. 

Tandem vero, ne quid operi desit, quemadmo- 
dum ex bis fontibus facta deductio sit, postremo 
loco explicabimus; hoc est de luris canonici Colle- 
ctionibus eiusque adminiculis disseremus. In hoc 
capite itaque erit sermo 1° de Scriptura ; 2° de 
Traditione ; 3° de Conciliis ; 4« de SS. Patribus; 
5° de Romanorum Pontificum Constitutionibus ac 
Rescriptis; 6° de lure civili. 


§30. 

Dc Sacrae Scripturae divinitate. 

Scriptura sacra definiri potest: verbum Dei 
scriptum, ipso afflante seu inspirante. Dicitur 
primo verbum Dei, atque in hoc convenit cum 
traditionibus divinis, quae etiam verbum Dei sunt. 
Dicitur secundo scriptum, ut ab iisdem traditio- 
nibus divinis distinguatur : hac enim non fue- 
runt, Deo afflante, scripto traditae, sed voce dum- 
taxat. Dicitur tertio, ipso afflante, seu inspirante, 
quibus terminis Scriptura divina a definitionibus 
Ecclesiae in materia fidei et morum discrepare 
comperitur. Definitiones enim Ecclesiae licet sint 
verbi Dei explicationes, Spiritu sancio assistente 
conscriptae, haud tamen in divinorum librorum 
canonem referri possunt, quia scriptis traditae 

non sunt, eodem sancto Spiritu afflante, seu inspi- 
rante. 

Ut haec plenius intelligantur , praemittendum 
est triplici pacto posse sacri scriptoris mentem san- 
cto Spiritu affici, revelatione nempe, inspiratione 
seu afflatu, et peculiari ut aiunt, assistentia. Reve- 
latio proprie est veritatis antea ignotae facta divi- 
nitus manifestatio; inspiratio, seu afflatus, est inci- 
tatio quaedam, motusque insolitus, quo Deus scri- 
ptorem interius ac libere simul excitat et impellit 
ad scribendum, et ad delectum eorum, quae vult, 
ut ab eo scribantur. Assistentia tandem est sin- 
gulare Spiritus S. auxilium , quo fit, ut sacer 
scriptor nihil unquam falsi scribere possit. 

Revelatio scriptoribus sacris haud semper facta 
est, et sane nulla necessitas fuit, ut ipsis ea ma- 
nifestarentur, quae vel oculis viderant, ut Moyses 
Aegyptiorum plagas, losue lsraelilarum victorias, 
S. loannes Evangelista Christum pendentem et 
morientem in cruce, vel quae ex testibus fide di- 
gnis acceperunt, quod de se ipso S. Lucas fatetur 
c. 1 Evang. v. 2. Aliquando tamen necessaria fuit 
sacris scriptoribus revelatio, cum nempe ea scri- 
pserunt, quae absque revelatione scire nullatenus 
potuissent; ut Isaias virginem esse parituram , 
Christum multa passurum, et caetera huiusmodi, 
quae a sacris scriptoribus, praecipue vero a Pro- 
phetis conscripta fuerunt. 

Sola vero specialis Spiritus S. assistentia scripto- 
ribus sacris non salis fuit, alias, ut supra innuimus, 
definitiones ecclesiasticae de fide et moribus in cen- 
sum SS. SS. referendae essent , siquidem specia- 
lis illa assistentia Ecclesiae definitionibus num- 
quam deesl; sed praeterea etiam divina inspiratio 

seu afflatus io eis admittendus est, unde s. Petrus 
Ep.2, c. 1 ait: « Omnis prophetia Scripturae pro- 
pria interpretatione non fit: non enim voluntate 
humana allata est aliquando prophetia (idesl S. Scri- 
ptura) sed Spiritu sancto inspirante, loquuti sunt 
sancti Dei homines » graeco textu € Spiritu Sancio 
acti et impulsi; » et S. Paulus 11 ad Tim. III, 16: 
« Omnis scriptura divinitus inspirata utilis est ad 
docendum. » 

§ 31. 

De Libris Sacrarum Scripturarum. 

Generalis sacrae Scripturae divisio est in vetus 
et novum Testamentum. Vetus eos complectitur 
libros, qui ad legem a Moyse promulgatam et ad 
ludaeorum Synagogam spectant. Novum autem 
eos continet, qui ad legem Christi Domini, atque 
ad Ecclesiam perlinent. 

Testamenti autem vox hic accipitur pro foede- 
re et pacto, quod inter Deum et homines, ante 
scilicet et post Christi adventum initum est, et 
intercedente morte confirmatum, quod nomen ap- 
prime ex divo Paulo convenit novo foederi, quod 
morte Christi confirmatum est ; sed nomen illud 
convenit etiam vetusto foederi , quod morte ani- 
malium, in typum mortis Christi, firmatum est. 
Ratione vero materiae, sive rerum , quae in iis 
tractantur, libri utriusque testamenti dividi solent 
in legales, historicos, sapientiales, et propheticos, 
de quibus passim apud theologos. 

Ecclesia catholica septuaginta duos libros pro 
sacris et divinis recipit , videlicet quadraginta 
quinque veteris, et viginli septem novi Testamenti 

quos Tridenlina Synodus recenset omnes nomina- 
tim sess. IV. in decreto de Canonicis Scripturis , 
verbis his: « Testamenti veteris , quinque Moysi, 
id est, Genesis, Exodus, Leviticus, Numeri, Deu- 
teronomium; Iosue, Iudicum, Ruth, quatuor Re- 
gum, duo Paralipomenon , Esdrae primus et se- 
cundus, qui dicitur Nehemias, Tobias, Iudith, E- 
sther, Iob, Psalterium Davidicum centum quinqua- 
ginta Psalmorum, Parabolae, Ecclesiastes, Canti- 
cum Canticorum, Sapientia, Ecclesiasticus, Isaias, 
Iercmias cum Baruch, Ezeehiel, Daniel, duodecim 
Prophetae minores , id est Osea, loel, Amos, Ab- 
dias, Ionas, Michaeas, Nahum, Habacuc, Sopho- 
nias, Aggaeus, Zacharias, Malachias; duo Macha- 
baeorum primus et secundus. Testamenti novi qua- 
luorEvangelia, secundum. Matthaeum, Marcum, Lu- 
cam et Ioannem; Actus Apostolorum a Luca Evan- 
gelista conscripti ; quatuordecirn Epistolae Pauli 
Apostoli ad Romanos, duae ad Corinthios, ad Ga- 
latas, ad Ephesios, ad Philippenses, ad Colossenses, 
• duae ad Thessalonicenses, duae ad Timotheum, 
ad Titum, ad Philemonem , ad Hebraeos ; Petri 
Apostoli duae, Ioannis Apostoli tres, lacobi Apo- 
stoli una, Iudae Apostoli una, et Apocalypsis loan- 
nis Apostoli. » Ex hisce libris alii Proto-canonici, 
qui primo, alii vero dicuntur Deutero-canonici, 
qui postea in canonem relati sunt. Eadem tamen 
omnino est in catholica ecclesia auctoritas, quan- 
doquidem eadem s. Synodus continuo addit: « Si 
quis autem libros ipsos integros cum omnibus 
suis partibus, prout in Ecclesia catholica legi con- 
sueverunt, et in veteri vulgata latina editione ha- 
bentur, pro sacris et canonicis non susceperit, a- 
nathema sit. d 

S. Scripturae autographa seu originalia hodie 
habemus nulla, sed solum apographa, seu exem- 
plaria varia, editionesque varias, diversa lingua et 
diversis temporibus, adornatas. Inter graecas, quae 
a Bellarmino de verbo Dei 1. 2, c. 5, decem enu- 
merantur, principatum tenet versio, quae LXX no- 
minatur, quam nempe duo et septuaginta senio- 
res Iudaei, seni ex qualibet tribu utriusque lin- 
guae peritissimi, hebraicae nempe et graecae, iussu 
Ptolomaei Philadelphi Aegyptiorum Regis, ab E- 
leazaro Iudaeorum pontifice ad eum missi edi- 
derunt. Inter latinas autem, quas fere innumeras 
fuisse monet S. Augustinus, duae potissimum ma- 
gnam in Ecclesia venerationem consequutae sunt, 
una videlicet antiqua , incertique auctoris opus , 
quam italam, quia latinam vocat S. Augustinus, 
communem S. Hieronymus, veterem S. Gregorius 
M., Orosius vero et omnes occidentis Ecclesiae 
vulgatam appellant, quia illius ubique vulgaris et 
frequentissimus usus est. Est autem huiusmodi 
versio prae caeleris aliis verborum tenacior , ut 
notat idem S. August. 1. 2 de doct. Chr. c. 15. 
Altera vero post hanc vulgatam a divo Hieronymo 
elaborata est, qui iussu s. Damasi Rom. Pont., ut 
ipse fatetur, novum Testamentum graecae fidei 
reddidit, vetus autem ex hebraeo in latinum 
transtulit. 

Ex huiusmodi autem S. Hieronymi laboribus, 
quid fuerit transfusum in nostram vulgatam ver- 
sionem, de qua Cone. Trident., non una est sen- 
tentia. Quidam opinati sunt eam haud aliam esse 
ab antiqua illa versione, quae itala appellata est. 
Putarunt alii lotam S. Hieron. ipsam nostram vul- 
gatam versionern esse adseribendam. Verosimiliora 

forte sentiunt, qui partim ex Hieronymi , partim ex 
aliorum versionibus, et maxime ex itala conflatam 
fuisse contendunt. Quidquid tamen de hisce opi- 
nionibus sit, haud ambigendum est ex cunctis ver- 
sionibus latinis eamdem nostram vulgatam ver- 
sionem legitimam et authenticam constitutam et 
declaratam esse ex Cone. Trid. his verbis: « Sa- 
crosancta Synodus considerans non parum utilita- 
tis accedere posse Ecclesiae Dei, si ex omnibus la- 
tinis editionibus, quae circumferuntur, Sacrorum 
Librorum , quaenam pro authentica habenda sit, 
innotescat. » Quo in decreto, ut consideranti facile 
patebit, nulla inter textum hebraicum vel graecum 
veteris aut novi Testamenti, et vulgatam ipsam com- 
paratio fit, nec illis textibus auctoritatem derogat 
S. Synodus. Mens itaque eius haec dumtaxat fuit, ut 
declararet, quaenam ex omnibus latinis editionibus, 
quae tunc circumferebantur, authentica habenda 
esset, eamque declaravit veterem vulgatam, in iis 
nempe, quae ad fidem et mores spectant, adeo ut si 
qua morem et fidei quaestio inter catholicos ex- 
oriatur ea definiri per la tinam hanc veterem edi- 
tionem recte possit. Insuper authenticam declara- 
vit in omnibus suis partibus, quo significavit in 
omnibus sententiis et factis esse inconcusse te- 
nendam, non ita tamen ut authentica etiam sit in 
singulis verbis, nullumque omnino erratum , aut 
levior menda in ea reperiatur. Deinde < statuit 
et declarat ut haec ipsa vetus et vulgata editio, 
quae longo tot saeculorum usu in ipsa Ecclesia 
probata est, in publicis lectionibus, disputa- 
tionibus, praedicationibus et expositionibus pro 
authentica habeatur; et ut nemo illam reiicere 
quovis praetextu audeat vel praesumat. > Ex quo 

prono alveo descendit hanc editionem nullius er- 
roris sive in doctrina fidei ac morum, sive in re- 
bus substantialibus argui unquam potuisse, ac 
posse. 

Vide Vincenzi sess. 4 Cone. Trid. vindicata seu introductio 
in SS. deuteroc. V. T. Romae 1842 — 1844. Brunati diss. 
bibliche, Diss. II! € dei nome dell’autore della vulgata. » Mi- 
lano 1838. 


§32. 

De usu et auctoritate Veteris Testamenti 
in Iure Canonico. 

Vetus Testamentum tribus praeceptorum gene- 
ribus constat, moralibus, caeremonialibus , et iu- 
dicialibus. Certum vero exploratumque est prae- 
cepta moralia in veteri Testamento tradita semper 
vigere, quoniam praecepta sunt ipsius iuris natu- 
ralis prorsus immutabilia , quae proinde Christus 
non sustulit, sed clarius evolvit , confirmavitque. 
Praecepta vero caeremonialia, quae divinum cul- 
tum, sacrificia, sacrosque ritus moderabantur, quo 
etiam spectabant ea, quae ad publicum Synagogae 
statum, eiusque sacerdotium pertinebant, et iudi- 
cialia, quae civilem Hebraeorum politiam consti- 
tuebant, iam irrita facta sunt: caeremonialia qui- 
dem , quando sacerdotium translatum est , et no- 
vum Testamentum morte Testatoris obsignatum ; 
iudicialia vero, postquam respublica Hebraeorum 
sine ulla restitutionis spe omnino desiit. 

Quae cum ita se habeant, videndum est, num 
ex abrogatis veteris Testamenti praeceptis caere- 
monialibus, et iudicialibus, argumentum in ca- 
nonica iurisprudentia validum, atque efficax sumi 

possit? nam quod attinet ad praecepta moralia, 
nemo certe dubitat, quin ex eis argumenta firmis- 
sima ducantur. 

Iam vero cum utrumque Testamentum inter se 
nexum iugatumque sit, tum quia alterum alte- 
rius umbra et simulacrum fuit, tum quia alterum 
alteri suffectum est, Canonistae, sine ulla contro- 
versia, sentiunt, argumenta ex veteri Testamento 
deprompta non parum valere ad multa ecclesia- 
sticae jurisprudentiae capita illustranda , et am- 
plius confirmanda. Sed praesertim ex statu pu- 
blico synagogae, eiusque sacerdotio, ad statum 
Ecclesiae, nostrumque sacerdotium potest argu- 
mentum duci, quandoquidem sancti Patres hoc 
argumento saepius usi sunt. Sic pro dignitate Le- 
vilarum, et Sacerdotum novae legis argumentatur 
s. Leo M. serm. 8 passion, Dom. cap. 8; sic pro 
continentia Clericorum, sacroque caelibatu S. Hie- 
ronymus contra Iovinian. lib. i, num. 34 ; sic 
alii Patres, et passim S. Cyprianus in suis episto- 
lis. Itaque dogma de distinctione inter Clericos et 
Laicos ex lege veteri mirifice confirmatur , insti- 
tuto argumento a pari, ut aiunt, vel etiam a for- 
tiori; quare Schmetterer Introduct. in lus canon, 
diss. II, cap. 2, § 37, « Si eadem, inquit, aut 
maior ratio adhuc pugnat pro lege nova , quam 
obtinuit pro Testamento veteri , bene ab hoc ad 
illam argumentaberis. » Sic etiam in quaestioni- 
bus explicandis solvendisque, recte utimur Testa- 
mento veteri. « Si quae sunt quaestiones contro- 
versae, ait Zalhvein de Princip. Iurisprud. Eccles. 
tom. I, quaest. 2, cap. 2, quae nec ex Scriptura, 
nec ex Traditione decidi possunt, et una ex sen- 
tentiis controversis habeat pro se ingentem pro- 



# 


CAPUT III. 117 

habilitatem, haud inepte , licet non convincenter, 
ex antiquo ad novum argumentaberis Testamen- 
tum, si eadem vel maior pugnet ratio. Et hinc ar- 
gumentum, quo catholici a privilegio fori, et im- 
munitatis sacerdotibus in antiqua Lege competen- 
te ad clericorum immunitatem in Lege nova ar- 
gumentantur, inter catholicos non est ineptum, 
non tamen convincens. » 

Verumtamen non ex omnibus , quae in veteri 
Testamento scripta sunt, licet argumenta prome- 
re. Enimvero quaedam in eo sunt, quae, consum- 
mato Christi morte humanae redemptionis myste- 
rio, ita interciderunt, ut sine peccato usurpari 
amplius nequeant: quaedam etiam non praescri- 
pta, neque imperata , sed tantummodo permissa 
aut tolerata, quaedam denique solius gentis illius 
regimini consentanea fuerunt. Horum itaque nul- 
lus usus, nulla auctoritas est in lure canonico, 
nec esse potest. His igitur omissis, ex reliquis ve- 
teris Testamenti locis argumenta petenda erunt. Ex 
quibus insuper Ecclesia Apostolorum vestigiis in- 
sistens, ex praeceptis eaeremonialibus nonnullos 
ritus adoptavit, qui divino cultui plus decoris af- 
ferunt, cuiusmodi sunt templorum dedicatio, sa- 
crae vestes, thus, lampades, cantus, et alia eius- 
dem generis; ex iudicialibus vero deprompsit cap. I 
de homicidio, c. 1 et II de adulterio et stupro, c. I 
de furtis, c. I, II, III, IV et V de iniuriis, et huius- 
modi alia. Si quis vero, quod protestantes faciunt, 
aliquem Hebraeorum ritum, vel aliud disciplinae 
caput, quod Ecclesia accepit, tanquam superstitio- 
sum, iniquum, aut malum irrideat et condemnet, 
auctoritate ipsius Testamenti veteris falsa crimi- 
natio facile propulsabitur, cum Deus Hebraeorum 

genti praescribere nihil potuerit quod malum es- 
set, aut aliquam superstitionem, vel impietatem 
contineret. 

Porro Iudaeorum leges in corpus luris canonici 
receptae, et, ut aiunt, canonizatae, non tanquam 
leges divinae , sed tanquam leges ecclesiasticae , 
sive auctoritate ecclesiastica receptae, confirma- 
taeque habendae sunt : nam , ut optime scripsit 
Zallwein tom. I. Princip. Iur. Eccles., <r leges i- 
stae non habent vim obligandi, vi institutionis di- 
vinae, quae cessavit, sed vi auctoritatis Ecclesiae 
eas libere adoptantis: » et proinde Ecclesia po- 
test easdem relaxare, atque etiam penitus abro- 
gare. 

y 

' Diximus « Ecclesiam posse eas leges relaxare. » Hoc loco ti- 
rones monendi sunt, quotiescumque in sacris canonibus legerint 
« Ecclesiam posse. Ecclesiam potuisse, > nomine Ecclesiae non 
totam fidelium congregationem inteiligi, sed tantummodo Ec- 
clesiae Pastores et Rectores , quibus solis omnis ecclesiastica 
potestas tributa fuit. Hac significatione Ecclesiae nomen usur- 
patum est ab ipso Christo, dum Matth. cap.XVHI, inquit; « Si 
eos non audierit, dic Ecclesiae : » quae verba explicans S. Ioan- 
nes Chrysostomus ait: < Dic Ecclesiae, id est Ecclesiae praela- 
tis.» Eodem sensu saepe adhibitum est a Concilio Tridentino , 
veluti cum sess. XXlV, can. U ait: « Si quis dixerit Ecclesiam 
non potuisse constituere ifbpedimenta matrimonium dirimentia, 
anathema sit. » 


§ 33 . 

. De usu et auctoritate Novi Testamenti. 

luris ecclesiastici et publici et privati fons pri- 
mus et praecipuus est novum Testamentum: « Sa- 
ne, inquit Zallinger in Inst. Iur. Eccl. cap. V, quae 
ad Ius Ecclesiasticum publicum pertinent, de fun- 
datione Ecclesiae, de institutione potestatis hie- 

rarchicae, de sacro imperio Apostolis atque in 
primis S. Petro a Christo collato, de gesto ab iis- 
dem imperio circa res omnes ad religionem et 
Ecclesiae gubernationem spectantes... ea omnia ex 
SS. Scripturis novi Testamenti luculenter sumun- 
tur. Et de iure privato vix tractari quidquam po- 
test, quin idem ex Sacris Litteris erui, confirmari, 
et illustrari queat. » In eumdem sensum Schram 
Instit. Iur. Eccles. diss. prooem. habet : « Scri- 
ptores novi Testamenti sunt lex fundamentalis et 
pragmatica status Eccles. Christi. In his stabili- 
tur Ecclesia, Matth. XVI, 18; assumuntur futuri 
rectores, Luc. VI, 13; praescribitur modus regendi, 
Luc. XXII, 25, seq.; confertur potestas clavium, Io. 
XX, 22, seq. concreditur grex dominicus, Io. XXI, 
15, seq. indicatur obedientia erga rectores, 2.Thes- 
sal. III, 14; instituuntur sacramenta et ritus funda- 
mentales, Io. III, 5; Matth. XXVI, 36, seq.; passim 
describitur ius credendorum et agendorum. » 

At vero videndum est, quis usus, quantaque sit 
vis et pondus argumentorum, quae ex novo Testa- 
mento depromuntur. Qua super re distinguendus 
in primis est duplex SS. Litterarum sensus, nem- 
pe litteralis et mysticus. Sensus litteralis est, quem 
verba ipsa ex usitato loquendi modo praeferunt, 
sive proprie, sive metaphorice accipiantur. Dixi- 
mus sive proprie, sive metaphorice accipiantur , 
quandoquidem scriptores sacri, sine ulla contro- 
versia, tenent sensum verborum sive naturalem , 
sive raetaphoricum , ad sensum litteralem revo- 
candum esse, quatenus metaphorae sub notione, 
ut aiunt, imaginaria, satis aperte indicant , quid 
vere proprieque significare voluerint. Itaque cum 
Christus Ioan. X, 16, ait: « Alias habeo oves, quas 

oportet me adducere, et fiet unum ovile et unus 
pastor, » perspicuum est nomine ovium eos intel- 
ligi, qui ad Ecclesiam adducendi erant, et nomine 
ovilis Ecclesiam ipsam designari. 

Sensus mysticus, seu spiritualis est, cum verba 
praeter litteralem sensum, quem habent, ad aliud 
quidpiam significandum adhibentur. Sensus vero 
mysticus in allegoricum, anagogicum , et tropolo- 
gicum dividitur, de quibus late disputant Theolo- 
gi. Vide prae caeleris F. Patrizi S. I. op. «De 
interpretatione SS. Scripturarum » Romae 4844, 
et I. Th. Beelen opusculo, cui titulus « Disserta- 
tio theologica , qua sententiam vulgo receptam , 
esse Sacrae Scripturae multiplicem interdum sen- 
sum litteralem , nullo fundamento satis firmo 
niti demonstrare conatur 1. Th. Beelen, » Lova- 
nii 1845. 

Iam vero quanquam viri docti ac pii, praeser- 
tim ad fidei morumque praecepta illustranda, SS. 
Scripturarum sensibus spiritualibus et mysticis 
utantur, « certae tamen auctoritatis argumenta 
habenda non sunt, praeterquam illa, quae ex lit- 
terali Scripturae sensu ducuntur. » Ratio mani- 
festa est, quam affert Bellarminus lib. III de Verbo 
Dei , cap. 3 : « Convenit, inquit, nos et adversa- 
rios ex solo litterali sensu peti debere argumenta 
efficacia. Nam eum sensum, qui ex verbis imme- 
diate colligitur, certum est esse sensum Spiritus 
Sancti; at sensus mystici, et spirituales varii sunt, 
et licet aedificent, cum non sunt contra fidem et 
bonos mores, tamen non semper constat, an sint 
a Spiritu Sancto intenti. > 

Quia vero SS. Scripturarum sensus non ita 
semper apertus est, ut cuivis legenti pateat, hinc 

ante oculos perpetuo constituendum est id, quod 
maxima sapientia, et aequitate Tridentina Synodus 
decrevit sess. IV: « Nemo suae prudentiae inni- 
xus in rebus fidei , et morum ad aedificationem 
doctrinae Christianae pertinentium, S. Scripturam 
ad suos sensus contorquens, contra eum sensum, 
quem tenuit et tenet S. Mater Ecclesia, cuius est 
iudicare de vero sensu, et interpretatione Scriptu- 
rarum Sanctarum , aut etiam contra unanimem 
consensum Patrum, ipsam Scripturam Sacram in- 
terpretari audeat. » Ex his breviter et generatim, 
iudicatis, praestat colligere, primum inter fontes 
luris canonici locum tribuendum esse S. Scripture, 
seu corpori luris divini, eiusque auctoritatem sum- 
mam et infallibilem esse , cum ipsius Dei veritas 
sit ; unde Sacrorum Canonum cultor eam identi- 
dem versare ac suspicere debet, non secus ac 
praecipuum legum codicem a summo Legislatore 
confectum, et ex coelesti patria a Domino ad ser- 
vos, et a Christo ad sponsam, nempe ad Ecclesiam 
transmissum et commendatum. 


Summum igitur iudicium de vero et germano divinae Scri- 
pturae sensu penes solam Ecclesiam est; nomine vero Ecclesiae 
non modo Fidelium omnium concio intclligitur, verum etiam 
generale Concilium, et Apostolica Sedes; qua de re legendus 
est Melchior Canus de locis theologicis, lib. 12, cap. 6. Praeterea 
nemini licet contra cum sensum, quem Patres omnes concor- 
dissime constantissimeque tenuerunt , sacras litteras interpre- 
tari. Verum quae sit, quantaque sanctorum Patrum auctoritas 
in sacrarum litterarum intelligentia, dicemus infra §. 41. 

§34. 

De divinis et humanis Traditionibus. 

Alter iuris sacri fons est Traditio, quo nomine 
intelligitur doctrina , seu institutio non scripta , 
sed verbis tradita. « Vocatur autem doctrina non 
scripta (ait Bellarminus de Verbo Dei non scripto 
cap. 2), non quia nusquam scripta sit , sed quia 
non est scripta a primo auctore. Exemplo sit ba- 
ptismus parvulorum. Parvulos baptizandos , voca- 
tur traditio apostolica non scripta, quia non in- 
venitur hoc scriptum in ullo apostolico libro, 
tametsi scriptum est in libris fere omnium Pa- 
trum. » 

Traditionis vero praecipua divisio est, quod nem- 
pe alia dicatur simpliciter divina, alia apostolico- 
divina. Prior est, quae ex ipsius Christi ore imme- 
diate profluxit. Altera est, quae ab Apostolis, Spi- 
ritu S. afflatis, et ut Christi praeconibus, seu no- 
mine Christi loquentibus, ad nos pervenit. Iluius- 
modi divisio innititur verbis C. Trid., sess. 4, in 
decreto deSS.Script.ubi traditionis nomine eae de- 
signantur, quae ipsius Christi ore ab Apostolis acce- 
ptae, aut ab ipsis Apostolis, Spiritu Sancto dictante, 
quasi per manus tradi tae ad nos usque pervenerunt. » 
Humanae vero sunt, quae ab ipsis Apostolis, aut ab 
eorum Successoribus originem duxere; et proinde 
in mere apostolicas, quae nempe ab Apostolis, ut 
Ecclesiae pastoribus primitus descendunt ( quales 
sunt quadragesimalis ieiunii institutio, observan- 
tia diei dominici, loco sabati, chrismatis renova- 
tio), et simpliciter ecclesiasticas dividuntur, quae 

scilicet ab Ecclesiae Praelatis vel fidelibus origi- 
nem ducunt, quales sunt quorumdam festorum so- 
lemnitates et observatio, a carnibus, ovibus, absti- 
nentia, cinerum, pulverumque benedictio, et lau- 
dabilis formandae crucis consuetudo. 

Philipps op. cit. vol. 3 , §. 148 haec habet ad 
rem: « 11 y a entre la tradition divine et la tradi- 
tion apostolique cette grande difKrence, que celle- 
ci tire son origine immediate des hommes ; mais 
cette origine n’est humaine qu’en ce que le canal 
a 6t6 creuse de main d’homme; quant’a l’eau qu’il 
transmet, elle jaillit de la source divine. En effet, 
les Apotres nous sont garants, que dans les insti- 
tutions qu’ils ont creees, iis n’ont point puise dans 
leur propre volont6, mais transmis fidelement aux 
peuples 1’economie etablie par J. C. » 

Veras probatasque traditiones in Ecclesia esse, 
tum divinas , tum humanas certum est. Et qui- 
dem traditionibus apostolicis, et ecclesiasticis Pro- 
testantes ipsi non magnopere adversantur, cum 
quisque facile intelligat , prima Ecclesiae aetate 
fieri prorsus debuisse, ut multa de sacris ritibus, 
deque ecclesiastica disciplina ab Apostolis, eorum- 
que Successoribus traderentur. Sed divinis tradi- 
tionibus inferre bellum ausi sunt, contendentes 
solam Scripturam unicam esse et absolutissimam 
fidei morumque regulam ; quorum haeresim Tri- 
dentina Synodus sess. IV, anathemate confixit. 

l)e hac catholica veritate Theologi plura dabunt. Ad rem 
nostram nihil attinet longius progredi. Animadvertendum ta- 
men est, plurcs ex acatholicis auctoribus in eo mira consensione 
convenire, ut traditionem tanquam fidei regulam. S. Scriptu- 
rae adiungendam esse asserant, ac profiteantur. Vide, praeter 
alios, Brcnuer Nichtiliche, pag. 91, et auctorem operis germa- 
nici: • Illustratio praeiudiciorum adversus Ecclesiam catholicam.» 

§ 35 . 

De usu et auctoritate Traditionum. 

Quotiescumque igitur de fide et moribus , de 
sacris ritibus , deque ecclesiastica disciplina in 
Iure canonico disceptatur , non modo ex SS. Lit- 
teris, verum etiam ex Traditione validissima argu- 
menta petuntur. Horum argumentorum vis et au- 
ctoritas varia est pro origine traditionum ; alia 
est enim auctoritas traditionis , quae a Deo , et 
alia illius, quae ab homine ortum habuit. 

Caeterum ad internoscendas divinas traditiones 
ab humanis , tum ipsa traditionis materia inspi- 
cienda, tum SS. Patrum, in primisque Ecclesiae 
sententia exquirenda. Ilinc quatuor regulae tra- 
duntur, videlicet: 

I. « Traditio divina est , si eius materia ad fi- 
dem pertineat , quia fides solum Deum auctorem 
habet. » 

II. « Pariter traditio divina est , si sit earum 
rerum, quae humanam potestatem superant, qua- 
lis ex. gr. est materia et forma Sacramentorum , 
quia Sacramenta a solo Deo institui potuerunt. » 

III. « Sic etiam traditio divina est , si quod 
praecipit , aut statuit , id consentientes inter se 
Patres tamquam oretenus a Christo, vel a Spiritu 
Sancto dictatum , Apostolos tradidisse testentur , 
aut id generatim affirment , ad praeceptum divi- 
num , sive ad divinam institutionem pertinere ; 
quandoquidem SS. Patres sunt legitimi testes di- 
vinarum traditionum. » 

IV. < Quidquid denique Ecclesia tanquam di- 

vinitus traditura observat, aut docet, nec in SS. 
Litteris exstat, minime dubitandum est, quin sit 
divinae traditioni tribuendum ; neque enim Eccle- 
sia Catholica hisce in rebus errare potest. » 

Conf. Honorafum a S. Maria in animadv. in 
reg. et usum critices 1.1, diss. 7 et 15. 

At vero traditiones divinae non secus ac ipsum 
Dei verbum scriptum suscipiendae sunt ; ipsa si- 
quidem naturalis ratio persuadet, Deo credendum 
parendumque esse , sive eius verbum per sche- 
dam , sive per vivam internuntii vocem promul- 
getur, cum ratio credendi, atque obtemperandi 
non sit littera , sed auctoritas loquentis, nihilque 
intersit, utrum scripto , an viva voce voluntas Dei 
sciatur , dummodo certo sciatur. Facile exinde 
intelligitur traditiones , sive simpliciter divinas , 
sive apostolico-divinas, immutabiles omnino esse, 
nullique potestati humanae obnoxias. Sed tradi- 
tiones apostolicae simpliciter , utpote humanae , 
non secus ac humanae leges et instituta, servan- 
dae sunt, sic tamen ut mutari ab Ecclesia, iustis- 
que de causis abrogari possint. 


§36. 

De Conciliis eorumque definitione. . 

Concilium, si vim nominis spectes , est homi- 
num multitudo in unum locum ad consulendum 
congregata. Itaque Concilii nomine in re ecclesia- 
stica venit « conventus catholicorum antistitum ad 
negotia fidei, morum et disciplinae tractanda rite 
legitimeque celebratus. » Ex qua definitione con- 

sequitur 1° a solis Ecclesiae Antistitibus ecclesia- 
stica Concilia celebrari, non item a laicis, quibus 
nullum suffragii ius in Synodis esse potest; nam- 
que potestas clavium in solos Antistites divinitus 
collata est. Sane in Concilio Apostolorum de con- 
troversia legalium habito tacuit omnis multitudo, 
et Apostoli , atque Seniores sententiam dixerunt. 
Consequitur 2° non omnem coetum Episcopo- 
rum legitimum Concilium esse; sed illum tantum, 
quo debita concilii habendi forma servata sit. 

Id vero totum , quod servandum est, ut Conci- 
lium rite habeatur, ad tria praecipue capita revo- 
catur, nempe ad convocationem, ad celebrationem, 
et ad confirmationem , de quibus pertractabimus. 
Quoniam vero Conciliorum duplex est genus ; alia 
enim generalia sunt, sive oecumenica, alia autem 
topica sunt, seu particularia; ita de utroque Con- 
ciliorum genere dicendum est, et prius ac uberius 
de Conciliis generalibus disseremus. 


§37. 

De Conciliorum Generalium convocatione. 

Ad Concilia generalia universi chrisliani orbis 
catholici Episcopi , licet sint solum titulares , vel 
electi ‘et confirmati , nondum tamen consecrati, 
vocari debent , exceptis schismaticis , et nomina- 
tim excommunicatis, quos non decet veluti iudices 
sedere , quum potius digni sint , qui iudicentur. 
At necesse non est, ut omnes omnino conveniant; 
nullum quippe Concilium hactenus celebratum 
est, cui universi Episcopi interfuerint. Itaque suf- 

ficit aliquot ex diversis Ecclesiae provinciis Epi- 
scopos convenire , ita quidem ut eorum conven- 
tus, inspectis locorum, personarum, et temporum 
adiunctis, Concilium generale dici possit. 

Ius vero generalem Synodum indicendi ad eum 
tantummodo pertinet, cuius est iudicare de ipsius 
convocationis legitima causa; quippe iubere pdtest 
Episcopos in unum locum venire et convenire , 
imo et permanere, donec coetus legitime dimitta- 
tur. Iam vero illud iudicium, et ea potestas unius 
Romani Pontificis est , cum ipse unus a Christo 
sit Princeps et Caput totius Ecclesiae constitutus, 
et Episcopi omnes eius dicto audientes esse de- 
beant. 

Itaque in Concilii Chalcedonensis act. 1 Lucen- 
tius Asculanus Episcopus S. Leonis Magni Legatus 
illud Dioscoro Alexandrino Patriarchae crimini ver- 
tit, « quod Synodum ausus est facere sine aucto- 
ritate Sedis Apostolicae, quod nunquam licuit, 
aut factum est. » Et S. Theodorus Studita ad S. 
Leonem III ita scribebat ep. 33, lib. i : « Ortho- 
doxam Synodum absque cognitione vestra cogere 
non potuerunt, » 

Atque hoc quidem Romani Pontificis ius sem- 
per catholici omnes agnoverunt , factoque com- 
probatum est ; namque omnia generalia Concilia, 
auctoritate ipsius Romani Pontificis, convocata 
fuerunt. Quod si scriptores aliqui memoriae tra- 
diderunt antiquissima Concilia Orientalia ab Im- 
peratoribus indicta fuisse, id omnino factum est 
ex Summi Pontificis sententia, consensu, aut sal- 
tem indulgentia ; cuius quidem rei apud Bellar- 
minum , Bianchi , Bartoli , aliosque Theologos 
perspicua testimonia reperiuntur. Quapropter ea 

Concilia ideo legitima sunt habita , quod impe- 
ratoris consilium Summi Pontifices probarunt , 
miseruntque Legatos , qui Synodis praesiderent. 
Porro haec utriusque potestatis ecclesiasticae, et 
civilis consensio Synodorum celebrationi mirum in 
modum favebat, tum quia si qui Episcopi ad Sy- 
nodum convenire detrectassent , quos Pontificis 
auctoritas non movisset, Imperatoris, cuius potestas 
longe lateque per orbem extendebatur, saltem im- 
perium deterruisset, tum quia paupertati Episcopo- 
rum sic quodammodo consulebatur: iis enim tra- 
ctoriae ita dictae epistolae dabantur, ut eis vehi- 
cula , et annona publicis impensis suppeditaren- 
tur, tum eti3m quia indictae Synodi Imperatorum 
tutela munitae pacatius celebrabantur, earumque 
decreta expeditiorem habebant exitum. Itaque au- 
ctoritas convocandae generalis Synodi ad Pontifi- 
cem pertinebat , exterius autem praesidium ad 
Imperatorem ; illa ad Pontificem spectat ratione 
Primatus iurisdictionis in universam Ecclesiam ; 
hoc vero ad Imperatorem ratione officii, quod ipsi 
incumbit Ecclesiae defendendae. 

i 

Bellarminus lib. 1, de Cone. cap. 14 ad secundum et ter- 
tium dubium respondet, « in nullo casu sine Pontificis auctori- 
tate posse convocari verum , cl perfectum Concilium, de quo 
hic nos disputamus , quod videlicet auctoritatem habet defi- 
niendi quaestiones fidei. Praecipua enim auctoritas est in Ca- 
pite, sive in Petro , cui imperatum est , ut confirmet fratres 
suos, et ideo cliarn pro eo Dominus oravit, ne deficeret fides 
eius (Luc. xxii, 31). Poterit tamen in illis duobus casibus (nempe 
quando Papa non debeat illud indicere, eo quod sit haereticus, 
vel schismaticus, quod nec contigit unquam, nec unquam con- 
tinget, et quando non posset illud indicere, eo quod esset ca- 
ptivus apud infideles, vel mortuus, vel insanus effectus, aut 
renunciasset) congregari Concilium imperfectum, quod suffi- 
ciet ad providendum Ecclesiae de Capite. Ecclesia enim sine 
dubio habet auctoritatem providendi sibi de Capite , quamvis 

non possit sine Capite statuere de multis, de quibus potest cum 
Capite, ut recte docet Caietanus in opusculo de potestate Papae 
cap. 45 et 46; et multo ante Presbyteri romanae Ecclesiae in 
epistola ad Cyprianum, quae est septima lib. 2 in operibus 
Cypriani. Porro Concilium istud imperfectum fieri poterit, si 
vel indicatur a Collegio Cardinalium, vel ipsi perse Episcopi in 
locum unum conveniant. Idem dicito de Pontifice dubio. » Con- 
sule, si lubet, Ballerinium de pot. Ecclcs., SS. PP., et Concie 
liorum Generalium, et Philipps cit. op. t. 4, c. 6, 51. 


§ 38 . 

r 

De Conciliorum Generalium celebratione. 

i 

Convocationem sequitur celebratio. De celebra- 
tione autern tria quaerenda sunt. Primo quidem , 
cuinara Conciliis Generalibus praesidendi ius sit; 
deinde quibusnam sit ius suffragii ferendi; et de- 
nique quaenam sit forma , sive ratio in Conciliis 
habendis observanda? 

Iam vero ad illud , quod primo loco proposi- 
tum est , respondemus , ius praesidendi Conciliis 
Generalibus ad eum pertinere, qui caeleris aucto- 
ritate praestat. Sic videmus in conventibus omni- 
bus eum , qui potestate maior est, caeleris iure 
suo praeesse. Cum itaque Summus Pontifex pro- 
pter Primatum, quem a Christo accepit, reliquis 
Episcopis potestate antecellat, plane consequitur, 
ius sive per se, sive per suos Legatos, Generalibus 
Conciliis praesidendi, ad Primatum Ecclesiae per- 
tinere. Nam Episcopi, vel si simul omnes conve- 
niant in unum locum, nil aliud erunt, quam Eccle- 
siarum singularum Antistites, vel ad summum sin- 
gulas particulares Ecclesias disiunctas repraesenta- 
bunt, Ecclesiam autem universam, quae necessario 
una est, quamvis multi sint, non poterunt reprae- 

senlare, nisi adfuerit inter eos ille, in quo solo cen- 
trum est unitatis a Deo collocatum, qui collectio- 
nem illam disiunctarum inter se potestatum in se 
coniungat, praesertim cum nullus Episcopus, prae- 
ter Romanum, potestatem in dioeceses alienas ullam 
habeat, iure divino, adeoque nihilo plus Episcopi 
per se in unum locum collecti possunt, quam pos- 
sunt disiuncli. Itaque sine R. P., qui solus cen- 
trum est unitatis , conventus fieri poterit Episco- 
porum , quot libuerit, Concilium autem Oecurae- 
nicum nullo modo. 

Hinc colliges , quam labili fundamento nitatur 
eorurn opinio, qui putant Episcopos extra Conci- 
lium quidem Pontifici obnoxios esse, inConcilio au- 
tem esse Pontifici superiores, perinde ac si Eccle- 
sia dispersa, Capite praedita esset, collecta autem 
esset acephala, et quod Caput dispersae erat, idem 
collectae repente aliud quodvis membrum caeleris 
subiectura evaderet. 

Ad Pontificem etiam spectat ius proponendi 
ea, de quibus in Conciliis agendum erit, prio- 
risque sententiae dicendae; cuius quidem rei 
in Concilio Hierosolymitano (Act. XV, 15) Aposto- 
lorum exemplum et normam habemus. Vide Cata- 
lani Cone. Oecum, c. 4, de Benettis Priv. S. Pe- 
tri p. 2, t. 3, et Petra Commen. ad Constitui. 
Apost. t. 2. 

Quod vero ad secundam quaestionem attinet , 
tenendum est, potestatem suffragii decisivi ferendi, 
seu definiendi solis Episcopis divinitus concessam 
esse. Cum enim ius definiendi ea, quae credenda, 
quaeve agenda sunt, a potestate pascendi regendi- 
que proficiscatur, ii tantum, qui iure divino Pa- 
stores , et doctores Ecclesiae constituti sunt , in 

eodem iure divino suffragium ierunt, propositas- 
que quaestiones definiunt. Huiusmodi vero sunt 
Episcopi soli, quibus dictum est: « Attendite vo- 
bis et universo gregi, in quo vos Spiritus Sanctus- 
posuit Episcopos regere Ecclesiam Dei. » Quapro- 
pter Episcopi in Conciliis Generalibus non consi- 
liarii, non consultores, sed veri iudices sunt , at- 
que adeo praeclare dictum est a Bellarmino de 
Conciliis Ecclesiae lib. I, cap. 18, « consessum 
Episcoporum in Conciliis legitimis esse verum 
iudicum consessum. » Idque profecto iuris com- 
petit, ratione ordinis, unicuique Episcopo, tametsi 
nullos habeat subditos , in quos iurisdictionem 
exerceant, quales sunt Episcopi, quos titulares vo- 
camus. Requiritur tamen, ut Episcopi non sint 
schismatici , vel excommunicati ; tunc enim nec 
amplius essent de corpore Ecclesiae, nec iure suf- 
fragii potirentur. 

Praeter Episcopos solent insuper Cardinales non 
Episcopi, Abbates, et Praepositi generales Ordi- 
num Regularium suffragium ferre , quippe qui 
jurisdictione quasi episcopali potiuntur. Sed ex 
mera Ecclesiae concessione , et privilegio, id fa- 
ctum est, ut quam facultatem vi characteris non 
habent, eamdem vi dignitatis obtinerent. Parochi 
nullo suffragii ferendi iure fruuntur, neque ratione 
sacerdotii, secus esset presbyteris omnibus commu- 
ne, neque titulo parochialis institutionis, quo non 
aliae facultates parochis tribuuntur, quam quae ad 
suas regendas oves necessariae sunt , ut observat 
Gerdilius in suis ad Ebredunensem Archiepisco- 
pum datis litteris, nomine totius S. C. C. (oper. 
t. 15, p. 340 edit. Rom. 1809). 

Principes insuper , et Imperatores vel per se , 

vel per suos Legatos adesse Conciliis generalibus 
consueverunt , non quidem tamquam iudioes , ut 
vel de fidei dogmatibus , vel de rebus ecclesiasti- 
cis sententiam dicerent: « Nefas etenim , aiebat 
Theodosius Iunior in epist. ad Ephesinam Syno- 
dum , qui SS. Episcoporum catalogo adscriptus 
non est, illum ecclesiasticis negotiis, et consulta- 
tionibus sese immiscere; t > sed ut Patrum securi- 
tati prospicerent , et Conciliorum definitiones, at- 
que decreta, sua auctoritate, tuerentur. 

Quin etiam interdum constat , presbyteros et 
diaconos Conciliis generalibus interfuisse , prae- 
sertim ut adversus haereticos disputarent. Qua de 
re dignus in primis memoratu est Athanasius, qui 
adhuc diaconus in Nicaena Synodo adversus Aria- 
nos disputavit. 

Tandem et legitime absentes Episcopi procura- 
tores suos ad Concilia mittunt. Hisce procuratori- 
bus facultatem ferendi suffragii mere consultivi 
Pius IV impertivit. 

Tertio denique loco quaerebatur , quaenam sit 
forma, sive modus in Conciliis habendis observan- 
dus. Iam vero canonica celebrandi Concilii forma 
in eo posita est: 1° Ut sit libertas in iudiciis; acta 
enim per vim , et melum, ipso iure, sunt irrita. 
Hinc Concilium Ephesinum II, in quo sententia a 
Dioscoro arte , minis , et terroribus extorta est , 
Synodus praedatoria , latrocinalis , et latrocinium N 
appellatur. 2° Fraus omnis abesse debet; qua de 
re Patres Ariminenses sic loquenles inducit Hie- 
ronymus adversus Luciferianos: « Putavimus sen- 
sum congruere cum verbis, ncc in Ecclesia Dei, 
ubi simplicitas, ubi pura confessio est, aliud 
in corde clausum esse, aliud in labiis proferri ti- 

muimus. Decepit nos bona de malis aestimatio. > 
sufficiens examen ; sic enim legimus in Conci- 
lio Apostolorum, quod caeterorura omnium, tam- 
quam exemplar esse debet, et norma, de observa- 
tione legalium, quae in contestatione venerat, ma- 
gnam disquisitionem faciam esse. Neque enim 
Ecclesiae fiunt novae revelationes , sed Deus pol- 
licitus esL eidem Ecclesiae praesidium suum , ne 
unquam in veritatibus fidei investigandis , atque 
definiendis in errorem laberetur. At vero post- 
quam Concilium definivit, nullus dubitandi locus 
relinquitur, quin Concilium in suis definitionibus 
diligentiam , et sufficiens examen adhibuerit. 
Nam , ut optime disserit Melchior Canus lib. V, 
de loc. theol. cap. 5 , quaest. 3 , « Deus suavi- 
ter omnia disponit, simulque prospicit et finem , 
et media ad finem necessaria. Quod si semel hae- 
reticis hanc licentiam permittimus, ut in quae- 
stionem vocent, num Ecclesiae iudices eam dili- 
gentiam, et curam adhibuerint, qua opus erat, ut 
quaestio via et ratione finiretur, ecquis adeo cae- 
cus est, qui non videat , omnia mox Pontificum , 
Conciliorumque iudicia labefactari?» 

§ 39 . 

De Conciliorum Generalium confirmatione. 

Eugenius IV in decreto super unione Iacobila- 
rum : « Suscipit, ait, Sancta Romana Ecclesia o- 
ranes universales Synodos auctoritate Romani 
Pontificis legitime congregatas , ac celebratas et 
confirmatas. » Non dixit congregatas ac celebra- 
tas, sed etiam confirmatas , ut ostenderet Conci- 

lia Generalia, nisi a Romano Pontifice confirmen- ' 
lur, illegitima esse , id est vacua pondere, et au- 
ctoritate. Itaque ad robur, ad firmitatem, et com- 
plementum Conciliorum necesse est, ut iis, quae 
definita decrelaque a Conciliis fuerunt, Pontifex 
suo assensu accedat, eaque rata habeat, suaque 
auctoritate confirmet. 

Cuius quidem confirmationis necessitas ex ipsa 
Conciliorum Generalium notione demonstratur. 
Namque Generalia Concilia idcirco habentur, non 
modo ut ea decernantur , quae ad Ecclesiae gu- 
bernationem spectant, sed praesertim ut de fidei 
morumque quaestionibus iudicetur. Iam vero iu- 
dicium Episcoporum de fidei morumque quaestio- 
nibus , etiamsi ii in Concilium convenerint , non 
adeo exploratae auctoritatis est , ut errori obno- 
xium esse nequeat; ideoque haereticus non erit , 
qui illud in dubitationem vocet, vel etiam ab eo 
dissentiat. Qua super re Caietanus, Turrecremata, 
Canus, aliique nobilissimi scriptores mirifice con- 
sentiunt. Ut igitur huiusmodi Episcoporum iudi- 
cium ad catholicum dogma pertineat , necesse o- 
mnino est, ut a Romano Pontifice confirmetur. 

Sed aiunt, Episcopos , dum in Generale Conci- 
lium congregati sunt, errare non posse, propterea 
quod Ecclesiam repraesentant, quae est « colu- 
mna et firmamentum veritatis. » Verum Ecclesia 
Christi una est sub uno visibili Capite, et idcirco 
ad ipsius integritatem unio membrorum cum Ca- 
pite postulatur. Ubi itaque haec unio desit , Ec- 
clesia non erit; hinc a S. Ambrosio, enarratione 
in psal. 40 , num. 30, sapientissime dictum est: 

UBI PETRUS, IBI ECCLESIA. 

Multa sunt alia argumenta, quae hanc senten- 


Digitized by Google 



CAPUT III. 


135 

tiam apertissime comprobant; sed paucis contenti 
erimus. Ac primo quidem, si omnes Christi ser- 
mones, quibus sacrum in Ecclesia regimen consti- 
tuitur , et Petro , Apostolisque aliis demandatur, 
attente consideremus, numquam inveniemus Chri- 
stum Dominum verba sua ad Apostolos , sine Pe- 
tro, caeteros dirigentem; inveniemus tamen Chri- 
stum ipsum non semel dirigentem uni Petro, ad- 
eoque intelligemus Petrum , eiusque successores 
Romanos Pontifices tantam in regimine illo habere 
auctoritatem, ut nil possit, Pontifice contradicente, 
decerni. Secundo, si perpendamus specialim tri- 
plicem Christi Domini sermonem , Malth. c. XVI, 
Lucae cap. XXII, et Ioan. cap. ult., quo praesertim 
peculiare Petri munus designatum est , profecto 
inferre exinde debemus, nihil in procuranda Christi 
ecclesia decerni posse, quod sine Petri auctoritate 
supremam vim habeat, quodque, contradicente et- 
iam Petro , ratum habeatur. Namque nec aedifi- 
cium sine fundamento manere potest , nec quid- 
quam, sine clavibus ligari aut solvi, nec fides, sine 
praesidio orationis Christi, firma et ab omni erro- 
ris periculo libera esse potest , nec possunt agni 
ab ovibus tuto pasci, ubi eaedem oves primi pasto- 
ris ductum non sequantur. Tertio, sententia haec 
comprobatur ex traditionis doctrina , quam SS. 
Patrum scripta, et Rom. Pontificum, ac Concilio- 
rum gesta demonstrant. Si quis memoria revoca- 
verit acta Concilii Chalcedonensis an. 451 habita, 
illico videbit perfectam decreti consiliaris vim ex 
pontificia demum confirmatione nasci, ac discipli- 
nam ab Episcopis pleno consensu sancitam iure 
posse, contraria S. Pontificis sententia, reiici , ut 
patet ex Can. 28 de Constantinopolitani Episcopi 

dignitate , quem S. Leo M. Ep. 114 , 115 , 116 
et 117 in irritum misit, et generali prorsus defi- 
nitione cassavit. Tandem illud accedit, quod Con- 
cilia generalia hactenus celebrata confirmationem 
eorum, quae definita gestaque fuerant, a Summis 
Pontificibus petierunt. Non id profecto egissent, 
nisi necessarium existiraassent. Patres Nicaenae 
Synodi in epistola ad Silvestrum Papam « Quid- 
quid , aiunt,, constituimus, precamur, ut Vestri 
oris consortio confirmetur. » Et Silvester eidem Sy- 
nodo rescribens: « Confirmo , inquit, figoque ad 
doctrinam vestram reclamantes de unitate Trinita- 
tis. » Et Patres Concilii Chalcedonensis acta ipsa 
ad S. Leonem Magnum mittentes, Mittimus, in- 
quiunt, a ad eorum, quae a nobis gesta sunt, fir- 
mitatem. » • 

Et cum essent in Oriente , qui Acta Chalcedo- 
nensis Concilii ob eam causam non reciperent , 
quod, ut aiebant, a Romano Pontifice confirmata 
non fuerant , Marcianus Imperator a Leone • ipso 
magnopere postulavit, ut litteras mitteret , « per 
quas, inquit, omnibus Ecclesiis, et populis mani- 
festum fiat, in Sancta Synodo peracta a Tua Bea- 
titudine rata haberi. » 

Denique totius Ecclesiae consensus haec omnia, 
quae dicta sunt , manifeste declarat. Namque Ec- 
clesia Catholica ea tantum Concilia tanquam le- 
gitima recipit, quae Summi Pontifices probave- 
runt; ea e contra reiicit tanquam illegitima, quae 
ab ipsis Pontificibus reprobata fuisse noscuntur. 

Ecclesiae valde utile est, atque etiam regimini 
politico salutare, ut Imperatores decreta Concilio- 
rum Generalium corroborent ea confirmatione, quae 
ad eorumderq exsecutionem spectat. Cum enim 

plerumque siut longe plures , qui non amore iu- 
slitiae , sed potissimum poenarum temporalium 
metu, ad servandas leges semel constitutas adigan- 
tur, ideo Ecclesiae valde utile est, ut Imperatores 
suautanturauctoritateadexseculionein eorum, quae 
in Conciliis Oecumenicis statuta fuerunt. Est id 
etiam utile regimini politico : nam ad Imperii fe- 
licitatem quam maxime conducit , ut serventur 
quae sunt graviora celeris , et ad religionem spe- 
ctant. Hoc genus confirmationis et Pontifices in 
Conciliis ab Imperatoribus petiisse, et Imperatores 
superaddidisse semel editis decretis, constat lucu- 
lentissime ex historia. 

Porro Confirmatio Pontificis trifariam locum 
habere potest , nimirum actu praecedente , aut 
concomitante, aut consequente. 1° Modo, quando 
Synodus Oecumenica recipit, laudat, et exsequitur 
decretum aliquod , quod antea Pontifex fecerat. 
Hac ratione plures Synodi, tertia nempe, quarta, 
sexta , septima et octava sequuta sunt decreta 
RR. Pontificum, qui singulorum tempore sedebant, 
videlicet Coelestini I, Leonis M., Agathonis, Adria- 
ni I, et Adriani II. 2° Modo, quoties Pontifex in 
Concilio praesens, eadem cum Episcopis decernit. 
Atque ita factum est in novem Conciliis Oecume- 
nicis, seu in 4 prioribus Lateranensibus, in duobus 
Lugdunensibus, in Viennensi , in Florentino, et in 
Lateranensi V. 3° Modo fit, ubi decretis in Conci- 
lio factis S. Pontifex deinde assenlitur. 

Cabassutius, Notitia ecclesiastica seculi XVI in Concil. tri- 
dent. mini. 98 ait: « Constans est catholicorum persuasio, posse 
errori succumbere Concilia quantumvis numerosa, nisi appro- 
batione Supremi totius hcclesiac Capitis , ac Petri successoris 
muniantur, cui Christus ipse promisit: SUPER HAl\C PETRAM 
AEDIFICABO ECCLESIAM MEAM , ET PORTAE INFERI 

NON PRAEVALEBUNT ADVERSUS EAM, Matih. xvt, 18, et 
Luc. \xu , 32: EGO ROGAVI PRO TE, UT NON DEFICIAT FI- 
DES TUA. Nec sufficienter adest totum Ecclesiae corpus, si reli- 
quis membris caput ipsum non concurrat, vel suffragetur. Id- 
circo Damasus Pontifex in Romano praesidens concilio, Arimi- 
nensem synodum mullo Nicaena numerosiorem damnavit, qua 
perfidia ariaua confirmabatur. Dc qua haec ipsemet ad Illyrici 
Episcopos scribit: < neque enim praciudicium aliquod fieri 
potuit per numerum Arimini congregatum, quando neque Ro- 
manus Episcopus, cuius ante omnia decebat eos expectare de- 
cretum.... talibus praebuit consensum. » Eodem spectat altera 
ista eiusdem Damasi ad Stepbanum , et Concilium africanum 
scribentis epistola : « nostis , synodum sine eius ( loquitur de 
romana cathedra) auctoritate fieri, non esse catholicum: neque 
ulla unquam concilia rata leguntur, quae non sint fulta apo- 
stolica auctoritate. > Ante Damasi tempora lulius Pontifex in 
sua ad orientales Episcopos epistola, quam integram refert A- 
thanasius (Apol. 2, et ex parte Socrates lib. 2, cap. 17, et So- 
zomenus lib. 5, cap. 10) diserte asserit, fuisse a sanctis Aposto- 
lis traditum, deinde in magna (hoc est Nicaena synodo) decla- 
ratum, non posse ullam convocari synodum, inconsulto, aut in- 
vito romano Pontifice. * 

De confirmatione Conciliorum generalium agunt Petrus Bal- 
lerini De potestate tumm. Pontificum , et Conciliorum genera- 
lium cap. 2, 3 et 4, loannes Baptista Bartoli Institution. luris 
canonici cap. 22 et 23*, Lupoli Praelec. lur. eccl. v. 1 ; de 
Benettis de Priv. s. Pet. Vind. p. 2 , t. 3, et Muzzarelli 
de auct. R. P. in Cone. Generalibus. 


§ 40 . 

De Conciliis particularibus. 

Scriptores praesertim veteres solebant particu- 
lares Synodos bifariam partiri, in provinciales , et 
dioecesanas. Sed provincialium Synodorum nomine 
tum nationales , tum provinciales intelligebant. 
Nos itaque, maioris perspicuitatis gratia, Concilia 
particularia dividimus in nationalia, provincialia 
et dioecesana. 

Nationalia sunt, quae a Patriarchis, vel Prima- 

tibus alicuius regni, vel nationis, convocatis totius 
regni , vel nationis Episcopis , celebrantur. Haec 
quandoque universalia seu 'plenaria dicta sunt , 
non simpliciter quidem , sed comparate ad illud 
regnum , vel nationem , ubi habita fuerunt. Sic 
Africana Synodus vocata est plenaria a S. Augu- 
stino , non simpliciter quidem, sed comparate ad 

totam Africam. 

% 

Romani etiam Pontifices Metropolitas, et Epi- 
scopos Italiae ad Synodos convocare consueverunt: 
recteque observat Rellarminus lib. de Clericis cap. 
16 « quod primis sexcentis vel octingentis annis 
Summi Pontifices ad graviora negotia diiudicanda 
cogebant Concilia nalionalia Episcoporum Italiae, s 

Concilia provincialia ea sunt, in quibus conve- 
niunt Episcopi unius provinciae sub eorum Ar- 
chiepiscopo, seu Metropolitano, quaeque ab eodem, 
vel, eo legitime impedito, vel Sede Metropolitana 
vacante , a suffraganeo seniore convocantur. Ni- 
caena Synodus can. 4 iussit Concilia provincialia 
siflgulis annis, et Tridentina Synodus sess. 24, 
c. 2 de reform. saltem tertio quoque anno cele- 
brari. 

In Conciliis provincialibus, et nationalibus gra- 
viores causae de fide , et disciplina ecclesiastica 
quondam agebantur. « Si causa Odei est, inquiunt 
Patres Concilii Toletani IV, can. 8, aut alia, Ec- 
clesiae generalis totius Hispaniae et Galliae Syno- 
dus convocetur. > ld porro fiebat, ut recens subor- 
tae haereses damnarentur, et gliscentes per pro- 
vinciam errores cum ob persecutionem interdi- 
ctus erat ad S. Pontificem recursus, solicita cura 
praefocarentur. Verum omnes maiores causae 
Summis Pontificibus reservatae fuerunt ; qua de 

re suo loco dicturi sumus. Nunc itaque nalionalia 
et provincialia Concilia non amplius in pertra- 
ctandis fidei et morum, aliisque maioribus causis 
versantur, sed tantummodo in iis negotiis, quae 
ad rectam nationis , vel provinciae administratio- 
nem pertinent. Quaenam sit concilii provincialis 
natura, quinam ad illud vocandi sunt , quaenam 
istorum officia , quaenam formae et caeremoniae 
adhibendae fuse explicat Bouix op. Du Concile 
Provincial. Paris 1847, et Card. Gousset exponit, 
op. « Des principes de droit canonique^ » c. 8. 
Non erit abs re referre decisionem S. C. C. diei 
18Iunii 1839, qua statuitur « Capitulum metropo- 
litanum esse invitandum ad Synodum provincialem, 
quatenus in eadem civitate celebretur, ordinato 
tamen servitio Chori , arbitrio et prudentia Ar- 
cbiepiscopi; Canonici autem sive collegialiter, sive 
per procuratores intervenientes locum habeant 
iuxta praescriptum inCaerem. Episc. 1. 1, c. 31. > 
Denique Dioecesana Concilia sunt, quae ab uno- 
quoque Episcopo celebrantur. Dioecesana vocantur, 
quia quilibet Episcopus ea congregat ex Parochis, 
Presbyteris, atque clericis suae Dioeceseos, quibus 
ipse praeest. Haec habenda sunt annis singulis, eo- 
rumque decretis parere cogitur universa Dioecesis. 
Ea vero iure indicit Episcopus electus et confirma- 
tus , quamvis nondum consecratus , non vero Ar- 
chiepiscopus, antequam pallium recipiat, non Epi- 
scopus titularis, non Vicarius generalis, nisi spe- 
ciali ah Episcopo commissione muniatur, non Vi- 
carius Capitularis, nisi post annum ab proxime ha- 
bita Synodo, non denique Vicarius Apostolicus, nisi 
a S. Sede expressam habuerit facultatem habendi 
Synodum. Si vero Vicarius Apostolicus sit prae- 


Digitized by Googte 



CAPUT III. 


141 

positus Ecclesiae, quae vacua est, propter Episcopi 
obituro, aut translationem, is in cogenda Syno- 
do utitur eodem iure, quo Vicarius Capitularis. 

Porro ad Synodum accedere tenentur 1° Ab- 
bates saeculares intra Episcopi tamen Dioecesim 
existentes; 2° Abbates regulares nullum superio- 
rem generalem agnoscentes, cuius capitulo subii- 
ciantur, non vero qui subduntur capitulo generali 
sui ordinis; 3° Parochi et omnes, qui curam ge- 
runt animarum, sive saeculares fuerint, sive regu- 
lares, nemine prorsus excepto, nullaque facta in- 
ter regulares distinctione, sive subiecti, sive non 
subiecti sint Capitulo generali; 4° Priores etGuar- 
diani , caeterique parvorum conventuum superio- 
res, qui Episcopo, tamquam S. A. delegato, subiecti 
sunt; 5° Priores, decani, aliaeque dignitates, perso- 
natus et officia obtinentes, tum etiam Canonici Ec- 
clesiae cathedralis, etcollegiatarum, aut saltem eo- 
rum aliquot e Capituli gremio deputati; 6° Obtinentes 
beneficia simplicia, ubi tamen legitima consuetudo 
ad id eos obstringit, quemadmodum et Clerici sa- 
cris ordinibus initiati, licet beneficiis non potian- 
tur, ad Synodum venire debent, cum aut de mo- 
rum disciplina restauranda , aut de re aliqua ad 
omnes clericos pertinente agendum est. Expedit 
praeterea, ut Vicarius Generalis, ac Vicarii Fora- 
nei vocentur, ac Synodo intersint. Huc spectat no- 
tare, Sedem Apostolicam, in quibusdam locis, fa- 
cultatem Episcopo impertiri, unis vocatis decanis, 
seu Vicariis Foraneis, Synodum celebrandi, ubi 
forte, omnibus vocatis, valde exiguus Sacerdotum 
numerus remaneat , qui in Parochorum absentia 
fidelibus praesto sint. 

fn Synodo dioecesana de iis agitur , quae ad 

Dioecesira perlinent. Examinatores synodales sal- 
tem numero 6 eliguntur, missarum eleemosyna, 
sive stipendium taxatur, quae taxa synodalis di- 
citur, rectae Sacramentorum adminislrationi con- 
sulitur, tolluntur abusus, si qui forte in mores, et 
in disciplinam irrepserint. Vide Ben. XIV de Syn. 
Dioec. 1. 1, c. 6 et Melanges theologiques 6 s6rie, 
Liege an. 1852, cahier 4, p. 1, et seq. 2, p. 238 
et seq. et 4 p. 566 et seq. 

Constitutiones in Synodo dioecesana latae sta- 
tim promulgantur ; neque enim opus est, ut ante 
earum promulgationem a Summo Pontifice, vel a 
Sacra Congregatione Concilii approbentur. Contra 
vero Concilia provincialia, et a fortiori nationalia 
ad eamdem Sacram Congregationem, non solum ut 
expendantur et recognoscantur, sed ut corrigan- 
tur etiam , si quid fortasse in iisdem aut nimis 
rigidum , aut minus rationi congruum deprehen- 
datur, ante promulgationem mittenda sunt, quod 
iuxta morem iam receptum Sixtus V, bulla Im- 
mensa 1588, constituit. Vide Ben. XIV de Syn. 
dioec. t. 13, c. 3. Non semel accidit, provincialia 
Concilia , id Metropolitanis petentibus, a Summo 
Pontifice per apostolicas litteras confirmari. Haec 
confirmatio robur quidem adiicit actui confir- 
mato , sed nequaquam illud extendit , nisi aliter 
superior expressit. 


Si quis desiderat cognitam habere historiam Conciliorum , 
eorumque decreta et canones, videat Carolum Riehard in Ana- 
lysi Conciliorum generalium el particularium , et loseph Biner 
iu Apparatu eruditionii ad luritprudentiam, praesertim ecclesia- 
sticam. 

Dc Synodorum utilitate haec praestat notare. Alexander VII, 
ut alios praeteream, Coqst. INTER CAETERA §. 5 habet: « Hoc 
persuasissimum vobis esse non dubitamus uihil frequenti aui- 

mnrum recognitione , synodorumque celebratione populorum 
saluti, ac veteri disciplinae constituendae, nihil catholicorum 
principum paci a Deo impetrandae accommodatius esse , quo 
intermisso magna in moribus continuo ad omnem improbita- 
tem ac peccandi licentiam facta est immutati». » Thomas 
Philippus Cardinalis Archiepiscopus Mechliniensis, ut legi pot- 
est in synodico belgico t. 2, p. 475, ait : « Ex provincialium 
et dioeccsanorum synodorum celebrationibus et sanctionum epi- 
scopalium, scu epistolarum pastoralium ordinationibus summam 
utilitatem in corpus Ecclesiae redundare , omnium nationum 
consensione, et publica confessione comprobatum est. Per illas 
namque tolluntur abusus , corriguntur excessus ,. cleri popu- 
liqne reformantur mores, extirpanlur vitia , collapsa restituitur 
disciplina, componuntur controversiae, et denique per illas 
pestiferum haereseos, impiarumque doctrinarum virus profliga- 
tur. > Tandem Abelly op. « Episcopalis sollicitudinis enchiri- 
dion • p. 2, c. 7: « Quandoquidem, ait, ad reparandos defe- 
ctus , excessus reprimendos , abusus tollendos , lites plurimas 
sopiendas, tepidorum, si qui sunt, socordiam excitandam, fi- 
dem orthodoxam tuendam, et virtutum quarumcunque studium 
promovendum, ac demum procurandam disciplinae ecclesiasti- 
cae instaurationem, si collapsa sit, vel si adhuc vigeat, eius- 
dem conservationem , nihil utilius atque efficacius esse queat, 
quam canonica Synodorum illarum celebratio, ut vel ipsa ex- 
perientia satis comprobatur. • lure itaque SS. D. N. Pius IX, 
litteris suis 17 maii 1849 datis, maxime Episc. Galliae hortaba- 
tur, • ut synodis habitis ea agere vel proponere contenderent 
Episcopi , quae valerent ad catholicae Ecclesiae causam tuen- 
dam , ad pietatem morumque honestatem fovendam et susci- 
tandam, ad catholicam ubicumque institutionem promovendam, 
ad SS. nostrae Rcl. bonum promovendum , ac praesertim ad 
grassantes propulsandos errores et funestissima vesanae incre- 
dulitatis exitia avertenda, quae luctuosissimis hisce temporibus, 
quasi torrens undique exundans, universum pene terrarum or- 
bem immergere tentat. • 


§41. 

De auctoritate Conciliorum. 

Concilia generalia auctoritate Summi Pontificis 
confirmata in fidei, morumque definitionibus er- 
rare non possunt, ita ut haereticus habendus sit, 

qui eiusmodi definitionibus non assentiatur , vel 
etiam de iis pertinaciter dubitet. Iudicium enim 
Episcoporum qui cum Romano Pontifice consen- 
tiunt, iudicium Ecclesiae est, quae in fidei, mo- 
rumque doctrina nulli plane errori obnoxia esse 
potest. Fusior sermo de hoc privilegio, Theologo- 
rum est proprius. 

Praeterea ius ferendarum legum in Conciliis 
Generalibus residet, quandoquidem nulla in Eccle- 
sia auctoritas inveniri potest, quae potior haberi 
valeat Romano Pontifice simul cum Episcopis de- 
cernente. Itaque leges, sive disciplinae canones ab 
iisdem Conciliis constituti ad universam Ecclesiam 
pertinent, et ab omnibus servandi sunt, usque dum 
non immutentur, attenta temporum aut adiuncto- 
rum ratione , aut etiam , in peculiaribus casibus 
relaxentur. Tandem et illae Conciliorum senten- 
tiae a R. Pontifice confirmatae, quibus aliqui ho- 
mines absolvuntur, vel condemnantur, supremam 
quoque habent iudicii vim, adeo ut ab iisdem ap- 
pellari non possit. 

Verum quod attinet ad Concilia particularia, 
quando ex veteri disciplina de rebus dogmaticis 
iudicabant, eorum iudicia probabilem fidem fa- 
ciebant, non vero certam et falli nesciam. Ubi 
vero auctoritate Summi Pontificis confirmabantur, 
tum certam et infallibilem , ut aiunt, auctoritatem 
consequebantur. Itaque eadem decreta vix edita 
ad Summum Pontificem probanda mittebantur, 
ut accedente Primae Sedis approbatione, quod de 
illis coetibus fuerat deliberatum, tamquam fidei 
dogma ab omnibus reciperetur orthodoxis , una- 
que esset ubique omnium fides. Huius disciplinae 
luculentissimum testimonium perhibet universa 

Ecclesiae historia, quod ostendit Thomassinus diss. 
9 in Concilia. Sic errores Helvidii, Pelagii, et Pri- 
scilliani in Conciliis provincialibus Thelensi, Afri- 
canis, et Toletano condemnati sunt, et eorumdem 
Conciliorum irreformabile iudicium habitum est , 
postquam confirmatio Apostolicae Sedis accessit. 

Decreta vero, sive disciplinae canones a parti- 
cularibus Conciliis conditi ad omnes Christifideles 
non porriguntur, sed vel nationem, vel provin- 
ciam, vel dioecesim afficiunt , prout Concilia vel 
nationalia, vel provincialia , vel dioecesana fue- 
rint, quandoquidem eorumdem Episcoporum po- 
testas suarum dioecesium finibus continetur. 

Plerique Theologi et Canonistae disputant , utrum Conci- 
lium generale sit superius Pontifice, an inferius? Hac de re 
satis multa dicta sunt in utramque partem, quae omnia referre 
nimis longum esset: pauca tamen brevissime indicabimus. No- 
stra itaque sententia est, potestatem Concilii generalis inferio- 
rem esse potestate Summi Pontificis. Enimvero potestas Conci- 
liorum generalium superior esset , vel ratione auctoritatis epi- 
scopalis , vel ratione collectionis , vel ratione repraesentationis. 
Sed talis non est ratione auctoritatis episcopalis , quia episco- 
palis jurisdictio finibus dioecesium, quibus praefecti sunt, cir- 
cumscribitur : ex indole vero et forma hierarchiac divinitus 
institutae Summo Pontifici subiacet. Non ratione collectionis , 
nam, ut superius diximus, nihilo plus Episcopi possunt in unum 
collecti, quam possint seiuncti; materialis enim in unum locum 
congregatio distinctas inter sc potestates non coniuugit, neque ex- 
tra suos limites protrahit. Non denique ratione repraesentationis, 
nam ex sententia S. Ambrosii, quem supra laudavimus,- « Ubi 
Petrus, ibi Ecclesia; • adeoque si Episcopi in Concilio collecti 
cum Summo Pontifice intelligantur, tum quidem Ecclesiam u- 
niversam repraesentant; sed Pontifex in eo casu neque supra 
Concilium est, neque infra Concilium, sed in Concilio, ut ca- 
put in corpore , quod in se collectionem illam distinctarum 
potestatum , tanquam in commune centrum unitatis coniungit 
atque copulat. At si Episcopi sine Romano Pontifice, vel citra 
eius auctoritatem, collecti intelligantur, conventum facere pos- 
sunt , Concilium Generale et legitimum nullo modo. Ecquod 
enim Concilium Generale et legitimum sine Romano Pontifice, 

Instil. Can. Vol. I. P. I. 40 

qui nobilissima est, et potissima Ecclesiae pars? Aut quomodo 
poterunt diversarum Ecclesiarum Episcopi congregati Eccle- 
siam universam, quae una est, sine suo Capite, repraesentare? 
Vide auctorem Pebronii abbreviati cum notis adversus neoteri- 
cos Theologos et Canonistas, edit. Bruxcllis 1829, praei, p. 44. 

Praeterea sunt alia firmissima argumenta, quae Pontifici fa- 
vent. Christus siquidem clsves regni coelorum , supremae po- 
testatis indicia, Petro tradidit, ciquc concredidit oves et agnos, 
fideles nempe et pastores sine ulla dispersam inter et congre- 
gatam Ecclesiam distinctione; ex quo perspicuum est, summos 
Pontifices Petri successores tum Episcopis dispersis , tum eis- 
dem congregatis superiores esse. Et profecto si Episcopis sin- 
gulis, quod ex fide catholica profitemur , Pontifex divino iure 
superior est, non minus in Conciliis, quam extra Concilium su- 
perior erit, nam et in Concilio, ct extra Concilium semper prae- 
est primatu iurisdictionis. Moshemius ipse , licet protestatis , id 
fatetur, dum in diss. de Gallorum appellatione ad Cone, haec 
profert: • Quod universis, sive singulis Ecclesiis praeesse Roma- 
num Pontificem dicunt, non universae Ecclesiae, id tam scitura 
mihi videtur, ac si quis affirmaret membra quidem a capite regi, 
non vero quod ex membris constat corpus, aut Urbes quidem o- 
mnes, villas subessc regi, non vero, quae iis continetur, ipsam 
provinciam. > 

Denique, ut caetcra omittam, ad annum usque 1595 nemini 
in mentem venit, Pontificem Maximum Generali Concilio sub- 
esae; eaque nova opinio ex medio schismatis incendio orta est. 
Rem narrat Petrus Ballerini in lib. de potest, cccl. sumrn. 
Pontif. et Concil. gen. cap. 3, §. 5 , rcctcquc animadvertit , 
• ipsam quidem novitatem opinionis, quae in tota antiquitate 
nulla congrua auctoritate, nullo exemplo fulcitur, satis per se 
ipsius opinionis falsitatem detegere. » Profecto catholicae ve- 
ritatis regula est , ccrtumque critcrium , quod a Patribus in 
omni de religione controversia perpetuo usurpatum his verbis 
Tertullianus complexus est , « id esse dominicum et verum , 
quod sit prius traditum; id autem extraneum ct falsum, quod 
est posterius immissum. » 

Bellarm. t. 2 de Cone. I. 2, c. 17 a temeritate magna excu- 
sari non posse ait illos auctores, qui collegio Episcoporum, etiam 
sine Papa, summam tribuunt auctoritatem. Et Duvallius de Ro- 
mani Pontificis potestate p. 1. q. 7 subdit: « Etsi opinio, quae 
stat a partibus concilii , in ratione opinionis a temeritate va- 
cet a temeritate tamen inobedientiae vix potest excusari , 

quoniam, ut plurimum, inobedientiam et dissidia multa, ma- 
gnosque tumultus semper in Ecclesia excitavit. • De Mai- 
stre, Du Pape, c. 3 habet: « Partout, ou il a un souveraiu, ct 
dans le syslcme calholique le souveraiu est incontestable , ii 

nc pcut y avoir dasscmblees nalionales et I6gitimes sans lui. 
Des qu ii a d it velo, 1’assemblee est dissoute, ou la forcc legis- 
lativc est suspendue; si ellc s obstinc , il y a revolution. Cette 
notiori si simple, si incontestable et qu’on n’6branlcra jamais, 
expose dans tout son jour 1’ immense ridicule de la question si 
debattue, si le Papr est au-dessus du Concile, ou le Concile 
audessus du Pape ? • 

Auctores parisienses declarationis an. 1682 , dum Conciliis 
oecumcnicis auctoritatem assererent potestati Romani Pontificis 
superiorem, atque Pontificem ipsum Canonibus subicctum esse 
contenderent, praecipuum suae buiusmodi doctrinae fulcimentum 
quaesierunt in decretis Cone. Constanlicnsis Sess. A et 5, ea- 
demque decreta per apostolicam Sedem approbata fuisse affir- 
maverunt. Verum Theologi plura edisserunt, quae hoc adver- 
sariorum effugium evertunt. 


§ 42 . 

De Sanctis Ecclesiae Patribus. 

De sanclis Ecclesiae Patribus, quinto iam loco 
inter canonici iuris testes, constitutis, agendum no- 
bis breviter est. Ordo tractationis postulat, ut pri- 
mo videamus, quinam sanctorum PP. loco habendi 
sint; deinde quanti ipsorum auctoritas a nobis fa- 
cienda sit. Iam vero Ecclesiae Patres vocamus anti- 
quos, eosque insignes scriptores ecclesiasticos, qui 
post Apostolos et Evangelistas, singulari providen- 
tia Dei, Ecclesiae dati fuerunt, quique, ut ait Vin- 
centius Lirinensis in suo Commonitorio: < in fide 
et communione catholica sancte , sapienter , et 
constanter viventes, docentes, et permanentes vel 
mori in Christo feliciter , vel occidi pro Christo - 
feliciter meruerunt. » Patres idcirco dicti , tum 
propter antiquitatem, ex qua vox Patrum Eccle- 
siae ducta est, tum propter doctrinae praestan- 
tiam, exemplaque virtutum, quibus permultos in 

Iesu Christo filios genuerunt. « Talibus Patribus, 
inquit S. Augustinus lib. 2 contra Iulianum, post 
Apostolos sancta Ecclesia plantatoribus, rigatori- 
bus, aedificatoribus, pastoribus, nutritoribus cre- 
vit; et hi, quod invenerunt in Ecclesia, tenuerunt; 
quod didicerunt, docuerunt, quod a patribus acce- 
perunt, hoc filiis tradiderunt. » Ipsi itaque sunt 
Sacrarum Scripturarum interpretes , Traditionis 
testes atque custodes , Praedicatores fidei , Prae- 
ceptores morum , Magistri canonum , adeoque ex 
eorum scriptis, tanquam ex fonte quodam puriori 
doctrinam Ecclesiae disciplinamque haurire pos- 
sumus. 

Nemo tamen ex his concludat, totum id, quod 
quivis Sanctorum Patrum litteris consignavit, ita 
retinendum esse, ut contra sentire, aut agere nun- 
quam liceat. Nam singuli Ecclesiae Patres afflatu 
Spiritus Sancti , sicut Prophetae et Apostoli , non 
regebantur, proindeque aliquibus in rebus errare 
potuerunt. 

Idem dicendum de Ecclesiae Doctoribus singillalim acceptis. 
Benedictus XIV de Bcatif. et Canoniz. Sanet. I. 3, p. 2, tres 
conditiones ad constituendum Ecclesiae Doctorcm enumerat , 
eminentem nempe dolrinam , insignem vitae sanctitatem , et 
summi Pontificis , aut Concilii Generalis legitime congregati 
declarationem. 


§ 43 . 

De ttsu et auctoritate Sanctorum Patrum. 

Itaque Sanctorum Patrum scriptis ita utendum 
est, ut non eis maiorem, praeter quarti habent, au- 
ctoritatem tribuamus. Qua super re damus regu- 
las, quae sequuntur. 

Prima est: « In rebus quae ad fidem et inores 
pertinent, unius etiam, alteriusve Patris auctori- 
tati magna fides habenda est; maior etiam, si plu- 
res Patres idem omnino sentiant. Si quid vero 
consentientes inter se Patres aut divinis Litteris 
expressum, aut divinitus traditum esse doceant , 
eorum dictis, sine ulla dubitatione, credendum est, 
neque licet dissentire.» Quamvis enim singuli SS. 
Patres falli potuerint, ut homines, dum tamen ad 
unum omnes in eadem sententia conspirant , ex- 
pertes omnis erroris censendi sunt. Namque, ut 
refert Vincentius Lirinensis, « Concilio Ephesino 
divinitus placuit nihil aliud posteris credendum 
decernere, nisi quod sacra sibi consentiens SS. Pa- 
trum tenuisset auctoritas; » et Concilium Latera- 
nense sub Innocentio III, can. 13 haec habet: 
« Quae omnes consentientes Ecclesiae Patres re- 
spuunt, ea catholica et apostolica Ecclesia respue- 
re dicit, et quae credunt, credit. » Denique Con- 
cilium Tridenlinum sess. 4 in Decreto de editio- 
ne et Sacrorum Librorum usu, sub poena anathe- 
matis, sancivit, <t ne quis Scripturam Sacram con- 
tra unanimem Sanctorum Patrum sensum inter- 
pretari audeat. » 

Secunda est: a In negotiis et causis, quae ad 
disciplinam spectant, legibus ab Ecclesia consti- 
tutis standum est, non scriptis SS. Patrum. » Ne- 
que enim SS. Patres aut leges ferre, aut latis le- 
gibus derogare potuerunt, proplerea quod ad 
condenda, vel abroganda iura doctrina et sancti- 
tas non sufficiunt, sed potestas necessaria est, qua 
SS. Patres destituebantur. Sapienter itaque Gra- 
tianus in principio dist. 20 nos admonuit , cum 
de legibus disciplinae constituendis , vel contro- 

versiis definiendis agitur, magis obtemperandum 
esse Summorum Pontificum decretis, quam SS. 
Patrum sententiis: « Nihilque obest , ut scite a- 
nimadvertit Ioannes Baptista Bartoli Instit. Iur. 
Can. cap. 42, quosdam ex Sanctis Patribus con- 
tra sensisse, cum saepe incidant tempora, ut 
quod olim Ecclesiae neque necessarium , neque 
utile esse crederetur, id postmodum maxime pro- 
futurum esse videatur; quam ob causam ipsas 
quoque Ecclesiae leges interdum mulari oportet. > 
Tertia est: « In negotiis vel controversiis ec- 
clesiasticae disciplinae, in quibus neque Pontifi- 
ces Summi, neque Concilia quidquam constitue- 
runt, Sanctorum Patrum sententiae pro legibus , 
quas sequamur, nobis erunt. » Hanc regulam ac- 
cepimus a S. Leone IV, qui in epistola ad Episco- 
pos Britanniae, cum Summorum Pontificum de- 
creta, Conciliorumque canones enumerasset , per 
quos, « indicant Episcopi , et per quos Episcopi 
simul et Clerici iudicantur, j ita subdit: « Si tale 
emerserit, vel contigerit inusitatum negotium, 
quod minime possit per istos finiri, tunc si illo- 
rum, quorum meministis dicta, Hieronymi, Augu- 
stini, Isidori, vel caeterorum similiter Sanctorum 
Doctorum reperta fuerint, magnanimiter sunt re- 
tinenda ac promulganda. » 

Itaque SS. Patrum scripta in rebus disciplinae 
sunt luris canonici fons subsidiarius, quatenus 
ubicumque sacri canones silent, scripta SS. Pa- 
trum subsidio veniunt , et locum aucloritatemque 
ecclesiasticae legis obtinent. Ex quo factum est , 
ut qui colligendis sacris canonibus dederunt ope- 
ram, hi multas SS. Patrum sententias suo quisque 
canonum Codici inseruerint. 

loannes Barbcyracus, Dallaeus, et alii Calvinistae Sanctorum 
Patrum doctrinam carpere conati sunt, sed frustra laborarunt; 
vide Lcxicon theologicum D. Bergier verb. « Ecclesiae Patres » 
Juris ecclesiastici praelectiones yincentii Lupoli tom. 4, cap. 48, 
et disputationem Liberati Fassonii de morali Patrum doctrina. 
Confer etiam lib. de opt. meth. legendi SS. PP. Macarii a S. 
Elia, et Inst. Patrol. p. 4, c. 6, p. 2, c. Past., de Riegger Inst. 
1. C. 1. 4, c. 5, §. 342. 


§ 44. 

De RR. Pontificum Epistolis decretalibus. 

Romanam Ecclesiam matrem et magistram Ec- 
clesiarum omnium, et Summum Pontificem Ec- 
clesiae universae visibile caput, Christus ipse con- 
stituit. Quare si quid ab eo decernitur in com- 
mune bonum, id tamquam a divo Petro decretum 
tenendum a Christianis est, atque esse apud om- 
nes legis loco debet. Frequens illud Patrum est 
et Conciliorum, quod Petrus per suos successores 
loquitur. Ita Philippus S. Coelestini legatus in 
Concilio Ephesino act. 3, probantibus eiusdem 
Concilii Patribus, dixit: «... ad hoc usque tem- 
pus et semper in suis successoribus vivit , et iu- 
dicium exercet. » In Concilio Chalcedonensi act. 
2 cum lectae sunt litterae a S. Leone ad Flavianum 
datae, Patres una voce clamarunt: « Petrus per 
Leonem ita loquutus est.» Qua eadem formula usi 
sunt etiam tertii Constantinopolitani Concilii Pa- 
tres act. 18, ut alios inultos praeteream. 

Feruntur a Pontifice leges ob commune Ec- 
clesiae bonum, vel nutu ipsius, vel adhibito con- 
silio Cardinalium et Episcoporum, aut motu pro- 
prio, aut aliquo rogante. Quovis modo lata sit 
pontificia lex, ea parendi affert necessitatem. A- 

desis Zaccaria in Antifebr. vind. p. 3, diss. 6, 
c. 12, eiusdemque dogmaticae definitiones obli- 
gant etiam ad assensum et obsequium mentis. Vi- 
de Ballerini App. de Inf. Rom. Pont. n. 85. Quam- 
vis autem honorifica Pontificis et Papae , quem- 
admodum et Sanctissimi ac Beatissimi nomina pri- 
mis Ecclesiae saeculis omnibus Episcopis aeque 
tribuerentur, Romanae tamen Sedis Praesuli spe- 
cialius adhaeserunt, ulpote cuius, inter reliquos 
Antistites, primatus a Christo Domino, in persona 
Beati Petri constitutus, evangelica nititur aucto- 
ritate, non modo innumeris canonibus, sed iure 
quoque civili quodammodo promulgatus, 1. 8, §. 
Reddentes , c. de Summa Trin., ubi Romanus 
Pontifex, caput omnium sanctarum Ecclesiarum 
pronuntiatur, cuius sedi uniri ac subiici omnes 
sacerdotes etiam universi orientalis tractus , ad 
quem dubia fidei referri et per quem discere o- 
porteat Episcopos sinceram doctrinam. Hinc ma- 
nant Romanae Sedis supra reliquas iura praeci- 
pua, inter quae illud est, quod Summorum Pon- 
tificum constitutiones in rebus ecclesiasticis , 
quemadmodum in rebus civilibus principum placi- 
ta, omnimodam obtineant auctoritatem , tamquam 
ipsius Petri voce firmatae. Unde Rom. Pontificum 
decreta, seu decretales Epistolae, quae voces Pe- 
tri sunt, imo ipsius Dei, per os Vicarii sui loquea- 
tis, ab omnibus venerabiliter suscipiendae sunt, 
ex quibus fluunt plurimae iuris nostri decisiones, 
quod ex eo nomine Pontificium appellatur. 

Prioribus saeculis Romani Pontifices generales 
regulas plerumque in concilio edere solebant, sed 
saepe etiam litteris ad certas Ecclesias datis, quae 
deinceps omnibus communes fiebant , mandata , 

legesque suas comprehendebant. Cum Summi 
Pontifices ad aliquem Episcopum decreta mitte- 
bant, quibus omnes obstringi vellent, solebant 
praecipere, ut eadem aliis atque aliis per litteras 
nunciarenlur. Quare cum Himerus Tarraconensis 
regularum librum a Siricio accepit, iussus est, ut 
non ad Episcopos solum suae provinciae, sed etiam 
< ad universos Carthaginienses, et Boeticos, Lu- 
sitanos, atque Gallicos, vel eos, qui vicinis tibi col- 
limitant hinc inde provinciis , et quae a nobis 
sunt salubri ordinatione disposita sub litterarum 
tuarum prosequutione mittantur » uti scriptum est 
in eius Epist. 20 apud Const. Epist. Rom. Pont, 
coli. 637, edit. Par. 1721. Quod etiam ex pluri- 
bus aliis litteris manifestum est. Ilinc quaedam 
Pontificiae litterae, quae initio ad certos Episco- 
pos, aut ad certas provincias datae erant , cum 
deinceps ad alios Episcopos , aliasque provincias 
missae fuissent, in quibusdam manuscriptis illam 
in epigraphe inscriptionem acceperunt: et Univer- 
sas Provincias. Ex quo intelligitur , quemadmo- 
dum pontificiae leges, quae litteris comprehende- 
bantur, omnibus facile innotescerent, quamquam 
nullus esset earum codex. 

fiasce litteras semper christiani omnes , ea qua 
par est reverentia, susceperunt, qui semper etiam 
graviores de fide ac disciplina controversias ad 
Sedis Aposlolicae iudicium detulerunt. Primo Ec- 
clesiae saeculo S. Clemens I. a Corinthiorum Ec- 
clesia consultus, « scripsit, ut narrat S. Irenaeus 
1. 3 contra haer. c. 2, n. 2 potentissimas litteras 
Corinthiis ad pacem eos congregans, et reparans 
fidem eorum et annuntians quam in recenti ab 
Apostolis acceperat traditionem. » Magna pars ve- 

terum Epistolarum, temporis iniuria, periit, et mul- 
lae perierunt, quae a S. Damaso datae sunt, et in 
quibus conscribendis multam se ei operam prae- 
buisse testatur S. Hieronymus. Dignae memoratu 
sunt litterae SS. PP. Innocentii I, et Leonis M., 
ex quibus intelligitur quam multa ex tota Ecclesia 
negotia omnes ad Sedem Apostolicam deferrent, 
ut eius iudicio finirentur. Vide Coustant coli. 895, 
910, et Edit. Ballerini t. 1. coi. 634. 

§45. 

De Constitutionibus RR. Pontificum in rebns fidei 
ac morum. 

Constitutiones Pontificum aliae generales sunt, 
uti Decreta, et Decretales Epistolae, aliae specia- 
les, ut Rescripta strictius sumpta, quo nomine ap- 
pellamus illud Litterarum Apostolicarum genus , 
quibus Pontifex aliqua supplicantium causa fieri 
iubet. Ad has referuntur, quae a Romano Ponti- 
fice statuuntur in Concilio aliquo Provinciali, vel 
pro suis ditionibus in Italia, quod velle praesumi- 
tur, si Decretum edat lingua italica conceptum. 
Hoc loco de generalibus agendum, quae ad regen- 
dam Universam Ecclesiam dirigantur. Uti Conci- 
lia, ita etiam Constitutiones Pontificiae, partim 
circa Dogmata fidei, partim circa disciplinam ec- 
clesiasticam , et mores fidelium versantur. An in 
utroque genere Decretorum fidei, et morum Ro- 
manus Pontifex , dum solemniter ex cathedra lo- 
quitur, seu tanquam Ecclesiae totius Magister ali- 
quid sentiendum, credendumque catholicis pro- 
ponit, infallibilis sit, nonnulli Theologi in dubi- 

talionem adducunt , putantes Pontificis iudicium 
non esse irreformabile , nisi consensus Ecclesiae 
accesserit. Id tenent qui declarationem editam Pa- 
risiis an. 1682, sequuntur. Sed antiqua et potior 
sententia est, quae Romano Pontifici de rebus fidei, 
et morum universam Ecclesiam docenti privilegium 
infallibilitatis, ante ullum Episcoporum consensum, 
vindicat. Ex qua sententia consequitur, ut qui catho- 
lici esse velint, omnino debeant definitionibus ipsius 
non modo obsequentes sese praebere , verum et- 
iam interno mentis assensu audientes esse et cre- 
dere. Quam quidem obligationem denuntiavit S. 
Petrus Act. XV, 7 his verbis: « Viri fratres, vos 
scitis, quoniam ab antiquis diebus Deus in nobis 
elegit per os meum audire gentes et credere. » 
Non dixit, per os meum audire, et Ecclesiae, vel 
Apostolorum consensum expectare , sed audire 

ET CREDERE. 

Haec quidem de Pontificis infallibilitate senten- 
tia mullis Sacrarum Scripturarum, et Sanctorum 
Patrum testimoniis demonstratur: qua de re Theo- 
logi disserere copiose solent. Verum, cum ad Ca- 
nonistas quoque pertineat, ecclesiasticarum Con- 
stitutionum vim potestatemque perspectam, et ex- 
ploratam habere, sic unum saltem argumentum, 
et illud quidem planum, sed omnino efficax et in- 
victum promendum est, ex quo facile intelligatur, 
Pontificis definitiones a veritate deficere nunquam 
posse, ut proinde necesse sit eisdem tanquam ca- 
tholicis veritatibus, et externo obsequio, et interno 
cordis assensu firmiter adhaerere. 

Argumentum autem ex fine Primatus hac ra- 
tione conficitur. Catholici omnes confitentur, Pri- 
matum, quem Petro, et Successoribus Christus 

contulit, ad unitatem maxime fidei in Ecclesia 
confirmandam institutum esse, eiusdemque Prima- 
tus auctoritatem non solius vigilantiae , adhorta- 
tionis, et directionis, sed verae et propriae iuris- 
dictionis auctoritate contineri , et eam denique 
iurisdictionem tantam esse, quanta ad christianos 
in fide, et Religione continendos necessaria est. 
Non enim dici, ac ne putari quidem potest, Chri- 
stum dedisse Pontifici munus conservandae unita- 
tis, et non dedisse potestatem ac vim, sine quibus 
eadem unitas conservari nequeat. Sed Pontifex 
unitatem fidei custodire non potest, nisi eiusdem 
definitiones certam, et irreformabilem credendi 
regulam constituant , cui omnes subesse tenean- 
tur. Si enim subortam de fide, et Religione con- 
troversiam Pontifex ex cathedra definiat, et nihilo- 
minus integrum fidelibus sit assentiri, vel dissen- 
tire, quia Pontifex 'falli potuit, unitas fidei nulla 
erit, sed perpetuae dissensiones, totque et tam 
dissonantes in fide, et Religione sententiae, quot 
in Ecclesia, et quam diversa sunt capita. 

Sed inquiunt, definitionibus iudiciisque dogma- 
ticis Summorum Pontificum obsequendum esse 
« provisorie, seu non dogmatizando contrarium , 
quamdiu non reclamat Ecclesia , » eoque pacto 
schismata, et sententiarum dissidia removeri. At 
vero si ad unitatem in fide exigendam opus est 
praesidio , sive accessione consensus saltem taciti 
Ecclesiae, aut Episcoporum, Primatus utique nec 
aptus erit , nec idoneus ad illum efficiendum , 
cuius gratia institutus est. Praeterea cum nomine 
Ecclesiae, quae reclamare potest, praesertim Epi- 
scopi intelligantur , illud reliquum est, quod iu- 
dicium Pontificis iudicio peculiaris cuiusque Epi- 

scopi subsit, cum nemo reclamare iure possit, nisi 
cognita causa iudicaverit Pontificem in sua defi- 
nitione erravisse. Igitur ea sententia dignitati, et 
fini Primatus, omnino detrahit. Sed officit etiam 
tum fidei, tum animarum tranquillitati, propterea 
quod nullus foret promptus et efficax modus, quo 
nascentes haereses stalim opprimerentur; nam 
sero medicina paratur, cum malum invaluit, an- 
ceps et incerta maneret fides, quam Catholici se- 
qui deberent, quoad Ecclesiae iudicium expecta- 
retur: nulla denique esset certa via et expedita, 
qua Ecclesiae consensus investigari posset, ideo- 
que nihil firmum immotumque haberetur, cui as- 
sensus fidei adhaereret. Quamdiu enim consensus 
Ecclesiae expectandus erit? an consensus fidelium 
postulatur, an Episcoporum tantum? an omnium, 
an plerorumque? quid si qui reclamaverint? quis 
iudex erit in numeratione consentientium et dis- 
sidentium, ut inde compertum sit, an consentien- 
tium numerus satis sit catholico dogmati stabi- 
liendo? quis hunc sufficientem consensum fideli- 
bus annuntiabit? Semper itaque, in sententia ad- 
versariorum, locus dubitandi esset reliquus, cuius 
dubitationis nullus esset institutus iudex, nec pro- 
inde Christus Ecclesiae suae satis consuluisset. 
Quas ob res, si ad Ecclesiae unitatem in fide con- 
servandam, Primatus a Christo positus fuit, ne- 
cesse profecto est , ut Pontifex in suis definitio- 
nibus errare non possit, et ipsius proinde iudi- 
cium Christiani omnes, et iudices etiam minores 
sequi debeant. Quid? in causis fidei, et morum ul- 
tima quidem est, quae spectari debeat, Romani 
Pontificis auctoritas (vid. Francis. Ant. Zacc. in 
Antifeb. vind. Tom. 2, Diss. 5, cap. et tom. 3, 

Diss. 6, cap. 4, § 4); cum enim absolute neces- 
saria non sint generalia Concilia, quae tamen 
essent, si ultimum essent Ecclesiae Tribunal , a 
quo fidei controversiae dirimerentur,- ac propterea, 
si congregarentur, vim obtinere non possint eorum 
definitiones , nisi pontificia confirmatione fuerint 
obsignatae, quid demum restat , nisi ut Romani 
Pontificis , quae in definiendis istiusmodi con- 
troversiis infallibilis auctoritas est, eadem ultima 
quoque habeatur? 

Neque dicas rem plenam periculi, infallibilitalem 
in definiendis controversiis fidei unius personaePon- 
tificis attribuere, quae pro aliquo praeiudicio, vel 
affectu posset aliquando opinionem minus veram, 
quam in animum induxerit, veluti certum dogma de- 
finire. Hi profecto, qui id timent, considerata unius 
Pontificis persona , definitiones dogmaticas me- 
tiuntur humano more; non cogitant dogmata fi- 
dei esse rem divinam, et infallibilitatem Roma- 
norum Pontificum divinis promissis Petro factis, 
ac traditione confirmante, ad successores eius una 
cum Primatu traductis inniti , divinamque Provi- 
dentiam variis, et occultis modis posse efficere, et 
(ne divinae promissiones sint irritae) certo effe- 
cturam , ut si qui Pontifices, pro aliqua praeoccu- 
patione, aut affectu, vellent aliquid falsum definire, 
vel mutent consilium, contrariumque definiant, vel 
a definiendo impediantur omnino , vel continean- 
tur inter eorum decretorum fines, quae dogmati- 
cae definitiones non sunt. Cum porro Diabolus 
non solum Apostolorum aetate , verum etiam 
postea connrsurus esset, ut fidei dissensiones in- 
ter Christianos commoveret, eamdemque fidei u- 
nitatem dirimeret, quae semper conservanda erat 

in Ecclesia Christi , idem officium confirmandi 
fratres, tuendaeque unitatis, quod Petro com- 
missum fuit, ad Romanos Antistites eius successo- 
res transiisse omnes fatentur ; ac propterea cum 
eadem vis cogens ad conservandam fidei veritatem 
in iis agnoscenda sit, ratione Primatus, pro ipso- 
rum quoque fide a Petro tradita, et ad eosdem 
transmissa, qua in memoratis dissensionibus a 
Diabolo excitandis Fratres confirmarent, Christus 
orasse dicendus est. Agitur itaque de fidei ac mo- 
rum definitionibus, quae libere ac voluntarie a SS. 
PP. ex cathedra emittuntur, et quidem ‘praemissis 
consultationibus Cardinalium, Praesulum ac Theo- 
logorum Romae aut vicinis in locis existentium, 
siquidem definitionibus de fide et moribus prae- 
mittenda discussio est , quae pro rei gravitate suf- 
ficere videatur, quemadmodum et Apostoli in Con- 
cilio Hierosolymitano fecerunt et semper deinde in 
Ecclesia factum est. Reapse licet Spiritus Sanctus 
assistat Summo Pontifici, ut in tradenda fidei do- 
ctrina et in solemnibus de illa decretis errare non 
possit, eumdem tamen non eximit a cura et labore 
veritatis inquirendae. Ipsa sane iudicii ratio et 
indoles Pontificem obstringit ad causae cognitio- 
nem; aliter non iudicar^t Pontifex, assistente Deo, 
sed Deus iudicium suum per S. Pontificem , tam- 
quam per suum praetorem manifestaret. Hinc 
pertinet ad Dei providentiam, ut definitio non pro- 
dat, antequam veritas sufficienti studio cognita sit. 
De his itaque definitionibus hic est sermo; non 
vero de opinionibus , quibus, etsi aliquid Ponti- 
fices statuunt, nihil tamen decernunt credendum 
ex catholica fide , nihilque damnant , tanquam 
alienum ab eadem ; non de simplicibus praece- 

ptis, quae ad fidei definitionem referri nequeunt; 
non de iudiciis super personis tantum , ex cap. 
a nobis de sent. Excom., non de Decretis disci- 
plinae, quae ad fidem non pertinent; non tan- 
dem de omissionibus definitionum fidei , quae 
si omittantur , cum definiendum esset , culpa 
omissionis non esset error definitionis dogmati- 
cae, nec error in fide. Quapropter cum RR. PP. 
ad vindicandam catholicae fidei unitatem, quibus- 
dam dissensionibus impeditam , aliquod dogma 
circa fidem credendum proponunt, atque consti- 
tuunt, vel errorem aliquem fidei contrarium, iis 
formulis, damnant, quibus non opinionem priva- 
tam , sed catholicam doctrinam se exponere , er- 
roremve ei doctrinae contrarium proscribere ita 
significent, ut quicumque aliter sentiant a catho- 
lica romana fide abesse, et ab Ecclesiae Romanae 
communione, et unitate separatos declarent, ana- 
themate percellant , aut haereseos , vel aliis ae- 
quivalentibus censuris propositiones, quas da- 
mnant, inurant, haec erit illa proprie dicta defi- 
nitio fidei , qua cum ex Christi mandato, confir- 
mandi sunt fratres in fide, ex eiusdem fidei pro- 
missis -error ipsis nequit, inesse. Unde Christifi- 
deles nil aliud inquirere debent, nisi utrum veri 
nominis definitio prodierit. Huius generis sunt 
omnia exempla definitionum antiquarum Inno- 
centii I contra Pelagianos , Coelestini I contra Ne- 
storium, Leonis I contra Eulychem , Agathonis I 
contra Monothelitas, atque similiter aliae definitio- 
nes Apostolicae etiam recentiores Innocentii X, et 
Alexandri VII, qui damnarunt quinque propositio- 
nes ex Cornelii Iansenii Libro, cui titulus Augu- 
stinus excerptas, in sensu ab eodem auctore inten- 

lo; Pii VI, qui damnavit propositiones complures, 
et doctrinas Synodi Pistoriensis , ut alias mittam 
dogmaticas constitutiones, quae omnes infallibiles 
habendae sunt, et iure habentur. Hae autem sunt 
illae definitiones, quas editas dicunt ex cathedra. 
Cathedrae enim romanae vocabulum, etsi latius 
sumptum omnem auctoritatem apostolicam e ca- 
thedrae primatu manantem complectitur, propius 
tamen, et primario fidei ddctrinam circa specula- 
tiva , aut practica dogmata significare ostendit 
vir clarissimus Petrus Ballerinius de infallibili- 
tale RR. Pontificum in definitionibus fidei, cap. 13, 
n° 35, et cap. 15, §§ 6, 10, n° 41, ubi laudat re- 
gulam Bossueti,ad fidei definitionem discernendam 
requiri nempe , ut res , de qua Pontifices decer- 
nunt, non solum ad fidei , et morum essentialia 
pertineant, idque per se, et proxime, non acci- 
denlaliter, et remote, verum etiam ut expressum 
sit id de fide credendum ; ita videlicet, ut obliga- 
tio assenliendi , unitalisque praestandae ex ipsis 
verborum formulis innotescat. Quidquid extra 
huiusmodi definitionum terminos est , sicut non 
refertur ad praecipuum finem pontificii primatus, 
ita nec ex ea primatus auctoritate editum dici 
potest, in qua certissimam infallibilitalis praero- 
gativam agnoscendam omnino esse affirmamus. 
Equidem ct caetera , quae a Summis Pontificibus 
prolata reprehenduntur, idoneam defensionem ha- 
bent; sed defensio ista ad praesentem controver- 
siam non pertinet. Hanc sane rationem servant 
quoque adversarii nostri , quando sermonem ha- 
bent de Conciliorum auctoritate; tunc enim infal- 
libilem vim definitionum fidei a Concilio editarum 
ipsi quoque ita explicant , ut dicant simul nihil 

obesse , si vel allata in illis decidendi ratio , vel 
alia quaedam actis inserta difficultatem aliquam 
facessant. 

Caeterum dum nos vindicamus definitiones fidei 
a Summo Pontifice editas , etiam ante consensum 
Episcoporum infallibiles prorsus esse, dicimus simul 
et libenti animo profitemur Catholicam Ecclesiam 
ita fuisse a Christo Domino constitutam, ut Episcopi 
etiam caeteri simul sumpti deficere a fide non pos- 
sint, adeo ut pontificiis definitionibus maximus Epi- 
scoporum numerus semper omnino assensurus sit. 
Scilicet Christus ipse et Petri auctoritatem pro Ec- 
clesiae fundamento posuit, et ipsam Ecclesiae mo- 
lem super fundamentum illud aedificavit immobi- 
lemque fore promisit, ut proinde perfecta semper 
in fide consensio fuerit, et futura sit, inter Ponti- 
ficem ex Petri Cathedra docentem et inter maxi- 
mum Episcoporum numerum, seu inter Ecclesiae 
corpus , quod divelli a Cathedra illa non potest. 
Quapropter si res ad praxim referatur , tota haec 
controversia eo reducitur, quod illi, qui sequun- 
tur declarationem Parisiis editam an. 1682 con- 
tendunt pontificiam definitionem , accedente de- 
mum Ecclesiae , seu Episcoporum consensu , in- 
fallibilem esse; nos vero cum plerisque catholicis 
affirmamus , definitionem ipsam ex sola etiam 
Pontificis auctoritate infallibilem esse; consensum 
vero Ecclesiae necessario et certissime illi adfutu- 
rum. Unde fit, ut adversarii quoque, facto ipso, 
nobiscum consentiant in iis omnibus credendis , 
quae Summus Pontifex ad fidem perlinere defini- 
vit. Atque haec causa fortasse est cur Ecclesia a 
severiori contra falsam eorum opinionem censura 
abstinuerit, nulloque adhuc iudicio proscripserit, 

sed solum damnaverit eorum temeritalem, qui opi- 
nionem suam, tamquam certam veritatis doctrinam 
proponere ausi fuerint. Vide Alex. VIII in decr. 
diei 7 dec. 1690 prop. 29, et Pium VI in Const. 
Auctorem Fidei. Praeterea , cum nos affirmamus 
Pontificem ex sola sui muneris auctoritate infalli- 
bilem esse, simul fatemur esse in Episcopis veram 
iudicandi de fide potestatem, quae et ipsa divini- 
tus instituta est. Imo dicimus maximam esse Epi- 
scopalis ea in re potestatis utilitatem, sive ea con- 
sideretur speciatim in quibusdam fidei negotiis 
graviore difficultate involutis, quibus ipse Pontifex 
eos , sive per orbem dispersos , sive in synodum, 
aut ex pluribus locis, aut etiam universo ex orbe 
congregatos , audiendos iudicet , ut cognita hoc 
modo traditione , et doctrina Ecclesiae circa pro- 
positam rem, ad quaestionem dogmatico iudicio 
finiendam deveniatur ; sive specietur gencralim 
in negotiis fidei universis. Quandoquidem Epi- 
scopi christiauos sibi proxime subditos ad obse- 
quium, quod definitive debetur, inducunt, si- 
mulque eiusdem definitionis fundamenta expo- 
nunt; quae quidem expositio licet nihil adiiciatad 
intrinsecam definitionis firmitatem, prodest tamen 
ut fideles infirmiores in proposita doctrina faci- 
lius perseverent, ut errantium contumacia vinca- 
tur , aut luculentius confundatur, atque etiam ut 
ne dum impii , sed stultissimi quoque habeantur 
illi qui in rebus fidei testimonium respuunt, certo 
et concordi tot per universum orbem magistro- 
rum iudicio roboratum. In his autem omnibus 
admirare est sapientissimam divini Ecclesiae Au- 
ctoris oeconomiam. Christus enim dum infallibile 
fidei magisterium in Romano Pontifice stabilivit , 

ut novi contra fidem errores ipsius iudicio per- 
culsi, atque in ipsis exordiis propulsati perderent 
illico nocendi vim , atque ut fidelibus brevis et 
facillima pateret via hauriendi ab illo certissimam 
salutarium veritatum doctrinam: eodem etiam tem- 
pore simul providit ut Pontificis iudicio accederet 
semper iudicium ferme unanime catholicorum E- 
piscoporum, quos ipse Christus constituit, et ad 
perpetuam infallibilis eiusdem magisterii commu- 
nionem vocavit; ex quo etiam fit ut omnes fideles, 
ii etiam , qui vel superbia indociles, vel inani fal- 
lacis philosophiae fuco decepti non facilem daturi 
sunt assensum veritati unius Romani Pontificis 
iudicio declaratae , concordi omnium antistitum 
magisterio edocti , in perpetuam cum ipsis fidei 
veritatem convenire debeant, ad augendum splen- 
dorem religionis , et humani generis emolumen- 
tum. Quae cum ita se habeant , satis iam expo- 
suisse videmur quemadmodum nos, qui pontificias 
definitiones infallibiles esse per se affirmamus, a- 
gnoscimus simul suam esse causam et vim auctori- 
tati Episcoporum in definitiones ipsas consentien- 
tium. Frustra itaque adversarii nostri calumnian- 
tur depressum nobis Episcoporum magisterium. 
Imo illa potius adversariorum opinio cura com- 
parata sit ad observantiam Christiani populi erga 
supremum Pastorem imminuendam, sternit eo ipso 
faciliorem contumaciae viam, ut tandem non pauci 
paullalim inducantur ad ipsum Pastorum omnium 
magisterium contemnendum, quod sane et tristis- 
sima recenliorum temporum experientia confir- 
matum videmus. Stultissimus, caeterum, ille es- 
set, qui hanc Episcoporum cum Romano Ponti- 
fice concordiam casui cuidam deputaret , aut as- 

sentationi, aut timori. Haec enim cadere prorsus 
non possunt in Episcopos universi orbis, qui et 
nurnero plurimi sunt, et indole, climate, idiomale 
diversi, iidem dispersi per nationes subieclos prin- 
cipibus civilibus plurimis et non raro pugnantibus 
inter se. 


§46. 

De distinctione inter sedem et sedentem. 

Cum pontificiae infallibilitatis osores horum 
argumentorum ineluctabilem vim persentirent, 
cumque promissionibus Cbristi et traditioni Pa- 
trum , quae pontificiam infallibililatem apertissi- 
me testantur , repugnare non auderent aperte , 
distinctionem finxerunt ingeniose Sedem inter 
et sedentem , seu inter cathedram Petri et ipsum 
R. Pontificem , et illam quidem erroris expertem 
et infallibilem , hunc vero ab errore iinmunem 
non esse affirmarunt. Ex quo sequi «fixerunt , ut 
profecto necesse sit omnes Christianos convenire 
cum fide R. Sedis, non autem convenire etiam 
cum fide singulorum PP. , quorum definitiones 
non satis lutae, nec irreformabiles habendae sunt. 

lam vero aliquod Sedem inter et Sedentem dari 
discrimen omnes Catholici fatentur, quibus notum 
perspeclumque est: 1° Romanum Pontificem morte 
surripi, Sedem Romanam iugiler manere; 2° Ro- 
manos Pontifices non semper Deo caros existere 
posse, Romanam Sedem vero semper Deo esse 
acceptam; 3' demum, personalia Romanorum 
Pontificum merita diversa ac distincta haberi, 
Romanae Sedis qualitates immolas semper eas- 

demque persistere; ex quibus solummodo causis, 
ui conslat lum ex facto, de quo sermo erat, tum ex 
causa, de qua agebatur, tum ex toto ordinis con- 
textu, S. Leo Magnus, scribens ad Anatolium E- 
piscopum Conslantinopolitanum, illud pronuncia- 
vit effatum, quo tantopere lanseniani abutuntur: 

« Aliud sunt Sedes , aliud Praesidentes, j Verum 
omnes, qui catholici haberi volunt, discrimen inter 
S. Sedem et Sedentem a lansenislis excogitatum, 
non solum non admittunt, verum etiam ut inane, 
futile, totique antiquitati incognitum reiiciunt, si- 
mulque fatentur, quidquid peculiare, prae caeleris, 
Romanae Sedi, propter vim ac praerogativam pri- 
matus concessum est, id totum Romano Pontifici 
competere, eo quod primatus Petri et successorum 
eius proprius, personalis, ac singularis est. Reapse 
notum est cuique iura omnia Sedis Romanae uni- 
versam Ecclesiam respicientia a Sedente, seu a Ro- 
mano Pontifice, tanquam suo fonte, et origine pro- 
ficisci ac dimanare, eademquc omnino, ac ipsissi- 
ma dici iura debere , quae Sedentis propria sunt. 
Argumentum hoc ex traditione conficitur. Nam 
Traditio velut unum et idem S. Sedem, ac Roma- 
num Pontificem semper agnovit, ac promiscue tan- 
quam omnino synonima Petri Cathedram aut Se- 
dem, Sedem Apostolicam, Romanam Ecclesiam, et 
Romanum Pontificem usurpavit; ila ut cum Cathe- 
dram, vel Petri Sedem eiusque privilegia laudat, 
et nominat, nil aliud quam fidem, doctrinam, et 
iura Petri, ac successorum cius -evidenter intelli- 
gat, quemadmodum per Cathedram Moysis , non- 
nisi legis Mosaicae doctrina significatur. Pauca ad- 
nolabimus monumenta. Patres Concilii Sardicen- 
sis Epistola ad Iulium Papam : « Et valde conve- 

nientissimum esse videtur, si ad Caput, id est ad 
Petri Apostoli Sedem de singulis quibusque pro- 
vinciis referant Sacerdotes. » Siricius ad Himerium 
Tarraconensem Episcopum, qui circa plura eum- 
dem sciscitatus fuerat, rescribens: < Dilectio tua, 
inquit, Aposlolicam Sedem consulendam censuit.» 
S. Innocentius I scribens ad Felicem Nucerianum: 
< Mirari non possumus, ait, dilectionem tuam se- 
qui exempla maiorum , omniaque , quae possunt 
recipere dubitationem, ad nos quasi Caput atque 
apicem Episcopatus referre, ut, consulta videlicet 
Sede Apostolica, ex ipsis rebus dubiis certum ali- 
quid... pronunciet. j S. Hieronymus ad Damasum 
supplex pro definitione quaestionis trium hyposta- 
sium scribens, inquit: < Ego nullum primum nisi 
Christum sequens, Bealitudini tuae, id est Cathe- 
drae Petri , communione consocior. » Eadem Au- 
gustinus de haeretico Coeleslio 1. 2 contra Pela- 
gianos, S. Prosper contra Collatorem n. 2 , S. 
Martinus I lit. synod. post Lateran. Cone, apud 
Labbaeum t. 2, S. Maximus Martyr , et S. Petrus 
Damianus pluries repetunt, ita ut iam pateat, 
quam sit absurdum et inane inter S. Sedem, Ro- 
manam Ecclesiam, Petri Cathedram, ac Romanum 
Pontificem distinctionem illam , quam Iansenistae 
excogitarunt, statuere. Quae propterea distinctio, 
etiamsi daretur , nihilominus, ut sapienter notat 
Gregorius XVI opere « Trionfo della S. Sede, c. 
9 : j adversarios nequaquam iuvaret, qui nec po- 
tuerunt hactenus, nec poterunt unquam Romanae 
Sedis a Pontifice distinctae iura accurate definire, 
quin imo nec certo quidem statuere , quid huius 
Sedis nomine veniat ( cum alii universalem Ec- 
clesiam , aut Synodos Oecumenicas per ipsam in- 

lelligant, alii ipsum Cardinalium Collegium, alii 
Romanas Congregationes) et hasce quidem prae- 
rogativas splendidissimis illis nominibus concele- 
brant, earum vero neque originem, neque latitu- 
dinem determinant. 

Quod vero obligatio unitatem servandi cum Sede 
Romana oriatur tantum ex vi et ratione prima- 
tus, qui in ea Sede relictus est, seu ex ipsa per- 
sona Pontificis, apertissimum est. Nam promissio- 
nes Christi S. Petro immediate, non eius Sedi di- 
rectae sunt; super ipsum Petrum, non super eius 
Sedem fundaturus Ecclesiam suam Christus ipse 
praedixit, nec oravit pro Sede, sed pro eodem Petro, 
ut fides eius non deficeret, eique officium commi- 
sit fratres suos in fide confirmandi. Igitur si, ra- 
tione primatus, privilegium Romanis Pontificibus 
tribuendum est, eo quod omnia Sedis privilegia 
sunt Romanorum Pontificum propria et persona- 
lia, profecto illud sequitur, quod nempe ii omnes, 
qui necessitatem conveniendi cum fide Sedis Ro- 
manae fateri non diffitentur, necessitatem quoque 
conveniendi cum doctrina fidei a singulis Romanis 
Pontificibus proposita, seu definita, faleri debeant, 
si velint catholicis principiis, quae nec ipsi infi- 
ciantur, concordare. 

Bossuelus , cum forte harum rationum inelu- 
ctabilem vim persensisset , in medium protulit 
infallibilitatis promissionem factam esse succes- 
sioni Pontificum, quae successio, seu series, no- 
mine Sedis Romanae inlelligitur, non vero parti- 
culariter factam singulis sedentibus, seu Pontifi- 
cibus, ut proinde Romanorum Pontificum fides im- 
mota quidem, seu indefectibilis sil in eorum serie, 
seu successione, seu in Romana Sede , non vero 

in singulis Pontificibus, quorum si unus vel alter 
erret, errorem hunc vel ipse, qui erravit Pontifex, 
vel certe aliquis successor eril emendaturus. 

Verum haec sententia suspecta in primis esse 
debet, quia nova est: nullum enim fundamentum 
habet in sacris litteris, neque in doctrina Patrum 
et Conciliorum; et eo solum consilio invecta , ut 
apertissimam traditionem Patrum , quae infallibi- 
lilalern in fide, iuxta Christi promissiones, Petro, 
eiusque successoribus constanter attribuit, aliquo 
pacto conciliaret. Ad rem Card. Gousset op. cit. p. 
182: < Ni les Peres, ni les Conciles, ni les Souve- 
rains Pontifes n’onl jamais distingue enlre Ia chairc 
de St-Pierre et les successeurs de St-Pierre. Celte 
distinclion elait inconnue des anciens, inconnue 
meme des Kveques de Krance, comme on peut s’en 
convaincre par les letlres qu’ils ont ecrites au sujel 
de Pimmaculee Conception de Ia Sainte Vierge. » 

Praeterea si vel unus in serie Pontificum ex 
cathedra docens errare posset, cur plurcs errare 
non poterunt? Igitur nullius Pontificis certa et 
irreformabilis eril definitio, sed dubia et erro- 
ris suspecta, quemadmodum si vel unica scriptu- 
rae propositio aut falsa esset, aut falsa esse pos- 
set, totius Scripturae auctoritas nutaret. Insuper 
et auctoritas primatus, seu vis ad unam fidem co- 
gendi non in conservationem, sed in destructionem 
verae fidei vergeret, dum Pontifex, qui erraverit, 
fideles ad errorem profitendum impelleret. Neque 
iuvat dicere errorem huiusmodi ab eodem Ponti- 
fice, aut ab aliquo eius successore correctum iri. 
Quisnam etenim illud mihi certe caverit , quod 
corrector non erraverit ? Nonne antequam corre- 
ctio fiat , vera fides in ipsa serie Pontificum de- 

fecisset, et auctoritas Romanae Sedis errorem do- 
cuisset? 

Sed iam reliquum esset, ut errores eos, qui 
Romanis Pontificibus tribuuntur, diligenter expen- 
deremus, ut manifeste appareat, etsi a quibusdam 
amplificari et exagitari soleant, nihil ex eis tamen 
erui posse , quo Pontificum inerrantia a nobis 
propugnata infirmetur. Verum instituti nostri ratio 
non patitur ut in singulis immoremur, nec etiam 
necessarium est. Nam Romanos Pontifices in iis, 
quae obtruduntur , vel nullo modo errasse , vel 
certe in definitionibus fidei ex cathedra loquentes 
numquam erravisse , probatum ac demonstratum 
abunde est a pluribus etiam ex adversariorum nu- 
mero scriptoribus, quos inter legere poteris Tour- 
nelius tract. de Eccl. I. 5, n. 2, p. 88. Videri e- 
1 tiam poteris Bellarrninum 1. 4 de Rom. Pontific., 
Biner de Summa Trinit. et Hierarchia eccl. p. 3, 
c. 1, art. 11, 12; Zaccaria de commentitii Tiberii 
lapsu , Bartoli in apologetico Honorii 1 ; et, ut 
alios plures sileam , Petrum Ballerinium de vi et 
rat. primatus c. 15, et Bolgeni « Sulfesame della 
vera idea della S. Sede di Pietro Tamburini. » 

Pariter instituti nostri ratio non sinit ut re- 
futemus obiectionem ex gestis quorumdam Con- 
ciliorum desumptam, e quibus agnitum non fuisse 
dicitur absolutam pontificiae definitionis inerran- 
tiam. Nam Theologi de hac re loquuntur, et ob- 
iectionem ipsam nullius momenti esse facile in- 
telliges, si postquam memoria repetieris quod di- 
ctum est superius de episcopalis consensus iudi- 
ciique utilitate, attendas quoque animum ad hi- 
storiam praecipuarum haeresum, pro quibus con- 
vellendis Oecumenica Concilia celebrata sunt. 

§47. 

De Romanorum Pontificum Constitutionibus 
peculiaribus. 

Ex quo SS. PP. ad Petri Sedem promoti sunt, 
sicut non idcirco exuerunt humanam naturam , 
ita nec humanam agendi, et opinandi rationem de- 
posuerunt. Quam multa agunt ex prudentiae re- 
gulis, quae ex varietate circumstantiarum iudi- 
cium mutandum praescribunt , quaeque illud se- 
ctari iubenl quod, ut scholae loquuntur, in plu- 
ribus accidit, licet in paucioribus possit deficere ; 
quam multa decernunt ex opinione, quae omnibus 
expensis longe probabilior ac certior iudicatur. 
Ad haec fere revocantur pleraque rescripta Pon- 
tificum, non tam circa personas et iudicia particu- 
laria, quam in responsis ad dubia eisdem propo- 
sita circa practicos casus, ut nec ullum definitio- 
nis dogmaticae iudicium praeseferant. « Respon- 
dent enim saepe Pontifices, ait Canus 1. 6 de loc. 
theol. c. 6 ad 8, ad privatas quaestiones, suam opi- 
nionem de rebus propositis explicando, non senten- 
tiam ferendo, quaTideles obligatos esse velint ad 
parendum. » Bellarminus 1. 4 de Rom. Pont. c. 
14, notavit: « Mulla esse in epistolis decretalibus, 
quae non faciunt rem aliquam esse de fide , sed 
solam opinionem Pontificum, ea de re, declarant » 
Hisce apostolicis rescriptis summa quidem obser- 
vantia debetur pro summa rescribentium dignita- 
te atque auctoritate, et si quae forte videantur 
aliquid difficultatis pali, explicanda, concilianda, 
et vindicanda sunt , si salva veritate fieri possit. 

At cum in eiusmodi responsis ad prudentiae et 
opinandi regulas pertinentibus nullum fidei do- 
gma (in quo continetur et morum naturalis , ac 
divini iuris doctrina) definitum dici queat ; obie- 
ctae, sicubi opponantur, difficultates non sunt ne- 
cessario solvendae ab iis, qui pontificiam inerran- 
tiam solis fidei, ac morum definitionibus promis- 
sam vindicandam sumpserunt. 

Quotquot item sunt sententiae , in Pontificum 
sive epistolis sive concionibus , sive aliis quibus- 
libet eorum operibus inspersae, etiamsi veritatem, 
aut aliquod dogma contineant, et verissimae 
sint, non tamen fidei definitiones dici queunt; 
sicuti similes sententiae in Patrum scriptis inventae 
opinionis vel dogmatis, ut materies fert, testimo- 
nia sunt, definitiones autem fidei non item. Pa- 
riter si quae ipsis definitionibus obiter inserantur, 
vel ut obiectioni respondeatur, vel explicandi gra- 
tia, praeter praecipuam propositionem, ea non 
pertinere ad fidei definitionem animadvertit Canus 
1. 5 de loc. th. c. 5. Attamen cuique catholico 
servanda sunt illa Hieronymi ad Damasum: «Ego 
nullum primum, nisi Christum sequens , Beatilu- 
dini Tuae, idesl , Cathedrae Petri , communione 
consocior. Quicumque extra hanc domum agnum 
comederit, profanus est; si quis in Arca Noe non 
fuerit, peribit . . . quicumque tecum non colli- 
git, spargit, hoc est qui Christi non est, Anti- 
chrisli est.» Haec antiquorum doctrina est, quam 
qui se sequi gloriantur, non deserant, nec ad ina- 
nia commenta antiquis ignota confugiant, ut ab 
obedientia S. Sedis praclice se subtrahant. 

Multa insuper exstant RR. PP. pia et erudita 
opera, quae cum nec ex Pontificia auctoritate adde- 

cidendas quaestiones ecclesiasticas, sed privato stu- 
dio, conscripta fuerint, ad sententias SS. Patrum 
referimus. Item si Pontifex iudicis personam susti- 
neat in decidendis litibus mere privatis, eius sen- 
tentia ordinarie vim legis universalis non habet , 
quia ferendo sententiam in particulari causa non 
fungitur munere supremi legislatoris Ecclesiae u- 
niversae ex potestate summa ad regendum popu- 
lum Christianum sibi concessa. Unde Imperatores 
quoque volunt, ut quae in particulari negotio sta- 
tuerint, generalia iura non sint, sed leges faciant 
iis dumtaxat negotiis atque personis, pro quibus 
fuerunt promulgata » lib. 2, c. de leg. Nihilomi- 
nus potest tolis sententia novum ius constituere, 
si Pontifex mentem suam exprimat, simulque, de- 
bitis modis, publicari ac promulgari curet , quod 
maxime fit, inserendo eiusmodi decisiones in cor- 
pus luris communis. Qua ratione legis generalis 
naturam induerunt plurimae sententiae Pontifi- 
cum in Gregoriana collectione relatae. Si tamen 
causa aliqua, eiusque decisio saltem per conse- 
quens ad mores, vel doctrinam universae Ecclesiae 
pertineat, omnino tenendum est eiusmodi senten- 
tias habere vim constitutionis universalis , et ex 
quadam assistentia S. S. procedere, etiamsi quae- 
stio facti aliqua interveniat, quae tamen conne- 
xionem habeat cum iuris quaestione ad fidem vel 
mores pertinente, ex. g. si Pontifex propositionem 
confixerit in sensu obvio et naturali, vel in sensu 
per auctorem intento, si regulas cuiusdam ordi- 
nis religiosi tamquam honestas et bonas adpro- 
bet, si cuidam coelilum publicum cultum decer- 
nat, de quibus suo loco erit sermo. 

' Insuper Pontifices ipsi declarant eam reseri- 

piorum suorum pariem, quam narrationem dici- 
mus, non adeo magna pollere mullolies auctori- 
tate, ut vel in favorem, vel in praejudicium cuius- 
quam allegari possit, c. 10 de Priv. in 6. Neque 
enim ralio vel convenientia, quae ex superabun- 
danti nonnumquam adiicilur legi alicui antiquae, 
tanti seinper momenti est, ut ad eius pondus li- 
brare legem ipsam possimus, c. 8 de Consang. et 
af. §. quater narras. Obtinent ergo constitutio- 
nes pontificiae auctoritatem suam in eo sensu, et 
intra eos limites, intra quos ex mente Pontificis 
constringuntur. Nam si ea consideremus, quae do- 
gma fidei attingunt, aliqua proponuntur ut fide 
divina credenda ; circa aliqua probabilior senten- 
tia exhibetur, ex. g. de conversione aquae in san- 
guinem Christi, c. 6 de cel. Missae ; circa aliqua 
ulraque opinio Theologis tenenda et defendenda 
permittitur, prohibita alterutrius censura , ut in 
materia de auxiliis gratiae divinae ; vel neutra 
quidem damnatur, una tamen solummodo publi- 
ce propugnari permittitur; alia, ut conclusiones 
juridicae traduntur c. 3, et 5, Exlr. loan. XXII, 
de verb. signif. 

Circa disciplinam morum Constitutiones quae- 
dam Pontificum declarant diversa luris naturalis, 
aut divini capita , uti Alexander VII, Innocen- 
tius XI, et Alexander VIII in damnatione varia- 
rum propositionum ad morum doctrinam perti- 
nentium, et haec doctrina est prorsus immutabi- 
lis; aliae ordinant disciplinam ex doctrina Christi 
ab ipsis Apostolis constituta, et cuius statuendae 
convenientia semper eadem permanet, ut dum 
laici prohibentur usurpare officia praedicandi , c. 
44 de Haeret., et haec numquam mutabitur ; a- 

liae slaiuunt pro certis temporum ac locorum 
circumstantiis, quod prae aliis facile mutatur, 
c. 1 de conci, in 6. Attendentium etiam est ad 
varias qmlificaUones , uti vocant, sub quibus ali- 
quid damnatur tamquam haereticum, haeresim 
sapiens, erroneum, suspectum de haeresi, teme- 
rarium, scandalosum, vel piarum aurium oflensi- 
vum, prout videre est in const. Auctorem fidei 
Pii VI. Ilis omnibus perpensis, intelligi facile po- 
test ad quid pontificiae constitutiones tum populum 
Christianum, tum Antistites universos obligare in- 
tendant; certe semper obligant ad summam ve- 
nerationem, et exactam obedientiam slatim ac 
nobis innotescunt, quum S. Pontifex in rebus quo- 
que ad disciplinam, vel ad alia eiusmodi spectan- 
tibus, plenissimam habeat decernendi auctorita- 
tem. 

Id equidem luculentissime demonstratur , tum 
ex tribus illis Evangeliorum locis Matlh. XVI, Lu- 
cae XXII et loan. XXI, ex quibus patet Christum in 
tribuendis Summo Pontifici (in persona Petri) cla- 
vibus regni coelorum cum potestate ligandi ac 
solvendi, et cum expresso confirmandorum fra- 
trum , et agnorum , oviumque pascendorum man- 
dato, eas adhibuisse verborum formulas, quae in- 
definitam habent vim, ac nullum prorsus limitatae 
potestatis iudicium continent ; tum ex Patrum ac 
Summorum Pontificum monumentis, a quibus re- 
censendis supersedeo, cum supervacaneum porsus 
sil in re minime dubia testes afferre non necessarios. 
Sufficiat legere formulam Ilormisdae in Cone. Oe- 
cumenico VIII approbatam. Itaque disciplinae leges 
a Romano Pontifice sancitae , sive porro consen- 
tiant praecedentibus canonibus, sive in aliqua re 

illis addant , vel derogent , cum fieri nequeat, ut 
quidquam in iis obrepat, quod a sanctitate reli- 
gionis alienum sit, obligant per se eos omnes, pro 
quibus latae sunt, ut superiori §. 21 diximus. 

In pontificiis autem sententiis , quibus particu- 
lares homines absolvuntur , vel condemnantur , 
perfecta rei iudicalae auctoritas est, ut proinde E- 
piscopi, vel Episcoporum coetus infirmare illas 
non possint. Verum cum contingere possit, ut Ro- 
manus Pontifex in personarum causis diiudican- 
dis, sive falso aliquo documento, sive alio modo, 
decipiatur , atque eum damnet , qui absolvendus 
erat, aut ( quae frequentior species est) conde- 
mnandum absolvat; hinc est, ut Episcopi, ad quos 
editae sententiae exsequutio pertinet, utique pot- 
erunt, in his adiunclis, et non raro etiam debe- 
bunt exeeutionem ipsam suspendere, ita videlicet 
ut rationes suas stalim Pontifici significent, facturi 
deinde , quae ille rescripserit. 

Quod si quis decreta pontificia , et praesertim 
eas leges, quae pro universali Ecclesiae disciplina 
conditae sunt, adeo contemnet, ut illas, quasi iuri 
divino contrarias damnare non dubitet , is certe 
ab insolentissimae contumaciae piaculo excusari 
non poterit. Nec levior esset eius audacia, qui a 
decreto cuiusvis generis a Romano Pontifice edito 
ad futurum Concilium oecumenicum appellaret , 
quod appellationis genus per duodecim et amplius 
saecula a nullo catholico homine usurpatum, ut 
observat Marehelti « Critica della Storia Eccl. dei 
Fleury t. 2, append. n. 12, > et salis etiam repro- 
batum a maioribus nostris testimonio expresso, ut 
refert Devoti lom. 3 luris Can. univ. append. c. 6, 
severe postea interdictum fuit a Marlino V et rur- 

sus interdictum sub poena anathematis a Pio II 
Const. Exsecrabilis, a Iulio II , a Sixto V, a Gre- 
gorio XIII, aliisque posterioribus Pontificibus. 
Vide Ben. XIV bullarium t. 1, Const. 14, § 2. 

Porro Episcopi Romano Pontifici adhaerentes , 
cum consentiunt , atque obsequuntur decretis ab 
illo editis, non merum ea in re exsequutorum of- 
ficium implent, sed funguntur etiam pastorali sua 
auctoritate, ut simul cum Romano Pontifice et iu- 
dicent , et iubeant. Atque hac in re, similis sem- 
per notio est, sive episcopalis consensio pontificiam 
sanctionem antecesserit, sive illam deinde subse- 
quatur. Utroque autem in casu , etsi pontificium 
decretum ex plenissima Petri auctoritate supre- 
mam per se habeat obligandi vim, acquirit ta- 
men, ex concordi illo inferiorum antistitum iudi- 
cio maiorem quemdam splendorem, quo homines 
ad sensibilia assueti quodammodo percellantur , 
atque ita ad obsequendum faciliori negotio mo- 
veantur. 


§48. 

De Rescriptis Pontificum Romanorum. 

SS. PP. Constitutionibus adiungimus eorum- 
dem Rescripta, quae sunt speciales quaedam Con- 
stitutiones, quibus ipsi Pontifices interdum motu 
proprio , plerumque tamen vel de iure ambiguo 
consulti, vel precibus permoti ad certas personas 
rescribunt. Ea quae Pontifex scriptis mandat, cum 
de iure respondet, Rescripta iustitiae ; cum pre- 
cibus indulget, Rescripta gratiae dicuntur. Igitur 

rescriptis iustitiae ius dubium explicatur , quae- 
stiones propositae dissolvuntur, vel ad alicuius 
petitionem iudex delegatur. Rescriptis gratiae be- 
neficium , privilegium , aut gratia quaecunque 
conceditur. 

Rescripta vero pro varia negotiorum gravitate, 
vel per simplicem Scripturam, vel per Bullas, aut 
brevia expediuntur. 

Bullae conscribuntur in membrana quasi nigra, 
antiquo charactere gallico, seu longobardico , et 
expediuntur a die Incarnationis per cancellariam 
sub plumbeo , seu sigillo plumbeo pendente ex 
chordis, et praeferente ex una parte imagines SS. 
Petri et Pauli, et ex altera Papae regnantis. Bre- 
via conscribuntur in membranis candidis, chara- 
ctere latino , et subscribuntur ab eo, qui talibus 
expeditionibus praeest, sub annulo piscatoris, a 
dic Nativitatis. Antiquissimus usus rescriptorum 
apostolicorum certis constat monumentis , licet 
multa maxima eorum pars temporum iniquitate 
interierit. Neque de necessitate , summaque utili- 
tate istiusmodi rescriptorum ex apostolicis fonti- 
bus dimanantium ullum potest esse dubium. Iam 
vero pro diversa maxime materia, Romae sunt di- 
versa Tribunalia et Secretariae, in quibus rescri- 
pta expediuntur. Eo referri possunt Secretaria 
Brevium, Dataria, Sacra Poenitentiaria , Congre- 
gationes Consislorialis, S. Inquisitionis , SS. Ri- 
tuum, Indicis, Indulgentiarum et Sacrarum Reli- 
quiarum, Propagandae Fidei, Concilii Tridentini 
interpretum, Episcoporum et Regularium , Disci- 
plinae regularis, Immunitatis ecclesiasticae , Fa- 
bricae S. Petri, Negotiorum ecclesiasticorum ex- 
traordinariorum, Studiorum, et Status regularium 

tum etiam Tribunalia Signaturae Iustitiae et Gra- 
tiae, de quibus late loquitur Danielli in praxi Ro- 
manae Curiae, t. 4. 


§49. 

De auctoritate et usu Rescriptorum. 

In Iure civili regula fuisse videtur , rescripta 
tantum ius facere in iis causis et personis pro 
quibus edita sunt, nisi in Codices publica aucto- 
ritate redigerentur, aut aliquid amplius contine- 
rent, quod eis vim legis generalis conciliaret; 
quod loanues Gothofredus multis probat in lib. 9 
cod. Theod. de diversis rescriptis. At in Iure ca- 
nonico plerique putant rescripta iustitiae , quibus 
peculiares quaestiones deciduntur, vim legis ge- 
neralis habere, quamvis nec auctoritate publica 
in Codicem relata sint, nec aliud contineant, ex 
quo compertum sit Pontificem voluisse generalem 
legem condere. Sane Innocentius III c. 19 de 
sent. et re iud. sic edixit: « In causis, quae Sum- 
mi Pontificis iudicio deciduntur, et ordo iuris et 
vigor aequitatis est subtiliter observandus, cum 
in similibus casibus caeteri teneantur similiter iu- 
dicare: nisi forte cum aliquid, causa necessitatis 
aut utilitatis inspecta, dispensative duxerit statuen- 
dum. » Ex quibus verbis duae conditiones requi- 
runtur, ut inferiores iudices, secundum rescripta 
vel decisionem Pontificis sententiam, ferre de- 
beant. Prima est, ut casus sit omnino similis. Ad 
rem Card. De Luca in Annot. ad Cone. Trid. di- 
scursu I, nura 12: e Cum illae decisiones, quae 
singulos vel particulares concernunt casus , ex eo- 

rum particulari qualitate, et circumstantiis ma- 
nare soleant , ideo alteri diversas circumstan- 
tias habenti non semper sunt applicabiles, cum 
diversimode ob diversam facti qualitatem saepius 
decernere congruat, quod vulgus male concipit, 
atque contrarietatem appellat. » Altera est , ut 
Pontifex prorsus rescribat, aut decidat, et non 
dispensando quidquam statuat; siquidem manife- 
stum est dispositiones huiusmodi in iis tantum 
eventibus et personis valere , pro quibus conces- 
sae fuerunt. 

Haec autem sententia , quamvis inter luris in- 
terpretes communior sit , suos tamen adversarios 
experta est ob eam causam, quod Pontifex non ea 
mente iudicium profert, ut Ius novum constituat, 
sed iam constitutum applicet; ideoque non legis- 
latoris, sed iudicis munere fungitur. Huc accedit 
etiam, quod ius inter privatos dictum , privatam 
utilitatem, non bonum publicum respiciat, et prae- 
terea publica promulgatione careat, quae duo ad 
naturam, legis maxime desiderantur. 

Verumtamen in medio relicta quaestione, illud 
apud omnes certum est epistolas , sive rescripta 
Pontificis legem dubiam interpretantia ius com- 
mune constituere, etiamsi ad privatam consulta- 
tionem data fuerint; tunc enim Pontifex legislato- 
ris personam gerit. Hinc Innocentius III c. 9 de 
voto, si, statuit: « Ex consultatione, quam ad in- 
quisitionem tuam super negotium Cruce signato- 
rum olim edidimus, viam invenisti ad alias quae- 
stiones, et utrum , quod in ea dicitur ius consti- 
tuat generale? Ad hoc igitur respondemus quod 
in consultatione nostra ius editur.» Et lustinianus 
in L. Si imperiali Cod. de legibus: « Definimus, 

inquit, omnem Imperatorum legum interpretatio- 
nem sive in precibus, sive in iudiciis , sive alio 
quocumque modo factam , ratam , et indubitatam 
haberi. » 

Rescripta gratiae sunt aut in forma gratiosa , 
aut in forma commissaria, aut in forma mixta. 
Rescripta in forma gratiosa ea sunt , in quibus 
Pontifex gratiam immediate ac sine ulla commis- 
sione impertitur , et duplici modo fit, seu verbis 
« S.S. benigne annuit pro petita facultate, » vel verbis 
« S. S. committit pro petito induito arbitrio et con- 
scientiae » si agatur de Episcopo, aut «arbitrio et 
prudentiae », si sermo sit de Cardinali. In priori 
casu nullus adest exsequutor, in altero exsequutor 
est merus, eiusque officium in facto consistit, ut 
ait de Rosa De exsec. litt. apost. p. 1, c. 3, n. 1: 
Clausula-arbitrio-est expressio merae convenien- 
tiae, ac reverentiae erga exsequutorem, nullam ei 
potestatem confert haud exsequendi rescriptum. 
Rescripta in forma commissaria ea sunt, in qui- 
bus Pontifex per se gratiam non concedit , sed 
committit ordinario, ut eam , si in domino expe- 
dire iudicaverit, faciat. Verba sunt: « S. S. remit- 
tit preces arbitrio ordinarii cum facultatibus ne- 
cessariis et opportunis, ut super praemissis pro- 
videre possit, » vel: « S. S. facultatem tradit ordi- 
nario petitum indultum , si expedire iudicaverit , 
oratori concedendi. » Tandem rescripta in forma 
mixta, seu gratiosa simul et commissaria, ea sunt, 
in quibus Pontifex utique gratiam facit , sed de- 
pendenter a conditionibus ab ordinario verifican- 
dis, ex. g. « S. S. annuit arbitrio Episcopi, constito 
de evidenti utilitate , et accedente consensu inte- 
resse habentium , pro petita facultate , vel vendi- 

tione etc.s Haec rescripta important, utexsequutor 
conditiones adiectas sedulo ac fideliter adimpleat, 
idque praestare potest sive vi iurisdictionis volunta- 
riae, ubi causae cognitio absque strepitu iudicii , 
nullo exstante contradictore, fieri potest, sive vi iu- 
risdictionis contentiosae, quando in rescripto adest 
clausula « servatis servandis, vocalis de iure vocan- 
dis etc.,» quae iudicialem cognitionem important, 
ut observat De Rosa 1. c. p. 1 , c. 7. Post haec , 
nemo est qui non videat, rescripta in forma com- 
missaria ac mixta a tempore exsequutionis vigo- 
rem obtinere et solum ius ad rem eventuale ac 
resolubile habere ; rescripta vero gratiosa a die 
datae vim exserere, et ius in re quodammodo ac- 
quisitum importare ; ex quo illud consequitur 
quod , si duo litteras ad idem beneficium impe- 
traverint, ex tempore datae, caeteris paribus, iu- 
dicandum sil, uter praeferri debeat. 

Rescripta iustitiae a die factae insinuationis ge- 
neratim valere incipiunt; insinuari autem tamdiu 
possunt, quamdiu durat actio , aut exceptio , ob 
quam impetrata sunt. At illius qui per annum insi- 
nuationem neglexit, et interim adversarius eius a- 
liud rescriptum consequutus est, rescriptum prius 
exspirat. Nam Innocentius III c. 23, De Rescr. sic 
respondit: < Si quis nostras litteras impetrans, 
intra annum, postquam copiam iudicum habuerit, 
ex malitia vel negligentia postposuerit uti eis, au- 
ctoritate posteriorum litterarum valeat conveniri , 
licet in ipsis nulla de prioribus mentio habeatur.» 
Rescripta iustitiae strictae interpretationis sunt , 
Gl. in cap. Nonnulli ubi dicitur « quod lites re- 
stringendae sunt, potius quam laxandae. » Rescri- 
pta gratiae , ubi nullum preiudicium afferant ex 

cap. Alia de V. S. largissime sunt interpretanda, 
exceptis iis super beneficiis ecclesiasticis obtinen- 
dis, quae utpote ambitiosa restringi debent, cap. 
Quamvis 3 de Praeben. 

§50. 

De Rescriptis vitiosis ratione personarum. 

Rescripta vim non habent , nisi vitiis expertia 
sint. Triplici autem vitio laborare rescripta pos- 
sunt, videlicet, vitio personarum, quae inabiles 
sint vel concedendis, vel obtinendis rescriptis ; vi- 
tio precum , quae veritatem supprimant, vel falsi- 
tatem contineant ; et vitio formae, quae legitime 
exarata non fuerint. 

In primis itaque de persona concedentis, et im- 
petrantis videndum est. Rescripta concedere po- 
test, qui suprema potestate pollet, iisque tantum 
in rebus , quae ipsius imperio subiiciuntur. Ex 
quo inlelligilur soli Pontifici in rebus spirituali- 
bus et ecclesiasticis , Principibus autem Supremis 
in temporalibus rescribendi auctoritatem inesse , 
eorumque rescripta seu iuslitiae, seu gratiae inu- 
tilia esse, si propriae potestatis limites egredian- 
tur. Sic natalium restitutio per rescriptum Prin- 
cipis impetrata ad efiectus civiles facit, ad officia 
et beneficia ecclesiastica nullum momentum ha- 
bet. 

Rescripta consequi quisque potest sive pro se , 
sive pro alia persona; et quidem rescripta gratiae 
pro persona etiam non mandante , imo penitus 
ignorante, utiliter impetrantur. At rescriptum ad 
lites irritum est, si pro alio petatur sine speciali 

ipsius mandato , nisi pro iis personis petatur , a 
quibus non debet de iure exigi mandatum, quales 
ex. gr. sunt parentes et tutores (c. 28 de rescript.) . 
Praeterea nullam ex rescriptis utilitatem ferre 
possunt haeretici , et maiori excommunicatione 
irretiti, etiamsi non vitandi, et occulti sint. Quam- 
obrem ad cautelam solvi ab excommunicatione ii 
solent , quibus a Summo Pontifice gratia, aut pri- 
vilegium impertitur ; quae tamen absolutio tan- 
tummodo efficit, ut illud peculiare rescriptum ef- 
fectu suo non careat. 


§51. 

De vitio precum. 

Ex vitio precum irrita rescripta sunt, si veritas 
secundum Curiae stylum , et luris regulas expo- 
nenda reticeatur, aut falsa sint, quae narrantur. 
Rescriptis enim haec semper conditio, etiamsi ex- 
pressa non sit, inesse censetur, si preces veritate 
nitantur. Ubi aliquid reticilum est, quod exponi 
oportuisset, rescriptum subreptitium dicitur; si 
quid falsi narratum est , obrcptitium appellatur. 
Interim ad rem praesentem nihil interest, utrum 
subreptio interfuerit, an obreptio , sed magni in- 
terest, an obreptio ex dolo et malitia , an ex sola 
ignorantia, et simplicitate contigerit. Itaque Pon- 
tifex (c. 20 de Rescript.) tres regulas statuit. 

Prima est : c Qui fraude vel malitia falsitatem 
exprimunt, aut supprimunt veritatem, in suae per- 
versitatis poenam nullum ex iis litteris commodum 
consequantur. » Haec autem regula tum rescripta 
gratiae, tum etiam iustitiae complectitur: utraque 

enim ex communi sententia nulla sunt, atque ir- 
rita , etiamsi suppressio veri , vel narratio falsi 
praecipua causa non extiterit, quamobrem rescri- 
ptum concessum fuit. Rescripta tamen ad lites non 
ipso iure sunt irrita , sed ope exceptionis irrita 
fieri possunt. Vide Fagnanum in cap. Caeterum 
de Rescript. num. 9 et Pirringh 1. 1 , t. 3, 
sess. 1. 

Secunda regula est: « Qui ex ignorantia , vel 
simplicitate litteras impetrant, distinguendum est, 
quae falsitas suggesta fuerit, vel quae veritas sit 
suppressa, nam si talis expressa sit falsitas, vel ve- 
ritas occultata, quae quamvis fuisset tacita vel ex- 
pressa, Pontifex nihilominus saltem in forma com- 
muni litteras dedisset, Delegatus non sequens for- 
mam in litteris ipsis appositam, secundum ordinem 
iuris in causa procedat. » Igitur utile rescriptum 
erit, ubi ex ignorantia , vel simplicitate falsum ex- 
positum , aut verum silentio praetermissum con- 
cessioni causam non dedit ; nullam namque poe- 
nam simplicitas , et ignorantia meretur. Illud ta- 
men Pontifex admonuit in exsecutione decreti , 
« non secundum formam in ipsis litteris apposi- 
tam, sed secundum iuris ordinem procedendum; » 
quo significatur huiusmodi decreta in substantia- 
libus, ut aiunt, consistere; in reliquis autem iuri 
communi accommodanda esse: ex. gr. si iudex de- 
legatus fuerit, ut de plano, et appellatione remota, 
procedat, delegatio iudici valet, sed iudici proce- 
dendum erit, iuris ordine servato. 

Tertia regula est: « Si per falsitatis expressio- 
nem , vel suppressionem veritatis litterae fuerint 
impetratae, qua tacita vel expressa, nullas prorsus 
litteras Pontifex dedisset, a Delegato non est ali- 

quatenus procedendum. » Haec regula superioris 
appendix, et explicatio est. Quaeri enim poterat, 
quidnam iudicandum, ubi subreptio, vel obreptio, 
etiamsi ignorantiae vel simplicitati tribuenda es- 
set; attamen rescripti causa extiteral? Igitur rescri- 
ptum huiusmodi prorsus irritum habendum est, 
quandoquidem , deficiente causa finali , quae ad 
rescribendum Pontificem movit , ipsius Principis 
voluntas defuit , ex qua rescriptorum vis omnino 
pendet. Si plures sint causae finales, quarum ali- 
qua falsa sil, distinguendum est. Si causae allatae 
non sufficiebant singulae, irritum est rescriptum. 
Si aliqua per se adaequata est, ac remanet, vali- 
dum erit. 


§52. 

De vitio formae. 

Tertio tandem modo rescripta irrita sunt vitio 
formae, si nimirum in eorum expeditione vel de- 
sint characteres veritatis, vel notae falsitatis inve- 
niantur. Veritatis characteres habentur, si rescri- 
ptum exaratum sit secundum eas solemnitales , 
quae ex iure, et stylo Curiae servari debent: qua- 
les sunt salutationes, sigilla, filum, charta, forma 
litterarum subscriptio , data , aliaque id genus. 
Falsitatis vero nolae sunt : 4° Si rescripta in loco 
suspecto abrasa, aut vitiata appareant ; locus au- 
tem suspectus est, quo substantialis, ut aiunt, 
rescripti pars continetur , nimirum Pontifex de- 
clarat quid, quantum, quibus medis, et conditio- 
nibus rescribat. 2° Si gravis et manifestus error 
latinitatis occurrat, « Quibus litteris nostris, ait 

Pontifex c. 14 de rescript., cum manifestum con- 
tinent in constructione peccatum , fidem te nolu- 
mus adhibere. » In quem locum sic habet Glossa: 
««Patet quod vitium latinitatis vitiat rescriptum. 
Sed propter modicum defectum, vel errorem, qui 
vel scriptori, vel nimiae occupationi tribui potest, 
rescriptum non vitiatur. » Hinc Honorius III , c. 
11 de fide instrument. respondit: « Quia rescri- 
ptum apostolicum , pro eo quod in hac dictione 
SPOLIARUNT, haec figura 0 deerat, asseritur vi- 
tiosum: mandamus quatenus, hoc non obstante, 
in negotio ipso, praevia ratione, procedas. » 3° Si 
ius tertio quaesitum adimatur ; nam regulae de 
iure quaesito non tollendo derogare Pontifex non 
censetur, quamvis rescriptum ediderit, motu pro- 
prio, et ex certa scientia, aut de plenitudine pote- 
statis, cum derogatione Constitutionibus Apostoli- 
cis, et Regulis Cancellariae, etiam cum clausula : 
Quorum tenorem etc., aliisque generalibus dero- 
gationibus. Sed prorsus opus est, ut ipsi regulae 
de iure quaesito non tollendo , expressis verbis, de- 
rogetur, quo casu derogatio prodest, si de publica 
causa agatur , in qua ius tertii iuri publico post- 
ponitur. At si de causis privatis ageretur , plures 
Doctores dubitant, utrum Pontifex, sine causa, pos- 
sit ius quaesitum auferre , et idcirco rescripta 
huiusmodi, si qua Pontifex forte dederit, eo ani- 
mo dedisse videtur, ut effectum consequerentur, 
si et quatenus praeiudicium tertii vitari posset. 4° 
Si clausulis derogatoriis non sint munita. Itaque 
si rescriptum iuri communi contrarium sit, ipsius 
i uris mentio, et derogatio postulatur, ut appareat 
Pontifici rescribenti et contrarii iuris scientiam et 
voluntatem derogandi non defuisse. Quapropter 

constitutiones generales a rescriptis in hoc diffe- 
runt, « quod Pontifex constitutionem condendo 
posteriorem, priorem, quamvis de ipsa mentionem 
non faciat, revocare noscatur (cap. Licet de Const. 
in 6); sed rescripta data contra legem non valent, 
nisi in ipsis fiat mentio de lege » ut notat Glossa 
in idem caput ad verbum noscatur. 

Sed quaestio est, an derogatio generalis « Con- 
trariis quibuscunque non obstantibus » vel « non 
obstantibus Constitutionibus Apostolicis» sufficiat, 
an specifica derogatione opus sit, ex. gr. Non ob- 
stante Constitutione Concilii Lateranensis ? Qua 
in re praemittendum est, usque ad saeculum XIII 
eum morem in Romana Ecclesia viguisse , ut in 
rescriptis , aliisque Constitutionibus , quae iuri 
communi, aut Conciliis Generalibus adversarentur, 
clausula specialis derogationis nunquam, aut raro 
adhiberetur , quod Passerinus demonstrat ad ca- 
put Licet de Const. in 6. Sed postquam Innocen- 
tius III in Concilio Generali Lateranensi statuit , 
« ne quis ultra duas diaetas extra suam Dioece- 
sim per litteras aposlolicas ad iudicium trahi pos- 
set , nisi de assensu partium fuerint impetratae, 
vel expressam de ipsa Constitutione fecerint men- 
tionem; » et Honorius III in cap. Ex parte de 
Gappellis Monach. Apostolicas litteras non ratas 
habuit ob eam causam, quod <r obviarent Latera- 
nensi Concilio , de quo nulla esset mentio in lit- 
teris antedictis, » tum primum controversia orta 
est, quam supra proposuimus. At vero textus In- 
nocentii III, et Honorii III adeo perspicui sunt, ut 
interpretes accuratiores existiment, derogationem 
expressam et specialem desiderari , ubi rescripta 
a Generalis Concilii decreto aliena sint ; caeteris 

autem Canonibus et Constitutionibus Summorum 
Pontificum necesse non esse, ut speciatim deroge- 
tur, sed generalem derogationem satis haberi, si- 
quidem dicti textus de solis Conciliis verba fa- 
ciunt: excipiendas tamen esse regulas Cancella- 
riae , quibus ex regula 71 numquam derogatum 
censetur per quaecumque verba, et decreta dero- 
gatoria, irritantia, universalia et amplissima, nisi 
ipsarum mentio, disertis verbis, habeatur. 

Verum decreta Concilii Tridentini specialem 
derogationem non postulant; cum enim Concilium 
ipsum, ut inquit Benedictus XIV de Syn. Dioeces. 
lib. XIII, cap. 24, num. 23, « perspicue declara- 
verit , sess. 25 , cap. fin., omnia et singula sub 
quibuscunque clausulis et verbis, quae de morum 
reformatione , atque ecclesiastica disciplina in eo 
statuta fuerunt, ita statuta et decreta intelligi de- 
bere, ut in his salva semper auctoritas Sedis Apo- 
stolicae et sit, et esse intelligatur ; hoc satis est, 
ut removeatur necessitas expressae derogationis , 
proindeque sufficiat ad hoc, ut derogatum censea- 
tur oppositae conciliari sanctioni , si Pontifex ali- 
quid ipsi contrarium indulserit , aut decreverit , 
supplicemque libellum, seu alias archetypum lit- 
terarum apostolicarum exemplar, sua ipse manu, 
signaverit, iuxta definitionem editam a s. Pio V per 
schedulam sui motus proprii, relatam a Garcia de 
beneficiis part. 4, cap. 5, num. 32 et 33. s 

§53. 

De exsecutione et cessatione rescriptorum. 

Rescripta Apostolicae Sedis nonnisi viris in ec- 
clesiastica dignitate constitutis, vel Canonicis ec- 
clesiarum cathedralium exsequenda committi so- 
lent. Antequam vero exsecutor rem commissam 
ad exitum deducat, inquirat oportet, num preces 
veritate nitantur. Quamobrem rescriptum exsequi 
non debet, si obreptionem, aut subreptionem, aut 
aliud in eo vitium compererit. 

Pluribus vero modis rescripta cessant. 

1° Rescripta iustitiae, concedentis morte, exspi- 
rant, si res adhuc integra sit, quippe quod man- 
datum morte mandantis, re integra, finitur; res au- 
tem per litis contestationem, aut saltem per cita- 
tionem integra esse desinit. Verum rescripta gra- 
tiae in forma gratiosa, etiamsi res adhuc fuerit in- 
tegra, per obitum concedentis non exspirant (c. 16 
de R. I. et c. 9 de Offic. Deleg. in 6), quia decet 
concessum a principe beneficium esse mansurum. 

2° Rescripta cessant lapsu temporis praefiniti. 
In rescriptis iustitiae terminus ad finiendam cau- 
sam, si in rescripto praefinitus non sit , iudicis 
delegati arbitrio praefiniri poterit. Si vero dies 
praefinita sit, delegatus intra eam diem munere 
suo fungi debet, ne iurisdictio sibi commissa eva- 
nescat (c. 24, De Off. ludie. Deleg). Sed quia ter- 
minus in commodum partium constituitur , ideo 
potest ipsarum consensu prorogari ( cap . 4 eodem). 

3° Rescripta gratiae ad vitam Pontificis con- 
cessa intelliguntur, si hanc clausulam praeferant 

ad Beneplacitum, Nostrum : non item rescripta, 
quibus adiecta clausula ad Beneplacitum, Sedis A- 
postolicae, quia Sedes non moritur (c. 5, de Re- 
script. in 6). Universim vero, si rescripta gratiae 
nullo temporis spatio alligata sint , perpetua ha- 
bentur, videlicet duratura ad eius vitam, qui re- 
scriptum consequutus est. At rescripta iustitiae 
haeredibus, et successoribus etiam prosunt; nam 
rescripta gratiae personam, rescripta iustitiae cau- 
sam praecipue spectant. 

4° Rescripta cessant morte eius, cui exsecutio 
rescripti mandata fuit; si tamen industria, et fi- 
des personae electa sit, idque intelligitur, ubi res 
committitur per haec verba : « Fidei et diligentiae 
tuae committimus , discretioni tuae mandamus , 
super quibus conscientiam tuam oneramus , per 
te expediri mandamus , ut personaliter exsequa- 
ris, » et similia. Si vero delegatio non personae, 
sed dignitatis intuitu facta sit, ut si dicatur « Vi- 
cario Capitulari , » vel « Ordinario Parisiensi , » 
tum potestas exsequendi rescripti transit ad suc- 
cessores, cum dignitas non intereat. 

Dc rescriptis satis dictum est, qua in re fortasse etiam plus 
versati sumus, quam opus esset. Si quis tamen aliquid amplius 
scire desiderat , videre poterit Gonzalez, 1’irrhing , Schmier , 
aliosve interpretes Decretalium ad lib. 1, tit. 4 de Retcriptis. 


§54. 

De Iure Civili. 

Postremum denique luris Canonici fontem ap- 
pellamus Ius civile Romanorum, tum quia multa 
ex romanis legibus , et praesertim ex Codicibus 

Theodosiano, et lustinianeo sumpta fuerunt, et in 
lus canonicum translata, tum quia in negotiis et 
causis ecclesiasticis , de quibus in ipso lure ca- 
nonico nihil proditum est, perscrutari luris civilis 
regulas, easque sequi debemus. Si quis enim S. 
Gregorii Magni epistolarum libros perlegat , is 
profecto cognoscet, S. Pontificem civilibus Roma- 
norum legibus saepius usum fuisse , easdemque 
civiles leges Episcopis , aliisque iudicibus eccle- 
siasticis proposuisse , quibus in exercendis iudi- 
ciis uterentur. Qua de re potissimum legenda est 
eiusdem Pontificis epistola ad Ioannem Defenso- 
rem in Hispaniam euntem conscripta , in qua il- 
lum edocens, quemadmodum in ecclesiasticis con- 
troversiis se gerere deberet, quas ei regulas dedit, 
eas omnes ex civili Romanorum lure deprompsit. 

S. Gregorii Magni exemplum alii Pontifices imi- 
tati sunt. Quapropter Lucius III , c. 1 , de novi 
oper. nunciat. in controversia inter duas Eccle- 
sias exorta ob cappellae cuiusdam aedificationem, 
cum Episcopo Patavino iudici delegato « dubium 
videretur, utrum canonico procedi posset iudicio, 
cum nihil de nunciatione novi operis esset in ca- 
nonibus definitum? » ita rescripsit: « Sicut hu- 
manae leges non dedignantur sacros canones imi- 
tari, ita et sacrorum statuta canonum Principum 
constitutionibus adiuvantur. j> Ubi Glossa ad ver- 
bum adiuvantur haec habet: « In causa ecclesia- 
stica leges possumus allegare, ut, si canones 
deficiant, possit iudicari secundum leges. » Et Ab- 
bas in idem caput num. 3 inquit: « Causa Eccle- 
siae debet decidi per lus civile in defectum cano- 
num. » Hinc sententia contra leges civiles , vel 
sacros canones ab iudice ecclesiastico lata ipso 

iure nulla est, ut habetur c. 1, de sentent. et re 
iudicata : « Sententia contra leges, canonesve pro- 
lata, licet non sit appellatione suspensa, non po- 
test tamen subsistere ipso iure. » 

§55. 

De Regulis in usa luris eirills observandis. 

Nemo tamen existimet in omnibus causis eccle- 
siasticis fas esse civilium legum auctoritate indi- 
scriminatim uti; in quibusdam enim causis omnino 
non licet. Quando igitur id fieri possit, explican- 
dum est. 

Sed in primis praemonere oportet , nonnullas 
civiles leges a sacris canonibus probatas fuisse, 
alias vero correctas , caeteras silentio praeter- 
missas. 

< Cognationem legalem, ait Benedicius XIV de 
Synod. Dioec. lib. IX, cap. 10, et quae ex ea ad 
nuptias profluunt obstacula, eo prorsus modo, quo 
a iure civili statuta fuerant, universim recepit ap- 
probavitque Nicolaus I in responsione ad consulta 
Bulgarorum c. 2 , cuius responsionis fragmenta 
referuntur in c. ita diligere 30, quaest. 3, in c. 
unie, de Cognal. legal. Quamobrem si quaestio in- 
cidat, sive in tribunali ecclesiastico , sive in Sy- 
nodo, an in hoc vel illo casu adsit impedimentum 
cognationis legalis , necessario recurrendum erit 
ad leges civiles, atque ad earumdem normam con- 
troversia decidenda. » Sic etiam in Corpus luris 
Canonici relatae sunt leges civiles de impedimento 
cognationis spiritualis , deque experimento trien- 
nali in causa impotentiae; et secundus Decreta- 

/nslil. Cati. Vol. I. P. 1. 15 

lium liber, qui ad iudicia ecclesiastica perlinet, 
magnam pariem ex iure civili descriplus esse vi- 
delur. Divisio etiam slatus hominum in liberos et 
servos, legitimos et illegitimos, puberes et impu- 
beres, minores et maiores , mullaeque aliae Ro- 
manorum leges ab Ecclesia probatae susceplaeque 
fuerunt. 

Contra vero ab Ecclesia correctae reprobalae- 
que sunt Romanorum leges, quae concubinatum, 
divortium, infidelitatem in sponsalibus, consobri- 
norum nuptias , usuras proprie dictas , praescri- 
ptiones cum mala fide, occisionem adulteri a ma- 
rito vel patre factam probaverunt. Praeterea alia 
multa , quae in iure civili minus pie, et religiose 
constituta videbantur, Ecclesia mitigavit, emenda- 
vitque. Sic viduam, quae intra annum luctus ad 
secundas nuptias transit, omni infamia carere vo- 
luit; matrimonia filiorum familias et servorum 
sine consensu parentum , vel dominorum contra- 
cta valere , seu vera ralaque esse statuit ; decla- 
ravit filiis quoque illegitimis alimenta a patribus 
deberi; iusiurandum adiectum contractibus, quos 
sola humana lex irritat, servari iussit. Confer P. 
Gallum Carlier Institui. Iurisprudentiae Canonico- 
Civilis cap. IV, § 2, et Henricum Canisium de dif- 
ferentiis luris Canonici et civilis. 

Iam vero nemo est, qui non inlelligat leges ci- 
viles , quas Ecclesia probavit et recepit, a nobis 
probandas esse recipiendasque ; improbandas vero 
atque reiiciendas , quas ipsa improbavit vel cor- 
rexit. 

Quid vero sentiendum est de iis legibus , quas 
Ecclesia nec approbavit , nec improbavit , sed si- 
lentio praeterivit? < Eiusmodi leges , ait Benedi- 

ctus XIV de Synod. Dioec. lib. IX, cap. 14, si rena 
spectent mere profanam, nec ulla ex parte sacris 
canonibus adversentur, tacite approbatae viden- 
tur in c. 1 de novi oper. nunciol.» Itaque, ut hanc 
regulam adhibere recte possimus, animadvertamus 
oportet , quae res profanae , quae contra spiri- 
tuales, et ecclesiasticae dicendae sint. Itaque ubi- 
cunque Ius Canonicum de aliqua re aut nihil, aut 
obscure statuit, eius supplendi vel interpretandi 
causa , si res mere profana sit, ad ius civile , si 
spiritualis aut ecclesiastica sit, ad scripta Sancto- 
rum Patrum confugiendum erit. Hacc spectant Ius 
civile Romanorum , quo SS. Pontifices saepe usi 
sunt ut ecclesiasticas controversias dirimerent, 
quodque judicibus, in negotiis definiendis, sequen- 
dum proposuerunt. Unde facium est, ut Ius commu- 
ne romanorum per morem et consuetudinem Ec- 
clesiae , in pluribus quodammodo approbaretur. 
Id porro nil impedit , quominus , iuxla ea , quae 
diximus, regula observata, Ius civile principum in 
foro ecclesiastico usurpemus, praecipue si ab Ec- 
clesiis particularium nationum expresse approba- 
tum, vel tacite per usum et mores receptum merito 
sit in iis, quae sacris canonibus non adversantur. 


Recentiorcs Canonistac, apertis, explicatisquc 'uris canonici 
fontibus solent eiusdem luris Adminicula subiungerc: « quae 
quidem, ut ait loscphus Schcll in institutionibus luris ecclesia- 
stici P. Mauri de Schrnkl scct. I, cap. 4, §. 73, legum eccle- 
siasticarum ralioncnr. sufficientem baud continent, ncc earum 
proprie fontes sunt; at in cognitionem principiorum inducunt, 
usum eorum expeditiorem, et notitiam luris ecclesiastici plenio- 
rem reddunt et solidiorem. » Inter hacc recenset Historiam ec- 
clesiasticam, Historiam luris, Criticam sacram, Chronolngiam, 
et Geographiam , itemque Theologiam dogmaticam , quam , u; 

optime ait * insigne esse jurisprudentiae ecclesiasticae adju- 
mentum nemo inficiabitur , qui perpenderit , eadem fere esse 
utriusque disciplinae principia, leges plures pendere ex dogma- 
tibus, ex. gr. de Liturgia, s. Ordine, Hierarchia, Matrimonio, 
etc., et rationem, ne aberret, ad revelationis normam perpetuo 
esse dirigendam. > 

Haec itaque magna et multa adjumenta comparare sibi de- 
bet, qui universum Ius Canonicum publicum et privatum eius- 
que principia bene provisa cxplorataquc habere cupit. De his 
adiumentis, sive adminiculis plura dicemus capite ultimo. 

§56. 

De collectionem Canonnm origine, methodo, 
et auctoritate. 

Ea hucusque recensuimus, ex quibus totum lu- 
ris canonici systema conflatum est, quaeque vim 
obtinent materiae, nempe S. Scripturam , Conci- 
liorum canones, opera SS. Patrum, et decreta SS. 
Pontificum, tum etiam aliquid attigimus de libris 
luris civilis , aliisque profanis , quibus usi sunt 
collectores canonum, quandoquidem ius etiam ci- 
vile inter fontes luris canonici recensetur. Super- 
est modo, ut quam istud formam primum habue- 
rit, quam progressu temporis acceperit, et quam 
hodie habeat , enumeratis variis canonum colle- 
ctionibus, pro instituti nostri ratione breviter in- 
spiciamus. Quoad formam igitur ordinemque lu- 
ris canonici tria tempora spectanda sunt: 1 m ec- 
clesiasticas Constitutiones complectitur, quae ante 
collectionum volumina, quibus constat hodiernum 
luris pontificii Corpus, edita sunt; 2“ vero conti- 
net ipsum luris canonici Corpus, seu medii tem- 
poris compilationem; 3" quaecumque his postea, 
tum Conciliorum posteriorum et Pontificum au- 
ctoritas , tum specialia nationis, provinciae. Ec- 
clesiae cuiusque statuta adiecerunt. Quamobrem 

luris canonici interprelaliones suscipientibus tria 
sunt necessaria; primum est, origo et progressus 
huiusmodi iuris; secundum, arset methodus, quam 
singuli collectores industriores graeci ac latini 
maxime adhibuerunt; tertium, auctoritas et usus 
cuiusque collectionis, et haec quidem generalia 
tradere proposui , seu potius per indicem attin- 
gere. Hinc enim facile quisque noverit, quid et 
quo tempore sit inductum; mutationes et vicissi- 
tudines luris canonici generaliter saltem cogno- 
scet, quod incipienti salis est; qui vero ultra pro- 
gredietur, artificium deleget, simul usum et au- 
ctoritatem cuiusvis collectionis investigabit , qua 
ratione apocrypha, et quae sunt dubiae fidei sla- 
tim odorabitur, ilemque si quid in omnibus Ec- 
clesiis universaliter, si quid specialiter in aliqui- 
bus observetur, distinguet. 

Ecclesiae tribus primis saeculis sine regularum, 
et definitionum certa collectionegubernalam fuisse, 
sed pleraque consuetudine, observantia, et mori- 
bus constitisse existimant nonnulli , id autem 
prudentiae SS. Patrum repugnare putant alii. 
Videtur verosimile prius in Oriente, quam in 
Occidente digestas fuisse Canonum collectiones. 
Quidquid sit autem de privatis, et singulis Eccle- 
siis , quarum pro illorum temporum ratione non 
aequalis erat stabilitas, et firmitas, certe collectio- 
nem , quae universam Ecclesiam constringeret, 
ante Concilium Nicaenum , praeter Sacras Scri- 
pturas, non exlilisse mihi persuadeo. Pace autem 
Ecclesiis per Constantinum reddita, variae colle- 
ctiones, variis temporibus, formatae sunt, primum 
in Oriente , mox etiam in Occidente, quae voca- 
bantur Codices Canonum. In eo quidquid erat re- 

latum, vim, et auctoritatem legis obtinebat in Ec- 
clesia, cuius usui Codex primum publica auctori- 
tate accommodatus, vel a privato quidem composi- 
tus, publica dein potestate susceptus erat. Quo spe- 
ctat Pauli Iosephi Riegger Dissertatio de Collectio- 
nibus luris ecclesiastici anle-Gralianei. Ut igilurve- 
ram nobis efformemus ideam de Canonibus , quos 
variae collectiones comprehendunt , inquirendum 
in primis , num collectio illa publica auctoritate 
sit lacta, vel postmodum probata, an vero pri- 
vatum solummodo sit opus cuiusdam collectoris. 
Si nulla publica auctoritas intercessit, tum Cano- 
nes illic relati aliam auctoritatem non obtinebunt, 
praeteream, quam acceperunt ex fontibus, unde 
desumpti sunt, ad quos proinde fontes recurren- 
dum erit. Si vero Codex publica auctoritate col- 
lectus, aut probatus fuerit, ulterius inquirendum, 
an Ecclesiae universalis, vel plurium particularium 
Ecclesiarum, an unius consensu confectus, vel re- 
ceptus sil. Eo enim maior erit Canonum aucto- 
ritas , quo universalior Codicis receptio , aut 
comprobatio. 

Aucta in diem Canonum supellex postulavit, ut 
Canones ipsi in unum Codicem, aut in plures col- 
ligerentur. Aucta in dies Codicum copia postula- 
vit, ut certus ordo Codicibus, rebusque in eisdem 
contentis praeberetur. Ordo Codicibus praebitus 
non idem omnibus placuit; alii servarunt ordinem 
temporis, alii ordinem rerum. Antiquissima ae- 
tate, cum adeo ingens erat Canonum multitudo, 
opportunior judicabatur ordo temporum: recen- 
tiores in conspectu amplissimorum Codicum, ne- 
glecto temporum ordine , ordinem rerum melio- 
rem esse censuerunt. Eadem ipsa , et Canonum, 

et Codicum amplitudo et copia occasionem nonnul- 
lis dedit parcendi in ferendo labore immani, qualem 
postulavisset undecumque integra collectio mo- 
numentorum in huius locum, subrogatis Codici- 
bus compendiariis, sive breviariis, in quibus 
haud paucis contraherenlurprolixae Canonum sen- 
tentiae, aut sola fragmenta Canonum , detractis 
caeteris, describerentur. Hinc triplex collectionum 
genus : aliae omnino integrae , in quibus nihil 
omnino omitteretur; aliae recisae, in quibus verba 
ipsa Canonum ex fide fuerunt descripta , nonnul- 
lis tamen detractis, atque sepositis; aliae com- 
pendiariae, in quibus collectores, mutatis verbo- 
rum formulis, sententias Canonum paucis contra- 
xerunt. Deinde speciatis collectorum characteribus 
in duas iterum species distribuuntur Codices Ca- 
nonum, quorum alii iuris publici sunt , alii iuris 
privati. Iuris publici eos appello , qui auctoritate 
Episcoporum fiebant, ut in Archivio cuiusque Ec- 
clesiae collocarentur, et ad normam gerendorum 
custodirentur. Privati iuris eos dico, quos quisque 
privatus, aut suis studiis indulgens, aut gratia a- 
liorum disciplinae ecclesiasticae studiorum, ador- 
nabat, et Ecclesiis, aut Episcopis praesertim, ubi 
deficerent Codices luris publici, dono dabat, bono 
publico dicatos. Solebant Episcopi, in Codicem in 
Archivio custodiendum, referre Canones Concilio- 
rum generalium, Canones dioecesanos, item suae 
provinciae, vel nationis , quos secum adferebant, 
cum ad suas Ecclesias a Conciliis reverterentur. 
In his Codicibus , ut plurimum servatus est ordo 
temporum. Utebantur Episcopi manu Notariorum 
Ecclesiae suae , quibus praesidebat Primicerius. 
Non semel, his Codicibus, adiungebantur Canones 

quidam particulares aliarum dioeceseos , provin- 
ciarum, et nationum, sive ut apparere posset, qui- 
bus regulis alii uterentur, sive ut eosdem Cano- 
nes ad suam quoque Dioecesim tamquam utiles 
traducerent. Qui privatim privatos Codices exor- 
nabant , arbitrio suo indulgebant sive in ordine , 
quo singula digerebant, sive in delectu Canonum. 

Collectionum utilitas maxima semper fuit, immo 
et necessitas agnita, propterea quod canones, qui 
in mullis voluminibus fusi atque dispersi habeban- 
tur, collectione apta, sub uno aspectu, posita sunt, 
ipsaque collectionis species legentis animum regit 
et continuo, quasi filo, a primis eorum initiis ad fi- 
nem usque perducit. Sed vilia, pravaeque affectio- 
nes, quae quamdiu erunt homines, res quasque vel 
maxime utiles ac necessarias inficient, et illas iden- 
tidem labefactarunt. Erant Canones in unum colli- 
gendi; collectorum Canonum plura erant cudenda 
exemplaria, Canonum Codices, et plura Codicum 
exemplaria erant custodienda. Triplicis ergo gene- 
ris personarum vitia quandoque notari debuerunt, 
videlicet collectorum, amanuensium, et custodum; 
quae vitia satis persequitur laudatus Berardi Instit. 
lur. Eccl. § 1, tit. 6, § 4 et seqq. Canonum studiosi 
quotquot praemunire se adversus haec Codicum 
vitia velint , hisce remediis uti possunt. Varia 
prae oculis habeant Canonum iam pridem edito- 
rum exemplaria , ex quibus collatio fiat Codicum 
cum Codicibus compendiariis ; quas repererint 
Canonum sententias, sive breviaria, item fragmen- 
ta, et excerpta, exigant ad Codices integros, et quos 
noverint optimos; in fidem, ac religionem collecto- 
rum, eorumque peritiam inquirant, Canonum, et 
Codicum fala, ex Historia Ecclesiastica, investi- 

gent; denique ex his, omnibus utantur regulis 
artis criticae prudenlioribus. Hodie, complurium 
sollicitudine, m3gna sunt in banc rem parata prae* 
sidia , et monumenta undique quaesita , islaque 
iuxta temporum ordinem, quoad fieri potuit, ex- 
posita, discussa antiquorum collectorum fides, et 
quorumdam artes delectae, Historia Ecclesiastica 
exculta , cerlaeque regulae iam concinnatae ad 
artem criticam, duce prudentia, dirigendam. 

Duplex est artis criticae pars; prima spectat ae- 
quabilem germanorum Canonum interpretationem, 
eo dirigens studiosos, quo Canonibus sententiam af- 
fingant causis et adiunctis omnibus apprime con- 
venientem; qua in re nemo eo officio fungi belle 
potest , nisi temporum nolas assignaverit , atque 
historiam haereseum, schismatum, ac morum ap- 
prime calluerit. Posterior pars spectat iudicium, 
quo de fide , integritate, ac veritate monumento- 
rum sententia feratur. Huc autem spectant certae 
regulae, quas tradidit Berardus Inst. luris Eccles. 
§ 1 , tit. 8. Prudentia, maturitas, scientia, sobrietas, 
consilium hanc rem comitari debent, atque ubi o- 
pus, aestum ingenii, et forte nimis subtilem mentis 
aciem cohibere; secus verendum est, ne in locum 
scientiae, Pyrrhonismus quidam substituatur. 

Rem repeto numquam satis inculcatam, scilicet 
evitanda duo extrema, primum, ne promiscue, cae- 
cutientium more, rapiamur omni vento doctrinae, 
neve offendamus in omnes res, in quas incurri- 
mus: alterum, ne praetextu avertendi erroris, sin- 
gula a nobis facile ablegemus. 

Egregiam nobis operam navavit Andreas Pal- 
landus sua, quam edidit Veneliis 1778 de vetu- 
stis Canonum collectionibus, dissertationum syl- 

loge, quibus virorum doctissimorum cura, et stu- 
dio elucubratis (licet interdum nimis subtiliter, 
quoad collectiones potissimum Isidori Mercatoris, 
et Gratiani), de luris ecclesiastici origine , atque 
progressu luculentius disseritur. Occurrit enim 
primo dissertatio de antiquis Canonum collectio- 
nibus , deque variis epistolarum pontificum edi- 
tionibus, auctore Petro Couslant presbytero et mo- 
nacho Ordinis S. Benedicti e Congregatione S. Mau- 
ri. Couslantianam dissertationem excipit altera Pe- 
tri de Marea Archiepiscopi parisiensis dissertatio de 
veteribus collectionibus Canonum. Sequitur de an- 
tiquis tum editis, tum ineditis collectionibus et 
collectoribus Canonum ad Gratianum usque, tra- 
ctatus in quatuor partes distributus, auctoribus 
laudatis fratribus Ballerini, appendici ad S. Leo- 
nis Magni opp. praefixus anno 1757. Hunc excipit 
Coroli Sebastiani Berardi antecessoris taurinensis 
dissertatio de variis sacrorum Canonum collectio- 
nibus ante Gratianum. Hactenus expositis, disser- 
tationes tres Paschalis Quesnelli auctor hic suffecit, 
in quarum prima de CodiceCanonum Romanae Ec- 
clesiae; secunda de variis fidei libellis in antiquo 
Romanae Ecclesiae Codice contentis ; tertia de 
primo usu Codicis Canonum Dionysii exigui in 
Gallicanis regionibus cum Ballerinianis adnotalio- 
nibus , et observationibus in easdem Quesnellia- 
nas dissertationes, tum refert Caroli Blasii du- 
riusculum tamen commmentarium de collectione 
Canonum Isidori Mercatoris, cui adnectitur diatri- 
ba de Capitulis ad Angelramnum Hadriano I Pa- 
pae tributis, auctoris eiusdem. Duo insuper opu- 
scula clarissimi Francisci Florentis adiicienda cu- 
ravit , scilicet eius dissertationem de methodo . 

atque auctoritate collectionis Gratiani, et reliqua- 
rum omnium collectionum Decretalium post Gra- 
tianum , et Orationem de recta luris canonici di- 
scendi ratione, ubi quae maxime in Gratiani col- 
lectione sint cavenda ostenditur. Agmen claudunt 
Antonii Augustini Archiepiscopi Tarraconensis de 
emendatione Gratiani Dialogorum libri duo, non 
tamen Balutianae Editiones Parisiis anni 168*2 virga 
censoria merito damnatae ex Decreto Sacrae Con- 
gregationis Indicis diei 29 iunii 1674. Merito igitur 
quisque scire primum omnium exquirat, quinam 
sint, quamquam praestantes, auctores illi, quorum 
scripta in posterum evolvenda , atque ediscenda 
susceperit. Nil autem aptius est ad lectorum uti- 
litatem atque oblectationem, quam rerum initia, in- 
cremenlaque nosse, quaeque pro temporum vicis- 
situdine in ecclesiasticae disciplinae sanctionibus 
exorta fuerint, aucta, immutata penitius inlelligere. 
Id praestiterunt laudati auctores. SS. Palres in- 
quit Leo Magnus episl. 53 mansuras usque in fi- 
nem mundi leges ecclesiasticorum Canonum con- 
diderunt ut quae ad perpetuam unitatem gene- 

raliter instituta sunt nulla commutatione varien- 
tur , quandoquidem ut idem alibi , scilicet Episl. 
62: scripsit, universae pacis tranquillitas non ali- 
ter poterit custodiri, nisi sua Canonibus observan- 
tia intemerata servetur. Huiusce rei testes locu- 
pletissimi veteres sunt Canonum Codices cum 
graeci , tum latini diligenti studio antiquitus di- 
gesti , quos saeculo potissimum XVII e bibliothe- 
carum forulis in lucem eduxerunt viri doctissimi, 
atque illustrarunt. Quamobrem ad ipsas collectio- 
nes singillatim enumerandas potiusquam expla- 
nandas nunc progredimur. 

§57. 

De Collectionibus Ecclesiae Graecae. 

Quandoquidem de Constitutionibus , ac Cano- 
nibus apostolicis superius sermo est institutus, iam 
proferamus oportet collectiones Canonum, quae 
diversis temporibus ac locis prodierunt. Ac primo 
quidem ante Concilium Chalcedonense propriam 
collectionem canonum orientali Ecclesiae fuisse ex 
ipsius Concilii actis certum exploratumque est. 
Namque act. 4 haec habentur: « S. Synodus dixit: 
Sacri Canones legantur, et commentariis inseran- 
tur: sumptoque libro, Actius Archidiaconus , et 
Primicerius magnae Ecclesiae legit Canonem 83: 
t Si quis Episcopus etc. > liem alium Canonem 
84 : «Si quis Presbyter, aut Diaconus etc. ® Si- 
militer act. 11 gloriosissimi iudices dixerunt: 
« Canones relegantur: » Leontius Reverendissimus 
Episcopus Magnesiae e Codice relegit regulam 95: 
« Si quis Episcopus etc. i Idem ex eodem Codice 
legit regulam 96: « Si quis Episcopus etc. > Porro 
autem series illa numerorum , sub qua Canones 
distincti et laudati sunt, perspicue demonstrat, u- 
nam certam eo tempore fuisse collectionem Cano- 
num; idque mirifice confirmatur ex illis verbis 
« — sumptoque libro legit Canonem — e Codice 
relegit — e Codice legit — » quibus peculiaris 
liber designatur. Quo autem auctore et tempore 
Codex ille prodierit , incertum est. Vide Devoti 
Inst. lur. can. proleg. c. 5, § 54, et Fimiani in 
lure can. t. 1 , p. 67 edit, neapolit. an. 1777. 
Haec autem collectio Canones 166 complecteba- 

tur, hoc ordine et numero digestos , videlicet 20 
ex Synodo Nicaena, 25 ex Ancyrana, 14 ex Neo- 
caesariensi, 20 ex Gangrensi, 25 ex Antiochena, et 
29 ex Laodicena, et denique 3 ex Constantinopo- 
litana , quod didicimus ex Dionysio Exiguo, qui 
eam ipsam Patrum Chalcedonensium collectionem 
latine interpretatus est , et in suam collectionem 
transtulit: etquanquam Dionysius corumdem Ca- 
nonum numerum unitate minuat, id tamen factum 
est, quod Ancyranos Canones quartum et quintum 
in unum tantum numerum congessit. 

Huic collectioni Canones Apostolorum, sardicen- 
ses , ephesinos , chalcedonenses, et denique octo 
et sexaginla ex epistolis S. Basilii eductos adiecit 
loannes, ex ordine advocatorum, qui tunc tempo- 
ris vocabantur o%oXa<n-/xoi, unde dictus Scholasti- 
cus , suamque Canonum collectionem adornavit, 
non temporum, aut numerorum serie retenta, sed 
cunctis per materias in quinquaginta titulis di- 
stributis; agens primo de Episcopis, postea de 
Presbyteris, Diaconis, Hypodiaconis, ac reliquis 
inferioribus Clericis, postmodum de Monachis, et 
postremo de Laicis. Paulo post idem ad Episco- 
patum Constantinopolilanum evectus leges plures, 
praesertim ex lustiniani Codice depromptas, ser- 
vato eodem ordine rerum , collectioni suae adie- 
cit , unde exlitit prima origo Nomocanonum , id 
est collectionum, in quibus Canones ecclesiastici 
cum legibus imperialibus coniungunlur. Vide Za - 
charia Hist. Iur. Graeco-Romani delineatio. 

. At seculo septimo nova, ingensque Canonum 
congeries nata est, cum Trullana Synodus, praeter 
102 Canones ab se constitutos, multa alia Syno- 
dorum, Palrumque decreta comprobaverit. Quibus 

omnibus Photius.qui graeci schismalis vel auctor, 
vel pars magna fuit, adiecil Canones Concilii Ni- 
caeni Jl, itemque Canones in duobus conciliabulis, 
ipso duce, constitutos, suuroque Nomocanonem 
concinnavit, qui apud graecos semper habitus est 
in summo honore et pretio. Vide Maium Cardina- 
lem op. « Spicilegium » t. 7, p. 77, et * Collect. no- 
va Script. vet. » l. 4, p. 193, et p. 362. De mi- 
noribus graecorum collectionibus nihil expedit 
sermonem instituere. Unum illud monendum est, 
collectiones loannis Scholastici, et Pholii non esse 
omni suspicione el vitio vacuas; uterque enim 
in Sedem Cnnstantinopolitanae Ecclesiae invasit, 
uterque schismati favet, el ad captandam impe- 
ratorum gratiam non tam Ecclesiae regulis, quam 
legibus imperialibus ecclesiasticam disciplinam 
communivit. Ad haec in primis Pholius praeter 
Trullanos Canones , quorum plures Ecclesia im- 
probavit, alios congessit Canones , qui fuerunt ad 
promovendum schisma constituti. 

Vide Card. Pilra * Des canons et des collcclions canonicjucs 
de 1’Eglisc Grecquc > Paris 4835, et luris Eccl. Graecorum hi- 
storia cx monumentis, Romae 1864. 

§58. 

De Collectionibus Latinis. 

Sexto incunte saeculo Dionysius, cognomento 
exiguus, doctrina et pietate maximus, collectioni 
Canonum in usum lalinae Ecclesiae operam dedit. 
In ea enim 50 Canones Apostolorum, tum Cano- 
nes e graeco Codice, quo Patres Concilii Chalce- 
donensis usi sunt, descriptos, el elegantius laline 

redditos ; tum Canones ipsius Concilii Chalcedo- 
nensis, omisso ultimo de aequalibus privilegiis E- 
piscoporum Romani et Constantinopolilani a La- 
tinis nunquam recepto; tum etiam Sardicenses, et 
denique ex Latinis 130 Canones Africanos, partim 
ex Concilio Carthaginiensi, quod anno 419 cele- 
bratum est, partim in veteribus Africanis Synodis 
conditos, vel confirmatos congessit. Hanc novam et 
accuratiorem Canonum collectionem, hortante Ste- 
phano Episcopo Salonilano , Dionysius aggressus 
est , propterea quod graecorum Canonum latina 
versio (latina inquam versio, non Latinae Eccle- 
siae Codex, seu Canonum Latinae Ecclesiae colle- 
ctio ) obscuritate et confusione laboraret. Similli- 
mum vero est, priscam graecorumCanonum latinam 
versionem eam esse, quae ab Henrico Iustello, et 
Guillelmo Voello in Bibliotheca luris canonici vul- 
gata est ; eam tamen diligentius recognitam, et e- 
mendatam Fratres Ballerini in appendice ad opera 
S. Leonis Magni ediderunt. Deinde vero Dionysius 
Romanorum Pontificum Decretales a Siricio usque 
ad Anastasium II addidit; quare Codex iste Dio- 
nysianus duabus partibus constat, quarum altera 
Conciliorum canones , altera vero Pontificum De- 
cretales complectitur. Huiusmodi collectio privata 
auctoritate confecta est , sed tamen ab Ecclesia 
Romana recepta probataque fuit, cum praesertim 
Adrianus I collectionem ipsam monumentis qui- 
busdam auctam Carolo Magno Romae versanti do- 
no dederit. « Neque enim fit verisimile , ut ob- 
servat Ioannes Baptista Bartoli Iur. can. Instit., 
cap. 47, Pontificem Summum Canonum Codicem, 
quem non ipse omnino probaret , per Gallias a- 
liasque regiones divulgari voluisse. » 

An vero Latinae Ecclesiae Codex aliquis anle 
Oionysianam collectionem exiiterit; quis eius au- 
ctor; quosnam Canones complexus fuerit; num 
adhuc supersit; res parum explorata est. Id unum 
probabile est , aliquem Codicem in Romana Ec- 
clesia exlitisse, tum quia inConcilioChalcedonensi 
ad unum Codicem Legati Pontificis , ad alium 
Graeci provocaverunt, quod manifesto argumento 
est, ulrique Ecclesiae suum Codicem ftiisse, tum 
quia Siricius Pontifex in ep. ad Imerium Episco- 
pum Tarraconensem « Statuta , inquit , Sedis A- 
postolicae, vel Canonum venerabilia definita nulli 
Sacerdotum Domini ignorare sit liberum. » Quod 
frustra Pontifex iussisscl, nisi Codex in promptu 
fuisset, ex quo Sacerdotes sacrorum Canonum no- 
titiam haurire potuissent. Nec illud obstare vi- 
detur , quod Innocentius I in ep. ad Tbeophilum 
conscripserit: < Alium enim ennonem (praeter Ni- 
caenos; Romana non admittit Ecclesia ; » et in ep. 
ad Clerum Constanlinopolitanum: c Quod ad Ca- 
nonum observationes attinet, solis illis parendum 
esse dicimus, qui Nicaeae delinili sunt, quos so- 
los sectari et agnoscere debet Ecclesia Catholica. > 
His enim verbis significare tantum voluit, Cano- 
nes omnes reiiciendos esse , qui Nicaenis adver- 
sarentur, quemadmodum ipsemel Innocentius sen- 
tentiam suam declaravit, ita subdens: < Si autem 
alii proferantur, qui a Nicaenis Canonibus dissen- 
tiant, ii ab Episcopis catholicis reiiciantur. » 

Chrislophorus lustellus Codicem edidit sub hoc 
titulo: « Codex Canonum Ecclesiae universae;» 
et illum esse iactavit, quo Concilium Cbalcedonen- 
se usum est , quique ante Concilium ipsum non 
solum in Occidentali Ecclesia, verum etiam in 0- 

Jntl. Can. Vol. I. P. I. 

rienlali auctoritatem obtinebat. Quesnellus in ap- 
pendice operum S. Leonis Magni alium Codicem 
protulit, quo Romanam Ecclesiam ante Dionysium 
Exiguum usam esse contendit. Sed utrique Codici 
nec auctoritas , nec fides ulla ab eruditis tribula 
est. De his omnibus fuse tractarunt fratres Bal- 
lerini de antiquis collectionibus Canonum part. 
I, cap. 1, n. 7, et seqq. Couslantius in praef. ad 
ep Rom.Pont., etloannes Barloli lur. can. Inslit., 
cap. 46. 

Non erit abs re commemorare, eumdem Chri- 
slophorum luslellum edidisse Codicem, cui titulus 
« Codex Canonum Ecclesiae Africanae > in quo , 
ut ait Coustantius cit. loco , < nil praestat minus, 
quam quod pollicetur. Crederes enim in eo con- 
tineri Canones prorsus omnes , quos habuere in 
usu Africani Patres. Alios vero nullos exhibet , 
nisi quos Carthaginiensis Synodus anno 419, vel 
ipsa condidit , vel a superioribus Conciliis intra 
Aurelii Episcopi Carthaginiensis tempora condita 
recitari sibi iussit. Atque hos Canones ne ad eum 
quidem repraesentat modum, quo memoratae Sy- 
nodi actis inserti erant, sed quo Dionysius Exiguus 
collectioni suae inserendos duxit. Verbo dicam, 
purum putumque est Dionysianae collectionis seg- 
mentum. » Collectioni Dionysii Exigui additamenta 
facta sunt tum in priori , tum in posteriori parte 
per studiosum quempiam hominem adhuc igno- 
tum, non vero per ipsum Pontificem Hadrianum, 
quamvis ea collectio sic aucta soleat Hadriana vo- 
cari. Passim etiam vocata est Codex Canonum ; 
quam rem docte illustrat Petrus Coustantius in 
dicta praef. num 131. 

§59. 

De Collectione Isldori Mercatoris. 

Collectio Canonum, quae Isidori Mercatoris, vel 
Peccatoris vulgo dicitur, ineunte seculo IX prodiit. 
Hinschius op. « Decretales pseudo-isidorianae, » 
Lipsiae an. 1863, pro certo tenet « neque Romae, 
neque in Italia eas esse confictas. Imo sententia, 
ait ipse, cui viri docti hodie, nullo fere excepto, 
adhaerent, in Francia Decretales originem sum- 
psisse, comprobanda est. » Haec autem collectio 
post praefationem exhibet ordinem celebrandi 
Concilii, dein 50 priores Canones Apostolorum, 
tum epistolas priorum Pontificum a S. Clemente 
usque ad Silvestrum , mox decreta Nicaeni, et a- 
liorum Conciliorum sive graecorum , sive lalino- 
rum in certas classes distributa, postremo reliquas 
Summorum Pontificum Decretales epistolas usque 
ad S. Gregorium Magnum. 

Quis fuerit Isidorus iste Peccator , sive Merca- 
tor adhuc notum non est. Clar. Denzinger op. 
« Egloge et epicrisis eorum, quae a reccntioribus 
criticis de pseudo-isidorianis decretalibus statuta 
sunt » in ea est sententia , ut putet Isidorum 
fuisse Benedictum Lcvitam clericum moguntinum, 
qui eodem saeculo falsa capitularia conscripsit. 
Illud vero certum , Isidorianam collectionem tan- 
tum auctoritatis apud omnes consequulam esse, 
quanta veris sincerisque Canonibus , et Decreta- 
libus deberetur ; neque solum in totam Occiden- 
talem Ecclesiam, sed in Orientalem quoque pene- 
travit: quandoquidem Nicephorus llisl. Eccl. lib. 

4, cap. 59 litteras Antheri et Callixti memorat, li- 
cet per errorem pro Callixto nominet Caeleslinum. 
Hinc Theologi omnes, et Canonistae, et Concilia 
ipsa Decretalibus, aliisque documentis Isidorianae 
collectionis usa sunt, ut faleri quisque debeat, per 
annos fere septingentos, aut non mullo secus, ne- 
minem unum inventum esse, qui eadem monu- 
menta supposita , et ementita suspicaretur. At 
primus omnium , qui tranquillam Isidori posses- 
sionem turbavit, Cardinalis Cusanus fuit in Con- 
cordantia Catholica lib. III, cap. 2. Vixit autem 
Cusanus medio fere saeculo XV; quamobrem Cen- 
turiatores Magdeburgenses, qui sexto decimo sae- 
culo scripserunt, neuliquam gloriari possunt, eius 
collectionis imposturam se primos omnium de- 
texisse. Tum a permultis catholicis, aliisque viris 
eruditis diligentius in eam collectionem inquisi- 
tum est, et argumenta ad probandam suppositio- 
nem adeo firma allata sunt, ut nemo iam de fal- 
lacia Isidori ambigere iure possit. Praecipua ar- 
gumenta sunt: 1° Scriptorum veterum silentium; 
nam Isidorianae collectionis monumentorum , et 
potissimum Decretalium epistolarum, quae parlim 
ad fideles omnes , parlim ad omnes Germaniae , 
Italiae, Galliae , aliarumque Ecclesiarum Episco- 
pos inscriptae sunt, non meminerunt octo priora 
Oecumenica Concilia , non veteres Patres et Scri- 
ptores , non Dionysius Exiguus diligentissimus 
collector , non denique caeleri, quorum intererat 
in controversiis exortis eas litteras producere , si 
extilissent. 2° Plura Scripturarum loca in Decre- 
talibus trium priorum saeculorum leguntur ex 
versione S. Hieronymi, quae nondum edita erat. 
Similiter S. Isidoro Hispalensi Episcopo tribuitur 

collectio ex Toletanis Conciliis octo , a quinto ad 
decimum tertium, et ex Concilio Bracarensi ador- 
nata, quae post ipsius mortem celebrata fuerunt. 
3° Conficta nomina Archiflaminum, priorum Fla- 
minum ; voces Primatuum, Archiepiscoporum, A- 
pocrysariorum , quae ab aetate et usu veterum 
Pontificum alienae sunt. Contra vero de persecu- 
tionibus, de consolatione martyrum, de rebus, et 
statu eorum temporum omnino siletur. 4° Falsae 
consulares nolae eisdem epistolis afiixae , quae 
Consules referunt, qui in consularibus fastis nun- 
quam fuere , aut non ea certe aetate, quae cum 
aetate earumdem epistolarum concordet. 5° Deni- 
que sermo rudis, et barbarus a priorum saecu- 
lorum nitore prorsus alienus, et idem semper sty- 
lus, idem orationis numerus, et eadem verborum 
dispositio in tot epistolis, quae ab auctoribus di- 
versae plane indolis , aetatis ac morum conscri- 
ptae fuisse dicuntur. 

Vide Waller op. c Lehrbuch des Kirchenrechts 
aller chrisllichen Confessionen. Bonn. 1856.» 

Non omnia tamen suae collectionis monumenta 
Isidorus confixit ingenio suo, sed qualuor monu- 
mentorum generibus usus est: 1° genuinis atque 
sinceris , quales sunt Decretales epistolae ex Dio- 
nysiano Codice desumptae; 2° suppositiliis , quae 
ipse fabricatus est, ut sunt epistolae fere omnes 
Summorum Pontificum a S. Clemente usque ad 
Siricium , multae etiam a Siricio usque ad S. 
Gregorium Magnum , tum gesta Romanae Sy- 
nodi sub lulio 1, acta quoque Romanorum Syno- 
dorum quintae et sextae sub Symmacho ; 3° apo- 
cryphis, quae ab aliis ante lsidorum procusa ipse 
tamen in suam collectionem retulit, uti epitomen 

Concilii Roni. II sub S. Silvestro , quod Silvestri 
Constitutum appellant: 4° interpolatis, quae vide- 
licet suis additamentis corrupit. Nam si quae mo- 
numenta in genuinis suis fontibus breviora sunt, 
apud Mercatorem vero auctiora; ideo quidquid 
additamenti accessit, id eiusdem Mercatoris opera 
suppositum affirmare licebit. Ita adieclilia sunt 
duo postrema capita epistolae Vigilii Papae ad 
Profuturum, quae ob mendosam lectionem ad Eu- 
terium inscribitur; siquidem ea duo capita a sin- 
ceris Hispanicae collectionis Codicibus absunt, et 
apud Mercatorem reperiuntur. Legendi Fratres 
Ballerini de antiquis collectionibus Canonum part. 
3, cap. 6 , § 3 , ubi omnia Isidoriani Codicis do- 
cumenta tum sincera , tum spuria , tum interpo- 
lata eruditissime diligenterque discreverunt. Ia- 
cobus autem Merlinus Parisiis an. 1523. Isido- 
rianam collectionem, cui tamen mulla additamenta 
facta fuerant, typis evulgavit, quae editio sequen- 
tibus collectionibus Conciliorum inserta est. 


Vide MarcboUi « Saggio slorico sopra Ia Storia di Flcury » 
Roma 1781 , Atig. Tlicincr dc 1'scudo-tsidori. can. colloct. 
Wral. 1827, Kutisl, de fontibus cl Consi. Pscudo-tsid. Gnff. 
1834, et Wasserscblebcn Dccrcl. Pscudo-tsid. Wrat. 1842. 


§60. 

De rebns notandis in Collectione Isidori. 

De hac collectione generatim animadvertimus : 
1* nihil prorsus in ea contra fidem bonosque 
mores contineri ; secus enim ab universa Ecclesia 
septem fere saeculis recepta, usuque probata non 
fuisset; 2° insciis Romanis Pontificibus, falsas De- 

crelales, et alia monumenta fuisse confecta. Nam 
Leo IV , qui anno 847 ad Petri Cathedram eve- 
ctus est, ad Britanniae Episcopos rescribens, non 
alias Decretales et Canones agnovit praeter eos , 
qui apud Dionysium Exiguum exstabant (can. 1 
dist. 20), Nicolaus I non novit hanc collectionem, 
ut observat Thiel Commenl. de Nicolao 1 Bruns- 
burg 1859, quod manifestum indicium est, adul- 
terina lsidori monumenta Romae cognita non 
fuisse, aut saltem non recepta usque ad saeculum 
IX, postquam nempe omne dubium longo tempo- 
ris tractu, obmutuit, ut idem Denzinger cit. op. a- 
nimadverlil; 3° privilegia Summi Pontificis illa col- 
lectione, veluti fundamento, non inniti, quod sum- 
ma iniuria recenliores haeretici dixerunt. Etenim 
Pontificis iura non tali auxilio indigebant, cum a 
Deo ipso colluta sint. Praecipuus autem Mercato- 
ris scopus duplex fuit, alter Episcoporum inde- 
mnitati consulendi , alter stabiliendi Primates , 
quos Patriarchis exaequat ; quae duo fuse et e- 
rudite demonstrat Carolus Blaschus in suo Com- 
mentario de collectione Canonum lsidori Mercato- 
ris; 4° Vanas et iniuslas esse eorum querelas, 
qui per collectionem lsidori sublatam putant an- 
tiquam Ecclesiae disciplinam, et insuetam plane- 
que novam introductam. Nam pleraque lsidori 
monumenta ex Canonibus Conciliorum, ex Roma- 
norum Pontificum sinceris Constitutionibus , ex 
sententiis Sanctorum Patrum excerpta sunt. Cae- 
tera vero eam plerumque disciplinam exhibent , 
quae iam obtinuerat. Praeterea, ut Ballerini Fra- 
tres citato opere animadvertunt, < stultus plane 
fuisset impostor , si sperasset suam collectionem 
acceptum iri ab hominibus, quae novam omnino 

disciplinam a sui quoque saeculi moribus et con- 
suetudinibus abhorrentem contineret. Quod si quae- 
cunque contra consuetudinem ingeruntur , et- 
iamsi bona et utilia sint, ipsa novitate perturbare 
solent; mullo magis de iis timendum erat, qui- 
bus disciplinam per se optimam , et sanctioribus 
fultam legibus , longoque usu ab hominibus re- 
ceptam quispiam evertere et immutare contende- 
ret. Nulli autem tumultus, clamores nulli auditi 
sunt ob inductas Decretales apocryphas , nisi in 
ea parte , quae ad Episcoporum causas et iudicia 
pertinet : de quibus aliqua apud Hincmarum le- 
guntur , et in epistolis Nicolai i. At in his ipsis 
causis atque iudiciis, quod in pseudo-epislolis ac 
Synoflis Isidorianis traditur, non erat omnino no- 
vum ; « 5° denique disciplinam, quae ab Isidoriana 
collectione praeferebatur , auctoritatem ecclesia- 
sticae legis obtinuisse, non in vim eiusdem colle- 
ctionis , quae privata auctoritate confecta est, et 
plerisque monumentis partim confictis, parlim in- 
terpolatis constat, sed in vim tum praecedentium, 
tum subscquenlium Constitutionum ecclesiastica- 
rum , quibus eadem disciplina inducta et confir- 
mata est , tum etiam in vini consuetudinis, quae 
in rebus disciplinaribus multum valet. Totam hanc 
rem concludam verbis Petri Ballcrini in Vindiciis 
auctoritatis Pontificiae contra opus lustini Febro- 
nii, cap. 5; « Neque causelur ignorantia falsarum 
Decretalium, quae omnes diutius occupabat; nam 
praeterquamquod fere omnia , quae Pseudo-lsi- 
doro tribuuntur, anteriorem, ut indicavimus, ha- 
bent originem, nonne in materia disciplinae ius 
novum, etiamsi quibusdam in capitibus errore a- 
liquo inductum ac propagatum, cutn legitima po- 

testate proprio iure receptum et approbatum est, 
non ex ignorantia , sed ex auctoritate approban- 
tium, nec non ex ipsa consuetudine legitima prae- 
scribente vim legis acquireret , dum nihil contra 
divinum, aut naturale ius receptum aut approba- 
tum sit? > 

Doctissimi Fratres Ballrrini, editioni Opernm S. Leonis Ma- 
gni integro volumine adieeto , recensendis illustrandisquc ve- 
teribus ad Gratianum usque collectionibus dederunt operam , 
eamque provinciam magno studio cl eruditione obierunt. Ea 
igitur, quae ad vrteres canonum collectiones, carumquc Colle- 
ctores perlinent, ibidem bene digesta cxplicataquc continentur. 
Vide etiam Theiner op. « Disquisitiones iu Canonum collectio- 
nes. > Romae 1836. 


§61. 

De Gratiani Decreto. 

Sunt et aliae collectiones Canonum , veluli 
» Collectio S. Marlini Episcopi Bracarensis , Bre- 
viarium et collectio Cresconii , collectio Regi- 
nonis , volumen decretorum Burchardi Worma- 
tiensis , Decretum el Panormia , seu Panomia 
Ivonis Carnolensis , » quibus omissis, ad colle- 
ctionem Gratiani properamus. Itaque Gratianus 
monachus benediclinus circa annum 1151 cele- 
berrimam collectionem omnium ditissimam evul- 
gavit, in qua, certis propositis quaestionibus, Ca- 
nones aliaque monumenta, quae inter se dissidere 
videbantur, in concordiam studuit revocare. Hinc 
eius collectio < Concordia discordantium Canonum 
vocata > est, quamvis vulgo « Decretum Gratiani » 
dici soleat. Totum opus in Ires paries dividitur , 
quarum prima distinctionibus constat centum et 

una , et quaelibet distinctio plures Canones, seu 
capita complectitur , quamobrem Canones huius 
partis allegantur iribus modis , vel expresso nu- 
mero Canonis, ex. gr. Can. 5, dist. 61 , hoc est 
Canone quinto , distinctione sexagesima prima , 
vel expresso primo eiusdem canonis vocabulo, ex. 
gr. Can. Miramur. dist. 61, hoc esi Canone, cuius 
initium Miramur, distinctione sexagesima prima ; 
vel denique expresso tum numero Canonis, tum 
prima eiusdem voce, ex. gr. can. Miramur 5, dist. 
61, videlicet Canone Miramur quinto, distinctione 
sexagesima prima. 

In prioribus viginti distinctionibus de origine , 
auctoritate, variisque speciebus, ac principiis lu- 
ris ecclesiastici; in reliquis distinctionibus de Cle- 
ricis, eorumque statibus et officiis agitur. 

In secunda Decreti parte (quae in causas 36, ct 
unaquaeque causa in plures quaestiones, quaestio 
autem in Canones tributa est) praecipue expo- 
nuntur, quae ad iudicia ecclesiastica perlinent. In 
hac parte allegantur vel priora Canonis, seu ca- 
pitis verba, vel eius numerus et praeterea causa, 
et quaestio, uti Can. 2, cau. 8, q. 2, hoc est ca- 
none secundo, causa octava, quaestione secunda. 
In hac secunda parte, ad causam trigesimam ter- 
tiam, quaestione tertia, exstat Tractatus de poeni- 
tentia in distinctiones septem divisus; quare huius 
distinctionis Canones citantur , aut expresso nu- 
mero, aut voce initiali Canonis, et numero distin- 
ctionis de poenitentia, ex. gr. Can. Lacrymae 2, 
dist. 1 depoenit. 

« Tertiae autem partis eadem est, quae primae 
divisio in distinctiones et Canones , in eaque de 
rebus et ritibus sacris tractatur, quam ob cau- 

sam de consecratione inscripla est. Citantur itaque 
Canones per priora ipsorum verba, vel numerum, 
addito numero distinctionis, quemadmodum Ca- 
nones primae partis; sed, ut Canones utri usque 
partis discernantur, locis ex tertia parte laudatis 
addi solet de consecratione , sicuti Can. 4, dist. 1 
dc consecrat. Haec partitio Decreti in tres praeci- 
puas partes de personis, de iudiciis, de rebus ec- 
clesiasticis apta et ordinata foret ; sed tamen ma- 
teria proposita saepius et sine causa interrumpi- 
tur; ideoque Antonius Augustinus affirmare non 
dubitavit: « Si apud Gratianum artem requiras, 
et ordinem docendi , frustra laboraveris. » Nec 
solum ordo, seu filum orationis in Gratiani opere 
desideratur, sed, quod magis est, mullis errori- 
bus scatet , quorum praecipua genera expressit 
Antonius Augustinus lib. 1 , dialog. 1 de emend. 
Gralian. « Saepe, inquit, erratum esse video in 
nominibus hominum, urbium, provinciarum, Con- 
ciliorum , et aliarum rerum. Saepe falsae sunt in- 
scriptiones, et quae Conciliorum sunt, Pontificum 
Maximorum esse dicuntur, et quae sunt unius E- 
piscopi interioris, Romano Pontifici, aut Concilio 
generali vel provinciali tribuuntur. Multa Grego- 
rii, Ambrosii, Augustini, vel Hieronymi verba esse 
dicuntur , quae aut nusquam exstant , aut aliena 
sunt. Illa quoque ipsa , quae inscriptiones veras 
habent, non recte referuntur. » 

§62. 

De emendatione Gratiani. 

Itaque plures viri docti ad detegendos Gratiani 
errores , atque emendandos animum adiecerunl. 
In primis Conlius capita , sive Canones numeris 
distinxit: « Ante Contianam enim editionem cer- 
tum est, ait Antonius Augustinus cil. lib. dialog. 
18, capitum numeris nullum Gratiani volumen 
fuisse distinctum. » Multas praeterea notas addi- 
dit, quibus falsae inscriptiones a veris, et sincera 
monumenta ab apocryphis secernerentur. At Ponti- 
fices ipsi Pius IV, Pius V, et Gregorius XIII novam 
et castigatiorem Gratiani emendationem aggressi 
sunt , eamque provinciam selectis quibusdam vi- 
ris, quos Correctores Romanos vocant, demanda- 
runt. lam vero Correctores Romani , conquisitis 
undique praesidiis , permulta in Canonum inscri- 
ptionibus , et in textu , et in glossis emendarunt. 
Primum itaque veras inscriptiones, seu auctorum 
citationes , ubi error evidens erat , restituerunt ; 
ubi autem de vero Canonis auctore dubitatio orta 
est, quod idem caput apud plures auctores inven- 
tum fuit, aut aliqua capitis pars comperta est cius 
auctoris qui citabatur , aliqua vero minime , aul 
verba valde mutata, subieclis nolis indicarunt, et 
in margine ea loca descripserunt , ubi eadem ca- 
pita haberentur. Circa emendationem textus haec 
ratio reservata est , ut initia capitum ob usitatas 
Doctorum citationes non mutarentur, quandoqui- 
dem ante Contium, ut supra monui, Canones, seu 
capita numeris distincta non erant, adeoque per 

verba initialia citabantur. Verumtamen a Corre- 
ctoribus , ubi initia capitum ab originali discre- 
parent, in margine , aut in notationibus germana 
lectio indicata est. Hanc quoque glossae ipsius 
rationem habuerunt, nihil ut in textu sit mutatum, 
ubi mutatio ipsa impeditura erat, quominus quid 
sibi auctor glossae voluisset, animadverti posset , 
sed eodem modo aut in margine, aut in notatione 
mendum est indicatum. Ubi vero haec non obsta- 
bant, nonnulla in ipso textu emendarunt, non- 
nulla etiam aliquando addiderunt, et aliquando 
detraxerunt, earumque mutationum in subiectis 
notis identidem rationem attulerunt; saepe tamen 
in genere monuerunt aliquid emendatum esse, et 
aliquando mutationum mentionemnullamfecerunt. 
Denique quod ad glossas pertinet , quae in iliis 
errata paulo maioris ponderis obrepserunt, ea in 
margine notarunt, et quid catholice sentiendum 
esset, ostenderunt. Haec autem Romana Correctio, 
qua par erat diligentia et studio, peracta est; sed 
tamen in opere vastae adeo molis , et humanam 
pene effugientis diligentiam , mirum non est, si 
novi errores, tractu temporis, detecti sint, quod 
Correctores ipsi non viderant; namque in praefa- 
tione Decreti professi sunt, non in totum, sed ma- 
gnam iam in pariem suum unicuique tribulum esse. 
Hinc Gregorius XIII quanquam iure caverit , ne 
quisque pro libidine sua Decretum , tanta matu- 
ritate diligentiaque emendatum, iterum emenda- 
re, ac typis subiicere praesumeret , permisit ta- 
men, ut viri eruditi in expendendis Gratiani mo- 
numentis operam suam collocarent. 

De mendis Gratiani vide Anlonium Augustinum de emenda- 
tione Graliani, cum notis Slrph. Baluxii elGerardi von Maslrichii, 

Roman 1767, ct Carolum Sebasiianum Bcrariti in prnratanlissimo 
oprre, quod inscribitur • Gratiani Canones genuini nl> apocry- 
pliis discreti, corrupti ad emendatiorum Codicum fidem exacti, 
difficiliores commoda interpretatione illustrati, Vcn. 1763. 

§ 63 . 

De auctoritate Decreti Gratiani. 

Sed quaeritur, an Gratiani collectio authentica 
haberi queat, et proinde quidquid in ea contine- 
tur, ecclesiasticae legis vim habeat? Hac in re il- 
lud in primis tenendum est, Gratiani Decretum 
non publica auctoritate, sed privato ipsius Gratiani 
arbitrio confectum esse, ideoque nullam ex Colle- 
ctore legalem auctoritatem obtinuisse. Restat igi- 
tur, ut, si quam auctoritatem habeat, eidem post- 
modum approbatione publica accesserit. Videndum 
itaque , an hoc Decretum receptum approbatum- 
que sil? Tres invenio sententias. Prima genera- 
tim affirmat, tum quod Gratiani Decretum , cum 
primum prodiit, in scholis et in foro assidue su- 
sceptum et adhibitum fuit, tum quod Eugeniuslll, 
et Gregorius XIII publicam auctoritatem eidem De- 
creto tribuerunt. Altera sententia omnino negat, 
propterea quod scholarum et fori usus praestan- 
tiam Decreti commendat, nullam tamen ei aucto- 
ritatem adiungil , eo vel magis quod adulterata , 
spuria, aliaque mendosa capita, quibus Decretum 
hoc scatet, nondum comperta erant ; idcirco cre- 
dendum non est scholas et forum , imo vero Ro- 
manos quoque Pontifices ea voluntate Decreto u- 
sos esse , ut omnibus indiscriminatim in eo con- 
gestis vim legis ecclesiasticae tribuerent, cum nihil 
magis obsit consensui, quam error. Sed neque de 

legali approbatione Decreti satis liquet. Nam de 
Eugenii ili approbatione unus, et solus Trithe- 
mius testis est , sed eius testimonium a criticis 
plane reiicilur, propterea quod scriptores caeleri, 
aut Gratiani aequales, aut aetate inferiores, Eu- 
genianae approbationis non meminerint, nec il- 
lius certum documentum ullum afferatur. Nec 
quisquam persuadere sibi poterit, eam approbatio- 
nem, si exstitisset, non divulgatam, non ulli Gra- 
tiani exemplari praefixam, sed omnino suppressam 
fuisse. Vide Savigny, Historia Iur. Rom. in medio 
aevo t. 3, p. 477. Similiter Gregorius XIII in suis 
litteris declaravit, curasse se, ut Gratiani Decre- 
tum a mendis expurgatum et correctum exhibere- 
tur, sed nullum prorsus verbum fecit, ex quo con- 
staret , illud etiam auctoritate legali donavisse. 
Emendatum igitur a Gregorio XIII fuit , non ap- 
probatum, nec authenticum declaratum. Rota Ro- 
mana cor. Pegna dec. 480 ait: « Nec Gregorius XIII 
Gratiani librum , lanquam legalem aulhenlicavit, 
cum solum emendari iusserit, et mandaverit obser- 
vari. » De hac sententia Benedictus XIV ita scribit 
de Syn. Dioec., lib. VII, cap. 15, num. 6: « Gra- 
tiani Decretum , quantumvis pluries Romanorum 
Pontificum cura emendatum fuisse non ignoretur, 
vim et pondus legis non habet; quin imo inter 
omnes receptum est, quidquid in ipso continetur, 
tantum auctoritatis habere , quantum ex se ha- 
buisset, si nunquam in Gratiani collectione inser- 
tum foret. » Eadem repetit op. de Canoniz. SS. 
1. 4 , p. 2 , c. 17, n. 10. Fallunt itaque, vel fal- 
luntur , qui in vulgus spargunt , Pontifices omni 
studio curavisse, ut Decretum Gratiani, lanquam 
Codex authenticus ab omnibus reciperetur, ut ni- 

mirum eo pacto Isidorianis Decretalibus pontifi- 
ciae auctoritati faventibus pondus, et robur adii- 
cerelur. 

Tertia denique sententia tradit, Decretum inte- 
grum authenticum esse , quatenus nempe omnes 
Canones etiam ex spurio fonte desumpti auctori- 
tate pollent, dummodo usu, et praxi in vim legis 
assumptos fuisse comperiatur. Huius sententiae 
patroni rei exemplum sumunt ex capite 3, caus. 
3, q. i : quanquam enim, ut aiunt, illud caput ex 
fonte spurio, nempe ex conficta Ioannis Pontificis 
epistola consarcinatum sit, ex praxi tamen et usu 
vim legis consequulum est. Quid tamen inde? 
Num si unum , aut alterum licet spurium Cano- 
nem usus recepit in legem , colligi iure poterit, 
alios quoque Canones indiscriminatim receptos 
fuisse? Relinquitur ergo, ut secunda sententia cae- 
teris potior habenda sit. 

Mulla sunt Decreti capita, quae sub Paleae in- 
scriptione referuntur. Aliqui putant, res levioris 
momenti, et antiquatas illis capitibus contineri: alii 
renlur aliena manu accessisse, alii alia commenti 
sunt: sed illud verosimilius est, Paleas adiectio- 
nes esse posteriori manu factas, et in margine pri- 
mum descriptas, quas deinde librariorum quidam 
omiserunt , quidam in contextu posuerunt. Nam 
Romani Correctores observant, in vetustis Gratiani 
exemplaribus paucas admodum Paleas, nec omnes 
in omnibus, nec eodem ordine reperiri. 

Vide Praefat. in edit. Corporis luris Can. Coloniae Munatia- 
nae 1783. 

§64. 

De aliis Decretalium Collectionibus a Gratiano 
ad Gregorinm IX. 

A Decreto Gratiani ad compilationem usque 
Decretalium Gregorii IX aliae Canonum collectio- 
nes prodierunt. Sunt autem quinque , inter quas 
prima recensetur collectio Bernardi Circa Papien- 
sis Praepositi, dein Episcopi Faventini, quam an- 
no 1199 evulgavit. Passim dicitur Prima Decreta- 
lium Collectio , sed eam auctor insignivit hoc ti- 
tulo : « Breviarium Extravagantium » hoc est De- 
cretorum , quae extra Gratiani opus vagabantur. 
At in ea collectione praeter Decreta , quae Gra- 
tiani diligentiam effugerant, Constitutiones etiam 
Summorum Pontificum post Gratianum editae 
usque ad Coelestinum III, et Canones Concilii La- 
teranensis III continentur. In quinque libros tri- 
buta est, et libri singuli in titulos: primus liber 
agit de Constitutionibus, de Rescriptis, de Iudici- 
bus , et eorum officiis; alter de ludiciis; tertius 
dc vita et honestate Clericorum , rebusque eccle- 
siasticis ; quartus de sponsalibus et matrimonio; 
quintus de accusationibus, deque delictis, et poe- 
nis. Itaque collectio Papiensis fuit veluti arche- 
typus , ad cuius exemplum reliquae collectiones 
adornatae sunt. 

Papiensem paulo post imitati sunt Giberlus Ab- 
bas, et Alanus Episcopus Anlissiodorensis, qui Ca- 
nones a Papiensi omissos , aliosque dein editos 
collegerunt. Sed utriusque collectio periit, atque 
ex earum ruinis novam collectionem congessit 

lnst. Ca«. Vol. I. 15 

Ioannes Calensis, seu Valensis , qui tum superio- 
rum Pontificum, tum Coeieslini 111 Constitutiones 
complexus est. Haec Secunda Collectio dicitur. 

Post Coelestinum 111, Innocentius III utriusque 
iuris, ac theologiae perilissimus , opera Bernardi 
Constantinopolitani , tertiam Decretalium colle- 
ctionem conficiendam curavit , in qua duodecim 
ipsius Pontificis Decreta prioribus Pontificatus 
annis edita continerentur, quam deinde per Pe- 
trum Beneventanum correctam idem Pontifex vul- 
gavit. Huic collectioni paulo post quarta accessit 
eiusdem Innocentii 111 auspiciis, parlim quidem 
ex posterioribus ipsius Pontificis Decretalibus, par- 
tim vero ex Canonibus Concilii Lateranensis IV 
adornata. Quinta denique collectio, Honorii III De- 
cretales complectitur, eiusdem Pontificis iussu con- 
cinnata , et promulgata. Qualuor priores colle- 
ctiones Antonius Augustinus, quintam Innocentius 
Cironius typis ediderunt, nolisque illustrarunt. 
Priores duae collectiones nullam auctoritatem pu- 
blicam consequulae sunt, posterioribus Iribus Pon- 
tifices ipsarum auctores vim legis tribuerunt. 

§ 65 . 

De Collectione tiregorii IX. 

Ex quinque Decretalium collectionibus, aliisque 
novis Constitutionibus collectionem suam Grego- 
rius IX deduxit , quam vulgari nomine Decrclnles 
Gregarii IX vocamus. Ea in re Pontifex usus est 
opera S. Raymundi de Pennafort, viri pietate et 
multiplici eruditione praeslanlissimi. Earumdem 
quinque collectionum ordinem Raymundus sequu- 

tus est, adeoque rem totam in libros quinque di- 
stribuit, singulisquc libris eosdem fere titulos 
subiecit. In collocandis vero sub quolibet titulo 
Canonibus, rationem temporis habuit, ut primo 
loco ea capita exhiberet, quae ex prioribus quin- 
que collectionibus selegit; deinde nonnulla alia, 
quae extra eas collectiones vagabantur, postremo 
loco Decretales Gregorii IX lanquam recenliores in 
suam collectionem inseruit. Duo autem, hoc loco, 
monenda sunt. Alterum est, collectionem hanc 
authenticam esse , ideoqtie omnia et singula ge- 
neralis legis auctoritate pollere, sive a Concilio 
generali, vel particulari, sive a Summo Pontifice, 
sive a S. Patre, sive ab alio quocunque scriptore, 
vel fonte hausta sint. Haec enim collectio aucto- 
ritate Gregorii IX confecta et publicata est , ut 
merito Pontifex omnia sua fecerit , quibus suam 
auctoritatem impertitus est (L. 1, II. de vet. lur. 
enud.). Alterum est, antiquis Decretalibus, quas 
Gregorius IX missas fecit, vim legum ecclesiasti- 
carum detractam esse, cum Pontifex ipse eas so- 
las Decretales in posterum vigere voluerit, quae 
in suam collectionem translatae fuerunt, caeteras 
omnes ex industria praeteriens, quae temporibus 
minus accommodatae visae sunt. Antiquae tamen 
Decretalium collectiones valde utiles, et prope ne- 
cessariaesunt ad eas Decretales intclligcndas, quae 
in Gregoriana collectione receptae sunt, propterea 
quod Raymundus ex potestate sibi facta inutilia 
et superflua resecandi, nonnulla capita adeo prae- 
cidit, et mutila nobis exhibuit, ut ea rite percipi 
nequeant, nisi in antiquis collectionibus integram 
Decretalem perlegamus. 

In allegandis capitibus Decretalium Gregorii IX, 

indicantur vel prima verba capitis , ex. gr. cap. 
Venerabilem de elect. , vel numerus capitis , uti 
cap. 1 de Clericis coniug . , vel prima verba capi- 
tis et simul numerus hoc modo, cap. tua nos 26 
de Sponsal . et Matr. A quibusdam Ganonistis addi 
solet vocabulum extra , ex. gr. cap . Cum pridem 
de Pactis extra f ut nempe significetur caput illud 
extra Gratiani Decretum reperiri. Sed haec alle- 
gandi ratio in desuetudinem fere abiit. 


§ 66 . 


De Sexto Decretalium, de Clementinis 
et Extravagantibus. 


Post editas Gregorianas Decretales, cum novae 
a Romanis Pontificibus Decretales prodiissent, et 
Concilia duo Lugdunensia sub Innocentio IV, et 
Gregorio X celebrata multos canones condidissent, 
Bonifacius VIII, anno quarto pontificatus sui, ex iis- 
dem Decretalibus et Canonibus novam collectio- 
nem ordinavit. Haec non secus atque Gregoriana 
quinque libris, et eodem titulorum ordine dige- 
sta est, et vulgo Sextus Decretalium vocatur, vel- 
uti quinque librorum Gregorianae collectionis ap- 
pendix quaedam et complementum. Ab ipso Bo- 
nifacio publicata, et legali auctoritate munita est. 
Eius capita sic allegantur: cap. Quicumque, de 
Haeret, in 6, hoc est, capite, quodincipit Qui- 
cumque , de haereticis in Sexto Decretalium. 

Paulo post alia collectio subsequuta est , quae 
Clementinarum nomine venit , propterea quod 
Summus Pontifex Clemens V ex Canonibus Conci- 
lii Viennensis , cui ipse praefuit , et ex nonnullis 

Constitutionibus ab se editis conficiendam cura- 
vit. In hac etiam collectione ordo Decretalium Gre- 
gorii IX servatus est. Sed Clemens morte prae- 
reptus collectionem suam edere non potuit. Eam 
itaque Ioannes XXII , eius successor, in publicam 
lucem protulit. Citantur eius capita hoc modo: cap. 
Etsi de Rescrip. ex Clement., hoc est, capite Etsi 
de Rescriptis ex Clementinis; vel Clement. Si fu- 
riosi de Relig. domib. , nempe Clemenlina Si fu- 
riosi de Religiosis domibus. 

Reliquae sunt duae aliae Decretalium collectio- 
nes, quarum altera « Exlravagantium IoannisXXII; » 
altera < Exlravagantium Communium » appella- 
tur. Prior viginli tantum Decretales unius Ioan- 
nTsXXlI; altera non unius, sed viginti quinque 
Pontiflcum Decretales ab Urbano IV ( si vera in- 
scriptio sit cap. 1 de Simon.) usque ad Sixtum IV 
complectitur. Prior ob exiguum Decretalium nu- 
merum unico libro, sive 14 titulis, sine librorum 
distinctione absolvitur , altera in quinque libros 
distribuitur. Utraque incertum auctorem habet , 
neque etiam compertura est, qua auctoritate utra- 
que promulgata , ac in Corpus iuris Canonici re- 
lata sil. Verumtamen huiusmodi Extravagantes, 
praeterquamquod communi usu receptae fuerint, 
ex propria origine , videlicet a Summis Pontifici- 
bus, ex quibus singulae prodierunt, vim legalem 
sortitae sunt. Extravagantes loannis XXII sic alle- 
gantur: «Extrav.CuMiNTERNONNULLOsIoannis XXII 
de verbor. signitic. : » extravagantes vero commu- 
nes ita citantur: « Exlrav. Rem non novam de dol. 
et contumac. inter commun. » 

Itaque ex quinque huiusmodi collectionibus , 
nempe « Decretalium Gregorii IX, Sexti Decreta- 

lium , Clementinarum , » el duarum « Extrava- 
gantium » Corpus luris Ecclesiaslici conflatum est; 
« nam quemadmodum Ius Civile Romanorum u- 
bique pene gentium pro iure communi habetur, 
ut nimirum, iure patrio consuetudinario deficiente, 
causae civiles, el reipublicae negotia exilio diri- 
gantur, el si quid in lege patria, aut consuetudi- 
ne dubii occurrat, ex Iure romano dilucidalionem 
accipiat; ita quoque causae ecclesiasticae , ac ex- 
terior Ecclesiae politia Iure canonico, tanquam 
Iure communi diriguntur, dirimuntur, et decidun- 
tur , et si quid difficultatis in Iure ecclesiastico 
particulari , aut consuetudinario occurrat, ex illo 
interpretationem accipere debet, i ut inquit Van 
Espen in tract. hist. canon, pari. 8, cap. 3, §. 1. 
Nam quod ad speciales locorum consuetudines et 
statuta perlinet , celebris est Constitutio Bonifa- 
cii VIII in cap. Licet de Conslit. in 6, ibi: « Quia 
Romanus Pontifex locorum specialium consuetu- 
dines et statuta, cum sint facti, et in facto consi- 
stant, potest probabiliter ignorare; ipsis, dum ta- 
men sint rationabilia, per Constitutionem a se no- 
viter editam, nisi expresse caveatur in ipsa, non 
intelligitur in aliquo derogare. » Quo ex capite 
Bohemerus perperam colligit, lus pontificium et- 
jam in foris catholicooum subsidiarium esse, adeo- 
que tum denique incipere auctoritatem et vim le- 
gis habere, cum ius patrium, vel consuetudo de- 
fuerit. Ilaec sententia , ut praeclare animadvertit 
Zallwein de Prine. Iur. Eccl. lib. II, q. 4, cap. 1, 
§ 3 « falso innititur supposito, aut subvertit sta- 
tum quaestionis. Id facile damus, quod Decreta- 
les eatenus habuerint auctoritatem et usum, qua- 
tenus non adversabantur iuribus et consuetudini- 

bus particularibus, propter communem regulam, 
quoti leges particulares derogent universalibus ; 
sed quis inde inferre auserit, ergo lus universale 
habet vim luris mere subsidiarii? Sane consequu- 
tio pessima , ex qua ulterius consequi necessum 
foret , quod nullum Ius commune et universale 
sustineat vices luris principalis , cum nulla detur 
respublica, nulla provincia, quae non regatur qui- 
busdam iuribus, ac consuetudinibus particularibus. 
Quis haec aequo animo sustineat? Manet ergo Ius 
ecclesiasticum Decretalium in sua possessione, et 
illis, qui Ius particulare contrarium praetendunt, 
incumbet probatio. » 


§67. 


De Rnbricls, Summariis, et Glossis. 


In Corpore luris Canonici praeter capita, sive 
Canones, occurrunt etiam Rubricae, Summaria, 
et Glossae. Rubricae sunt titulorum inscriptiones, 
ducto nomine a litteris rubris , quibus olim scri- 
bebantur. Bifariam dividuntur , videlicet in prae- 
ceptivas, et non praeceptivas. Praeceptivae dicun- 
tur, quae sensum perfectum exhibent, ex. gr. « ne 
Sede vacante aliquid innovetur. » Huiusmodi ru- 
bricae allegari possunt dispositive , sicut Canoni- 
slae loquuntur; hoc est vim legis habent, utpote 
quae a Legislatore profectae, vel confirmatae sunt. 
Contra vero rubricae Gratianei Decreti, quia vel a 
Gratiano , vel ab alio privato homine confectae 
fuerunt, auctoritate legis destituuntur. Rubricae 
non praeceptivae vocantur , quae perfectum sen- 
sum non babent, sive quae nihil praecipiunt, aut 

vetant, ex. gr. de Constitutionibus, de Testamen- 
tis, et id genus aliae, quae idcirco tanquam leges 
haberi non possunt , quia nihil certi praefiniunt. 
Attamen allegari possunt declarative, quatenus de- 
clarando Canoni omnino valent, si verba eiusdem 
Canonis ambigua sint. Sic Glossa in cap. Cum Mo- 
nasterium, ad haec Canonis verba « Postulationi 
eorum praebuisti assensum » infert eo in casu non 
meram postulationem, sed electionem celebratam 
fuisse, propterea quod Canon sub rubrica de ele- 
ctione, et non de postulatione recensetur. 

Summaria sunt breves illae periodi, quibus ca- 
nones sub titulis, seu rubricis inclusi summatim 
exponuntur , eorumque sententiae sub uno veluti 
aspectu ponuntur. Haec Summaria maximo in pre- 
tio habenda sunt , et Canonibus interpretandis 
valde prosunt. Attamen legis vi carent , quod a 
privatis scriptoribus adiecta sint. 

Glossarum nomine intelligimus illas Canonum 
interpretationes , seu commentaria , quibus aut 
sententiae , aut verba Canonum exponuntur. In 
Corpore ipsius luris ad marginem textus collo- 
cantur, sed privatorum opera exaratae sunt, nec 
unquam pro lege approbatae; quamobrem tan- 
quam privatae interpretum explanationes haben- 
dae sunt. 

§ 68 . 

De Iure novissimo. 

Ius novissimum vocamus regulas omnes eccle- 
siasticas , quae post recensitas adhuc collectiones 
a legitima potestate constitutae sunt. Praemonen- 

dum est , in Corpore luris canonici neque ullas 
Pontificum Constitutiones post Sixtum IV inveni- 
ri, neque etiam ullos Canones Conciliorum , sive 
provincialium a Gregorto IX ad nostram usque ae- 
tatem, sive generalium post Viennense celebrato- 
rum eodem Corpore luris contineri. Igitur Ius no- 
vissimum conficitur 1° ex Canonibus Conciliorum, 
qui in Corpore luris communis non exstant; 2° ex 
Constitutionibus Summorum Pontificum post Six- 
tum IV editis; 3° ex Regulis Cancellariae. His non- 
nulli Canonistae addunt Concordata , seu pacta in- 
ter Apostolicam Sedem , et varias nationes con- 
venta. 

Iam vero « Canones Conciliorum et Decretalium 
Pontificum, » quae post Sixtum IV prodierunt, in 
novam collectionem cogere primus omnium Gre- 
gorius XIII meditatus est; sed, nondum opere ab- 
soluto, supremum diem obivit. Tum Sixtus V in 
idem opus incubuit, sed, eo quoque mortuo, opus 
sub Clemente VIII confectum, et typis editum 
est sub titulo « Liber septimus Decretalium Cle- 
mentis VIII » , quasi post Sextum Decretalium 
Bonifacii VIII subiiciendus. Verumtamen obortis 
difficultatibus, quas late commemorat Fagnanus 
in cap. Cum venissent de iudic., « suppressa fuit, 
ut ipsius Fagnani verbis utamur, huius voluminis 
publicatio miris elucubrata laboribus et vigiliis, et 
Praesulum, Gymnasiorum, totiusque Ecclesiae vo- 
cibus efflagitata. » 

Eodem ferme tempore Petrus Matthaeus Iuris- 
consultus Lugdunensis ex Decretalibus a Sixto IV 
ad Sixtum V editis novam collectionem privato 
studio composuit, quam anno 1590 evulgavit. Hoc 
opus in aliquibus Corporis luris editionibus post 

Exlrnvaganles communes ndiectum est sub titulo 
« Liber septimus Decretalium Constitutionum A- 
postolicarum ndieetus a<l plenam et perfectam lu- 
ris Apostolici cognitionem.'» Sed huiusmodi Co- 
dex publica auctoritate caret. In eo quoque vilia 
non desunt, et mulla utilia desiderantur. 

Sub eodem Sixto V Laertius Cherubinus ad col- 
ligendas Pontificum Constitutiones sua studia con- 
tulit, et quotquot invenire potuit extra Corpus lu- 
ris vagantes a S. Leone Magno ad ipsum Sixtum V, 
servato temporis ordine, in unum volumen rede- 
git, quod Ballarium appellavit. Opus deinde suum 
novis adhibitis curis mullum auxit , sed non per- 
fecit. Hinc eius filius Angelus Maria Cherubinus 
plures alias Constitutiones adiecit usque ad In- 
nocentium X , et Bullarium magnum quatuor 
voluminibus compactum typis romanis edidit an- 
no 1638. Huic deinde quintum volumen ac- 
cessit, quo Angelus a Lanlusca et Paulus a Ro- 
ma Constitutiones Urbani VIII, et posteriorum 
Pontificum usque ad Clementem X complexi sunt. 
Adest collectio edita Luxemburgi sumptibus An- 
dreae Chevalier, octo constans voluminibus, cuius 
titulus « Magnum Bullarium Romanum a B. Leo- 
ne usque ad S. D. N. Benedictum XIII , » opus 
iterum editum anno 1742. Huic editioni, supple- 
menti loco accesserunt quinque volumina, in qui- 
bus plures Summorum Pontificum Constitutiones 
continentur, et titulus est: t Magnum Bullarium 
Romanum, seu eiusdem continuatio, quae supple- 
menti loco est, tam huicce, tam aliis, quae prae- 
cesserunt, Romanae et Lugdunensi. » Sed omnium 
amplissimum et praeslantissimum est Bullarium 
Magnum Hieronymi Mainardi sumptibus editum 

Romae , et in qualuordecim tomos distributum , 
cuius auctor est Cellinus. In eo Constitutiones 
Summorum Pontificum a Leone Magno ad Cle- 
mentem XII continentur. Constitutiones etiam Be- 
nedicti XIV tomis qualuor comprehensae in pu- 
blicam lucem prodierunt. Posteriorum Pontificum 
Clementis XIII , Clementis XIV , Pii VI , Pii VII , 
Leonis XII , Pii VIII et Gregorii XVI Constitutio- 
nes, litteras in forma Brevis, epistolas ad prima- 
rios viros , atque allocutiones, habita temporum 
ratione , collegit Andreas Adv. Barberi , additis 
summariis , adnolationibus , indicibus , opera et 
studio Raynaldi Segreti 1. C. Romae 1843-1855, 
Pii IX acta quinque voluminibus continentur, Ro- 
mae ex lypographia bonarum artium an. 1 854, 1 858 
et 1866. Prodit nunc nova Bullarii editio, seu « Di- 
plomatum ac privilegiorum omnium SS. PP. R. 
Sacerdotis Maurilii Marocco C. Th. Docloris nu- 
perrima recensio, Pontificum omnium vilis, nolis, 
indicibusque opportunis ornata, Henrici Dalmazzo 
cura, studioque perdiligenter edita, mendisque 
omnibus expurgata , et Pii IX Pontificis Maximi 
benedictione insignita » Augustae Taurinorum ty- 
pis Fory 1857. Reliquas Bullarum Constitutiones 
pro singulis Ordinibus regularibus vide penes Per- 
maneder op. Handbuch des Kirchenrechls anno 
1846, t. 1, § 175. 

Hae vero Bullarum collectiones privatorum ho- 
minum opera confectae sunt. Similiter in Concilio- 
rum actis et canonibus colligendis operam tum 
laboriosam , tum utilem plures viri docti contu- 
lerunt. Atque alii quidem unius nationis, aut pro- 
vinciae Concilia , alii vero omnia ubivis gentium 
celebrata collegerunt. Omnium autem praestantis- 

sima est Conciliorum collectio, 30 vol. in-folio, cu- 
rante Nicolao Colleti Veneti is edita, cuius supple- 
mentum dedit Dominicus Mansi Lucae anno 1748. 
Adest etiam regia 37 vol., Labbaei 18 vol., et 
Iiarduini 10 vol. constans collectio. 

Regulae Cancellariae sunt leges quaedam , seu 
regulae num. 72, quibus Cancellariae Apostolicae 
negotia expediuntur. Ilae vero a caeteris differunt, 
quod morte cuiusque Pontificis vim suam amittunt, 
donec a novo Pontifice confirmentur , quod sem- 
per fit. Unde fit ut, sede vacante, Episcopi, tan- 
quam ordinarii collatores , beneficia in regulis 
cancellariae reservata , libere concedant. De his 
praecipue sermo est in tractatu de Beneficiis. Pri- 
mus harum regularum glossator fuit Alphonsus 
Soto, et post eum Gomez, Rebuffo, Molinaeus, et 
praecipue Riganti praeclarissimo opere posthumo 
< i Commentaria in Regulas, Constitutiones, Ordi- 
nat. Cancell. Apost. » Romae 1744. Huiusmodi 
regulae in omnibus regionibus vim suam exserunt, 
dummodo lege contraria, concordato, ac legitima 
consuetudine eisdem derogatum non sit. 

Ad Concordata quod attinet , Apostolica Sedes , 
causa tuendae pacis, unionisque firmandae, cum 
multis nationibus etiam acatholicis concordata de 
negotiis ecclesiasticis inivit. Inter antiquiora pa- 
cta conventa tria sunt celebriora. Primum illud 
est, vulgo dictum Wormatiense, inter Calixtum II 
et Henricum V an. 1122 in Comitiis Wormatiensibus 
initum, in Bambergensi conventu firmatum, et in 
Concilio Lateranensi ad finiendas de investituris con- 
troversias solemniter publicatum. Secundum de cau- 
sis beneficialibus et de episcoporum per canonicos 
electionibus inter Eugenium Papam et Nicolaum V 

in conventu Aschaffenburgensi an. 1448 conclusum 
fuit. Tertium tandem Leo X et Franciscus I an. 
1516 iniverunt, ut electionibus Praelatorum labe 
simoniaca infectis, aliisque cupiditatibus inquinatis 
modus in posterum poneretur. Inter recentiora tria 
pariter notatu digna sunt: Primum est illud inter 
Pium VII et Napoleonem I die 15 iunii an. 1801 
signatura et sequenti die 10 septembris ratifica- 
tum, de quo vide opus « Memoires du Card. Con- 
salvi, Paris 1864.» Alterum ab eodem Pio VII cum 
Ludovico XVIII an. 1817 initum fuit, vi cuius, ab- 
rogato pacto an. 1801 , restituebatur illud anno 
1516 confectum. Tertium est concordatum inter 
Pium IX et Iosephum Austriae Imperatorem die 
18 augusti 1854 conclusum. Describi satis nequit, 
quibus armis concordata insectati sunt Punctato- 
res Emsani, De Pradt op. des Concordats, Lanjui- 
nais de Concord. 1827 , Miinch in collect. Con- 
cord. 1830, Brandei, Carove, Mulier, et hodierni 
doctores ac politici. Alii enim ea insectati sunt 
vehementer , tanquam excogitata ad Principum 
iura impetenda , ad Episcoporum auctoritatem e- 
vertendam, et ad Romanorum Pontificum explen- 
dam cupiditatem , qua ardent , ubique terrarum 
ac gentium dominandi; quae quidem ex magno ac 
pervicacissimo in Sedem Apostolicam odio profecta 
esse, quisque sanus intelligit. Alii vero concordata 
impetunt, utpote ipsis Ecclesiae principiis e diame- 
tro opposita. Alii autem aequi iustique legibus ad- 
versa, ecclesiasticae disciplinae contraria, iurique 
gentium aperte opposita deblaterant. Alii tandem 
civilis ac politici iuris communis systema in me- 
dium proferentes, quo posito plena ac integra in 
rebus spiritualibus libertas Ecclesiae sarta tecta 

manet, eodem modo, quo plena ae integra in rebus 
temporalibus civili Gubernio tribuitur, in eo loti 
sunt, ut affirment libertatem religiosam per liberta- 
tem publicam ac generalem satius tutam esse, quam 
per concordata. Non desunt tandem quidam ca- 
tholici, qui (utrum vero, an simulato in Eccle- 
siam studio , Deus scit), improbant Concordata 
prorsus omnia , proplerea quod existimant in 
Concordatis faciendis aliquod semper vulnus hie- 
rarchiac Ecclesiasticae divinitus constitutae in- 
ferri , perinde ac si Ecclesia de divinis rebus 
transigere nunquam consuevisset. Hac de re vide 
Exhorl. Leonis XII ad Gallos dissidentes, prae- 
sertim Dioecesis Piclaviensis, qui vulgo anticon- 
cordni istae appellantur, 2 lulii an. 1826, et o- 
pusculum Sacerdotum Gallorum in Anglia de- 
gentium Londini impressum , atque inscriptum 
omnibus Catholicae Ecclesiae Episcopis per uni- 
versum orbem. Vide etiam laudat. Roskovany 
loco citato. De hisce sententiis non attinet plura 
dicere. Pro nostro instituto pauca notabimus, eo- 
qne tum ex iure, Ium ex furto deprompta. Ex iure 
primum: « Cum Romanus Pontifex, ut praeclare 
scripsit Augustinus de Roskovany in suo libro de 
Primatu Romani Pontificis §. 84, vi Primatus su- 
premam omnium Ecclesiarum sollicitudinem ge- 
rat , ad augmentum boni Religionis et Ecclesiae 
Catholicae semper vigilare et curare debet , ut 
cum civilibus Guberniis de securitate et libertate 
Ecclesiae, de jurisdictione et disciplina, de privi- 
legiis et immunitatibus amicabililer tractet, et pa- 
cta ineat legibus Ecclesiae conformia. Verbo, ius 
Concordata ineundi arctissime cohaeret cum na- 
tura Primatus, et universalis inspectionis Eccle- 

siae. Concordata porro hoc etiam nomine "ravis- 
simi sunt tum pro Ecclesia, tum pro Civitate mo- 
menti , quod dum per illa nexus ulriusque insi- 
gniter emicat , e re ulriusque pariter sit, ut ea- 
dem in vim legum fundamentalium assumantur. » 
Ad rem Clar. de Monlalembert ait « Dcuxieme lel- 
tre .i M r de Cnvour, Paris 1861 : « Le regi me des 
concordats est parfailemenl compalible avec Ia li- 
berte , comme avec Ia juslice. II a des inconv6- 
nienls, comme lous les regimes d’ici bas; mais 
il a encore plus d’ avantages. Ce que le prouve 
c’est le zele que deploient lous les revolutionnaires 
pour decbirer tous les Concordats qui leur tombent 
sous la main. > Ex facto: siquidem Ecclesiae et 
Imperio faustum felixque semper exstitit Concor- 
data inire. 

In Concordatis de rebus spiritualibus ac tem- 
poralibus agi solet, ac praesertim de numero 
Episcopatuum et Archiepiscopatuum , ac linibus 
Dioecesum , de capitulis, de Seminariis, de do- 
tationibus, de privilegiis , de collatione bene- 
ficiorum , de nominationibus Episcoporum , de 
regio Patronatu , de exercitio ecclesiasticae po- 
testatis , de immunitate rerum, locorum, et per- 
sonarum, de causis ab utroque foro cognoscen- 
dis, deque aliis id genus. Utrum autem concor- 
data rationem habeant indu Iti, seu privilegii, vel 
pacti, aut contractus in controversiam revocatur. 
Nobis illa arridet sententia, quae statuit pacti ra- 
tionem habere, eslque illud pactum non tempo- 
rarium , vel personale , sed reale ac perpetuum , 
quod religiose observandum est. Reapse lulius III 
verba faciens de concordatis Germaniae ait: « Nos 
attendentes concordata praedicta vim pacti int£r 

partes habere, et quae ex pacto constant, abs- 
que partium consensu abrogari non consuevisse , 
nec debere, » Bulla « Decet Romanum » die 14 
Sept. 1556. Leo X in concord. cum Francisco I: 
« Illam conventionem contractus et obligationis 
inter nos et S. A. ex una parte, et praefatum Re- 
gem et regnum suum ex altera legitime initi vim, 
et robur obtinere ; nec non irritum ac inane 
quidquid super his a quoquam quavis auctoritate, 
etiam per nos et successores nostros scienter, aut 
ignoranter contigerit attentari decernimus. » Et 
addit « utramque partem contrahentium spondere 
se, suosque successores, omnia de quibus conven- 
tum est , sancte servaturos. * Vide Scbenkl Hist. 
Iur. Eccl. §. 176. 

Febronio temere affirmanti, « Praetendit Curia 
(sic Apostolicam Sedem nominat) Concordatis se 
non ligari, respondet Auctor Febronii abbreviati 
cum notis tom. III, §. 14 Francofurti et Lipsiae 
1785: 4 Ubi probatio? hoc per se et simpliciter 
dictum falsissimum est ; audiantur solum ipsi 
Summi Pontifices Innocentius X , Clemens VII , 
Paulus V, Gregorius XII , dein distinguatur inter 
Potestatem Summi Pontificis, et usum Potestatis , 
prout monet Germaniae Canonista D. Barthel. 
Dissert. General, de Concord. cap. 3, sect. 2, 
num. 3, et 5 , ubi ait ; Cum utilitas communis , 
evidentissima, puta, si moderna disciplina in gra- 
ves, communes et constantes abusus patenter de- 
generaret, ele., aut extraordinaria gravissima fla- 
gitaret Ecclesiae necessitas , ex plenitudine Pote- 
statis , dominante caritate, et prudentia duce , a 
Summo Pontifice provideri posse, atque hoc sensu 
eiusdem Potestatem, generalem superintendentiara 

et imperium supremum , veluti essentiale divini- 
tus concessi primatus reservatum, per concordata 
inabdicabile, vel potius sub concordatis nunquam 
comprehensum, coarctaturaque fuisse inficiari ego 
non ausim. Plenitudo etenim Potestatis pontificiae 
ex iure divino respicit bonum commune Ecclesiae: 
ergo quomodocunque paciscatur Summus Ponti- 
fex, non potest excludere hanc conditionem, nisi 
aliud exigat commune bonum Ecclesiae: atque 
in ordine ad hoc ipsum condita creataque sunt 
Concordata: medium vero desinit esse tale, dum 
evidenter fini intento adversatur. Vides hic distin- 
gui inter Potestatem et usum Potestatis , hunc in 
Pontifice ligari per Concordata , Potestatem non 
ligari , atque in hoc sensu loquuntur et intelli- 
gendi sunt , vel potius combinari debent Pontifi- 
ces , qui dicunt se concordatis ligari , et alii ex 
adverso se non ligari. » Eadem habet Biner Appa- 
rat. Iurisp. Can. p. 6, c. 3, art. 8, §. 6. Ex qui- 
bus concludere licet, discrimen omne inter Sum- 
mum Pontificem et Principem in pactis conventis 
ineundis inde potissimum oriri, quod in illo usus 
tantum potestatis , in isto ipsa potestas devincia- 
tur, adeoque S. P., si tractu temporis res eo deve- 
nerit, ut, circumstantiis mutatis, pactum servari , 
sine maximo ecclesiae detrimento nequeat, a data 
fide recedere merito permissum sit , Principi e 
contra, nullis adiunctis, et ne attenta quidem sub- 
stantiali in politici regiminis forma mutatione, li- 
citum est aliquid addere vel decernere, omnisque 
organica lex, quae pactum conventum limitet, o- 
mni prorsus auctoritate caret, nec longa Ecclesiae 
patientia legitima evadet, praesertim si contra sit 
protestatum, ut constat de art. organicis in Gallia 

Initit. Can. Vol. I. P. I. 16 


Digitized by Google 


LIBER I. 


242 

per litteras Card. Consalvi 22 Maii 1802; allocut. 
Pii VII 24 Maii 1802, et Card. Caprara litt. 18 
Aug. 1803. De toto hoc argumento vide Nicolaerts 
Praxis beneficiorum ex Concordatis Germaniae , 
Branden super Concordat., Barthel de Concordatis 
Germaniae diss. gen. sect. 2 , n. 2 et Disser. 
c Delia natura e caratteri essenziali dei Concor- 
dati, » Parigi coi Tipi di Firmino Didot, 1850. 

CAPUT V. 

I)E ADMINICULIS IURIS ECCLESIASTICI 


§ 69 . 

De adminiculis generatim. 

Hactenus de praenotionibus dictum est, in qui- 
bus explanata primum luris ecclesiastici natura 
atque indole, aperuimus paries, ac fontes, unde 
vera et solida Jurisprudentiae ecclesiasticae scien- 
tia haurienda est. Propriam vero cuiusque partis, 
et fontis vim , auctoritatem , atque usum demon- 
stravimus, ut huius disciplinae alumni probe intel- 
ligerent, quid de divinis ac ecclesiasticis statutis te- 
nendum, quae sit S. Scripturae, quae Traditionis au- 
ctoritas, quantum ponderis definitionibus, atque de- 
cretis Conciliorum, etApostolicae Sedis tribuendum, 
atque ita deinceps de reliquis fontibus disseruimus. 
Denique tradidimus regulas, quibus rectus usus at- 
que auctoritas tum Corporis, ut aiunt, luris cano- 
nici, tum caeterarum eiusdem luris collectionum 
plane cognita atque perspecta haberetur, ne dubia 
pro certis, et falsa pro veris acciperentur. , 

Reliquum est, ut qui Institutionibus canonicis 
operam dare, in iisque proficere cupiunt, in aliis 
eiusdem luris adminiculis instruantur, potissi- 
mum vero in Humanioribus litteris, in Logica et 
Metaphysica , in lure naturae et gentium , inque 
Historia Ecclesiastica, et antiquitatibus Christianis, 
et denique in subsidiis litterariis versati sint , de 
quibus breviter dicendum est. 

§ 70 . 

De Humanioribus litteris. 

Itaque Humaniores Litterae in Academiis , in 
Lycaeis, in Foro/in omni scientiarum genere plu- 
rimi semper factae sunt: quidquid enim dixeris , 
vel scripto consignaveris , ab humanitate et elo- 
quentia splendorem , atque ornamentum accipit , 
et quamdam habet maiorem vim ad movendum 
et persuadendum. Praeterea politiores litterae plu- 
rimum delectant , quarum venustate atque prae- 
stantia adolescentes illecti , ad earum amorem et 
studia mirifice excitantur. Igitur iure meritoque 
Cardinali Andreae Alciati summae laudi datum est, 
quod primus Iurisprudentiam humaniorum litte- 
rarum lumine illustravit. 

§ 71 . 

De Logica et Metaphysica. 

Post rhetoricam danda est opera logicae et me- 
taphysicae, nobilibus philosophiae partibus , qua- 
rtum prima cogitandi, iudicandi, atque ratiocinan- 
di artem edocet. Scilicet mentem dirigit ad veram 
rerum notionem, atque intelligentiam concipien- 
dam , tum ad rite iudicandum , falsaque a veris 
secernenda , deinde ad aliud ex alio inferendum , 
denique ad fallaces ratiocinationes, et sophismata 
detegenda atque refellenda. Quid praestantius et 
utilius? 

Quid vero de metaphysica dicemus? Haec in on- 

tologia disputat de ente, sive de iis omnibus, quae 
sunt , aut esse possunt , estque disciplinarum o- 
mnium fundamentum : psychologia vero animae 
naturam et proprietates, eiusdemque varium ope- 
randi modum explanat. De quibus praestantissimis 
disciplinis nihil addendum putamus , quo magis 
earum utilitas, atque necessitas comprobetur. Sed 
dolendum est, eas perniciosis pravisque opinioni- 
bus infectas ab auctoribus non paucis fuisse ; at- 
que adeo magnopere cavendum est, ne mentes a- 
dolescentium, dum logicae et metaphysicae studiis 
vacant , talibus exitiosis doctrinis , erroribusque 
imbuantur. Igitur quam maxime necesse est Insti- 
tutores habere doctos, recteque sentientes, prae- 
sertim quod de re philosophica plura adsint sy- 
stemata, Ontologismi, Psychologismi, Traditionali- 
smi , ac Rationalismi nomine condecorata , quae 
tironibus nota ac perspecta esse valde iuveril. De 
ontologismo loquuntur Fabre « Defense de 1’Onto- 
logisme, » Ubachs a Theodicaeae elementa, 1857, 
et op. Essai de Pldeologie, 1860, » Ilappin a Etu- ’ 
des philosophiques , » et Brancherau a Praelect. 
philosophiae in Sem. Claremon. habitae.# DePsy- 
chologismo plures verba faciunt, quos inter Libera- 
tore, Tongiorgi et la Civilta Cattolica. De Tradi- 
tionalismo , vide Bonneity a Annales de philoso- 
phie chretienne, » et Bouix « de prine. lur. can., 
1862. i Vide etiam Mazzico « Manuale di filosofia » 
Modena 1861 , Milone « Scuola di filosofia » Na- 
poli 1862, Calvanese a Scienza e fede # ivi, 1862, 
Sanseverino a Philosophia christ. cum antiqua et 
nova comparata. » Napoli 1862, et Ramiere a de 
Punite de 1’enseignement de la philosophie » Pa- 
ris 1863. 

Consule Clemens • dc scholasticorum sententia, philosophiam 
esse Theologiae ancillam, Commentatio. » 

§72. 

De iurc naturae et gentium. 

Ius naturale inter Jurisprudentiae ecclesiasticae 
fontes recensuimus, deque eius praestantia, vi, at- 
que usu disseruimus, quantum ratio Institutionum 
postulare videbatur. De Jure autem gentium ne ver- 
bum quidem fecimus. 

Quaeritur itaque utrum Ius gentium a natura 
sit, an secus? Huic autem quaestioni paucis atque 
perspicuis verbis, nisi nos fallit opinio, satisfacere 
posse arbitramur. Enimvero certum est universos 
homines non minus ac singulos Providentiae Dei 
subesse. Super universos itaque ac singulos ho- 
mines « signatum est lumen vultus Domini , » ut 
ostenderet eis bona, Psalm. IV, 7. Praeclare S. Au- 
gustinus in Psalm. 118, serm. 15: « Nunquid 
lex naturalis non erat in populo Israel? Erat plane, 
quoniam et ipsi homines erant. » Haec autem a- 
ptissime explicat lac. Zallinger de lure naturali 
gentium, lib. IV, § 268, ubi ait: « Ius gentium 
naturale est complexio iurium et obligationum , 
quae inter diversas gentes ab ipsa natura consti- 
tutae sunt ; eius existentia in dubium vocari ne- 
quit. Nam per consociationem singulorum in sta- 
tum civilem , nec singuli , nec universi exuerunt 
naturam humanam , in qua ratio iurium et obli- 
gationum erga alios homines continetur , qui etsi 
eodem statu civili non contineantur, tamen huma- 
nitatem et naturalis luris communionem relinent.» 

Sunt igitur inter gentes quaedam lura , eaque a- 
pud omnes semper eadem et immutabilia , quae 
servari omnino oportet. 

Hoc autem loco operae pretium est Adolescen- 
tes luris naturalis cupidos haec monere. 

4° Si tollas notionem Dei iusla et honesta iu- 
bentis, et contraria prohibentis, legem naturalem 
nec esse , nec concipi posse, deficiente suo Legis- 
latore , cuius imperio et auctoritate constringan- 
tur homines interna parendi obligatione. 

2° ltemque si tollas notionem Dei praecepta na- 
turalia sancientis, eaque servantibus praemia , et 
contra agentibus poenas in altera vita retribuentis, 
legem naturalem necessaria sanctione , omnique 
virtute et efficacia destitui. 

3° Denique sublato divinae revelationis lumine, 
homines nequire omnia luris naturae praecepta 
cognita planeque perspecta habere. Qua in re ma- 
xime peccant protestantes, qui divinae revelationis 
necessitatem denegantes, suisque viribus fidentes, 
malunt turpiter errare , quam revelatione duce 
ac magistra erudiri. Enimvero pro certo habent 
cum Puffendorfio, tora. II, 4, 4 c. 2: « posse in- 
tegrum tradi Ius naturae et gentium , omnia ho- 
minis et civis officia rite explicari , nullo habito 
ad Fidem respectu. » Et Gundlingius in Discur. 
de Iure nat. et geni. c. 4 , § 6 : « Quid opus 
est uti Scriptura , si quid ex ratione inlelligere 
possumus?... Veritas naturalis ex Scriptura disci 
non potest... Illos miserabiles homines esse, qui 
velint Ius naturae ex Sacra Scriptura docere. » 

Contra quos Ioannes Nepomucenus Endres in 
Dissert. canonica « de necessario Iurisprudenliae 
naturalis cum ecclesiastica nexu » apud Antonium 

Schmidt, tom. i, Thesauri luris ecclesiastici cap. 
1 praeclare scripsit : « Solam rationem hominum 
alio omni subsidio destitutam ad illud ( ius natu- 
rale) omnimode, et absque omni erroris periculo 
cognoscendum , et penitus exhauriendum nequa- 
quam sufficere. Angustis admodum limitibus, spa- 
tiisque conclusa sola fere principia universalia co- 
gnoscet; in reliquis vero praeceptis particularibus, 
quae ex illis veluti praemissis deducenda 'sunt , 
saepius cespitat et allucinatur. » Id autem probat 
ex catholicae fidei doctrina, qua confitemur Ada- 
mi praevaricationem non sibi soli, sed eius quoque 
propagini nocuisse : atque ideo homines per illam 
praevaricationem in deterius commutatos fuisse, ut 
sine supremo revelationis lumine nequeant ad co- 
gnitionem multarum luris naturae veritatum rite 
recteque pervenire. Idque praeterea confirmat ex- 
emplo Ethnicorum philosophorum , ex quibus ne- 
mo exstitit unus, qui hisce de rebus tractando tur- 
piter non erraverit. Hinc facturo est, ut necessita- 
tem revelationis agnoverint iam pridem , ac fassi 
sint praeslantissimi quidam philosophi, inter quos 
Socrates, teste Platone in Alcibiade dial. II, dice- 
bat, expectandum esse aliquem, qui nos edoceret 
« quo animo et erga Deos et erga homines esse 
oporteat. » 

Quod autem generatim pertinet ad protestan- 
tium errores, admodum scite sapienterque scripsit 
Petrus Ignatius Schwartz in opere, quod inscribi- 
tur: « Institutiones luris universalis naturae et gen- 
tium, ad normam moralistarum nostri temporis, 
maxime protestantium Hugonis, Puflendorfii, Tho- 
masii, Vitrarii, Heineiccii, aliorumque ex recen- 
tissimis adornatae , et ad crisim revocatis eorum 

principiis. Augustae 1743, deinde Venetiis 1760.» 
Decennio post cum protestantes nullum finem fa- 
cerent catholicos Doctores exagitandi, lanquam in 
tradendo iure naturae mortalium omnium ineptis- 
simos , cumque inani ostentatione gloriarentur , 
se primos in eo iure rite tractando atque expla- 
nando interpretes et magistros fuisse , Monachii 
anno 1753 ad eorum os obstruendum liber pro- 
diit , cuius inscriptio haec est: « luris naturalis 
larva detracta compluribus libris sub titulo iu- 
ris naturae prodeuntibus , uti Puffendorfianis , 
Heineccianis , Wolphianis, et aliis, quorum prin- 
cipia iuris naturae falsa ostenduntur , ignoran- 
tiam , quam catholicis affingunt , in ipsis regna- 
re proditur , cavillationes deteguntur , promissa 
splendida ab ipsis non observata exponuntur, pu- 
gnae et contradictiones eorum et secum ipsis ex- 
hibentur ; scopus illorum praecipuus , nimirum 
catholicae rei detrimentum, denudatur; Nobilitas, 
luventus; Politici periculi admonentur a P. Ansel- 
mo De Singh Benedictino. » 

In hoc eodem argumento breviter quidem, sed egregie ver- 
sati sunt loannes Baptista Guarini in libro , quem inscripsit 
« luris naturae et gentium principia et officia ad Christianae 
doctrinae regulam exacta et explicata , Panormi et Romae 
1679; » loannes Baptista Lascaris « luris naturae et gentium 
principia et officia Romae 1778; lacobus Zallinger « De Iure na- 
turae privato, sociali et publico, deque Iure naturali gentium. 
Augustae Vindelicorum 178<i. » Quicumque praeterea scien- 
tiam iuris naturae et gentium, catnquc accuratam, solidam at- 
que omnis erroris expertem acquirere cupiunt, praeter aucto- 
res citatos § 15 , ad manus habeant tractatus • de legibus • 
S.Thomae, et P. Suarez , P. Pauli Layman, aliorumque Do- 
ctorum catholicorum, ex iisque quidquid ad illius iuris eru- 
ditionem , atque doctrinam pertinet, abunde haurire poterunt. 

§ 73 . 

De historia. 

Illud denique reliquum est, ut de historia dica- 
mus. Nihil autem magis necessarium est, ad luris 
sacri scientiam acquirendam , quam historia , id- 
que perspicuum cuique erit ex iis , quae in me- 
dium proferemus. Enimvero nemo est , qui non 
intelligal ad rectam luris ecclesiastici cognitio- 
nem magnopere interesse priorum trium Ecclesiae 
seculorurn dogmata, disciplinam, mores , institu- 
taque perspecta explorataque habere; ad ea siqui- 
dem SS. Ecclesiae Patres, atque Doctores frequen- 
tissime provocant , et illinc permulti canones, de- 
cretaque in Ecclesiam derivarunt. Atqui earum 
rerum omnium notitiam adeo utilem et necessa- 
riam ncn possumus, nisi a traditione et historia, 
nobis comparare. Sic etiam quae a Conciliis 
constituta , definita , et decreta fuerunt , quo- 
rum magna est in Ecclesia auctoritas atque u- 
sus, ea nescio quomodo recte intelligi et applicari 
possint, sine lumine historiae, quae, cur, et quo- 
modo, et quando Concilium celebratum fuit , res 
de quibus actum est, disquisitiones, disputatio- 
nes, deliberationes habitas palam facit. Et unde- 
nam antiqui Ecclesiae ritus et usus et incremen- 
ta , mulalionesque disciplinae , et id genus alia 
possumus perspecta , planeque cognita habere ? 
Nonne ab antiquitatum Ecclesiasticarum historia? 
Uno verbo, historia ecclesiastica est earum rerum 
notitia , quae ad Ecclesiam pertinent : aperit de- 
cretorum et institutionum ecclesiasticarum origi- 

nes et causas , catholica dogmata , acta Concilio- 
rum, Constitutiones Pontificum, pactaque publica 
et huius generis alia. 

Ad leges denique Ecclesiasticas cum interpre- 
tandas, tum rite recteque applicandas, non suffi- 
cit earum verba tenere; sed necesse omnino est 
legislatoris mentem, sive, ut aiunt, spiritum legis 
bene exploratum habere. Mens autem legislatoris 
cognoscitur ex rationibus, causis, aliisque rerum 
eventibus, quae ad legem ferendam eumdem mo- 
verunt. Haec autem omnia , aut semper aut ple- 
rumque, ab historia petenda sunt. In collectione 
Decretalium , earum nempe epistolarum , quibus 
consulti Pontifices ad dubias quaestiones respon- 
derunt, quaeque potiorem luris canonici partem 
conficiunt, non integrae Pontificum epistolae re- 
latae sunt , sed ea tantum epistolae pars , in qua 
Pontifex de re proposita sententiam dixit. Ex quo 
sequitur accuratam controversiae , et circumstan- 
tiarum notitiam neque a decretali , neque (quod 
interdum, vel potius nimium saepe fit) ab integra 
epistola haberi posse , sed eam oportere aliunde 
quaerere, in monumentis scilicet historiae, scri- 
ptisque Iurisconsultorum, qui super ea quaestione 
copiose diligenterque egerunt. Id ipsum , si non 
de reliquis omnibus, at certe de plerisque luris 
ecclesiastici legibus dicendum est; quin etiam Iu- 
lis civilis Consulti praesidio historiae indigent , 
adeo ut Iustinianus § 1 Institui. De Iur. et lustit. 
lurisprudenliam civilem non modo « in scientia 
iusti et iniusti, verum etiam in notitia rerum di- 
vinarum et humanarum collocaverit. » 

Hic vero non putamus rem inutilem facturos, si 
pauca dixerimus de historiae Ecclesiasticae Scri- 

ptoribus, deque fide eorum dictis adhibenda. Iam 
vero inter omnes historiae novi foederis Scriptores 
maxime excellunt, atque eminent Sanctissimi Viri 
et Evangelislae Matthaeus , Marcus , Lucas et Io- 
annes, qui nos Iesu Christi , Servatoris nostri vi- 
tam, doctrinam, miracula et portenta, mortemque 
et resurrectionem, tum Apostolorum labores, res- 
que ab eis gestas, et Ecclesiae constitutionem, man- 
dataque ab ipso Christo , sive ab Apostolis eidem 
Ecclesiae data docuerunt, quorum libri ad cano- 
nem divinarum Scripturarum in primis pertinent. 
Nemo autem exstitit, qui priorum trium seculorum 
integram historiam scriberet, fragmenta tantum ha- 
bemus; nihilominus quae Ecclesia toto eo tempore 
docuit, decrevit, constituit, et gessit, quae vel ad- 
versa , vel prospera experta est , ea omnia ex SS. 
Ignatii, Polycarpi, Dionysii Alexandrini, aliorum- 
que Episcoporum epistolis, ex Apologiis, quae pro 
defensione religionis et Christiani populi editae 
fuerunt , aliisque monumentis antiquitatis facile 
colligi et cognosci poterunt. At seculo quarto et 
deinceps multi Scriptores exstiterunt, qui historiam 
ecclesiasticam litteris consignarunt. Cunctos autem 
longe mullumque superavit Cardinalis Caesar Ba- 
ronius Annalium ecclesiasticorum parens merito 
appellatus. Eius opus prosequuli sunt Odoricus 
Raynaldus , Abrahamus Bzovius , Henricus Spon- 
danus, et Iacobus de Laderchio, et Theiner nunc 
prosequitur. Praeterea in adornanda historia ec- 
clesiastica insignem operam posuerunt Natalis A- 
lexander, Antonius Fleury, Hyacinthus Amat Gra- 
veson, Iosephus Augustinus Orsi, Tillemont, Sac- 
earelli, Stolberg , Dollinger , Alzog , Wouters , 
Rohrbacher, Palma , Delsignore, Tizzani, aliique 

plures , quos longum esset et non necessarium 
commemorare. 

lam vero de fide Historicis adbibenda sic habe- 
tote. Praeter Scriptores Sacros, quibus certam ac 
divinam fidem adiungere debemus, caeteri omnes 
Historici et lalli et fallere possunt: ex quo conse- 
quitur, nos non debere sicuti spongias, quae qua- 
lescunque liquores imbibunt, narrationes omnes 
historicas sine ullo delectu excipere, eisque fidem 
habere ; sed videndum , an historicus sit scientia 
et probitate praeditus, num id scire potuerit quod 
narrat: scire autem per se potuit, si coaevus et 
domesticus fuerit; at vero si ab aliis didicit, fi- 
de dignus erit, quatenus narrationes suas a cer- 
tis monumentis hauserit. Verumtamen hac de re 
regulae critices ante oculos habendae sunt , de 
quibus vide Mabillonium op. de Studiis Monasticis 
ex gallica in latinum idioroa reddito a P. Iosepho 
Porta, Ven. 1748, part. 2, cap. 8, Honorati a 
sancta Maria Animadversiones in regulas et usum 
criticae, Venet. 1788 et Melchiorem Canum de Lo- 
cis theolog. lib. 2, cap. 6. 

§74. 

De subsidiis litterariis. 

Libri de Iure Canonico a doctis et catholicis vi- 
ris conscripti magno nobis sunt adiumento ad 
Ecclesiasticam Iurisprudentiam perdiscendam. Ne- 
que librorum huiusmodi copia desideratur , quin 
potius (ut vulgo dicitur) » inopes nos copia facit. » 
Namque loannes Doujat Praenotionum Canonica- 
rum lib. 4 auctores novem et viginti enumerat , 


Drgitized by Google 



UBER I. 


254 

qui in Decretum et Decretales glossas, ut aiunt , 
sive verborum parum usitatorum interpretationes 
fecerunt, ilemque Auctores centum et quatuor , 
qui non modo verba Decreti, et Decretalium, sed 
universi IurisCanonici leges ipsas interpretati sunt, 
distincte recenset, adiunclo etiam de singulorum 
vita , et scriptis brevi Commentario. Exstiterunt 
praeterea alii praestantes viri, qui acri ingenio 
Ius Canonicum illustrarunt , videlicet Henricus 
Pirrhing, Franciscus Schmier, Franciscus Schmalz- 
grueber , Anacletus Reiffensluel , Vitus Pichler , 
Ludovicus Engel , Theodorus Ruprecht, Emma- 
nuel Gonzalez , Innocentius Gironius , Remigius 
Maschat cum additionibus Ubaldi Giraldi, aliique 
plurimi. Qui quidem omnes, quamquam in expla- 
nandas Decretales, ubi de iure privato potissimum 
agitur , omni studio et diligentia incubuerint , 
data tamen occasione, in pertractandis etiam quae- 
stionibus luris publici Ecclesiastici, admodum scite 
et erudite versati sunt. 

Cum vero Ius publicum ecclesiasticum seorsum 
a privato tractari coeptum esset, plurimi Auctores 
ad illud illustrandum dederunt operam. Sed eo- 
rum alii Praenotiones sive Prolegomena, quae ad 
Ius publicum ecclesiasticum rite percipiendum 
viam sternunt, in lucem ediderunt. Cuius generis 
sunt praedictae « Praenotiones Canonicae » Ioan- 
nis Doujat Lipsiae 1779, lacobi Antonii Zallinger 
« Institutionum luris Ecclesiastici publici et pri- 
vati Liber subsidiarius, qui est Isagogicus, et prin- 
cipia et fontes luris Ecclesiastici exhibet » Augu- 
stae Vindelicorum 1784, Ioseph Antonius Rieg- 
ger « Prolegomena ad Ius Ecclesiasticum » Augu- 
stae Vindelicorum 1764. 

Aliis vero placuit Institutiones luris publici ec- 
clesiastici conscribere , in quibus praecipua eius- 
dem luris capita distincte et ordinale exponunt at- 
que explicant. IIuc spectant Ioannis Devoti c Insti- 
tutiones Canonicae, ® et Vincentii Lupoli «Praele- 
ctiones luris Ecclesiastici , » in quibus Ius priva- 
tum Ecclesiasticum cum praecipuis luris publici 
quaestionibus mire coniungunt, de iisque doctis- 
sime disserunt; « Institutiones Maurii de Schenkl 
adnolationibus auctae a Schell » Landshuti 1830, 
in quibus nec analysis accurata, nec eruditio, nec 
ordo desideratur, sed nonnulla reperies, quae non 
probabis, nonnulla vero prorsus improbabis, quip- 
pe quae Febronianis erroribus infecta sunt; « Spe- 
cimen elementare luris publici ecclesiastici » plane 
catholicum editum est Lucani 1844, « Manuale 
luris Ecclesiastici » Ferdinandi Waller , Pisis 
1846, opus multa laude dignum, sed dolendum, 
quod nonnullis maculis aspergatur. Hic autem 
commemorare possemus Roberti Curalt « Genuina 
totius Iurisprudentiae sacrae capita » Viennae 
1781 ; Xaverii Gmeiri « Institutiones luris eccle- 
siastici publici j Viennae 1782; Georgii Sigismundi 
Lakics « Institutiones luris ecclesiastici » Budae 
1776; P. Philiberti Obernetter « Institutiones luris 
ecclesiastici, » Constantiae 1782. Sed istas mul- 
tasque alias luris publici Ecclesiastici Institutio- 
nes praetermittimus , eo quod plurimis erroribus 
refertae sunt. 

Atque hic facere non possumus, quin adolescen- 
tes moneamus, ne antequam orthodoxa luris Ec- 
clesiastici principia bene praevisa diligenterque 
explorata habeant , in studio disciplinarum cano- 
nicarum cuilibet auctori sine delectu et consilio 

dent operam. Exstiterunt enim superiori prae- 
sertim seculo plures Canonistae, qui tantum ab- 
est, ut Sacras Litteras, Divinas et Apostolicas Tra- 
ditiones, doctrinam Ecclesiae, aliosque purissimos 
fontes consectarentur, ut potius loca Sacrae Scri- 
pturae , si quae proferunt , artificiosis et menda- 
cibus interpretationibus corrumpant , quaedam 
principia a Iure publico et maiestatico deprompta 
Ecclesiae , totiusque venerandae antiquitatis au- 
ctoritati praeferant, atque eo spectent, ut sacrum 
Imperium in Apostolos eorumque Successores ab 
ipso Christo collatum ad conditionem cuiusdam 
humanae institutionis deprimant. Inter quos in 
primis notandus est lustinus Febronius in suo o- 
pere. 

Sed ad propositum redeamus. Praeter Pro- 
legomena et Institutiones , de quibus diximus , 
alii denique tractatus seu libros de quibusdam 
luris Ecclesiastici quaestionibus , sive partibus 
evulgarunt. Sunt autem P. Antonius Bianchi « De 
potestate et politia Ecclesiae » Romae 1751 ; Ca- 
nonicus Puy « De auctoritate utriusque potesta- 
tis » opus italice redditum a cl. viro Caesare Bran- 
cadoro, et adnotationibus auctum Fulginiae 1788; 
Francisci Antonii Zaccaria « Anlifebronius, » Pi- 
sauri 1767 ; et « Antifebronius vindicatus » Ce- 
senae 1771 ; « Febronius abbrevialus cum notis 
adversus neotericos Theologos et Canonistas , > 
quod opus incerti auctoris ex omnibus , qui con- 
tra novam Febronii doctrinam erudite scripserunt, 
iure et merito laudandum. 

Sed haec satis sint. De ratione vero et ordine, 
quo studiis canonici luris danda est opera , ha- 
bemus inter Opuscula Ioann. Adami L. B. de Ick- 

slatt Opusc., 1 < de sludio luris ordine , atque 
methodo scientifica instituendo , > Ingolsladii et 
Augustae Vindelicorum 1747; et eruditissimi lu- 
ris Canonici interpretis Francisci Florens Disser- 
tationem < de recta luris Canonici discendi ra- 
tione. > 

Satis de primo libro , ubi prolegomena in Ius 
Canonicum traduntur. 

Alagona. S. Thomae Aquinatis theologicae 
Summae compendium, in-32 . . L. 2 50 

Audisio. Lezioni di Eloquenza sacra; se$ta 

edizione con nggiunte deWAutore, in-8 » 7 50 

— Compendio delle Lezioni di Eloquenza 

sacra, compendiate dall’Aulore, in-12 » 2 50 

Avvisi agli Ecclesiastici dei B. Sebastiano 
Valfr&, in-10 . . . . » » 30 

Bartoli. Delie due Eternita dell’ uomo, l’una 

in Dio, 1’altra con Dio, in-8 . . > 1 40 

— Grandezze di Cristo, in-8 . . » 5 > 

— L’Eternit& consigliera, in-8 . » 2 50 

— L’uomo al punto , cio6 1’uomo in punto 

di morte, in-8 . . . » 3 50 

— Pensieri sacri, in-8 . . . » 1 50 

— Ricreazione dei Savio, in-8 . » i » 

— Ultimo e beato fine dell’uomo, in-8 » 4 * 

* — Vita dei Card. Roberto Bellarmino, in-8 i 6 50 

Bellecio. Esercizi spirituali secondo il me- 
todo di S. Ignazio di Loyola, tradolti e in 
alcuni luoghi compendiati dal P. Antonio 
Bresciani della Comp. di Gesu ; necanda 

edizione, in-12 . . . . » 1 50 

Bertolotti. II Purgatorio; Discorsi e schia- 
rimenti, in-12 . . . . L. 1 60 

Biblia Sacra vulgatae editionis Sixli V Pont. 

Max. iussu recognita , et Clementis VIII au- 
ctoritate edita; Decreto S. Congreg. appro- 
bata, in-8 » 6 50 

Bougeant. Catechismo Storico, Dogmatico e 
Pratico, ossia Esposizione della Dottrina Cri- 
stiana, appoggiata a Testi della S. Scrittura 
e de’ Ss. Padri, 1 vol. in-12, 1866, ii ediz., 
coli’ appendice d’un opuscolo suile forme ed 
impedimenti dei Matrimonio Civile . » 5 > 

Breviarium Romanum ex decreto Ss. Con- 
cilii Trid. restitutum, S. Pii V Pont. Maximi 
iussu editum, Clementis VIII et Urbani VIII 
auctoritate recognitum, cum Officiis sancto- 
rum usque ad hanc diem concessis. Un vol. 
in-16, in nilid. carallere e corretlissimo » 8 > 

Busaei (Ioann. S. I.). Enchiridion piarum 
Meditationum in dominicas ac festa totius 
Anni, necnon Quadragesimae, Quatuor temp. 
etc., item de Christi Vita ac Passione, etc., 
in-16 . . . . . . » 2 50 

Gattaneo. Esercizi spirituali di S. Ignazio , 

in-12 » 1 25 

Cesari. Opere Morali e Sacre, vol. 6 in-8, 
bella edizione a due colonne , nitida e ben 
corretta . . . . . » 28 » 

— Lezioni Storico-Morali sopra la S. Scrit- 
tura, in-8 * 6 > 

— La Vita di Gesu Cristo e i Fatti degli 
Apostoli, 2 vol. in-8 . . . » 10 » 

— Fiori di Storia Ecclesiastica, 2 vol. in-8 » 8 > 

Clary (Mons. Michele Basilio). La sanla 

Filosofia della mente e dei cuore, ossia 
la Filosofia cristiana in rapporto alia reli- 
gione, alia morale ed alia Politica, esposta 

in Omelie, in-8 . . . L. 2 50 

Daponte. Meditazioni tradolte dallo spagnuolo 
dal sig. Braccini, correlte e a miglior forma 
ridotte dal P. G. Bonaretti, 2 vol. in-8 »10 » 
De Imitatione Christi, libri quatuor, nova 
editio accuratissime emendata, indiceque lo- 
cupletata; aggiuntevi le citazioni della sacra 
Scrittura, in-32 . . . . » » 80 

Del Monte. Gesu al cuor dei Sacerdote, ossia 
Considerazioni adatte pei Sacerdoti per ogni 
giorno dei mese, con altri esercizi, in-16 » »60 

Devoti. Institutionum Canonicarum, libri qua- 
tuor 3 vol. in-8 . . . . » 6 50 

Diertins. Exercitia spiritualia S. P. Ignalii 
Loyolae, cum sensu eorundem explanato, 
et Directorium, additis tribus appendicibus; 
edilio novissima post quintam anluerpien- 
siem, vol. 2 in-12 . . . » 6 » 

Dubois. Guida dei Seminaristi e dei giovani 
Chierici, in-16 . . . . » 2 » 

— Pratica dello zelo ecclesiastico, ossia 

mezzi per rendere il ministero sacerdo- 
tale onorevole e frultuoso, in-16 . » 2 » 

— II sanlo Prele, ovvero necessita e mezzi 

di ottenere e perfezionare la santiUi sacer- 
dotale, in-16 . . . . * 2 » 

Esami Ecclesiastici e Massime sacerdotali 
per ciascun giorno della settimana ad uso e 
comodo dei Clero, in-18 . . » * 30 

Fuccio. Sermoni morali raccolti per uso spe- 
cialmente dei Mese di Maria; seconda edi- 

zione riveduta ed aumentala daU'autore, 

in-16 L. 1 » 

Gilli. Trentadue Discorsi morali sulla Viia 
della B. V., pel mese di Maggio, 11 ediz., 
in-12 . . . . . » 1 60 

Hermeneutica Sacra seu introductio in 
omnes et singulos libros sacros veteris et 
novi Foederis , auctore I. II. Ianssens. Edi- 
zione purgata dagli innumerevoli errori di 
allre edizioni, in-8 . . . » 3 25 

Horae Diurnae Breviarii romani cum Officiis 
Sanctorum novissime per summos Pontifices 
usque ad hanc diem concessis. Edizione cor- 
retlissima dei 1866 , in-32 . . » 1 60 

Index Librorum prohibitorum , con luite le 
appendici sino al di d'oggi , in-12 . » 3 » 

Introductio in Libros Sacros veteris et novi 
Testamenti, usui eorum accommodata, qui 
a disciplinis philosophicis ad Scripturae S. 
et Theologiae studia gradum facere parant; 
con carta geografica della Paleslina, in-12 » 1 60 
Liguori (S. Alfonso M.). Opere; bella e ni- 
li da edizione stereolipa, in 10 vol. in-8 a 
due colonne , compresavi la Vita dei Santo 
scrilta dal Padre Tannoia . . » 66 » 

Le suddeltc Opere ti veniono anche a classi separate, cioe: 

— Opere ascetiche, vol. 4 . . » 26 » 

— Morali laline, vol. 3 . . » 20 > 

— Morali italiane, vol. 2 . . » 7 50 

— Dommatiche, vol. 1 . . . » 7 50 

Delie quali si veniono ancora separalamenle : 

— Apparecchio e ringraziamento per i sacer- 
doti nel celebrare la s. Messa, in-16 » »40 

Liguori. Breve Trattato della necessila della 

Preghiera, della sua efficacia, e delle con- 

dizioni con cui deve esser fatta, in- 12 L. * 30 

— Confessore diretto (il) per le confessioni 

della gente di campagna, 2 vol. in-12 » 2 25 

— Delle cerimonie della santa Messa, in-12 » »80 

— Del Sacriflzio di Gesu Cristo e delle Ce- 

rimonie della Messa colfapparecchio e rin- 
graziamento nel celebrarla, in-32 . » » 60 

— ETamen ordinandorum, in-12 . » » 80 

— Homo apostolicus instructus in sua voca- 
tione ad audiendas confessiones, in-8 » 5 » 

— Istoria delle eresie, 4 vol. in-12 » 4 80 

— Istruzione al popolo sovra i precetti dei 

Decalogo e sovra i Sagramenti, in-12 » »80 

— Istruzione e pratica pei Confessori, con 

Indice alfabetico delle materie contenute 
nell’Opera, in-8 . . . » 5 * 

— Istruzione pei Predicatori, in-12 » »40 

— La fedelta dei vassalli verso Dio li rende 

fedeli anche al loro principe, in-12 » »30 

— La Messa e 1'Officio strapazzati, ovvero av- 

vertimenti a’ Sacerdoti, in-12 . » » 50 

— Operelte varie relative ai Confessori, 

in-12 » » 80 

— Pratica per 1’assislenza ai moribondi, 

in-32 . .... . . » » 25 

— Selva di materie predicabili ed istrutlive 
per dar esercizi ai Preti , ed anche per uso 

di lezione privata a proprio proflito, in-8 » 2 » 

— Sermoni compendiati per tutle le dome- 

niclie delfanno, 2 vol. in-12 . » 2 25 

— Theologia moralis , cui accedit disserta- 
tio P. Zachariae et decreta Romanorum 

Pontificum morum materiam respicientia. 

Editio stereot. accuratissima, 2 vol. in-8 L. 12 50 
Liguori. Undici Discorsi per Ia Novena e Festa 

dei S. Natale, in-12 . . . > * 80 

— Verita della Fede conlro i Materialisti, 

Deisti e sellari, 2 vol. in-12 . » 2 50 

— Vittorie de’ Martiri, ovvero le vite dei piu 

celebri Martiri della Chiesa, in-12 » 1 60 

Malmusi. Analisi dei Quaresimale dei P. Se- 

gneri, in-8 j 1 25 

Malou. L’Immacolata Concezione della Beata 
Vergine Maria considerata come Dogma di 
fede, versione dal francese di Gio. Agostino 
Pizio, in-8 . . . . . » 3 25 

Manuale di pietA ad uso dei Seminaristi, 
tradolto dal francese e adattato a’ Seminari 
d’Italia, in-32 . . . . » 1 25 

Maria Immacolata Madre di Dio, ricordi agli 

Ecclesiastici pel Mese di Maggio, in-1 8 » » 60 

Mensis Eucharisticus. Hoc est, praepara- 
tiones, aspirationes et gratiarum actiones pro 
sumptione SS. Eucharistiae per singulos 
mensis dies distributae a Petro Xaverio Ler- 

cari, in-1 8 » » 40 

Musso. Spiegazione dei Vangeli di tutte le 
Domeniche deH’anno, e Discorsi e Panegirici, 
in-8, lerza edizione . . . » 2 50 

Novum Testamentum Domini Nostri Iesu 
Christi vulgatae editionis iuxla exemplar Va- 
ticanum. Edizione correttissima, in-32 » 1 25 

Pensieri ecclesiastici, con avvertimenti adat- 
tati ai bisogni dei terapo; raccolta fatta da 
un sacerdote, edizione seconda , in-1 8 » » 50 

Perrone. II Protestantesimo e ia Regola di 

Fede; edizione arricchila d' importanti ag- 
giunte deWaulore e diligentemenle corrella, 
in-8 Iii 5 ) 

Perrone. Index Alphabeticus Analyticus re- 
rum quae in Praelectionibus theologicis P. 

Ioannis Perrone continentur cum Sinopsis 
theologiae » 2 » 

— De Virtute Religionis deque vitiis oppo- 

siti, nominalim vero de Mesmerismi , So- 
mnambulismi ac Spiritismi recentiori su- 
perstitione, in-8, 1867 . . » 4 » 

— De Virtutibus Fidei, Spei et Caritatis, 

in-8 » i » 

— Praelectiones theologicae, quas in Colle- 
gio romano habebat, editio trigesimaprima , 
ab Auctore revisa et aucta , 1865-66, 9 vol. 

in-8 » 30 » 

— Praelectiones theologicae in Compendium 

redactae; editio xxxi ab auctore revisa et 
aucta, 2 vol. in-8, 1866 . . » 8 > 

Psalterium Davidis cum brevi ac succinta pa- 
raphrasi, ex Bellarmini commentario deprom- 
pta, 2 vol. in-16 . . . . > 4 > 

Rebaudengo. Corso d’Islruzioni Catechistiche 
suile parti principali della Doltrina cristiana, 
ad uso dei sacri Oratori e dei semplici fe- 
deli, vol. 2 in-8 . . . . > 13 > 

Regole di vita ed awertimenti per un Sacer- 
dote che attende alia propria ed altrui santi- 
ficazione . . . . . * * 60 

Righetti. II Mese di Maggio consacrato a 
Maria, proposto agli ecclesiastici, in-16 » 1 25 

Ritualis Romani brevis collectio ad Paro- 
chorum commodum eorumque Vicariorum 

in sacramentorum administratione, in infir- 
morum cura et eorum interitu, in-18 L. » 40 
Rodericii (P. Alphonsi). Exercitium Per- 
fectionis iuxta evangelicam Christi doctrinam, 
absolutissimam , virtutum Christianarum 
maxime religiosarum praxim complectens, 
in tres partem distributum, interprete Matth. 
Marlinez. Editio quinta, prioribus emenda- 
tior, et ad Hispanicum exemplar aliasque 
Patrum S. 1. translationes recognita, in-8 » 8 » 

Rohrbacher. Storia universale della Chiesa 
Cattolica dal principio dei mondo sino ai 
giorni nostri. Prima traduzione ilaliana sulla 
terza edizione francese, contenente moltissi- 
me correzioni , variazioni ed aggiunle del- 
VAulore , edizione aumentata deila conti- 
nuazione fatta dal Chantrel , e di un Indice 
generale delle materie che pu6 servire di 
Dizionario compendiato di Storia ecclesia- 
stica , 16 vol. in-8 * 100 * 

San Francesco di Sales proposto a mo- 
dello delle anime pie e specialmente dei 

Sacerdoti, in-16 » 1 60 

Scaramelli. Direltorio ascetico nel quale s’in- 
segna il modo di condurre le Anime per vie 
ordinarie della grazia alia perfezione cri- 
stiana , indirizzalo ai Direttori delle Anime, 

2 vol. in-8 a due colonne . . » 8 > 

Scavini. Theologia moralis , editio decima , 

4 vol. in-8 . . . . . > 18 * 

Segneri. Opere complete , precedute da brevi 
cenni sulla Vita dell’Autore, 4 vol. in-8 
a due colonne. Edizione nitida e correttissi- 
ma » 26 * 

Delie Opere dei I*. Segneri si vendono ancbe 
scparalMiicnte le segacnti: 

Segneri. II Cristiano istruito nella sua legge, 
in-8 . . . . . . L. 7 50 

— II Parroco, il Confessore e il Penitente 

islruiti, in-8 . . . . » 2 »' 

— Manna delPAnima, ovvero Gsercizio per 

tutti i giorni delTanno per chi desidera 
attendere alPorazione, in-8 . . » 6 50 

— Panegirici sacri, in-8 . . * 1 80 

— Prediche fatte nel palazzo apostolico, 

in-8 . . . . . . > i * 

— Quaresimale, in-8 . . . » 3 25 

— Vello colPAnalisi dei Malmusi . » 4 * 

Segneri (P. Paolo Iuniore). Opere postume, 

cioe Prediche, Discorsi e istruzioni per uso 
delle sacre Missioni ed Esercizi spirituali , e 
Raccolta d’Operette spirituali, in-8. . > 3 60 

Soglia. Institutiones Canonicae. Vedi Vec- 
chiolti. 

Spezi. Conferenze di Religione utili ad ogni 
colla persona, specialmente alia gioventu, 
in-8 . . . . . . » 4 » 

Tannoia. Delia Vita ed Istituto di S. Alfonso 
M. de Liguori, libri 4: ediz. rivedtila e cor- 
relln dnl P. A. M. Chilelli, in-8 . » 6 50 

Uffizio della Seltimana santa, colla versione 
di M. r Martini, le rnbriche volgari c gli argo- 
menli de’ Salmi, delTAb. A. Mazzinelli. Nuova 
edizione , alia quale si aggiunse : la Benedi- 
zione degli Olii santi, lo Stabnt Maler in la- 
tino ed in italiano, la Visita delle sette Chie- 
se, i setle Dolori della B. V., la Corona delle 

cinque Piaghe, e la Novena in onore di Gesu 
Nazareno, in-32, 1866 . . . L. 2 > 

Lo stesso si vende anche legato Io 3 o 5 volumelli, 
in varie legature. 

Vecchiotti. Institutiones Canonicae ex operi- 
bus Io. Card. Soglia excerptae, 4 vol. in-16 > 8 » 

Veith. Scriptura sacra contra incredulos pro- 
pugnata; editio secunda Taurinensis, 3 vol. 

in-8 12 > 

Vita di S. Francesco di Sales e di S. Giovanna 
Franc. Fremiot di Chantal , scritta in com- 
pendio per un barnabita, in-8 . > 2 » 

Vita di S. Francesco di Sales Vescovo e prin- 
cipe di Ginevra, libri 6 dei sacerdote Paolo 
Capello, in-8 . . . . * 5 > 

Vita (la) dei Sacerdote vita di fede , ossia 
motivi ed eccitamenti per mantenere viva la 
fede nel Sacerdote, in-16 . . > 1 25 



Digitized by Googld 







Digitized by Google 


t 



i . j 

^3* >. 



t 

« 


i 





i' 


» 

.* 

u 


i 


a 

*1 

i 

i 


i 


4 


\ 





Digltized by Qoogle 


A 






26 


ed by Google 





!♦ I ♦ | ♦ |7|7|7|' 


|7|7|7|7|7|7|7|7|7|7|7|7|7|" 

i7i7|7i7i7|7i7i7i7i7i7i7i7i« 

|7|7|7|7|7|7|7|7|7|7|7|7|7|4 

i7i7i7i7i7i7i7i7i7i7i7i7i7u 

|7|7|7|7|7|7|7|7|7|7|7|7|7|7 


i7i7i7i7i7i7i7i7i7i7i7i7i7i 


i7i7i7i7i 


